
În memoria tatălui meu, Maurice 
Hawes, 


şi pentru viitorul celui de-al 
treilea fiu al meu, 


Karl Maurice Hawes v. Oppen, 


ale căror vieti s-au intersectat 
timp de câteva ore în 25 
februarie 2015 


Cuvânt-inainte. Dacă nu acum, 
atunci când? 


Occidentul este în plină defensivă. Puterile anglo-saxone, 
mari şi mici, s-au retras în fantasma măreției pierdute. 
Populiştii din toată Europa strigă în gura mare că imigrația 
şi globalizarea sunt lucrătura unui sistem nefast, condus de 
păpuşari nevăzuți, lipsiți de loialitate față de țară sau popor. 
Nevenindu-i să creadă ce noroc a dat peste el, țarul Vladimir 
constată cum se aliniază pionii din Marele Joc; statele 
baltice şi Grupul de la Vişegrad tremură. Ministrul de 


externe al Germaniei din 1998 până în 2005 nu mai are 
nicio speranţă: 


Europa este mult prea slabă şi divizată ca să suplinească strategic 


Statele Unire; iar fără leadershipul american, Occidentul nu poate su- 


pravieţui. Astfel, e aproape sigur că lumea vestică, așa cum o ştie orice 


om din ziua de azi, va dispărea sub ochii noștri. 


Joschka Fischer, Goodbye to the West, 5 decembrie 2016 


Între timp, un titlu din New York Times se întreabă dacă 
Ultimul apărător al Occidentului liberal ar putea fi Angela 
Merkel, cancelarul Germaniei. 


Germania? Ţara care, în memoria noastră vie, l-a adus la 
putere - pe cale cvasidemocratică (deşi numai şi numai 
datorită unui grup foarte special de votanțţi, aşa cum vom 
vedea) — pe Hitler, declanşând un război planetar, cu scopul 
de a impune o supremație rasială criminală? A putut oare 
Germania să se schimbe atât de drastic în decursul unei 
singure vieți? 


Da, a putut. Dar pentru a înțelege acest lucru - şi pentru a 
înțelege de ce Germania ar putea fi ultima noastră speranță 
—, trebuie să ne debarasăm de o mare parte din ceea ce 
credem că ştim despre istoria Germaniei şi s-o luăm de la 
capăt. 


Aşa că vă propun să începem cu însuşi începutul. Sau, şi 
mai bine, cu ceea ce a fost puțin mai înainte, la începutul 
începutului... 


La începutul începutului... 


Potrivit celor mai bune estimări ale noastre, în jurul anului 
500 î.e.n., prin colibele construite în epoca fierului în sudul 
Scandinaviei sau în nordul extrem al Germaniei, o ramură a 
populației indo-europene din regiune a început să pronunțe 
o serie de consoane în alt fel decât toţi cei din jur. 


Unde a început probabil totul, cca 500 î.e.n. 


Nimeni nu ştie cu exactitate, şi nici nu va şti vreodată, cine, 
unde, când şi de ce a început totul. Putem, cu toate acestea, 
să reconstituim ce s-a întâmplat. Să luăm, de exemplu, 
chiar pronumele interogative de mai sus. În vreme ce 


vorbitorii altor limbi au continuat să folosească sunetul 
c/k/qu (ca în cuvintele latineşti quis, quid, quo, cur, quam), 
şi o fac şi în ziua de azi (quoi, que, che, ce, kakiya etc.), 
strămoşii danezilor, englezilor, germanilor şi ai popoarelor 
înrudite au ales o altă cale, începând să folosească sunetul 
hv/wh/h, care a dus la formele moderne hvad/what/was 
etc. 


Prima mutație consonantică a limbilor germanice este cunoscută și 
drept Legea lui Grimm (Grimms Gesetz), deoarece a fost formulată de 
Jacob Grimm, cel mai mare dintre Frații Grimm, faimoșii culegători de 
basme. Efectul ei este cel mai vizibil ilustrat de engleza modernă, care 
foloseşte atât versiuni germanice, cât și nongermanice, derivate din la- 
tină, ale unui cuvânt, 


padevenitf: paternal — fatherly („patern“) 


fa devenit b: fraternal — brotherly („fratern“) 


b a devenit p: labia — lip („buză“) 

c/k/qu au devenit 

hu/wh/h: century — hundred | „secol“ — „sută”) 

h a devenit g: horticulture — gardening („horticultură“ — „grăc 
nărit“) 


ga devenit $: gnostic — know ( „gnostic“ — „a ști“) 
£ a devenit 4): triple — three ( „triplu“ — „trei“ ) 


d a devenit £: dental — teeth ( „dentar“ — „dinți“ ) 


Triburile care (din câte putem deduce) au început să 
folosească aceste noi sunete în jurul anului 500 î.e.n. sunt 
cunoscute drept protogermanice. Habar n-avem cum îşi 
ziceau ei, fiindcă în acea perioadă nu aveau niciun fel de 
contact cu popoarele mediteraneene, care deja aveau 
apeducte, biblioteci, teatre, alegeri şi istorie scrisă. 


PROTOGER- 
MANII 


Ştim însă că în jurul anului 150 î.e.n., protogermanii 
începuseră să interacționeze cu lumea mediteraneeană. Din 
această perioadă s-au găsit vase de băut vin de proveniență 
romană pe tot teritoriul Germaniei. Ştim, de asemenea, că 
tot atunci au învățat comerțul, deoarece în toate limbile 
germanice cuvântul pentru „a cumpăra” 
(kaupa/kopen/shopping/kaufen etc.) este luat direct din 
cuvântul latin caupo, care înseamnă „mic negustor” sau 
„hangiu”. Ne putem lesne închipui cum se producea un prim 
contact în vreun punct comercial de pe Rin sau Dunăre, 
unde elita protogermană oferea în schimbul băuturii 
blănuri, chihlimbar, păr blond (foarte apreciat de peruchierii 
romani) şi, mai ales, sclavi. 


schimb de băutură / sclavi 


LUMEA 


CIVILIZAȚIE E GERMANICĂ 


Schimburile par să se fi desfăşurat în bună pace până când 
nişte triburi din nord, cunoscute sub numele de cimbri şi 
teutoni, au băgat spaima în Republica Romană, începând 


din 112 până în 101 î.e.n., an în care au fost în cele din 
urmă anihilate de generalul Marius. Patrioţii de mai târziu 
aveau să le revendice drept triburi germanice timpurii, dar 
pentru romani ele nu erau decât nişte hoarde barbare. Cu 
siguranță că nimeni nu a folosit la vremea aceea denumirea 
de germani. De fapt, din câte ştim, germanii nu au fost 
numiţi vreodată astfel până în anul 58 î.e.n. Într-un mod cât 
se poate de potrivit, toată această istorie grandioasă începe 
cu unul dintre cei mai cunoscuți oameni din istoria 
omenirii. 


Partea întâi 


Prima jumătate de mileniu. 58 î.e.n.—526 e.n. 


Romanii îi creează pe germani, 


apoi germanii ocupă Roma 


Cezar îi inventează pe germani 

Roma și Galia înainte de Cezar 


În luna martie a anului 60 î.e.n., principalul subiect de 
discuție la Roma era amenințarea venită de la barbarii în 
căutare de azil (scria filosoful-juristul-politicianul Cicero). 
Din cauza frământărilor şi războaielor din nord, aceştia 
invadaseră Galia Cisalpină - în linii mari, nordul Italiei de 
azi —, care era deja romanizată. În Galia Transalpină, încă 
necucerită, părea să se afirme o forță nouă, periculoasă. În 


anul 58 î.e.n., Iuliu Cezar, noul guvernator al Galiei 
Cisalpine, dornic de un război de cucerire care să-i 
consolideze reputația şi să-l scape de datorii, a dat acelei 
populații un nume: germanii. 


De la prima lor menționare în paginile faimoasei sale lucrări 
Războiul galic, Cezar îi asociază ferm pe aceşti germani cu 
ideea că locuiesc dincolo de Rin. Şi astfel, el umplea o hartă 
care pentru cititorii săi era la fel de goală precum fusese 
harta Africii Centrale pentru Stanley*, ideea lui devenind 
populară în scurtă vreme. Romanii si locuitorii din Galia 
semănau atât fizic, cât şi cultural, însă dincolo de Rin trăia 
un popor cu totul diferit. Acesta este lucrul care ni se tot 
spune pe parcursul Războiului galic. 


Cezar avea să descopere curând că lucrurile nu stăteau 
deloc bine. Câteva triburi ale galilor mituiseră aproximativ 
15 000 de luptători germani de peste Rin ca să-i ajute 
împotriva mai puternicilor hedui. Dar după o primă victorie, 
conducătorul german Ariovistus şi-a chemat şi mai mulți 
oameni de peste Rin, devenind conducătorul de facto al 
Galiei neromane. Existau de acum 120 000 de germani în 
Galia; curând aveau să sosească şi alții, alungându-i pe 
localnicii care au fost siliți să plece în căutarea unor teritorii 
noi. 


Patriot vigilent, Cezar recunoaşte imediat pericolul. 
Provincia romană a Galiei Cisalpine - poate chiar Roma 
însăşi — va fi invadată de migranțţii barbari. Cu un splendid 
discurs, îşi însuflețeşte legionarii mai degrabă descurajaţi şi 
se pune în mişcare, evitând cu grijă temutele trecători şi 
păduri. În 58 î.e.n., triburile pe care el le desemnează cu 
termenul colectiv de germani se înfruntă cu romanii în 
Bătălia de la Ochsenfeld din Vosgi. 


Germanii sunt bătuți crunt şi, aşa cum se obişnuia în 
războaiele din vechime, lupta se transformă într-un măcel 
general. Când supraviețuitorii reuşesc să se refugieze peste 
Rin, Cezar vrea să meargă după ei. Ubii (germani, dar aliați 
cu Roma) se oferă să-i treacă armata cu plutele peste Rin. 
Cezar hotărăşte însă că ar fi mai roman şi mult mai sigur să 
construiască un pod peste fluviu. Iar legiunile sale izbutesc 
să-l termine în zece zile, ceea ce este un lucru cu totul 
remarcabil. 


Dar, oricât de impresionantă ar fi tehnica militară a 
romanilor, contează forțele din teren. lar germanii sunt cei 
care cunosc acest teren. Se refugiază în păduri, unde - după 
cum află Cezar — plănuiesc să-şi adune forțele şi să aştepte 
atacul romanilor. Drept care, considerând că mersese atât 
de departe pe cât o cereau atât onoarea, cât şi interesul 
politic (după cum atât de adecvat s-a exprimat), Cezar se 
întoarce în Galia, distrugând podul în urma sa. 


Pe tot parcursul Războiului galic, germanii figurează apoi ca 
potenţiali aliați ai oricărui trib galic dornic de revoltă. Nu 
există, aşadar, decât o singură soluție: să-i faci să simtă pe 
propria lor piele ce înseamnă puterea Romei. Aşa că, în 55 
î.e.n., când aceştia încearcă o traversare în masă a Rinului, 
Cezar hotărăşte să pornească la război împotriva 
germanilor. 


Cezar se laudă că soldații lui s-au înapoiat în tabără fără să 
fi pierdut vreun om după ce au împins armata de 430 000 
de oameni a inamicului până la confluența Rinului cu 
Meuse, unde aceştia au pierit cu toții. Chiar şi după 
standarde romane, a fost vorba de un masacru şi nu de un 
război. Marele orator Cato a cerut public ca Cezar să fie 
predat germanilor drept pedeapsă. Dar în Războiul galic 
Cezar justifica brutalitatea metodelor sale ca pe un factor 


eficient de descurajare: Dacă galii rebeli vor încerca în viitor 
să-i mituiască pe germani pentru a fi de partea lor, germanii 
le vor răspunde că nu au de gând să rişte ceea ce s-a 
întâmplat ultima oară. 


Dar cum erau oare, în realitate, aceşti barbari proaspăt 
descoperiți? Cezar îşi întrerupe povestea plină de acţiune 
într-un moment bine ales — suntem în anul 53 î.e.n., iar el 
se află în fața celui de-al doilea cap de pod peste Rin — 
pentru a oferi cititorilor săi acea faimoasă descriere, prima 
care s-a făcut vreodată, a germanilor. 


Germanii lui Cezar 


Obiceiurile germanilor se deosebesc mult de ale galilor. Într-ade- 
văr, ei n-au druizi care să conducă cultul divin și nu se preocupă atât 
de mult de sacrificii. Socoresc zei numai pe aceia pe care-i văd și ale 
căror binefaceri sunt vădire, adică Soarele, Vulcan și Luna; despre cei- 
lalți nici măcar n-au auzit. Își petrec roată viața vânând și luând parte 
la exerciții războinice; [...] bărbaţii şi femeile se scaldă laolaltă în râuri 
şi se imbracă în pici sau Într-un fel de cojoace care lasă descoperită o 
marc parte a corpului. Cu agricultura se ocupă puţin, hrana lor constă 
mai ales în lapre, brânză și carne. Nimeni nu are o întindere de pă- 
mânr determinată, nici proprietăți personale. [...] Germanii socotesc 
că este caracteristic pentru viteji ca vecinii lor să se retragă, alungați 
de pe ogoare, şi ca nimeni să nu îndrăzncască să sc aşeze în apropiere. 
[...] Furcurile comise în afara graniţelor unui trib nu atrag după ele 
dezonoarea, ba, ceva mai mult, germanii pretind că aceste furturi sunt 
un fel de exerciții. [...] Germanii socotesc că este o nelegiuire să nu 
respecţi un oaspete. Pe oamenii care vin la ei indiferent din ce cauze 
îi apără de insulte şi îi consideră inviolabili; acestora le sunt deschise 
toate casele şi sunt invitaţi la mese. [...] Pentru un om uşor echipat, 
lățimea acestei păduri, Hercynia, despre care am vorbit mai sus, este de 
nouă zile de mers; căci nu poate fi altfel delimitată, întrucât germanii 
nu cunosc măsurile rutiere, [...] Se cunoaște că în această pădure se 
nasc multe specii de animale sălbatice care nu se văd în alte părți. 


Războiul galic, V1, 21-28 


* C. Iulius Caesar, Războiul galic, Războiul civil, traduceri şi note de Janina Villan Unguru și 
Elisabeta Poghirc, studiu introductiv de Cicerone Poghire, Editura Științifică. Bucuresti 1964, pp 

Nici vorbă de zeități adevărate sau preoți, de proprietate şi 
ordine socială, de culturi de cereale pentru pâine, de ştiinţa 
de a măsura distanţele, ci doar de păduri întinse, pline de 
animale sălbatice, de neîncetate lupte intertribale - o lume 
barbară, într-adevăr, şi nicio perspectivă ca Roma să aibă 
vreun profit de pe urma cei. 


Dar aici nu e vorba de antropologie, ci de politică. Ideea este 
de a stabili un contrast între malul stâng al Rinului (unde 
Cezar a triumfat) şi malul drept (pe care l-a invadat de două 
ori fără succes). De partea aceasta sunt galii: se 
îndeletnicesc cu munca câmpului; se roagă la nişte zei 
adevăraţi care pot fi lesne suprapuşi panteonului greco- 
roman; au câteva legi de bază, alegeri într-o formă primitivă, 
un fel de ordine socială, iar druizii lor scriu cu caractere 
greceşti, dovada sigură a existenței unui potențial de 
civilizație. Cezar a obţinut pentru poporul său o țară 
pregătită să fie romanizată şi bună de plată. De cealaltă 
parte a Rinului însă sunt germanii. 


Şi totuşi, este limpede că fluviul nu este chiar o graniță între 
două civilizații complet diferite. Cezar ne spune că de 
cealaltă parte a Rinului există cel puţin un trib care până de 
curând era constituit din gali din Galia; şi viceversa, belgii, 
care acum trăiesc de partea aceasta a Rinului, s-au 
desprins recent din grupul germanilor. Ubii, care trăiesc pe 
malul german al Rinului, sunt aliați de nădejde ai Romei, în 
vreme ce pe malul galic sălăşluiesc şi triburi ostile, aparent 
germane. Pe tot parcursul Războiului galic, oamenii 
traversează Rinul ca să atace, să-şi unească forțele, să fugă 
ori să migreze. Cezar însuşi folosea o unitate de cavalerie 
germanică drept gardă personală. 


Între 58 şi 53 î.e.n., de-a lungul malurilor Rinului realitatea 
pare să fi fost destul de fluidă, surprinzătoare şi teribil de 
încurcată, cam la fel ca în Siria zilelor noastre. Dar cum să 
transformi toate acestea într-o ştire triumfală? Ei bine, 
Cezar anunţă că a descoperit o graniță naturală a 
dominației romane. Rinul devine versiunea romană a liniei 
Sykes-Picot, granița trasă arbitrar prin Orientul Apropiat de 
englezi şi francezi după Primul Război Mondial. Popoarele de 
peste Rin sunt declarate iremediabil barbare, iar țara lor, un 
tărâm sălbatic de coşmar. Mai rău, sunt duşmani 
înverşunați ai Romei şi nu refuză niciodată să-i ajute pe cei 
care s-ar opune romanilor. 


Iuliu Cezar tocmai îi inventase pe germani. 


Galia şi Germania potrivit lui Cezar 


RINUL 


Germania aproape că devine 
romană 


Prinsă în propriile lupte şi devenind Imperiu după 
asasinarea lui Cezar, Republica Romană a rămas la linia 
trasată de el pe Rin: galii civilizabili aici, germanii dincolo. 
Bineînţeles că se găsea ceva de făcut şi pentru poporul 
necivilizat. Primul împărat roman, Augustus, l-a copiat pe 
Cezar, folosind o gardă personală de germani din nordul 
Renaniei - la fel ca Irod cel Mare, regele Iudeii, client al 


Romei. Însă în anul 17 î.e.n., o ceată apreciabilă de germani 
traversează Rinul, capturează simbolul sacru al Legiunii a 
V-a, acvila, şi o poartă în triumf înapoi peste fluviu. 
Proaspăt născutul imperiu nu-şi poate permite o asemenea 
ofensă la adresa autorităţii sale, aşa că trece la mobilizarea 
pentru marea ofensivă strategică: cucerirea fără drept de 
apel a Germaniei. 


Fiului vitreg al împăratului Augustus, Drusus, i se 
încredințează comanda. De-a lungul Rinului sunt construite 
puncte de plecare, din care se vor naşte ceea ce azi sunt 
Bonn, Mainz, Nijmegen şi Xanten. Între 12 şi 9 îe.n,, 
pornind de la aceste baze, Drusus îşi va conduce legiunile şi 
corăbiile într-o neîntreruptă succesiune de victorii de-a 
lungul şi de-a latul nord-vestului Germaniei. 

În anul 9 î.e.n., Drusus ajunge la Elba. Acolo, după cum 
povestesc Cassius Dio şi Suetoniu, a avut viziunea unei 
femei gigantice care l-a sfătuit să facă numaidecât cale 
întoarsă şi să pună capăt dorinței lui nesățioase de cuceriri, 
deoarece zilele îi erau numărate. 


Acesta a fost un moment de răscruce în istoria Germaniei şi 
a Europei. Oprirea la Elba nu a fost o decizie de natură 
politică sau militară, ci una dictată de puteri mai înalte. 
Traversarea Rinului nu era o problemă, dar Elba reprezenta 
capătul oricăror ambiţii rezonabile. 


Cucerirea finală a Germaniei dintre Dunăre, Rin şi Elba a 
fost amânată pentru anul 6 e.n. În cadrul celei mai mari 
campanii unice planificate vreodată de Roma, douăsprezece 
legiuni - aproximativ 40 la sută din întreaga putere a 
Imperiului - urmau să înconjoare ultimele triburi 
recalcitrante, prinzându-le ca într-un cleşte de la Rin, în 
vest, la Dunăre, în sud. 


Cu doar câteva zile înainte de data stabilită pentru 
începerea marii ofensive, o legiune auxiliară staționată în 
Bosnia de azi s-a răsculat, declanşând Marea Revoltă Iliră 
din Balcani. Armatele masate pe Rin şi Dunăre au fost 
transferate cu repeziciune spre sud. 


Între timp însă procesul de romanizare a Germaniei a 
continuat neabătut, în pofida campaniei abandonate. 
Cassius Dio povesteşte că se întemeiază oraşe, că barbarii s- 
au obişnuit să ţină târguri şi să se întâlnească în adunări 
paşnice. Toate acestea - care amintesc întru câtva de visul 
idilic al lui Dick Cheney despre un Irak de după operaţiunea 
Furtună în Deşert — au fost, în general, trecute la categoria 
exagerări grosolane. De curând însă, arheologii au găsit 
dovezi clare că romanii chiar au fost implicaţi în construirea 
Germaniei. La Waldgirmes, la aproximativ 100 de kilometri 
est de Rin, a fost dezgropat un oraş civil şi militar complet, 
cu străzi, o piață şi un forum. Monedele găsite acolo 
documentează ocupaţia romană între anii 5 şi 9 e.n. 


Drusus ajunge la Elba; gravură în lemn după Eduard Bendemann 


Această a doua dată a fost decenii de-a rândul băgată în 
capul oricărui elev german ca fiind unul dintre cele mai 
memorabile momente ale istoriei germane. 

Marele plan al Imperiului din anul 6 e.n. 


Arminius şi după aceea 


Romanii au găsit în Germania, asemenea britanicilor în 
India, o puzderie de stătulețe ce se războiau între ele şi 
cărora le-au impus, pentru a simplifica lucrurile, ideea unei 
vaste şi unice Națiuni. Şi, la fel ca britanicii, au creat apoi 
pentru această țară inventată o clasă de conducători 


semimodelaţi după civilizația lor, aşteptând în schimb de la 
ei loialitate. 


În anul 9 e.n., Publius Quinctilius Varus, guvernator al 
Germaniei, petrecuse vara cutreierând ţara, fără a purta 
război, ci adunând biruri (din cale-afară de împovărătoare, 
cum avea să se spună mai târziu). Înapoindu-se în tabăra 
de iarnă de pe Rin, a făcut greşeala de a se încrede în cel pe 
care îl avea adesea oaspete la masă, fiul căpeteniei tribale a 
cheruscilor din nord-vest, romanizatul Arminius (varianta 
latină a germanicului Hermann), care fusese educat chiar la 
Roma. Arminius i-a povestit că în apropiere avusese loc o 
mică revoltă şi că ar fi fost bine dacă romanii s-ar mai arăta 
o dată la față în acele locuri înainte de a se încheia anul. 
Deşi avertizat de socrul lui Arminius să nu aibă încredere în 
acesta, Varus a fost de acord şi, încredințat că se afla într- 
un teritoriu pe deplin pacificat, a pornit la drum fără ca 
măcar să se obosească să-şi aşeze cele trei legiuni în 
formaţie de marş. Soldaţii romani cu civili cu tot s-au pus, 
aşadar, în mişcare prin pădurile dese cu poteci înguste, de 
care, cu cincizeci de ani în urmă, Cezar se ferise cu multă 
grijă. Acolo au fost nimiciți într-o ambuscadă cunoscută sub 
numele de Bătălia din Pădurea Teutoburgică, în care s-au 
petrecut, după cum bine se ştie, scene de o cruzime ce i-ar 
pune în dificultate chiar şi pe actualii cineaşti. Datorită 
descoperirilor făcute, începând cu anul 1987, de maiorul 
britanic Tony Clunn, un arheolog amator, astăzi se ştie că 
locul în care s-a desfăşurat bătălia este dealul Kalkriese din 
Saxonia Inferioară. 


Mască a unui călăreț roman descoperită 


în situl de la Kalkriese 


În perioada următoare, toate bazele romane aflate la est de 
Rin au fost distruse - o mare înfrângere pentru Roma, însă 
nu tocmai momentul de răscruce pe care istoricii luterani şi 
prusaci l-au inventat mai târziu. Între anii 14 şi 16 e.n., fiul 
lui Drusus, Germanicus, a prădat ţinuturile germanilor, 
căutând răzbunare şi izbutind în cele din urmă să-i 
încolțească pe Arminius şi aliații săi pe malurile râului 
Weser. Ajunul bătăliei a devenit subiect de poveste. 
Arminius şi fratele său, care rămăsese loial Romei, au făcut 
schimb de insulte peste fluviu - în latină. Germanicus, la 
rândul său, i-a servit de model lui Shakespeare pentru 


Henric al V-lea, preumblându-se incognito pe întuneric 
printre soldații săi. Odată cu venirea zorilor, germanii au 
fost prinşi şi măcelăriți, în aşa fel încât trupurile şi armele 
abandonate zăceau împrăştiate pe zece mile (Tacit). La puţin 
timp după aceea, Arminius/Hermann, primul erou al 
naționalismului german, a fost asasinat în circumstanțe 
necunoscute de conaționalii săi. 


Regiunea aflată de-a lungul Rinului era din nou un loc 
sigur. Armata romană, ca toate armatele, îi prefera pe băieții 
robuşti din provincie tineretului de la oraş, iar germanii au 
devenit curând recruții ei preferaţi. Atunci când romanii au 
cucerit Britannia, trupele germane au traversat Tamisa înot, 
complet echipate pentru a învinge în bătălia de la Medway. 
Însăşi garda imperială avea atât de mulți germani în 
componența ei, încât locuitorii intimidați ai Romei îi 
spuneau pur şi simplu cohors Germanorum. În anumite 
părți ale Renaniei, furnizarea de soldați pentru Roma a 
devenit sursa principală a economiei locale. 


Roma îşi trăia acum zilele de aur - bucurându-se de 
aproape un secol de pace, stabilitate şi prosperitate sub cei 
cinci împărați buni, cum au fost numiți Nerva, Traian, 
Hadrian, Antoninus Pius şi Marc Aureliu — şi se extindea 
inexorabil pe toate fronturile, inclusiv în Germania. S-a 
descoperit relativ recent cât de departe ajunsese. În jurul 
anului 20 e.n., geograful grec Strabon vedea Germania cam 
aşa: 


Harta Europei desenată de Strabon 


Romanii, scrie el, nu au avansat încă în ţinuturile care se 
află dincolo de Albis [Elba]. Dar în jurul anului 150 e.n., 
Ptolemeu, marele învățat din Alexandria, a desenat Magna 
Germania mult mai extinsă. 

Până foarte de curând, s-a crezut că mare parte din harta 
lui Ptolemeu era pură imaginaţie. Apoi, în 2010, o echipă de 
la Universitatea Tehnică din Berlin, beneficiind de o 
versiune proaspăt descoperită a hărții şi de noua tehnică 
computerizată, a decis că harta era mult mai exactă decât se 
crezuse până atunci — într-atât de exactă, încât de fapt nu 
ar fi putut fi desenată de un om aflat într-o bibliotecă de pe 
țărmul Africii de Nord decât dacă avea acces la informații 
topografice militare. Echipa a ajuns la concluzia că la 
începutul secolului al II-lea e.n., armata romană trebuie să 


fi avut cunoştinţe vaste despre teritoriu până înspre est la 
Vistula, în Polonia de azi. 


Limesul care a rezistat 


Deşi romanii par să fi cercetat tot ceea ce azi am putea numi 
Germania, ei nu au reuşit niciodată să o cucerească pe de-a 
întregul. În fapt, viitorul Germaniei a fost în mare parte 
dictat exact de limita până la care au guvernat romanii. Şi 
nu există niciun dubiu unde se află aceasta, căci este fără 
greş săpată în pământ. 


Datele sunt vagi, dar cel târziu în jurul anului 100 e.n., 
romanii dețineau controlul deplin asupra sud-vestului 
Germaniei. Pe la 160 e.n, şi-au oficializat statutul 
construind granița fortificată cunoscută drept limes 
Germanicus. Aceasta urma Rinul, apoi o lua spre răsărit 
pentru a ajunge la fluviul Main (până azi, proverbiala linie 
ce desparte sudul de nordul Germaniei), ca apoi să se 
îndrepte spre sud şi est până la Regensburgul de azi. 

Această falie din istoria Germaniei este de fapt Marele Zid al 
Europei: lung de aproximativ 560 de kilometri, de-a lungul 
lui se înălțau în jur de o mie de forturi şi turnuri de 
observație, dintre care cele mai multe pot fi recunoscute şi 
astăzi. Mult timp a fost în mod inexplicabil ignorat de 
istorici, însă în ultimul deceniu a început să se bucure de 
atenția pe care o merită. Pentru tot restul acestei cărți, 
trebuie să ne amintim exact cât de mult s-a extins 
guvernarea romană în Germania. 


Dacă aşezi linia limesului peste o hartă a Germaniei 
moderne, ea se întinde peste oraşe precum Köln (Cologne), 
Bonn, Mainz, Frankfurt, Stuttgart, München şi Viena; şi 


chiar la est de limes, locuri precum Duisburg au fost inițial 
baze avansate ale Romei. Cu alte cuvinte, toate marile oraşe 
ale Austriei şi Germaniei de Vest, cu excepția Hamburgului, 
s-au ridicat în interiorul sau în umbra imediată a Imperiului 
Roman. 


Germanii cei sălbatici şi nobili 


Cea mai cunoscută relatare despre vechii germani îi 
aparține istoricului Tacit, autorul lucrării Germania (cca 
103 €e.n.). La fel ca Cezar, Tacit îi prezintă pe germani ca 
fiind opusul romanilor. Dar pentru el, acesta nu era un 
lucru rău, deoarece, susținea el, romanii degeneraseră într- 
un popor slăbit de viciu şi lux, care nu făcea decât să se 
prosterneze în fața împăraţilor. Germanii erau, ce-i drept, 
barbari, dar barbari nobili, necorupţi de  tentațiile 
distracțiilor publice. 


Patrioţii de mai târziu au luat cartea lui Tacit drept o dovadă 
că germanii nu au fost nicicând romanizați. De fapt, ea 
spune exact contrariul. Nimic nu le plăcea mai mult 
romanilor, ca de altfel tuturor imperialiştilor, decât să 
citească despre triburi sălbatice şi nobile de la frontierele lor 
- după ce le învinseseră. În 1745, toată Anglia tremura în 
fața invaziei scoțienilor. Nimeni nu îi considera romantici. 
Dar, după ce au fost nimiciţi la Culloden, armata britanică a 
început imediat să-i folosească pe scoțieni ca trupe de şoc, 
iar publicul englez s-a îndrăgostit de poveştile despre 
bravura lor înnăscută şi rămasă nealterată. La fel s-a 
întâmplat cu germanii în ochii romanilor în jurul anului 100 
e.n. Ultima revoltă serioasă din Germania avusese loc în 
69/70 e.n., iar aceasta numai fiindcă supertrupele germane 


ale Romei se simţiseră jignite de desființarea gărzii 
imperiale, celebra cohors Germanorum. Cititorii romani de 
pe vremea lui Tacit se puteau delecta liniştiți cu lecturi 
despre germanii sălbatici pe care îi guvernau. 


Cea mai cunoscută şi notabilă afirmaţie a lui Tacit despre 
germani este aceea că sunt dintr-o rasă pură, nicidecum 
amestecați cu alte rase, şi că toți au acelaşi aspect fizic: ochi 
albaştri, păr blond-roşcat, statură uriaşă. Mai puţin citată 
este opinia sa legată de o chestiune centrală cu privire la 
Germania, care a existat chiar de la bun început. Aceasta 
era mărginită în nord de ocean, în vest de Rin şi în sud de 
Dunăre - dar tot ceea ce constituia granița dintre germani şi 
popoarele puţin cunoscute din est era frica reciprocă. Astfel, 
Tacit atingea o chestiune importantă din istoria Germaniei: 
incertitudinea cu privire la cât de mult se întindea aceasta 
spre est. 


Vom reveni la Tacit atunci când va fi redescoperit de 
învățații secolului al XV-lea. Pe moment, important este că 
în jurul anului 100 e.n., Roma deţinea controlul deplin 
asupra celor mai bogate şi fertile ținuturi ale Germaniei, în 
pofida înfrângerii din Pădurea Teutoburgică. 


Începutul sfârşitului 


Întorcându-se din Orientul Apropiat, trupele romane au 
adus cu ele un suvenir teribil: Ciuma Antonină, cel mai 
probabil o pandemie de vărsat de vânt, care a făcut ravagii 
în vestul Europei între cca 165 şi 180 e.n. Între timp, 
germanii de la Dunăre ajunseseră să fie presațţi şi ei de un 
trib germanic şi mai feroce, goții, care se revărsau spre sud, 


începând să lovească în fortărețele romane ce le stăteau în 
cale, dar care nu mai dispuneau de suficienți soldați. 


Având la dispoziție doar legiuni împuţinate de ciumă, 
ultimul dintre cei cinci împărați buni, Marc Aureliu, s-a 
văzut obligat să se expună el însuşi la opt campanii de iarnă 
pe malurile înghețate ale Dunării, a căror severitate i-a fost 
în cele din urmă fatală constituției sale slabe (Gibbon). Nu s- 
a confruntat doar cu un singur duşman sau o singură 
națiune, ci cu un puzzle politic în care numele de germani 
continua să fie doar un termen cuprinzător pentru diverse 
triburi: 

Limesul roman și triburile din Magna Germania în jurul anului 160 e.n. 


Cassius Dio, Istoria romană, LXXII 


Unele dintre triburi, sub conducerea lui Barcarius, un băiat de doi- 
sprezece ani, au promis o alianță; acestea au primit bani în dar, Altele, 
precum cvazii, au cerut pace, care le-a fost acordată. Însă dreptul de a 
lua parte la târguri nu li s-a acordat, de teamă că iazigii şi marcoma- 
nii s-ar amesteca printre ei, ar cunoaște poziţiile romane și ar cumpăra 
provizii... Acâr astingii, câr şi lacringii i-au venit în ajutor lui Marc Au- 
reliu, în speranţa că vor căpăta pământ și bani. Lacringii i-au atacat pe 
astingi şi au obținut o victorie hotărâtoare. Drept urmare, astingii nu 
au mai comis acte ostile față de romani... 


Marc Aureliu s-a folosit de un amestec de forță brută şi 
oferte ispititoare în încercarea de a controla situația. După 
ce au fost înfrânți, anumiți germani au fost invitați să 
devină foederati, adică aliați ai Romei, gata să lupte 
împotriva altor germani în schimbul ajutorului militar şi al 
subvenţiilor financiare pe care le primeau. În esenţă, 
întregul sistem depindea de capacitatea Romei de a le 
administra când şi când câte o bătaie zdravănă. 


În final, aceste eforturi ale lui Marc Aureliu au dat roade, 
deşi au sfârşit prin a-i pune capăt vieții. Dar, începând cu 
secolul al III-lea e.n., Roma a intrat în vizorul Imperiului 
Sasanid persan, interesat de uriaşele bogății ale Asiei Mici. 
Cu forțele risipite, pentru Roma era tot mai greu să mențină 
controlul asupra frontierei germane. 


În anul 235 e.n., legiunile romane de pe Rin s-au răsculat şi 
au înscăunat un nou tip de împărat, pe uriaşul şi 
înfricoşătorul Maximinus Thrax (Maximin Tracul), fiul unui 
got. Acest prim împărat proclamat exclusiv de armată şi 
primul lipsit de orice fel de educaţie (Gibbon) era pe 
jumătate german. Maximinus a reprezentat începutul 
sfârşitului Romei. Domnia sa a deschis marea criză a 
secolului al III-lea, când în 49 de ani s-au succedat 20 de 
împărați. În jurul anului 284 e.n., ţinuturile de dincolo de 
Rin şi Dunăre fuseseră pierdute, iar un nou limes a trebuit 
să fie înălțat cu mari cheltuieli de-a lungul malurilor. Acesta 
a rezistat timp de un secol, dar germanii reuşiseră să 
înlăture vălul care acoperea măreţia pierdută a Italiei 
(Gibbon). De atunci încolo, Roma s-a aflat numai şi numai 
în defensivă, iar un război exclusiv defensiv nu se sfârşeşte 
decât într-un singur fel. 


Intuneric sau lumină? 


Suntem înclinați să credem că Roma cea civilizată a pierit de 
mâna germanilor barbari, după care a urmat întunecatul Ev 
Mediu. Dar luminile începuseră să se stingă în Europa cu 
mult timp înainte ca germanii să ajungă la comutator. 


După 235 e.n., întrebarea de pe buzele tuturor era cât va 
rezista împăratul înainte de a fi asasinat sau când se va 
produce următorul război civil care să devasteze întregi 
provincii. Cât de diferită era de acum „Roma”, se poate 
vedea din Monumentul Tetrarhilor (cca 300 €e.n.), care nouă 
ni se pare că înfăţişează mai degrabă patru piese de şah 
nordice decât doi împărați şi doi cezari romani. 


Un alt tip de ordine, care a pus Roma pe locul al doilea în 
Imperiu după Constantinopol, a fost instaurată de 
Constantin cel Mare (306-337 e.n.), dar numai datorită 
„muşchilor” germanici. Primul act al lui Constantin după ce 
a preluat Roma în 312 a fost acela de a desființa legendara 
Gardă Pretoriană şi de-a o înlocui cu Scholae Palatinae, 
propria sa gardă călare de sorginte germanică. Ultimii mari 
gânditori greco-romani păgâni, Libanios şi Zosimos, l-au 
acuzat pe Constantin de a fi cucerit Roma cu o armată de 
barbari germani. Constantin a fost primul împărat creştin al 
Romei, aşa încât o alianță militaro-politică între războinicii 
germanici şi creştinismul roman a fost făurită de la bun 
început. 


Dar aveau să urmeze schimbări masive, determinate, ca 
aproape toate lucrurile mari din istorie, de o deplasare 
semnificativă de populații. 


Germanii migratori 


După anul 300, cete de germani războinici par să fi fost 
mânate de o forță irezistibilă să-şi părăsească locurile în 
care trăiau, dând naştere fenomenului ce a devenit 
cunoscut sub numele de Völkerwanderung - migrația 
popoarelor. 


Cum singurii noştri martori au fost romanii, ştim doar ceea 
ce au văzut ei la graniţele lor. Ce se întâmpla în Germania 
profundă este o altă istorie, pe seama căreia există multe 
teorii. Schimbările climaterice candidează, evident, pentru a 
fi luate în seamă, la fel ca sporul de populaţie sau simpla 
dorință de a-şi însuşi bogăţiile Romei. În unele situaţii — 
printre care cea a goților, după cum vom vedea —, cauza a 
fost cu siguranţă şi presiunea dinspre est. S-a susținut, de 
asemenea, că migrațiile s-au datorat destrămării lente a 
Imperiului Roman şi vidului de putere ce s-a creat la 
granițele sale. Dar nimeni nu ştie cu adevărat când a 
început totul, şi cu atât mai puţin din ce cauză. Problemele 
pe care le-a întâmpinat Marc Aureliu în secolul al II-lea au 
fost poate un prim semn. În orice caz, vedem pe harta de 
alături, ce datează din secolul al XIX-lea, motivul pentru 
care nici măcar nu putem începe să discutăm în detaliu 
despre ceea ce s-a întâmplat cu adevărat. 


Dar ceea ce putem spune cu siguranţă este că această hartă 
germană de secol XIX despre mişcările unor întregi triburi 


(la fel ca burii sau pionierii care au cucerit Vestul Americii) 
nu face decât să ne inducă în eroare. Odiseea spectaculoasă 
a acestor cete diferite de germani nu a avut aproape niciun 
fel de efect pe termen lung asupra hărții lingvistice a 
Europei continentale, ceea ce ne indică în mod clar că 
invadatorii erau în mod preponderent bărbați. Poate că au 
domnit câteva generații peste nişte agricultori amărâți sau 
târgoveți neputincioşi, dar, lipsiţi de femeile lor, aveau să 
dispară fără să lase vreo urmă în limbă (aceasta fiind, în 
mod firesc, transmisă pe linie maternă) atunci când, în cele 
din urmă, aveau să fie învinşi sau pur şi simplu absorbiți. 
Limba nativă (maternă) avea să iasă din nou la suprafață. 

Migraţiile popoarelor germanice la sfârșitul Antichității 


Acest lucru s-a petrecut peste tot în Europa şi în Africa de 
Nord. Singurul loc unde o civilizație romanizată şi creştină, 
care ştia să scrie, avea să fie literalmente ştearsă de pe fața 
pământului de către o nouă populație compusă din aceşti 
germani analfabeți şi păgâni a fost porțiunea de şes a celei 
mai mari insule din arhipelagul aflat la nord-vest de locul de 
vărsare al Rinului, adică Anglia. Dar aici începe altă poveste. 


În ceea ce-i priveşte pe germanii de pe continent, prima 
istorie propriu-zisă pe care o avem le aparține goților. 


Goţii - salvatorii Romei? 


Că este vorba de moda adolescenților, de filme de groază sau 
de arhitectură, cuvântul gotic a devenit simbolul pentru tot 
ceea ce este întunecat, irațional şi anticlasic. 


Ce-i drept, goții au fost primii barbari care au ucis un 
împărat roman, dar aceasta se întâmpla în perioada crizei 
din secolul al III-lea, în anul 251 e.n. În secolul al IV-lea, 
deveniseră însă primii germani creştini care ştiau să scrie şi 
care traduseseră chiar Biblia din greacă în gotică. Erau 
foederati loiali ai romanilor, ataşați prin ereditate de casa 
imperială a lui Constantin (Gibbon), iar înainte de a distruge 
Roma ceruseră cu disperare azil în cadrul acesteia. 


În 375 e.n., hunii şi-au făcut apariţia dinspre stepele 
Eurasiei, alungându-i pe goți de pe teritoriul actual al 
Ucrainei spre Dunăre. Goţii au cerut public să li se permită 
să traverseze fluviul măcar pentru a se aşeza în cele mai 
neprimitoare părți ale imperiului pe care îl serviseră atât de 
bine. Obligaţi să aleagă între a admite ori a respinge o 
mulțime de barbari împinşi de disperare şi foame să solicite 
un loc de aşezare pe teritoriile oamenilor civilizați (Gibbon), 
romanii au ales cea mai rea soluție posibilă. Goţii au fost 
transportați peste Dunăre, dar li s-au impus condiţii atât de 
crunte, încât aceşti petenţi ai Romei, înfometați şi disperati, 
au pornit acum din interior un război împotriva Imperiului. 


În 378 e.n., l-au ucis pe împăratul Valens şi i-au nimicit 
armata la Adrianopol în Turcia de azi, având de atunci un 
cuvânt hotărâtor de spus în alegerea împăraţilor. Prădarea 
Romei de către vizigoții conduşi de Alaric în 410 e.n. a fost 
doar o mare pagubă colaterală dintr-un război între romani 


şi germani: principalul inamic al lui Alaric, Stilicho, era un 
vandal din Austria de azi. În ultimii săi douăzeci de ani de 
existență, după ce Roma a fost din nou prădată în 455 e.n., 
Imperiul Roman de Apus a fost condus, ce-i drept de facto şi 
nu de jure, de căpetenia războinică Ricimer, pe jumătate 
vandal, care numea şi ucidea împărați ca pe nişte diplomați 
minori. În cele din urmă, Imperiul a fost abolit în 476 e.n. de 
Odoacru, care e posibil să se fi tras dintr-un trib german. De 
atunci şi până la anul 800, prin Imperiul Roman s-a înțeles 
doar partea sa de răsărit, cu capitala la Constantinopol 
(cunoscut şi sub numele de Byzantium). 


Odoacru a fost el însuşi ucis în 493 de către cel mai roman 
dintre goți, Theoderic cel Mare (454-526). Aflat teoretic în 
slujba împăratului, Theoderic a devenit practic egalul 
acestuia, domnind peste Peninsula Italică. Din reşedinţa sa 
de la Ravenna, el a dat Italiei ceva de care aceasta nu mai 
avusese parte de două secole, de pe vremea lui Constantin: 
treizeci de ani de domnie stabilă şi pace aproape totală. 
Mormântul său neobişnuit s-a păstrat în întregime şi mai 
poate fi văzut şi astăzi la Ravenna, semănând cu contribuția 
adusă la linia de fortificații Maginot de către un ucenic în 
arhitectura clasică. Acoperişul său este alcătuit dintr-un 
singur bloc de calcar care cântăreşte 300 de tone. 


Dedesubt sunt înfăţişate două monede bătute în jurul 
anului 500. Una a fost făcută pentru Zenon, împărat roman 
(adică al Imperiul Roman de Răsărit), cealaltă pentru regele 
ce-i era teoretic subordonat, Theoderic cel Mare, rege al 
goților şi domnitor asupra Italiei. Amândoi trăiau în palate, 
au fost creştini, legiuitori şi ctitori de biserici. 


Moneda gotică din dreapta nu te duce deloc cu gândul la un 
barbar, iar cea romană din stânga nu seamănă deloc cu cele 
de pe vremea lui Hadrian. Declinul şi prăbuşirea Romei s-au 
suprapus mai mult sau mai puţin cu ascensiunea 
germanilor. 


Prin 235 e.n., membrii diverselor triburi germanice erau 
încă barbari analfabeți ținuți captivi în Germania de puterea 
Romei. La moartea lui Theoderic, în 526 e.n., deveniseră 
creştini vânjoşi care controlau fostul Imperiu de Apus în 
întregime. 


Dintre ei, câştigătorii aveau să fie, după cum se va vedea, 
cei care au rămas în vechea lor țară, Germania romanizată. 
Aceştia aveau să supraviețuiască vandalilor, vizigoților, 
lombarzilor şi ostrogoților, să reformeze civilizația Europei şi 
să dea numele unei mari civilizații. Dar aceasta nu a fost 
Germania. 


Regatele germanice la moartea lui Theoderic, 526 e.n. 


Henry Morton Stanley (1841-1904 ), jurnalist şi explorator 
galez care a străbătut Africa Centrală de la est la vest; a 
explorat lacurile Victoria şi Tanganyika şi a descoperit 
izvoarele Nilului. (N.t.) 


Partea a doua 


A doua jumătate de mileniu. 526-983 e.n. 


Germanii restaurează Roma 


Urmaşii Romei 


Francii au intrat în istorie în anul 297 e.n., când şi-au croit 
drum peste Rin în teritoriile Olandei şi Belgiei din ziua de 
azi. Roma le-a tolerat prezența acolo, iar pe la mijlocul 
secolului al IV-lea, aceştia deveniseră foederati loiali ai 
Imperiului. Există, din această perioadă, o celebră inscripție 
de la Aquincum (Budapesta) care descrie simplu şi frumos 
statutul acelor oameni: Francus ego, civis Romanus, miles 
in armis (Franc sunt eu, cetățean roman, soldat în armată). 


Când hoardele de călăreți nomazi au devastat sud-estul 
Europei în secolele al IV-lea şi al V-lea, geografia a fost, ca 
de obicei, hotărâtoare. Francii trăiau suficient de departe la 
nord-vest pentru a scăpa de impactul principal. Au fost de 
asemenea capabili să supraviețuiască declinului economic al 
Europei de Sud deoarece erau implicați masiv în comerțul 
maritim cu Britannia şi Scandinavia. Îndelungata experiență 
cu armata romană îi învățase cum să-şi întărească pozițiile 
construind castre şi să-şi abată verii rătăcitori spre ținte mai 
uşoare. Aşa se face că francii nu au luat parte la marea 
migrație. Au rămas pe teritoriile lor, unde elita lor militară 
vorbea de multă vreme atât latina, cât şi dialectul lor 
germanic. Având această bază biculturală sigură cum nu 
mai era alta, au fost capabili să se extindă încet spre sud şi 
vest, în ciuda haosului ce-i înconjura, până când dinastia 
lor regală a intrat în istorie sub numele de Merovingi. 


Ce credeau Merovingii despre ei reiese limpede cercetând 
mormântul fondatorului dinastiei, Childeric I (mort în 482 


e.n.). Când a fost descoperit în 1653, osemintele acestuia 
erau înveşmântate în mantaua unui comandant militar 
roman, şi i se puseseră monede pentru viața de apoi care 
datau din timpul Republicii Romane. Din punctul de vedere 
al primului Meroving şi al celor care l-au înhumat, acesta a 
murit ca prinț militar al Imperiului Roman. În 486, fiul său 
Clovis înfrânge ultimele forțe galo-romane ce reprezentau 
Imperiul Roman de Apus, iar peste un deceniu se 
converteşte la creştinism. Sfârşitul teoretic al Imperiului 
Roman pare să nu fi contat defel în Renania. 


Când, în urma Războaielor Gotice (535-554), puterea goților 
a fost pe veci înfrântă (deşi cu prețul slăbirii Imperiului), 
Merovingii au fost marii beneficiari. Au petrecut secolul al 
VII-lea creând ceea ce este astăzi Franța, dar, din punctul 
de vedere al istoriei Germaniei, lucrul principal este că nu 
au pierdut sau abandonat nicicând baza lor de putere de pe 
ambele maluri ale Rinului, care în anul 700 e.n. nu mai era 
o graniță culturală reală cum fusese în anul 58 î.e.n. Îşi 
administrau imperiul franco-german cu ajutorul unor codice 
latine care amestecau legi tribale germanice cu legislația 
romană moştenită. 


În 732, au devenit salvatorii civilizaţiei occidentale. Aparent 
invincibilele forțe ale islamului, sub forma Califatului 
Omeiad, avansau vertiginos prin Spania spre Franța, însă 
au fost definitiv oprite în Bătălia de la Tours. Nu a fost însă 
un rege cel care i-a înfrânt pe musulmani, deoarece ultimii 
Merovingi erau, cum bine se ştie, ființe slabe, iar adevărata 
putere o exercitau cei care îi serveau. Eroul anului 732 a 
fost Charles Martel, cel ce purta titlul complet neeroic de 
majordom al palatului (maior palatii). 


Fiul lui Martel, Pepin cel Scurt, a pus în cele din urmă capăt 
fictivei puteri a Merovingilor, întemeind în 751 propria sa 


dinastie francă. Fiind un uzurpator, avea nevoie de 
legitimitate, rapid — iar papalitatea căuta un aliat puternic 
care s-o ajute să-şi afirme independența față de 
Constantinopol. În 753, Ştefan al II-lea a fost primul papă 
care a întreprins o călătorie la nord de Alpi. Pepin s-a 
angajat în numele francilor să apere papalitatea şi a dăruit 
papilor de la Roma pământuri prin aşa-numita „donaţie a 
lui Pepin” care a stat la baza viitorului stat pontifical. La 
schimb, atât Pepin, cât şi cei doi fii ai săi au fost unşi cu mir 
de papa Ştefan personal într-o ceremonie amplă desfăşurată 
la Saint-Denis în ianuarie 754. 


Prestigiul 
străvechi S ; 
Ce tie Puterea militară —. Temelia Eurc 
și biserica | — e 
gi di a francilor occidentale mec 
centralizată 
de la Roma 


Acordul de la Saint-Denis, 754 e.n. 


Acest acord dintre biserica romană şi puterea francă a fost 
modelul secolelor următoare: căpeteniile războinice ofereau 
o parte din puterea şi bogăția lor terestră Bisericii, iar 
Biserica le acorda un statut superior celui de simple 
căpetenii războinice. Acest mod de a împărți puterea a 
funcționat de altfel în Europa până târziu, în Spania lui 
Franco sau Irlanda lui De Valera. 


Luminile se aprindeau din nou în Europa Occidentală. Unul 
dintre cei doi băieți miruiți la Saint-Denis de papa Ştefan 


avea să devină atât de puternic şi pentru vreme atât de 
îndelungată, încât până în 1971 britanicii au folosit sistemul 
monetar instituit de el, iar în ţările slave din estul 
Germaniei, precum şi în Ungaria, cuvântul pentru rege 
provine din numele său: Charlemagne - Carol cel Mare. 


Marea continuitate: Galia romană şi Germania, cca 160 e.n. ... 


„. şi Regatul Francilor în 768 e.n., anul urcării pe tron a lui Carol cel Mare 


O continuitate vitală pentru 
Europa 


Amintirea lui Carol cel Mare s-a păstrat atât de vie, întrucât 
el a reprezentat puntea care a asigurat în cele din urmă 
transferul civilizației romane către lumea medievală şi, prin 
urmare, către noi. 


A moştenit un imperiu care se suprapunea aproape exact 
peste provinciile Galia şi Germania guvernate de Roma la 
apogeul puterii ei, în urmă cu vreo 500 de ani. 


Ca franc, provenea dintr-un grup cultural recunoscut şi 
numit (de alții) germani, vorbind o limbă vest-germanică. 
Dar oricare ar fi fost limba poporului său, în ceea ce-l 
priveşte, s-a străduit neîncetat ca latina să fie predată pe 
cuprinsul regatului său multietnic - după manuale pe care 
le comanda el însuşi - ca limbă a guvernării, justiției şi 
cultului. 


Renaşterea carolingiană a reprezentat apogeul unei 
continuități vitale, în sensul că germanii care trăiau în 
interiorul sau în vecinătatea limesului roman au fost fără 
întrerupere guvernaţi de elite care se ghidau după Roma. Fie 
că erau reprezentate de romani păgâni, foederati creștinați, 
reprezentanți ai dinastiei merovingiene sau franci creştini, 
aceste elite priveau spre Imperiul Roman ca sursă de 
inspiraţie în chestiuni legale, religioase şi diplomatice. Întinsa 
regiune a Germaniei delimitată de Dunăre şi Rin a rămas 
mereu conectată cu Europa apuseană. 


De fapt, marea dilemă cu care s-a confruntat Carol cel Mare 
din momentul urcării pe tron a fost una în totalitate 
romană: cum să procedeze cu germanii păgâni, 
neromanizați de la granițele dinspre răsărit ale imperiului 
său? lată-i descrişi aici de biograful lui Carol cel Mare, 
Einhard (care, evident, nu se consideră a fi unul dintre ei): 


Einhard, Viza Karoli Magni (Viaţa lui Carol cel Mare), cca 817- 
836 

Saxonii, precum aproape roate triburile Germanici, crau un popor 
sălbatic, care se rugau la idoli şi îi dușmăneau pe creștini; de asemenea, 
nu li se părea dezonorant să încalce şi să violeze toare legile divine și ome- 


neşti, 


După treizeci de ani de lupte crunte, mii de execuţii şi sub 
amenințarea (emisă în 785) că refuzul botezului va fi 
considerat o crimă capitală, Carol cel Mare a realizat în 
sfârşit ceea ce romanii nu reuşiseră: să-i reprime, să-i 
convertească şi să-i stăpânească pe toți germanii, până la 
fluviul Elba. Era de-acum pregătit să facă pasul cel mare. 


Roma restaurată şi Germania 
năruită? 


De Crăciun, în anul 800 e.n., Carol cel Mare a fost încoronat 
ca împărat roman, venerat şi aclamat public de către papa 
Leon al III-lea, devenind imperator şi augustus. Pe tot 
continentul, încoronarea a fost privită ca o restaurare, iar 
capitala lui Carol cel Mare, Aachen, a primit numele de 
Noua Romă. Sigiliul său ne spune limpede acest lucru: 
Renovatio Romanii Imperii (Reînnoirea Imperiului Roman). 
Monedele bătute în numele lui Karolus Imp Aug au fost 
concepute în mod deliberat după modelul celor din zilele de 


mult apuse ale gloriei Romei: Carol cel Mare nu ne priveşte 
direct în ochi ca orice împărat roman din perioada imperială 
târzie, ci ni se înfăţişează fără barbă, din profil, împodobit 
cu o cunună de laur: 


Imperiul Roman de Apus se întorsese, iar Germania 
occidentală devenise centrul său de putere. Când Carol cel 
Mare a stabilit hotarul dintre imperiul său şi păgânii de la 
răsărit, a folosit chiar numele roman pentru granița 
instituită: limes. 


Limes Saxoniae, la începutul secolului al IX-lea. Este aproape identic cu granița c 
Germania de Est și Germania de Vest din a doua jumătate a secolului XX. 


Acum, pe tronul cezarilor stătea un german, care domnea 
peste Europa Apuseană dintr-un oraş german. Cu toate 
acestea, în mod paradoxal, cultura germană se confrunta cu 
extincția. 


Imperiul lui Carol cel Mare guverna, judeca şi îşi venera 
divinitatea în latină. Ştim foarte puţin despre germana pe 
care presupunem că împăratul o vorbea în particular, deşi 
ştim că a comandat o culegere, acum pierdută, ce reunea 
miturile şi legendele germanilor. 


Germana consemnată, cca 800 e.n. 


Aproape tot ce ne-a parvenit sunt cuvinte din vocabularul reli- 
gios și fragmente traduse din latină, plus câteva farmece şi un minu- 
nat fragment din poemul epic Hildebrandslied (Cântecul lui Hilde- 
brand), care povesteşte cum soarta a hotărât ca un tată și un fiu să 
lupte în două armate dușmane. Cele mai relevante relicve sunt însă 
micile colecţii de expresii uzuale (așa-numitele glose), consemnare — 
impreună cu traducerea lor latină — pe marginile textelor religioase 
în latină. La fel ca ghidurile moderne, aceste însemnări erau gândire 
ca un ajutor rapid pentru călătorul educat nevoit să poruncească ori 
să insulte caregoriile inferioare nevorbitroare de latină: skir minen 
part (rade-mi barba); gimer min suarda (dă-mi sabia); undes ars în 
tino naso (fundul câinelui în nasul tău), 

Cuvânrul din care provine deutsch („german“) nu avea iniţial nimic 
de-a face cu Germania. Capelanul lui Carol cel Mare a scris în anul 786 
că în Anglia slujbele bisericii erau ţinute atât în latină, câr şi în /Peodis- 
ce (ceea ce însemna limba poporului, în acest caz, anglo-saxona). Mai 
târziu, zheodisce a fost folosit cu referire la limbile france nelatinizare, 
iar în cele din urmă a devenit Deutsch/Durch. 


Însă tot pe atunci, la granițele dinspre răsărit ale imperiului 
şi-a făcut apariția pe scena europeană un nou popor: slavii. 
Nimeni nu ştie cu siguranță când ori unde s-a produs 
etnogeneza slavă [istoricii patrioți ai Rusiei, Ucrainei sau 
Poloniei şi-o revendică fiecare în parte), dar în jurul anului 


800 e.n., aceştia ocupaseră teritoriile de până la Elba şi 
chiar de dincolo de ea. 


În 814, la moartea lui Carol cel Mare, regiunea pe care în 
anul 150 romanii o numiseră Magna Germania - Germania 
Mare - era împărțită între imperiul latinizat din jurul 
Rinului (Renania) şi slavii care avansau dinspre răsărit. 


Dacă imperiul multietnic şi latinizat al lui Carol cel Mare ar 
fi rămas intact pentru câteva generaţii, este întru totul 
posibil ca civilizația franco-germană s-o fi luat pe urma 
verilor ei odinioară atât de puternici, goții şi vandalii, 
ajungând între copertele prăfuite ale cărţilor de istorie. 


Nu există loc pentru germani: Europa în anul 814 e.n. 


Se naşte Deutschland 


În schimb, după moartea lui Carol cel Mare, lucrurile s-au 
transformat într-un episod lung de 30 de ani din Urzeala 
tronurilor: într-o sarabandă de revolte, alianțe, uzurpări, 
restaurații, vrajbe între familii, jurăminte solemne şi tot 
atâtea retractări, marele imperiu s-a rupt, conturându-se 
hotarele Europei moderne. 


În 842, doi dintre nepoţii lui Carol cel Mare care se războiau 
— Ludovic Germanicul (care domnea la est de Rin) şi Carol 
cel Pleşuv (stăpân peste teritoriul Franţei de azi) - s-au 
întâlnit la Strasbourg în fruntea armatelor lor pentru a 
încheia o alianță împotriva celuilalt frate al lor, Lothar. 
Această întâlnire era atât de importantă, încât au considerat 
că nu era destul ca frații şi sfetnicii lor (care, bineînțeles, 
vorbeau cu toţii latina) să cadă la învoială între ei. Fiecare 
dintre cei doi frați avea nevoie ca toți susținătorii lui să audă 
ceea ce fusese promis. Exista însă o problemă: oamenii 
obişnuiţi din Francia Occidentală şi Francia Răsăriteană 
nu-şi mai înțelegeau unii altora limba. Popoarele de la est şi 
vest de Rin erau de acum realmente diferite. Unica soluție 
era ca Ludovic şi Carol să-şi formuleze acordul în latină, 
scribii lor să realizeze apoi traduceri ale acestuia în limba 
francilor din est şi a celor din vest, iar la final — în ceea ce cu 
certitudine este una dintre marile scene ale istoriei europene 
—, fiecare dintre ei să citească personal, cu glas tare, textul 
memorandumului în limba armatei fratelui său, totul în fața 
tuturor. Jurămintele de la Strasbourg sunt aur pentru 
lingvişti: într-o singură zi, franceza apare pentru prima oară 
ca o limbă înregistrată, iar germana obține rang de limbă a 
diplomației. 


Jurămintele de la Strasbourg, 842 e.n. 


Fiecare jurământ începe cu: „Pentru dragostea lui Dumnezeu și 
pentru poporul creştin... 

Ludovic Germanicul (adresându-se armatei lui Carol): Pro Deo 
amur et pro christian poblo... 

Carol cel Pleșuv (adresându-se armatei lui Ludovic): I» godes min- 


na ind în thes christianes folches... 


Un an mai târziu, prin Tratatul de la Verdun (843 e.n.), 
imperiul lui Carol cel Mare a fost împărțit între cei trei 
nepoți ai săi: Carol, Ludovic şi Lothar. 


Acum, chiar în momentul naşterii Germaniei în sens 
modern, dilema descrisă de Tacit a revenit neschimbată. Se 
vedea clar unde începea regatul lui Ludovic - de-a lungul 
Rinului, bineînțeles —, dar oare unde se termina exact? 
Nimeni nu ştia. Tratatul de la Verdun îi acorda lui Ludovic 
tot ce este dincolo de Rin (ultra rhenum omnes). Dar acest 
tot se oprea oare la Elba, unde germanii înşişi se opriseră? 


Sau cuprindea şi regiunile de dincolo de Elba, care îi 
juraseră supunere lui Carol cel Mare, dar nu fuseseră 
niciodată cucerite de acesta? 


Preluarea puterii de către saxoni 


În 870 e.n., Ludovic şi Carol şi-au împărțit regatul lui 
Lothar, creând Francia Occidentală şi Francia Răsăriteană, 
din care aveau să ia naştere Franţa şi, respectiv, Germania. 
Regatul lui Lothar s-a păstrat doar ca un nume — 
Lotharingia -— şi ca o amintire a unui regat franco-germano- 
roman foarte eterogen (un fel de Luxembourg uriaş întins 
peste mare parte din ceea ce azi sunt Olanda, Belgia, 
Renania, Alsacia, Elveţia şi nordul Italiei), care să-i 
ispitească pe viitori oameni de stat precum Napoleon sau pe 
părinții Uniunii Europene. 


Elba a devenit acum pentru francii răsăriteni (le vom spune 
germani de acum încolo, deşi nimeni nu o făcea la vremea 


respectivă) ceea ce Rinul fusese pentru Cezar. Era un hotar 
pe care erai tentat să-l treci, dar unde ceea ce conta în 
primul rând era să le ţii piept barbarilor turbulenți. Regii 
carolingieni de mai târziu (876-911) şi-au cheltuit aproape 
toată energia în campanii de-a lungul Elbei doar pentru a-i 
opri pe slavii păgâni să pătrundă în teritoriul lor şi a-i obliga 
să plătească tribut. Regiunea era atât de înapoiată, încât 
acest tribut era adesea calculat în miere în loc de bani. 


În acel moment, nordul şi estul Europei au fost lovite de 
furtuna teribilă care a fost prima jumătate a secolului al X- 
lea. Coincidenţă ori nu, două popoare păgâne aproape 
supranatural de mobile au asaltat Germania exact atunci 
când activitatea vulcanică în regiune atinsese un vârf 
istoric, distrugând an de an recoltele cu nori de gaze şi 
cenuşă. Timp de mai multe decenii, corăbiile lungi ale 
vikingilor au atacat şi prădat țărmurile Mării Nordului, 
coborând chiar şi pe Rin, în timp ce călăreţii maghiari 
întreprindeau expediţii de jaf până în inima Germaniei de 
sud-est. Toate acestea au subminat hotărâtor domnia 
ultimului rege carolingian, Ludovic Copilul (cunoscut şi ca 
Ludovic al III-lea, dar şi Ludovic al IV-lea, ceea ce arată cât 
de confuză devenise situația). Germanii căutau acum cu 
disperare un domnitor puternic, care să se concentreze 
asupra Germaniei. Nu servea la nimic să ai o dinastie, oricât 
de prestigioasă, care îşi subimpărțea încontinuu moştenirea 
şi privea mereu cu un ochi spre gloria Romei. 


În 911, când Ludovic a murit, marii seniori regionali au 
făcut ceva unic în Europa Occidentală: au abandonat 
principiul descendenţei, întorcându-se la vechea practică 
germanică de alegere a regelui. Astfel a fost ales Conrad, 
duce de Franconia, care pe linie maternă era o rudă 
îndepărtată a dinastiei carolingiene. 


De atunci înainte, istoria tronului german a fost una a 
permanentei bătălii dintre regalitate şi marea nobilime. Regii 
îşi doreau în mod firesc ca propriii lor fii să-i urmeze la tron; 
dar, ori de câte ori un rege se dovedea prea puternic ori prea 
slab, seniorii regionali îşi reaminteau principiul electivității 
tronului german. 


Conrad a murit în 918, fără a fi capabil să-şi impună voința 
regală; succesorul său ales a fost Henric I Păsărarul, duce 
de Saxonia (poreclit astfel deoarece era un vânător iscusit, 
iar vestea alegerii lui îl găsise, se pare, întinzând plase de 
prins păsări). Henric nu manifesta niciun interes față de 
Imperiul Roman - propriul său trib se convertise la 
creştinism doar cu un secol în urmă —, în schimb era teribil 
de interesat să asigure granițele răsăritene împotriva 
slavilor. 


Şi-a concentrat puterea proaspăt obținută asupra teritoriilor 
lui de baştină, pregătindu-şi cu grijă atât mijloacele 
defensive, cât şi capacitățile ofensive şi întărindu-şi 
prestigiul. Relicve sfinte, precum Lancea lui Longinus 
(lancea despre care se presupune că l-a străpuns pe Isus 
răstignit pe cruce), au fost sistematic transferate în Saxonia; 
în regiunea de graniță dinspre răsărit s-au construit noi 
oraşe fortificate, precum Meissen, iar instituția senioriei a 
fost restaurată până la Elba. În privinţa maghiarilor, a 
construit cu perseverență o armată centrată pe cavalerie 
pentru a înfrunta hoarda lor călare şi i-a învins în 933. 
Victoriile lui Henric l-au făcut atât de puternic, încât a fost 
capabil să impună nobilimii alegerea fiului său Otto ca 
urmaş la tron. 


Pentru prima dată, Germania cuprinsă între Rin, Dunăre şi 
Elba avea un singur domnitor, care nu era de origine francă 


şi al cărui tată fusese rege. Germania părea să se afle pe 
calea regală spre a deveni o naţiune. 


Epoca de Argint 


Problema era însă că regii germani nu puteau da uitării 
gloria imperială a lui Carol cel Mare. Otto cel Mare (cum a 
devenit cunoscut) a fost încoronat în 936 la Aachen, şezând 
chiar pe tronul de piatră al lui Carol cel Mare, deşi nu avea 
niciun fel de legătură cu acesta. Dar asta semnala o 
intenție. 


Înainte de a se gândi însă la Roma, Otto trebuia să rezolve 
chestiunea răsăriteană. De altfel, în timpul domniei sale a 
fost înregistrat pentru prima oară la nord de Alpi cuvântul 
teutonici; acesta a apărut în documente ale curții care 
făceau distincție între supuşii germani ai lui Otto şi 
sclavani. Slavii au răspuns pe măsură, punând în circulație 
cuvântul niemtsi (nonvorbitor, mut) ca propriul lor apelativ 
pentru toți germanii. S-a păstrat în fiecare limbă slavă. La 
aproape o mie de ani după ce Drusus fusese în chip 
supranatural sfătuit să se oprească acolo, Elba continua să 
fie marea falie dintre noi, cei care priveam spre Roma, şi ei, 
cei diferiți (sau viceversa). 


Curând, Otto şi-a extins stăpânirea dincolo de Elba, 
întemeind în 948 două episcopii, de Havelberg şi de 
Brandenburg. O fortăreață de pe fluviu cunoscută simplu 
drept marea cetate (magado burga) a devenit capitala sa 
politico-militaro-religioasă, Magdeburg. Teritoriul dintre 
râurile Elbe/Saale şi Oder a fost împărțit în mărci („marcă” 
era în Europa medievală termenul pentru comitatele de 


frontieră în care puterea regelui era limitată, ele fiind 
guvernate prin forță militară de margrafi semiindependențţi). 
Împreună, aceste mărci ocupau o regiune care se 
suprapunea peste viitoarea Germanie de Est. 


39 Mircile din imperiul lui Otto 


Teritorii disputate de germani şi slavi în jurul anului 960 


După ce i-a înfrânt definitiv pe maghiari în Bătălia de la 
Lechfeld (955), asigurându-şi frontiera răsăriteană, Otto şi-a 
îndreptat privirile spre distincția supremă: coroana 
imperială romană a lui Carol cel Mare. 


Exista însă o problemă. Europa medievală era obsedată de 
legitimitate, fiindcă a deține un titlu legal autentic era 


singura contrapondere la domnia forței brute, iar Otto 
trebuia să-şi justifice pretenţia de a fi adevăratul împărat. 
Nu era în niciun fel înrudit cu Carol cel Mare, aşa că 
legătura de sânge nu putea să conteze; nici nu putea 
pretinde că ar domni peste acelaşi imperiu precum Carol cel 
Mare, deoarece nu controla Francia Occidentală (Franța). 
Aşadar, cu ce drept ar fi fost el Împăratul? Curtenii şi clericii 
lui au venit atunci cu o idee nouă şi radicală care avea să 
reverbereze până departe în secolele următoare: anume că 
ar exista o legătură profundă şi misterioasă între coroana 
Germaniei şi cea a Imperiului Roman istoric. Această 
viziune avea să fie cunoscută drept translatio imperii. 


ea tt BISERICA 
GERMANIEI ROMANĂ/ 
IMPERIUL 
ROMAN 


translatio imperii 


Astfel, Otto a devenit împărat roman în anul 962, dar 
problemele acestei relații au ieşit de îndată la iveală. Papa 
putea să îți legitimeze şi să îţi glorifice domnia, te putea 
ajuta să-ți unifici întinsul teritoriu, dar, folosindu-te de papă 
în acest fel, te legai să îl aperi. 


Otto, care fusese atotputernic în Germania, a fost nevoit să- 
şi petreacă ani şi ani în Italia, susținându-l pe papă cu forța 
armelor, în vreme ce controlul asupra propriei sale țări 
slăbea. Fiul său, Otto al II-lea, a fost chiar şi mai centrat pe 
Roma, murind acolo de tânăr, în 983, şi lăsându-l în urmă 
ca moştenitor pe Otto al III-lea, care era copil. Iar în mărcile 
Germaniei, popoarele de dincolo de Elba au profitat şi ele de 
această situație. 


Marea Revoltă Slavă din 983 este un punct de referință în 
istoria slavilor, precum anul 9 e.n. în istoria germanilor. A 
fost momentul prin care şi-au asigurat supraviețuirea 
culturală. La fel cum, în anul 9 e.n., romanii au pierdut tot 
ce era dincolo de Rin, tot aşa germanii, în 983, au fost 
alungaţi înapoi peste Elba. În câteva decenii, polonezii şi 
odinioară mult temuții maghiari şi-au întemeiat structuri 
statale creştine independente, în timp ce boemii (azi, cehii), 
inițial subordonați polonezilor, nu au rămas nici ei mai 
prejos. Aceste noi regate nu plăteau tribut germanilor şi 
aveau legăturile lor directe cu papalitatea. 


Dintr-odată, Europa devenise mult mai mare. Germania se 
termina tot acolo unde Drusus şi Germanicus se opriseră cu 
o mie de ani în urmă, la Elba. Acum însă, când de-a lungul 
frontierelor ei răsăritene se înşirau regate creştine, 
Germania nu mai era la marginea Europei, ci chiar în 
centrul ei. 


Care era locul Germaniei în această nouă Europă lărgită? Să 
fi fost Roma cea care decidea ce se întâmplă în toată 
Europa, inclusiv în Germania? Sau exista o relație specială 
între fostul Imperiu Roman şi domnitorii germani — aşa cum 
susținuse Otto cel Mare —, care îi făcea să fie conducătorii 
fireşti ai întregii Europe? 


Partea a treia 


A treia jumătate de mileniu. 983-1525 e.n. 


Se dă o bătălie pentru Germania 


Luptă în trei 


Pentru următoarele şase secole, istoria Germaniei a 
pendulat permanent între regi, nobilime şi biserică. Într-un 
fel, este vorba de acelaşi model ca în istoria Angliei sau a 
Franței, dar în Germania lucrurile erau complicate (a) de 
tradiția unei monarhii mai degrabă elective decât ereditare 
şi (b) de înclinația fatală a regilor germani de a se crede 
totodată împărați ai Romei. 


Rege, baroni, papă 


Personajele s-au schimbat, dar motivele care îi mânau au rămas ace- 
leași timp de secole: 

TOŢI REGII: doreau ca tronul Germanici să fic creditar, iar ci 
să devină împărați romani; erau deci obligaţi să aibă de partea lor și 
nobilimea, și pe papă, dar fără să le cedeze prea mul. 

TOŢI NOBILII: doreau să aleagă un rege suficient de puternic 
cât să asigure ordinca și să apere Germania, dar nu arâr de puternic 
incât să desființeze sistemul electiv. 

TOŢI PAPII: doreau împărați puternici care să protejeze Biserica 
şi să aibă nevoie de ea, dar nu atât de puternici încât să controleze pa- 


palirarea. 


La început, noua dinastie saliană — întemeiată de Conrad al 
II-lea după ce ultimul rege din dinastia ottoniană, Henric al 
II-lea, a murit fără urmaş - părea să dețină controlul total. 
Fiul lui Conrad, Henric al III-lea, i-a urmat la tron fără ca 
nobilii să se opună şi a instalat pe rând patru papi germani 
obedienţi. Coroana era în vârf. Dar, în 1056, Henric a comis 
greşeala fatală a oricărui rege medieval: a murit înainte cu 
unicul său fiu să ajungă adult. Cu Henric al IV-lea încă la 
vârsta copilăriei, jocurile se puteau face din nou. 


Nobilii germani au început să tragă sfori, iar slavii de peste 
Elba au întreprins o ultimă încercare de revenire în masă la 
păgânism, ucigându-şi propriul rege convertit la creştinism 
şi asediind Hamburgul. În cele din urmă, Henric al IV-lea, 


care între timp ajunsese un domnitor adult, a reuşit să 
restaureze pacea de-a lungul frontierei de pe Elba şi să 
ajungă la o înţelegere cu nobilimea - doar pentru a se 
înfrunta cu noul şi tenacele papă Grigore al VII-lea, un 
veteran al politicii forței din Peninsula Italică. 


Grigore a văzut în situaţia tulbure cu care se confrunta 
Henric ocazia de a elibera papalitatea de tutela germană. 
Datorită înțelegerilor dintre Biserică şi Coroană care se 
făceau încă de pe vremea primilor regi carolingieni, clericii 
ce dețineau poziții importante în ierarhia bisericească se 
aflau adesea în poziţii înalte în slujba împăratului, 
dispunând de puteri lumeşti considerabile. Grigore a 
decretat că doar papa îi poate alege şi învesti pe aceştia. 
Astfel s-a declanşat aşa-numita Luptă pentru învestitură, 
care a devenit o amenințare majoră la adresa puterii regelui. 
Henric a ripostat că papa era papă doar dacă regele 
german /împăratul roman hotărăşte aşa. Grigore a scos 
atunci asul din mânecă. L-a excomunicat pe Henric, 
dezlegându-i dintr-o singură lovitură pe supuşii regelui 
german de orice jurământ de loialitate față de acesta. 


Henric al IV-lea o roagă pe Mathilde, castelana 
de la Canossa, să intervină pentru el la papa 


Grigore al VII-lea. 


Puterea lui Henric asupra nobililor săi era prea slabă pentru 
ca el să supraviețuiască acestei situații, aşa că, în disperare 
de cauză, a întreprins în toiul iernii o călătorie care avea să 
intre în iconografia Evului Mediu. În ianuarie 1077, 
împreună cu familia şi o mică suită, cel care era regele 
Germaniei şi totodată împăratul roman a traversat Alpii 
înzăpeziți spre Italia unde a petrecut trei zile desculț în fața 
castelului din Canossa, până ce papa Grigore a cedat şi l-a 
reprimit în sânul Bisericii. 


Însă n-a fost decât un răgaz, urmat de alte incidente: papa i- 
a sprijinit pe nobili să se răzvrătească din nou; Henric a 
invadat Italia, sfârşind prin a se război cu propriul său fiu; 
antipapi şi antiregi erau anunțați cu o regularitate 
alarmantă. În cele din urmă, ambele părţi au realizat că 
lucrurile nu puteau continua astfel. În cadrul Concordatului 
de la Worms (1122), papalitatea şi imperiul s-au străduit să 
dreagă lucrurile cu simboluri nou-inventate şi indicații 
teatrale despre cum şi de către cine aveau să fie învestiți 
episcopii. Câştigătorii adevăraţi au fost de fapt marii seniori 
feudali şi clericii Germaniei, care au profitat de acest impas 
întins pe mai multe decenii pentru a-şi consolida propria 
autonomie față de rege şi papă. 


Cruciada împotriva venzilor 


Exista un singur lucru asupra căruia nobilii germani, 
regele /împăratul şi papa se puteau învoi: o cruciadă. Şi iată 
că aveau prilejul să înfăptuiască una chiar în vecini. 


La începutul secolului al XII-lea, clima Europei se 
schimbase semnificativ față de anii de tristă amintire ai 
secolului al X-lea. Indiferent ce-am gândi noi azi despre 
încălzirea globală, Perioada caldă medievală sau Micul optim 
climatic (cca 950-1300) a reprezentat o adevărată binefacere 
pentru fermierii din nordul Europei, ceea ce a făcut ca 
populațiile din aceste regiuni să explodeze numeric. Elbia de 
Est (Ostelbien) - ţara nimănui de dincolo de Elba, nici 
poloneză, nici germană, locuită de triburi slave păgâne, 
cunoscute sub numele colectiv de venzi - fusese 
dintotdeauna un loc aspru, rece şi periferic, acoperit cu 
păduri, smârcuri şi ape. Anotimpurile mai blânde au 


transformat aceste locuri într-un ţinut interesant, din care 
nobilii germani începuseră deja să muşte. 


În 1147, papa şi sfetnicul său de încredere, Bernard (Sfântul 
Bernard de mai târziu), abate la Clairvaux, au declarat 
formal Cruciada venzilor. Biserica plănuia un război total: 
agenţii păgâni ai diavolului urmau să fie subjugaţi religiei 
creştine (contrazicând astfel doctrina curentă potrivit căreia 
convertirea se făcea din voință proprie), iar bătălia, după 
cum scria Sf. Bernard, avea să fie oprită abia când fie 
riturile lor, fie înseşi națiunile lor aveau să fie stârpite. 


Lucrurile nu s-au desfăşurat însă conform planului. Păgânii 
au rezistat atât de vajnic, încât cruciații germani au început 
să accepte chiar şi cel mai mic semn de convertire, cum ar fi 
nişte cruci ridicate în grabă pe meterezele fortărețelor 
asediate. Observatorii papali raportau revoltați Romei că 
nobilii germani îşi urmăreau propria agendă de cucerire şi 
obținere de tribut, fără a da curs cerințelor mai radicale ale 
bisericii. În loc să fie un tăvălug purificator, aşa cum îşi 
imaginase Sf. Bernard, cucerirea Elbiei de Est s-a destrămat 
într-o serie de învoieli ad-hoc cu căpeteniile locale. 


Victoria incompletă a germanilor dincolo de Elba avea să 
aibă urmări profunde asupra viitorului regiunii. Deşi o 
mulțime de germani dornici de pământ s-au stabilit apoi în 
Elbia de Est, vechii locuitori slavi au supraviețuit, cu limba 
şi cultura lor, răspândiți în toată regiunea. A fost un 
memento constant, generație după generaţie, că aceasta era 
o regiune colonizată, luată cu forța de le cei care se aflau 
încă acolo şi puteau într-o bună zi să riposteze.** 


Colonizarea Estului, cca 1200 


Chiar şi azi, descendenţii venzilor, cunoscuți drept sorbi, 
continuă să trăiască la nord de Dresda. 


Coloniştii au dezvoltat - probabil din motive defensive - un 
mod distinctiv de a-şi amplasa colibele, în cerc şi cu o 
singură cale de acces. 


Aceste sate rotunde (Rundlinge) sunt atât de deosebite, 
încât orice arheolog german le poate identifica uşor urmele 
într-o fotografie aeriană a oricărui sat ori oraş german, 
spunându-vă imediat că acesta se află undeva la est de 
Elba. De asemenea, orice geograf german are să vă spună 


că, dacă numele localităţii în care locuiți se termină în -in 
(Berlin, de exemplu), atunci cel mai probabil aceasta se află 
la est de Elba; iar dacă se termină în -ow sau -itz, acest 
lucru e aproape sigur. 


Această nouă Germanie colonială avea să rămână o regiune 
sensibil diferită de Germania care exista deja de o mie de ani 
ca parte a Europei Occidentale. 


Epoca de Aur 


Pe moment însă lucrurile stăteau cât se poate de bine. Când 
Frederic I (Barbarossa) a fost ales rege în 1152, a dorit, ca 
toți ceilalți dinaintea sa şi de după el, să obţină coroana 
imperială. A acceptat însă ceea ce în esență era o dublă 
monarhie. În timp ce el se ocupa de Imperiu în Italia şi 
Sicilia, i-a permis vărului său, Henric Leul, care devenise 
puternic în Cruciada venzilor, să funcționeze de facto ca 
domnitor al Germaniei. 


Această soluție de împărţire a puterii a funcționat. Epoca li 
s-a părut atât de frumoasă celor care au urmat, încât, în 
imaginarul german, Barbarossa a devenit ceea ce este regele 
Arthur pentru britanici: marele senior al unei epoci de aur, 
care într-o bună zi se va trezi din somnul său din munții 
Kyffhäuser pentru a salva Germania aflată la restrişte. 


Sub fiul lui Barbarossa, Henric al VI-lea, au fost atinse noi 
culmi ale gloriei imperiale. Cea mai cunoscută ispravă a lui 
Henric al VI-lea a fost capturarea în 1193 a lui Richard 
Inimă de Leu, căruia i-a impus să-l recunoască drept senior 
feudal al Angliei. Moartea sa prematură în 1197 a readus 
însă puterea în mâinile nobililor germani, care au bătut în 
cuie vechiul sistem de alegere a regilor. 

Cei şapte principi electori şi blazoanele lor. 


Cei trei clerici poartă tichii. 


De atunci înainte, doar cei mai puternici şapte seniori şi 
arhiepiscopi aveau dreptul la câte un vot. Cei şapte au 
devenit cunoscuți drept principi electori (Kurfürsten), având 
un rol central în istoria Germaniei în următoarea jumătate 
de mileniu. Trei dintre ei erau înalți reprezentanți ai clerului 
- arhiepiscopii de Mainz, Trier şi Köln —, care aveau şi 
rangul imperial de arhicancelar. Ceilalți patru erau puteri 
laice: regele Boemiei (mare paharnic), contele palatin al 
Rinului (mare stolnic), ducele Saxoniei (mare mareşal) şi 
margraful de Brandenburg (mare şambelan). Cei trei electori 
ecleziastici îşi aveau cu toții episcopia în interiorul vechiului 
limes roman. În schimb, dintre cei patru electori laici, trei îşi 


aveau domeniile pe sau dincolo de frontierele Germaniei 
propriu-zise. 


Frederic al II-lea, ales în unanimitate, părea să fi atins 
culmea puterii şi gloriei. A izbutit chiar să elibereze 
Ierusalimul fără luptă în 1229. Devenit împărat, rege al 
Germaniei, Lombardiei, Siciliei, Burgundiei şi Ierusalimului, 
era venerat drept stupor mundi — „minunea lumii”. Cu toate 
că era plin de titluri, puterea sa principală, la nord de Alpi, 
depindea de principii electori, care, în 1231, l-au obligat să 
iscălească la Worms Statutum in favorem principum 
(Statutul în favoarea principilor), prin care li se garantau 
privilegii şi dreptul de a-şi guverna propriile ținuturi. 


N: Palatinatului 


Flecroratul Brandenburgului 


| Ecou Saxoniei 


Regatul Boemiei 


Cei patru electori laici 


De acum, seniorii feudali păreau a fi cei care conduceau 
teritoriile germane, în vreme ce împăratul rămânea doar un 
personaj glorios şi îndepărtat. Aranjamentul părea să 
funcționeze, căci era, într-adevăr, vorba de o adevărată 
epocă de aur din istoria Germaniei. Ţara era inima Europei 
şi era în plină dezvoltare economică, etalând capodopere de 
arhitectură romanică târzie şi creând sculpturi şi picturi 
demne de cele mai înalte civilizaţii. În plus, aproape peste 
noapte, a dat naştere uneia dintre cele mai bogate şi mai 
frumoase literaturi europene, care a înflorit în trei forme 
foarte diferite. 

Călărețul de la Magdeburg (cca 

1240): prima statuie ecvestră de 

sine stătătoare din Europa de la 
căderea Imperiului Roman. 


Minnesängerii 


Minnesângerii („cântăreții iubirii”) erau menestreli care 
urmau exemplul remarcabil al trubadurilor francezi, 
producând poeme de dragoste curtenitoare, scurte şi 


sensibile, pline de privighetori, inimi frânte şi imagini de 
devoțiune erotică ce friza religiozitatea (de nu chiar 
sacrilegiul), păstrându-şi farmecul până în zilele noastre. 


Poemul epic Cântecul Nibelungilor 


Vechile legende ale germanilor se amestecaseră deja cu 
marile evenimente istorice din timpul aşa-numitei 
Völkerwanderung (migrația popoarelor), preluând personaje 
precum Attila şi Theoderic. În perioada de înflorire din 
secolele al XII-lea şi al XIII-lea, toate aceste legende au 
primit o formă literară în ampla epopee Cântecul 
Nibelungilor (Nibelungenlied). Echivalentul german al Iliadei, 
acesta ne povesteşte cum invincibilul războinic Siegfried 
este îmblânzit de dragostea curtenească doar pentru a fi 
trădat de intrigile de la curte. După moartea sa, germanii 
sunt atraşi peste Dunăre, unde sunt nimiciți de hunii lui 
Attila într-o ultimă secvență epopeică, fără a primi vreo 
consolare creştină. 


Romanul cavaleresc 

Acesta derivă din ultimele versiuni franceze ale povestirilor despre 
regele Arthur, conținând lungi descrieri ale splendorilor vieţii de la 
curte, dar și ale căutărilor, încercărilor și misiunilor semireligioase și 
semierotice întru descoperirea Graalului, Dragostei sau Purităii. Cele 
mai cunoscute sunt cele folosite mai târziu de Richard Wagner în ope- 
rele sale: Tristan și Isolda și Parsifal. 


Dinamismul şi încrederea Germaniei în această epocă sunt 
cel mai bine ilustrate de ascensiunea a două grupuri foarte 
diferite - deşi aliate - de aventurieri: Cavalerii Teutoni şi 
Hansa. 


Cavalerii Teutoni devin prusaci 


La nord de polonezii creştini trăiau pruşii - în latină, 
pruscie. Asemenea cuvântului germani, pus în circulație cu 
aproape treisprezece secole în urmă, pruscie era un cuvânt 
latin cuprinzător ce desemna diverse triburi barbare. Aceştia 
erau baltici păgâni ce trăiau în regiunile dintre Gdanskul şi 
Riga zilelor noastre şi se dovediseră de necontrolat pentru 
tânărul regat polonez. 


lituanieni 


Triburile baltice păgâne, cca 1220 


În 1226, împăratul Frederic al II-lea semnează unul dintre 
cele mai importante documente din istoria Europei de Nord- 
Est, Bula de aur de la Rimini (numită astfel fiindcă metalul 
sigiliilor era din aur pur). 


Bula era adresată Ordinului Cavalerilor Teutoni, la origine 
negustori din Lübeck şi Bremen care plecaseră să-i 
îngrijească pe cruciații răniți din Țara Sfântă. Îi invita pe 
aceştia să se înarmeze şi să-i cucerească pe pruşi. Dacă 
reuşeau acolo unde mulți alții dăduseră greş, aveau 
permisiunea să devină stăpâni peste acele ţinuturi, 
supunându-se doar împăratului. 


Fiind barbari păgâni analfabeți mai degrabă decât un popor 
creştin, pruşii nu aveau niciun fel de drepturi. De altfel, 
modul în care Ordinul îi descrie ne aminteşte de felul în care 
Cezar îi descrisese pe germani cu treisprezece secole în 
urmă. 


Din Cronica Prusiei, de Nicolaus von Jeroschin, cca 1320 


Deoarece Dumnezeu le era necunoscut, în rândurile lor s-a născut 
rătăcirea de a venera prosteşte orice creatură ca pe o divinitate — tune- 
tul, stelele și luna, păsările, animalele, ba chiar și broscoii... Odrasle ale 
diavolului care nu cred în Dumnezeu... când au oaspeţi, dau tot ce au 
mai bun cu putință (şi aceasta este cea mai mare virtute a lor). 


* Di Kronike van Pruzinlant este, de fapt, o traducere în versuri realizată de Nicolaus von Jei 
hin, capelan al Ordinului Icuron, a lucrării Chronikon Tèrrae Prussiae a lui Peter von Dusburg, c 
trăit cu aproximativ o jumătate de secol inaintea lui, fiind și el cleric al Ordinului. (X4) 


Cavalerii Teutoni au ajuns curând dincolo de teritoriile 
specificate în Bula de aur de la Rimini şi mult mai departe 
decât ceruseră polonezii. În 1266, învățatul şi călugărul 
englez Roger Bacon deplângea ambițiile lor cât se poate de 
lumești. 


Roger Bacon se plânge, 1266 

În Prusia și în ţările de la granița Germaniei, remplierii, ospitalierii 
şi frații Ordinului Teuton zădărnicesc trecerea păgânilor la credința 
creştină prin războaiele pe care le pornesc mereu şi din cauză că, de 
fapt, ei doresc să-i domine întru totul... Rasa păgână a fost adesea gara 
de a primi adevărata credință în pace după rugăciune, dar cei din Or- 
dinul 'lcuron nu doresc să se întâmple aceasta, deoarece ci doresc să îi 


subjuge și să îi coboare în sclavie. 


Rezultatul a fost Statul Cavalerilor Teutoni, o zonă puternic 
germanizată la est de Polonia creştinată, izolată fizic şi 
politic de restul Germaniei. Formidabilul cartier general al 
Cavalerilor Teutoni de la Marienburg (astăzi Malbork, în 
Polonia) a devenit curând cea mai mare cetate de pe 
pământ. Membrii ordinlui au fost nevoiţi să ţină piept unor 
triburi păgâne adevărate, cu care s-au înfruntat până în 
1413, iar nobili dornici de aventură din toată Europa le-au 
sărit în ajutor. În Povestirile din Canterbury (1380-1400) ale 
lui Chaucer, se face referire la tipul de cavaler - parfit gentil 
knyght - care lupta în Pruce (Prusia). Cu timpul, însă, 
Cavalerii Teutoni au ajuns să fie cunoscuți chiar după 
numele păgânilor pe care îi subjugau, luând astfel naştere o 
populaţie nou-nouță de germani dincolo de Germania: 
prusacii. 


Aceşti aventurieri în zale s-au aliat cu compatrioţii lor 
reuniți în cu totul necavalereasca Ligă hanseatică. 


Hansa: legendele pieţei libere 


Hansa germană era o ligă a oraşelor comerciale care avea 
două centre de gravitație: Kölnul, care se ocupa de comerțul 
cu Anglia şi Ţările de Jos, şi Luibeckul, care controla 
schimburile comerciale din Marea Baltică. 


În ţinuturile baltice, legătura dintre Hansă şi Ordinul 
Cavalerilor Teutoni era ombilicală, iar marele maestru al 
Ordinului era unicul ne-negustor care participa la 
întrunirile Hansei. 


Împreună, negustorii Hansei şi cavalerii  colonizatori 
dețineau monopolul asupra accesului la bogățiile 
îndepărtatelor şi sălbaticelor țări de frontieră din nord-estul 
Europei: blănuri, chihlimbar, catran, cantități nelimitate de 
hering din Marea Baltică, minereu suedez şi cherestea 
rusească după care tânjea Europa Occidentală în plină 
înflorire. Aceasta a fost ultima interfață a lumii cunoscute 
dintre o economie monetară modernă şi triburi de vânători- 
culegători păgâni şi analfabeți: aici, negustorii vicleni ai 
Hansei, protejați de frica pe care o inspira necruțătorul 
Ordin al Cavalerilor Teutoni, puteau să dea lovitura. 


Hansa a devenit într-atât de bogată, încât putea să 
împrumute, să mituiască şi să determine chiar şi state mari 
precum Anglia lui Henric al IV-lea să-i ofere facilități fiscale, 
monopoluri şi enclave cvasisuverane. Negustorii Hansei erau 
numiți de englezi Easterlings, iar numele acesta (contras 
sub forma sterling) a ajuns să desemneze moneda britanică: 
lira sterlină. 


Dacă te puneai rău cu Hansa, aceasta era în stare să facă 
uz de forță brută într-un fel la care corporațiile moderne nu 
pot decât să viseze. În 1368, Hansa a declarat război 
Norvegiei şi Danemarcei şi a câştigat. Niciun organism 
nestatal nu a dispus vreodată de o putere asemănătoare în 
Europa. 


Triumful electorilor 


Ordinul Teuton şi Hansa aveau şi ei, fireşte, duşmanii lor. 
Dar au avut parte de o dezvoltare extraordinară la marginea 
nordică a Europei, fiindcă statele care ar fi putut să le 


amenințe au fost lovite de unul dintre cei mai crunți 
invadatori din sud-est: hoardele mongole conduse de Batu- 
Han, nepotul lui Genghis-Han. 


În 1241, după ce traumatizaseră Rusia (pentru totdeauna, 
aşa cum spun unii istorici), au traversat şesurile Europei de 
Est până la aproximativ 60 de kilometri de actuala graniță 
germano-polonă. Acolo, în Bătălia de la Legnica, au nimicit o 
oaste  polono-germano-cehă, pornind apoi spre sud 
împotriva Ungariei. 


Europenii de la nord de Alpi aveau sentimentul că venise 
sfârşitul lumii. În 1250, când a murit Frederic al II-lea, 
Germania se afla într-o stare de totală anarhie, cu 
pretendenți la tron care promiteau orice oricui ar fi fost gata 
să-i sprijine. În 1257, Richard, fratele lui Henric al III-lea al 
Angliei, a fost ales în urma unei ample campanii de mituire. 
Acest senior englez vorbitor de franceză şi-a vizitat regatul 
german doar de câteva ori, fără a trece vreodată dincolo de 
Rin, murind în 1272 ca prizonier al baronilor anglo- 
normanzi. În acea perioadă, titlul regal german devenise un 
fel de glumă, iar tronul imperial nu mai fusese ocupat de 
decenii. 


Principii electori, neschimbațţi în puterea lor, au ales apoi ca 
rege un bărbat pe care presupuneau că aveau să-l poată 
controla după bunul lor plac - un nobil german mai în 
vârstă, care nici măcar nu era atât de avut încât să fie el 
însuşi elector. Numele său era Rudolf, conte de Habsburg, şi 
avea deja 55 de ani. Astfel, într-un mod complet 
nespectaculos, îşi făcea intrarea în istorie o familie al cărei 
nume avea să fie sinonim cu un imperiu şi ai cărei urmaşi 
aveau să-şi pună amprenta asupra istoriei europene până în 
1918. 


Rudolf a surprins pe toată lumea anihilându-l pe principalul 
său duşman, Ottokar al II-lea al Boemiei, în una dintre 
înfruntările clasice ale cavaleriei Evului Mediu, Bătălia de la 
Marchfeld din 1278. Dar Rudolf nu a ajuns niciodată 
împărat, iar electorii l-au refuzat pe fiul său ca urmaş la 
tron — ei continuau să fie adevărata putere în Germania şi 
nu aveau nicio intenţie să aleagă un rege care ar fi putut să 
guverneze cu adevărat. Habsburgii sosiseră, dar se aflau 
încă pe tuşă. 


Electorii erau de-acum atât de siguri de poziţia lor în raport 
cu celelalte centre ale puterii (regele şi papalitatea), încât au 
fost gata să rupă legătura dintre Imperiu şi papalitate. În 
1338, au hotărât că orice rege al Germaniei ales de ei 
devenea în mod automat împărat - cu sau fără voia papei. 
Electorii declaraseră încă dinainte că voturile lor (pe care de 
obicei le vindeau contra unor sume considerabile de bani) 
erau chiar instrumente ale voinţei divine. 


Carol al IV-lea, care făcuse datorii uriaşe ca să cumpere 
acele voturi, a încercat să facă ordine în haos cu Bula de 
Aur de la Nürnberg (1356), care curând avea să fie 
cunoscută doar ca Bula de Aur, deoarece a reprezentat 
constituția Sfântului Imperiu Roman până la dizolvarea 
acestuia în 1806. Aparent, era vorba doar de gloria 
împăratului, stabilind un scenariu splendid pentru 
încoronare - regele Boemiei va sosi călare, iar alături, 
marele paharnic, va purta în mâini o cană de argint sau un 
pocal având greutatea de douăsprezece mărci*** —, însă ceea 
ce era scris cu litere mai mici transfera întreaga putere 
legală electorilor: 


Din Bula de Aur, 1356 


Nimic din cele recunoscute acum ori ce vor fi recunoscute în viitor 
de noi ori de urmașii noștri regi și împărații romani... nu va putea, sub 
niciun chip, să se abată de la libertățile, jurisdicţia, drepturile, onoruri- 


le sau dominioanele principilor electori ecleziaşti sau seculari... 


Puterea regală şi imperială era de-acum într-atât de redusă, 
încât sub Wenceslaus (1378-1400), fiul incompetent al lui 
Carol al IV-lea, Germania s-a cufundat din nou în haos din 
pricina nobililor care se războiau între ei. În 1402, Rupert al 
II-lea a fost ultimul rege german care a încercat să obțină 
tronul imperial prin forța armelor: a rămas însă fără bani la 
jumătatea drumului peste Alpi, iar armata sa invadatoare s- 
a risipit în ceață. 


La începutul secolului al XV-lea, un regat centralizat după 
model francez sau englez părea cu neputinţă în Germania; 
viitorul promitea mai degrabă câteva regate complet 
independente şi o figură imperială pur formală. Ceea ce a 
schimbat din nou echilibrul de putere a fost lupta 
neterminată de pe Elba. 


Secolul al XV-lea: umbra Estului 


La începutul secolului al XV-lea, puterile germane păreau să 
dețină controlul atât asupra teritoriilor străbătute de Elba, 


cât şi asupra țărmurilor Mării Baltice. Cavalerii Teutoni 
păreau invincibili în nord; Praga, reşedinţa regelui Boemiei, 
primul dintre electori, făcea parte din scena politică a 
Germaniei ca un centru la fel de puternic precum Kölnul. 
Dar, în acel moment, şi-au făcut simțită prezenţa slavii. 


Unii susțin că şansa lor a fost Moartea Neagră, epidemia de 
ciumă din anii 1348-49, responsabilă de moartea unui mare 
număr de colonişti germani, care locuiau în oraşe fortificate 
arhipline. Oricum ar fi fost, dominația germană părea dintr- 
odată amenințată. 


În 1410, noul regat unit al Poloniei şi Lituaniei a sfărâmat 
definitiv puterea Cavalerilor Teutoni în Bătălia de la 
Tannenberg. Printre cei care au luptat alături de polonezi şi 
lituanieni se afla şi cehul Jan Zizka (Jan Chiorul). După o 
haltă la Agincourt, unde se dusese în ajutorul lui Henric al 
V-lea al Angliei, Zizka a devenit conducătorul unei revolte ce 
a reprezentat o reală amenințare la adresa supremației 
germane: mişcarea husită a cehilor din Boemia, desfăşurată 
sub stindardul reformatorului Jan Hus. 


Hus atacase privilegiile clericilor romano-catolici, fiind 
considerat un precursor al Reformei protestante, dar era 
vorba la vremea aceea şi de lupta încă neterminată dintre 
slavi şi germani pentru controlul asupra Elbei (căreia cehii îi 
spuneau şi încă îi spun Labe). Din cauza lui Hus, Praga a 
devenit atât de neospitalieră pentru mii de profesori şi 
studenți germani, încât aceştia au plecat en masse, 
cufundând celebra universitate a oraşului în obscuritate. 
După ce Hus a fost ars pe rug, susținătorii săi revoltați, 
conduşi de Jan Zizka, s-au răsculat în 1419. Fiind fierari 
iscusiți, luptătorii lui au adoptat de timpuriu artileria de 
câmp. Într-o epocă în care atât caii, cât şi cavalerii aveau o 
reținere firească față de armele de foc, carele lor mobile 


echipate cu tunuri au făcut ravagii în rândul cavaleriei grele 
a aristocrației germane. Au învins patru campanii imperiale, 
au invadat şi jefuit în repetate rânduri Saxonia şi Franconia, 
ajungând chiar până la țărmul Balticii unde (potrivit 
legendei) şi-ar fi umplut ploştile cu apă de mare, pentru a 
arăta că ei şi nu germanii erau acum stăpâni acolo. 


Până la urmă, husiţii s-au divizat şi au început să lupte unii 
împotriva celorlalți, dându-le germanilor posibilitatea să-şi 
revină. Războaiele s-au încheiat în 1436, cu un compromis 
care le permitea husiților moderați să-şi practice cultul în 
felul lor. Însă pentru trei dintre cei patru principi electori 
laici - regele Boemiei, margraful de Brandenburg şi ducele 
de Saxonia-Wittenberg - această nouă ripostă a slavilor 
reprezentase o amenințare letală pentru teritoriile lor. 


De data aceasta, nevoia de stabilitate s-a dovedit a fi mai 
mare decât teama de un împărat puternic. Aşa că, atunci 
când împăratul Sigismund a murit în 1437, au aprobat în 
unanimitate întronarea ginerelui acestuia, habsburgul 
Albert al II-lea, care a fost urmat de nepotul său de frate, 
Frederic al III-lea. De atunci înainte, regele german - în 
teorie, ales — şi împăratul roman avea să fie, în fapt, un 
Habsburg. Revenirea în forță a slavilor a redat puterea 
tronului regal şi imperial, dând Germaniei ceva ce semăna 
cu o dinastie domnitoare. 


Atunci când Columb a pornit pe mare, vestul şi sudul 
Germaniei erau indiscutabil parte a Europei Occidentale, la 
fel ca Franţa ori Italia. Elba însă continua să reprezinte o 
zonă de frontieră colonială puternic disputată de germani şi 
slavi, iar evoluțiile nu erau în niciun caz certe. 


Germania de Vest, care existase timp de 1 400 de ani, şi 
Elbia de Est, veche doar de câteva secole, nu se uneau. 


Dimpotrivă, ruptura devenea tot mai palpabilă. Natura 
colonială nesigură a Elbiei de Est a dat naştere unui tip de 
nobil unic în felul său, numit iuncher (Junker). 


Iuncherii și lumea lor 


Cuvântul Junker a însemnat iniţial „tânăr domn/stăpân” (junger 
Herr), fiindcă cei dispuşi să-şi pună viaţa în joc într-o expediţie armată 
în teritoriile ostile ale Elbici de Est erau membri tineri ai familiilor no- 
biliare germane. luncherii nu erau o clasă, ci o castă, o elită de război- 
nici care trăiau izolați într-o fortăreață dintr-o regiune sumbră, adesea 
pustic, mai ales după ce Perioada caldă medievală a fost înlocuită de 
Mica glaciațiune medievală. 'Lrăind ca Gurtsherrn (moșieri), într-un 
sistem propriu Elbici de Est, domneau practic nestingheriţi peste po- 
pulații alcătuire nu doar din oameni săraci şi primitivi, ci adesea şi din 
străini educați și credincioși (polonezi, baltici, ruşi). Lucrurile au stat 
așa în Prusia de Est din timpuri străvechi. Cum slavii nu au fost nicio- 
dară complet cuceriţi, nenobilii germani care s-au aciuar în acest peisaj 
colonial depindeau şi ei de aristocratul militar, iuncherul, pentru a-i 
apăra — la tel ca, de pildă, albii săraci din Sudul Americii —, dezvol- 
rând cunoscutul servilism loial fară de stăpân amestecat cu disprețul 
remăror faţă de subclasa străinilor. 


În secolul al XV-lea, iuncherii nu se defineau pe ei înşişi ca 
fiind germani, cum de altfel nu o făceau nici ceilalți. Dar 
acest lucru avea să se schimbe, iar în creuzetul acelei 


schimbări, acel tip fundamental diferit de Germanie care era 
Elbia de Est avea să-şi găsească propria ideologie. 


Reforma 


În ajunul Sărbătorii Tuturor Sfinţilor**** din anul 1517, în 
oraşul universitar Wittenberg de pe Elba, un cunoscut 
teolog şi călugăr local, care avusese de curând o revelație 
copleşitoare în timp ce şedea la privată (după cum a relatat 
el însuşi), a bătut în cuie pe uşa bisericii castelului o serie 
de revendicări adresate puterii papale de la Roma. Numele 
său era Martin Luther, iar cele 95 de Teze afişate sunt 
considerate a fi certificatul de naştere al Reformei 
Protestante. După cum îi spune şi numele, a fost mai întâi 
un protest la adresa anumitor uzanţe ale Bisericii, având în 
vedere o reformă a ci. 


Gândirea lui Luther se bazează pe două principii. Primul, 
sola scriptura (numai Scriptura), exprima revendicarea 
fundamentală de a curăța Biserica de tot ce nu se baza pe 
Biblie. Nu era nimic nou în această revendicare. Sfântul 
Augustin însuşi putea fi (şi adesea a fost) citat în acest sens. 
lar teologul care a supervizat doctoratul lui Luther predica 
îndepărtarea - în stil de stat islamic - a tuturor imaginilor 
din locurile de rugăciune, oricât de frumoase sau de vechi ar 
fi fost. Al doilea pilon al gândirii lui Luther a fost revelația pe 
care o avusese în privată - sola fide (numai credința). Un 
principiu într-adevăr radical. Luther susținea că nu putem 
obține mântuirea spovedindu-ne unui preot şi făcând 
penitență şi nici măcar săvârşind nenumărate fapte bune. 
Mântuirea este un dar pe care nu îl putem câştiga, ci vine 
direct de la Dumnezeu, în clipa mistică în care uităm de 
toate cele lumeşti, renunțăm la Raţiune, cocota diavolului, 
şi ne lăsăm conduşi de adevărata credinţă. 


Împreună, cele două principii au dezechilibrat balanța de 
putere dintre Biserică şi Stat care definea Europa 
Occidentală din anul 754, de la înțelegerea făcută de 
papalitate cu tatăl lui Carol cel Mare. Acum, acest raport a 
fost contestat şi s-au conturat, pas cu pas, regiuni care au 
rămas loiale romano-catolicismului şi regiuni în care s-au 
dezvoltat diverse forme ale protestantismului (care adesea 
aveau prea puţin în comun, în afara faptului că respingeau 
autoritatea papală). Dar să nu confundăm cauza cu efectul. 
Ceea ce a dat o greutate atât de mare acțiunii lui Luther nu 
era de ordin teologic, ci politic, deoarece în 1517, vechiul joc 
dintre principii electori, papalitate şi coroana 
germană/imperială se desfăşura într-o stare de extremă 
agitaţie. 


Habsburgul Maximilian I (care a domnit între 1493 şi 1519) 
nu a fost doar împărat al Sfântului Imperiu Romano- 
German, ci a domnit şi peste Spania, Olanda, Luxemburg, 
mari părți ale Franței şi Italiei sudice, precum şi peste o 
bună parte din Lumea Nouă. lar dimensiunile şi bogăția 
acelei Lumi Noi erau tot mai clare. Maximilian era hotărât ca 
nepotul său, Carol (1500-1558), să-i urmeze ca domnitor 
peste toate acestea. Dar alți regi europeni se străduiau din 
răsputeri să împiedice realizarea acestui plan care, practic, 
însemna ca el să dețină hegemonia asupra întregii lumi: 
Francisc I al Franței şi Henric al VIII-lea al Angliei s-au 
declarat candidaţi la tronul Germaniei. Electorii ştiau că de 
data aceasta puteau să se aştepte la concesii şi sume 
importante din partea Habsburgilor. 


În această atmosferă de calcule febrile, Albrecht de 
Hohenzollern, proaspăt duce de Brandenburg, a 
împrumutat sume uriaşe de la familia de bancheri Fugger 
din Augsburg, pentru a cumpăra episcopatul de Mainz. În 


acest fel, a devenit unul dintre cei şapte electori, 
asigurându-şi o parte din mitele substanțiale care cu 
siguranță aveau să se ofere. Întâmplarea a făcut ca papa 
Leon al X-lea, care trebuia să aprobe ridicarea proaspătului 
episcop la rangul de cardinal, ajunsese şi el dator vândut la 
bancherii Fugger, după ce cheltuise sume uriaşe pentru a-i 
angaja pe Rafael, Leonardo şi Michelangelo ca să 
înfrumusețeze Roma. lar Leon voia chiar mai mult: să 
construiască o nouă bazilică a Sfântului Petru. Aşa se face 
că în 1516, Leon, Albrecht şi familia Fugger au făcut o 
înțelegere. Leon avea să confirme rangul lui Albrecht, iar cei 
doi aveau să-şi împartă în mod egal veniturile dintr-o nouă 
şi profitabilă schemă de făcut bani. 


Un faimos predicator, Johannes Tetzel, a fost angajat să 
călătorească prin ţările lui Albrecht pentru a vinde 
atotputernicele certificate curățătoare de păcate cunoscute 
sub numele de Indulgenţe pentru Bazilica Sf. Petru. Acestea 
aveau darul, după cum se spunea, să-i ierte pe păcătoşi de 
pedeapsa de a petrece o vreme în focul purificator al 
purgatoriului înainte de a ajunge în rai. Un reprezentant al 
băncii Fugger îl însoțea pe Tetzel peste tot, ţinând socoteala 
banilor. În 1517, echipa de comis-voiajori a sosit cu surle şi 
trâmbiţe pe teritoriile lui Albrecht -— dintre care unul se afla 
chiar lângă Wittenberg pe Elba, unde propovăduia Luther. 


Luther a fost îngrozit văzându-i pe enoriaşii lui saxoni cum 
se îngrămădesc spre Brandenburg să cumpere noile 
indulgenţe. Fiindcă studiase şi dreptul, nu doar teologia, şi- 
a întocmit atacul cu multă grijă - în latină, fireşte —, 
amestecând formule teologice pline de pietate cu înțepături 
de-a dreptul vulgare (susțin că sufletul îşi ia zborul din 
purgatoriu de îndată ce se aude clinchetul banilor în cutie). 
Niciuna dintre Cele 95 de Teze nu spune explicit că 


purgatoriul este o invenţie, că vânzarea de indulgenţe este o 
schemă frauduloasă din care se câştigă bani sau că 
papalitatea în sine este coruptă. Dar toate acestea erau 
subințelese pentru cine avea urechi să audă. 


Dintr-odată, apăruse un propagandist şi făurar de cuvinte 
capabil să poarte o dezbatere în latină cu cei mai învățați 
teologi, dar şi să vorbească precum oamenii de rând despre 
porci şi băşini, despre muieri şi vin, şi ai cărui acoliți 
foloseau noul mediu al tiparului pentru a-i răspândi 
cuvintele cu o viteză nemaivăzută. 


Dacă există un fir roşu pe care îl putem regăsi în cele 95 de 
teze, acesta se referă la bani. În multe dintre teze sunt 
amintiți textual, iar în multe altele apar metafore despre 
bogăție, comori, venituri, plăţi, datorii şi pedepse. Limba lui 
Luther era în concordanță cu timpurile, căci uriaşul său 
impact nu avea, de fapt, nimic de-a face cu teologia. Atât ca 
persoană, cât şi prin scrierile sale, a devenit o armă 
convenabilă în străvechea luptă prin care se hotăra cine 
stăpânea cu adevărat - şi, prin urmare, cine încasa - în 
Germania. 


Reforma devine politică 


În iunie 1519, electorii au decis că nu puteau rezista 
sumelor uriaşe cu care Carol, susținut de banca Fugger, îi 
mituia, aşa ca l-au ales rege al Germaniei cu numele de 
Carol al V-lea. 


se VITA ETS 


GEITA KAROLI MAJNI, 
KAROLYS h KAROLVS V, 


CVA PRIVILEGIO IMPERJALI. 


Viața şi faptele lui Carol 
cel Mare (Köln, 1521), 
îl înfățișează pe acesta 
înmânându-i puterea lui Carol 
al V-lea. 


Înainte de asta, îl forţaseră să semneze aşa-numita 
Capitulatie electorală, prin care garanta că, sub el, 
Germania va fi condusă de germani, că nicio armată străină 
nu va fi staționată acolo. Dar situația era pe muchie de 
cuțit, deoarece Carol domnea peste un imperiu în care 
soarele nu apune niciodată (expresia a apărut pentru a 
descrie imperiul său, nu Imperiul Britanic de mai târziu). 


Exista de data aceasta un rege/împărat care dispunea de 
puterea şi bogăţia ce i-ar fi permis să devină un nou Carol 
cel Mare. Cine ştia dacă acesta, odată ajuns împărat, avea 
să-şi respecte cuvântul dat principilor germani? 


Pentru a se pune la adăpost de un domnitor cu asemenea 
resurse, nobilimea germană trebuia să-şi ia precauții 
suplimentare. Au fost obligați să se asigure de sprijinul 
germanilor nenobili, pretinzând că acționau în numele 
națiunii. Aceasta a fost o idee avansată, înregistrată pentru 
prima oară în Germania după 1450 şi oficializată în 1512, 
când Maximilian s-a referit la regatul său cu numele de 
Sfântul Imperiu Roman de Națiune Germană (Heiliges 
Römisches Reich Teutscher Nation). 


Luther a fost omul care a preluat această idee şi a dus-o mai 
departe. În jurul anului 1520, începuse epocala sa 
traducere a Bibliei în germană. Rimele şi ritmurile sale, 
preluate în mod conştient din vorbirea oamenilor de rând, 
sunt fără egal. Nici chiar Biblia în engleză de pe vremea 
regelui lacob nu se poate compara cu ea. Luther şi-a pus 
apoi pana în slujba unei legende naţionale de victimizare 
istorică. 


Din Către nobilimea creștină de națiune germană (1520) 

Împărații Frederic I și al II-lea, precum și mulți alți împărați ger- 
mani au fost la vremea lor atât de dureros respinși şi oprimaţi de papi... 
Prin urmare, e timpul să ne ridicăm, fraţi germani, şi să ne remem de 
Dumnezeu mai tare decât de om, încâr să nu ajungem părrași ai acelor 
biete suflete care s-au pierdut prin stăpânirea rea şi diavolească a celor 
de la Roma. 


Luther şi susținătorii lui au apelat la Germania lui Tacit, 
redescoperită de curând, pentru a se defini ca germanii 
descrişi în ea - adică iubitori ai libertăţilor simple şi ai 
virtuților bărbăteşti, opusul în plan moral al Romei 
degenerate şi iubitoare de lux. Luther însuşi, un cleric 
educat, s-a arătat bucuros de înrudirea cu căpetenia păgână 
care dăduse o lovitură devastatoare Romei în anul 9 e.n.: În 
cronici - spune Luther în una dintre aşa-numitele 
Tischreden (Discuţii la masă) —, citim despre un oarecare 
principe cherusc, un bărbat din Harz pe nume Hermann, 
care i-a zdrobit pe romani, omorând 21 000 dintre ei. Ei 
bine, iată că acum Luther, cheruscul din Harz, distruge 
Roma! 


Perspectiva de a slăbi legăturile cu Roma, de a ţine banii 
acasă, de a avea controlul asupra propriei Biserici şi de-a 
parcela toate acele pământuri ecleziastice îi ispitea, evident, 
pe principii germani, la fel cum l-a ispitit şi pe Henric al VIII- 
lea al Angliei. 


Frederic, electorul Saxoniei, și ceilalți principi care îl sprijineau pe 
Luther și-au dat seama cât de avantajos era să preia controlul asupra 
Bisericii şi pământurilor ei. Îşi sporeau pe această cale propria putere 
in defavoarea papei și împăratului — şi astfel s-a născut luteranismul. 


John Hirst, Cea mai scurtă istorie a Europei 


Dar pentru conducătorii Germaniei exista şi un risc. Oare 
fundamentalismul lui Luther nu avea să-i radicalizeze pe 
propriii lor supuşi, încurajându-i să nege orice autoritate 
lumească? 


Luther avea să se ocupe şi de această problemă. În 1522, a 
refuzat să sprijine o revoltă a nobililor săraci, deşi era 
condusă de oameni care se considerau a fi adepții lui. A 
descoperit pasaje biblice care, pretindea el, spuneau că orice 
conducător exista cu voia Domnului. Cum oamenii aveau 
acum o linie directă cu Dumnezeu şi nu puteau fi salvați 
decât prin credință, poporul putea şi trebuia să lase politica 
pe de-a întregul în seama autorităților lumeşti. Adevăratul 
creştin - a scris el în Von weltlicher Obrigkeit (Despre 
autoritatea lumească, 1522) — se supune de bunăvoie legii 
sabiei, plăteşte birul, îi respectă pe cei ce cârmuiesc, 
slujeşte, ajută şi face tot ce poate pentru a sprijini 
guvernarea. 


Doi ani mai târziu, țăranii s-au răsculat în număr mare, 
aşteptând ca Luther să îi sprijine. În schimb, acesta a 
continuat să apere forțele legii şi ordinii — oricare ar fi fost 
ele şi oricât de necruțătoare s-ar fi arătat. În Wider die 


Mordischen und Reubischen Rotten der Bawren (Împotriva 
haitelor ucigaşe şi prădătoare ale țăranilor, 1525), scria că 
răsculații erau ucigaşi, tâlhari şi hulitori lipsiți de credință, 
sperjuri şi nesupuşi, pe care până şi căpeteniile păgâne au 
dreptul şi puterea de a-i pedepsi... Aceştia trebuie să fie 
zdrobiți, strangulați, înjunghiaţi, pe ascuns sau în văzul 
tuturor, de către oricine poate, exact cum cineva trebuie să 
omoare un câine turbat. 


Ţăranii au fost, aşadar, masacrați cu miile, sub privirile 
pastorilor reformatori gata să încurajeze şi să binecuvânteze 
trupele princiare. Reforma -— şi perspectiva de a pune mâna 
pe tot bănetul şi pământul Bisericii - era de acum un 
instrument sigur pentru domnitorii Germaniei. 


Primii care au făcut pasul spre protestantism au fost cei 
aflați la cea mai mare depărtare de Roma: Cavalerii Teutoni. 
Marele lor maestru, Albrecht von Brandenburg-Ansbach, 
care îl cunoscuse pe Luther personal, s-a declarat a nu mai 
fi conducătorul unui ordin catolic, supus papei şi 
împăratului, ci conducătorul protestant, cu puteri depline, 
al ducatului Prusiei, supus formal doar al regelui Poloniei. 


Hotărârea a fost pecetluită în 10 aprilie 1525, devenind cea 
mai importantă dată din istoria Germaniei cuprinsă între 
800 şi 1866. În acea colonie ciudată departe de Elba şi 
departe chiar şi de Polonia, unde păgâni adevărați trăiseră 
până cu un secol în urmă, exista acum, pentru prima oară 
după cucerirea saxonilor de către Carol cel Mare, un regat 
german care refuza orice obligație de vasalitate față de 
Biserică, de împărat sau de Roma. 


Prusia şi Reforma politică s-au născut în acelaşi timp, 
reprezentând o amenințare directă la adresa marelui 
continuum occidental. 


Într-un ţinut rural şi colonizat, spaimele şi duşmăniile 
repovestite de cei bătrâni celor tineri se perpetuează secole 
de-a rândul. În sudul profund al Irlandei, în anii 1980, un 
catolic irlandez mi-a arătat cu vădită amărăciune o casă 
mare protestantă ce se înălța pe pământul care, pretindea 
el, aparținea de drept familiei sale. Suna de parcă ar fi vorbit 
despre un furt sau o fraudă petrecută de curând, pe vremea 
tatălui său, să zicem. Dar casa cu pricina era acolo de la 
mijlocul secolului al XVIII-lea. (N.a.) 


Marcă: unitate de măsură a greutăţii, echivalentă cu circa 
250 g, folosită mai ales pentru a cântări aurul sau argintul. 
(N.t.) 

În calendarul romano-catolic, Sărbătoarea Tuturor Sfinţilor 
se celebrează la 1 noiembrie. (N.t.) 


Partea a patra 


A patra jumătate de mileniu. 1525-prezent 


Germania merge pe două căi 


Impas 


Alții au urmat exemplul Prusiei, iar proaspeţii principi 
protestanți au întemeiat Liga de la Schmalkalden (1531), 
care avea propria ei armată permanentă şi căreia nu i se 
puteau alătura decât domnitori luterani. Ideea unei 
Germanii ne-romane, totalmente germană, câştiga teren. 


Dar Liga îl mai avea de înfruntat pe cel mai puternic 
domnitor de pe pământ. 


Împăratul Carol al V-lea în tabloul pe 


care i l-a comandat lui Tiţian după 

victoria de la Mühlberg. În realitate, 

avea dureri atât de mari din pricina 
gutei, că a trebuit să fie purtat pe câmpul 


de bărălie într-o lectică. 


În 1543, Carol al V-lea triumfase în războaiele împotriva 
Franței, iar valul atacurilor otomane asupra Europei se 


retrăsese. Prin urmare, Carol nu era dispus la niciun 
compromis. În 1547, pentru prima oară după anul 16 e.n., 
trupe de infanterie străine, echipate şi bine antrenate — 
temuții tercios spanioli - au traversat Dunărea şi au 
pătruns adânc în teritoriul german sub flamurile Imperiului 
Roman şi ale religiei acestuia, hotărâte să cucerească. Lupta 
decisivă s-a purtat pe Elba, la Mühlberg. O dată în plus, un 
împărat roman ieşea victorios dintr-o luptă pe acele maluri, 
încălecând Germania. 


Oricât de mult s-ar fi duşmănit între ei, marii seniori ai 
Germaniei nu vedeau cu ochi buni perspectiva de a mai 
pierde ceva din privilegiile lor. Prin urmare, au bătut palma, 
protestanți şi catolici, şi i-au comunicat lui Carol că 
preferau să ceară ajutorul Franţei decât să se lase conduşi 
de un împărat absolutist. Carol s-a învoit în cele din urmă, 
încheind Pacea de la Augsburg (1555), care stabilea că 
fiecare domnitor german, mare ori mic, avea dreptul să-şi 
hotărască religia: cuius regio, eius religio (al cui e ținutul, a 
lui e religia). La prima vedere, rezultatul a fost haotic, dar 
ascundea o veche istorie. 


Germania după Pacea de la Augsburg, 1555 


Teritoriile Germaniei care au rămas fidele Romei 
aparținuseră în 768 e.n. regatului francilor. Nu tot regatul a 
rămas catolic - deşi în Wurttemberg şi Palatinat, care 
teoretic erau calvine, o parte considerabilă a populației era 
în continuare catolică —, dar imaginea de ansamblu nu l-ar fi 
surprins pe Carol cel Mare şi nici chiar pe Marc Aureliu: 
revolta împotriva Romei venea din nord şi est. Marea falie 
europeană nu se schimbase. Dar locul Europei în lume şi, 
prin urmare, al Germaniei, era altul. 


Germania nu mai este în centru 


După Copernic, călugărul originar din Prusia devenit 
astronom, Pământul nu mai era centrul universului; după 
Columb, Europa nu mai era centrul lumii. Viitorul aparținea 
celor şapte mări. 


Germania, neocupând vreun loc pe noile rute comerciale 
transoceanice, s-a văzut dintr-odată scoasă în afara luptei 
pentru supremație care acum se dădea între Habsburgi şi 
Elisabeta I a Angliei. Iar între timp, forțele protestantismului 
şi catolicismului ajunseseră la un asemenea echilibru în 
Germania, încât, timp de o jumătate de secol, niciuna dintre 
tabere nu a încălcat pacea. 


În cele din urmă, Habsburgii au fost cei care şi-au văzut 
poziția slăbită, după înfrângerea catastrofală a Armadei în 
1588. Cu toate bogăţiile aduse din Peru şi Mexic, Filip al II- 
lea al Spaniei nu a mai fost în stare să-şi plătească datoriile 
în 1595. Iar tensiunile s-au accentuat atunci când şi 
germanii protestanți, şi cei catolici au simțit că în aer 
pluteşte schimbarea. 


Lucrurile s-au precipitat în 1618, când noul rege al Boemiei 
şi viitor împărat roman, Ferdinand de Habsburg, un catolic 
înfocat, a încercat să anuleze înțelegerea pe care unul dintre 
predecesorii săi o făcuse cu protestanții din Boemia. În una 
dintre scenele memorabile ale istoriei europene, consilierii 
săi de vază au fost aruncați afară pe fereastră — defenestrați 
- din Castelul Pragăi, şi astfel a început Războiul de 30 de 
Ani (1618-1648). 


Apocalipsa 


Inițial, Războiul de 30 de Ani a reprezentat doar o nouă 
rundă în vechea luptă legată de chestiunea unei puteri 
imperiale care să guverneze cu adevărat peste întreaga 
Germanie. De data aceasta, lupta s-a dus în termenii noi ai 
unei confruntări dintre catolici şi protestanți — la început. 


Pe la 1630, forțele imperiale conduse de Tilly şi Wallenstein 
— generali originari din Olanda şi, respectiv, Boemia - erau 
pe cale să câştige. Tot atunci însă Suedia protestantă şi 
Franța catolică au început să se teamă de o Germanie aflată 
sub un control imperial total. Regimul catolic de la Paris i-a 
subvenționat pe luteranii suedezi să intervină împotriva 
imperiului catolic. Regele suedez Gustav al II-lea Adolf, 
primul comandant care a folosit puterea de foc a unei 
infanterii foarte bine instruite, a obținut o victorie 
covârşitoare la Breitenfeld în 1631, instruindu-şi apoi 
armatele să facă Bavaria una cu pământul. Când acesta a 
fost ucis în anul următor în Bătălia de la Lutzen, francezii s- 
au implicat direct în conflict. 


— — 
Terit 


Š ortile 
suedeze 


Teritoriile Spaniei 
habsburgice 


Câmpul de luptă al Europei, 1618-48 


Din acel moment, lupta s-a dat între Bourbonii francezi şi 
Habsburgii spanioli, regatele germane mici şi neunite fiind 
simpli pioni sau câmpuri de luptă ale naţiunilor centralizate 
şi puternice. O întreagă generație a renunțat prin urmare la 
negoț şi chiar la cultivarea pământului şi creşterea 
animalelor, ştiind că, în orice moment, o armată mare şi 
înfometată ar putea trece prin zonă, lăsând în urmă prăpăd 
şi moarte. 


Situaţia Germaniei în 1648, în momentul încheierii Păcii 
Westfalice nu poate fi descrisă decât în termeni biblici. 
Gândindu-ne la Siria de azi, am putea să ne facem o idee. 
Cel puţin o treime din populație pierise, în unele regiuni 
proporția fiind chiar mai mare. În 1631, Magdeburg de pe 
Elba - oraşul preferat al lui Otto cel Mare - avea peste 20 
000 de locuitori; în 1649, nu mai erau decât 450, restul 
fiind măcelăriți pe străzi. Chiar şi azi, vechiul cântec de 
leagăn german Maikăfer flieg (Zboară gărgăriță) ne spune că 
tata e la război, mama e în Pomerania, iar Pomerania a ars, 
dar puţini sunt cei care ştiu că versurile sunt o reminiscență 
a Războiului de 30 de Ani. În vreme ce versiunea engleză a 
cântecului, Ladybird, ladybird, fly away home, vorbeşte doar 
despre o casă care a luat foc. 


Gravură din Les Grandes Misères de la Guerre de Jacques Callot (1633) 


Haosul de după război a fost atât de mare, încât nimeni nu 
mai ştia cu exactitate câte stătuleţe ajunseseră să ia ființă: 
cam 1 800 conform unor estimări. Apoi mai erau cele vreo 
50 de oraşe libere, fără a mai vorbi despre cele vreo 60 de 
principate ecleziastice. Nu există hartă care să ne 
lămurească cât de cât. 


Ce avea să se aleagă de această naţiune eşuată, rămasă fără 
speranță? Răspunsul — la bine şi la rău - se afla în Est. 


Fuga spre Est 


După Războiul de 30 de Ani, Europa avea un nou 
pretendent la hegemonie. Dacă astăzi raportul dintre 
populațiile diverselor naţiuni ale Europei ar fi egal cu cel din 
1660, Franța ar avea acum peste 200 de milioane de 
locuitori. Unită de atunci într-o mare naţiune, Franţa a fost 
condusă timp de 72 de ani extraordinari (1643-1715) de 
Regele Soare, Ludovic al XIV-lea. Orice se afla în vecinătatea 
Franței era acoperit de uriaşa ei umbră, iar nenumăratele 
stătulețe din vestul şi sudul Germaniei se aflau într-adevăr 
foarte aproape. 


Trei mari dinastii germane au fost mai norocoase. Acestea 
erau ramura austriacă a Habsburgilor, familia Wettinilor din 
Saxonia şi Hohenzollernii, nou-veniții care ajunseseră 
margrafi de Brandenburg abia în 1415. Cu toţii se bucurau 
de neprețuitul avantaj al distanţei fizice şi al unor state- 
tampon între teritoriile lor de bază şi colosul francez de 
dincolo de Rin. Geografia hotăra iarăşi destinul. 


Friedrich Wilhelm din casa Hohenzollern, proaspătul 
domnitor al Brandenburgului şi Prusiei (cele două se 
uniseră în 1618), era formal vasal al coroanei poloneze; 
polonezii, suedezii şi ruşii considerau Prusia un potenţial 
aliat minor, deşi util în războaiele pe care le purtau între ei. 
Profitând inteligent de disputele dintre ei, Friedrich Wilhelm 
a reuşit să-şi obțină suveranitatea în 1657 şi a început cu 
discreție să se ocupe de construirea unei armate 
profesioniste. Când până atunci invincibilii suedezi l-au 
atacat, a uimit întreaga Europă, învingându-i în mica, dar 
spectaculoasa bătălie de la Fehrbellin, lângă Berlin, din data 
de 18 iunie 1675. Marele Elector (Großer Kurfürst), cum 
avea să fie numit de atunci încolo, devenise de acum o 
adevărată putere: în calitatea sa de duce al Prusiei, era un 
domnitor independent față de Sfântul Imperiu Roman; ca 
margraf de Brandenburg, era unul dintre principii electori 
din cadrul Imperiului. 


Dinastiile norocoase ale Germaniei 


În acelaşi timp, Habsburgii austrieci atingeau noi culmi ale 
gloriei militare. Mai întâi, au alcătuit o coaliție care i-a 
alungat pe turci de la porţile Vienei în 1683; apoi, în 1697, 
prințul Eugeniu de Savoia a nimicit armata otomană la 
Zenta, câştigând dintr-o lovitură Regatul Ungariei, care era 
mult mai întins decât Ungaria din ziua de azi. 


August cel Puternic, domnitorul din familia Wettin al 
Saxoniei, bărbatul care era capabil să îndoaie o potcoavă cu 
mâna şi despre care se spune că ar fi avut 300 de copii, şi-a 


îndreptat şi el atenţia spre est. S-a proclamat în 1697 rege 
la Poloniei,  convertindu-se la catolicism,  mituind 
aristocrația poloneză şi obținând sprijinul lui Petru cel Mare 
al Rusiei. 


În vreme ce principii electori din est înfloreau, vestul divizat 
se străduia să-şi unească forțele. Cele două ramuri ale 
familiei Wittelsbach controlau Bavaria şi Renania-Palatinat. 
S-au alăturat electorilor de Trier, Mainz şi Köln pentru a 
forma împreună cu Franța o alianță, nu doar pentru a 
asigura pacea şi ordinea în Germania, ci şi pentru 
creştinătate (pour la Chretient6). Această nouă uniune a fost 
cunoscută sub numele de Prima Ligă a Rinului (Erster 
Rheinbund). Vestul şi sudul Germaniei îşi uneau forțele în 
afara oricărei legături cu estul. 


Problema era că Franța, fiind atât de puternică, a 
transformat Liga într-un instrument al politicii franceze. În 
acest fel, istoria din vremea lui Carol cel Mare sau a 
romanilor se repeta (prefațând situația de pe vremea 
ocupaţiei americane de după 1945), iar întrebarea care se 
punea era dacă Germania putea aparține cu adevărat 
Occidentului, dar să rămână în acelaşi timp şi cu adevărat 
germană? 


lar dacă statele de la Rin păreau a se afla prea mult sub 
influență franceză, Saxonia, Brandenburgul, Prusia şi 
Austria erau cu siguranţă prea legate de Est. Toate îşi aveau 
centrele de putere dincolo de Elba şi Dunăre. Cum putea 
vreunul dintre ele să pretindă a fi urmaş al lui Carol cel 
Mare? Unde se afla deci adevărata Germanie? 


Problema a devenit chiar mai presantă pe măsură ce soarele 
Franţei se ridica tot mai sus. 


Secolul francez 


Secolul al XVIII-lea în Europa a aparținut Franței. Peste tot 
în Germania se înălțau palate scumpe ce imitau Versailles- 
ul, în ale căror încăperi aurite familiile domnitoare germane, 
fiecare cu cercul ei de curteni lingugşitori, au început să 
vorbească franceza. Pe la mijlocul secolului al XVIII-lea, 
această modă se generalizase atât de mult, încât germana 
era pe cale să devină ca engleza după 1066: o limbă 
germanică având un vocabular preponderent romanic, 
impus de sus în jos. lată aici şi câteva dintre cele mai 
evidente împrumuturi: Champignon, Kostüm, Parfüm, 
Polizei, Toilette, Omelett, Serviette, Etikette, Charme, Salon, 
Eleganz, Kompliment, Promenade, Sofa, Balkon, Onkel, 
Tante, Armee. 


Friedrich cel Mare (1712-1786), rege al Prusiei, considera că 
germana era o limbă semibarbară, în care nici măcar un 
geniu literar nu putea realiza ceva decent. Prin urmare, a 
hotărât ca franceza să fie limba oficială la Academia de Artă 
a Prusiei, iar palatul său de recreere de lângă Berlin a primit 
şi el un nume francez: Sans Souci. 


Franțuzirea Germaniei: Sans Souci 


Germanii patrioți căutau cu disperare o alternativă. O nouă 
generație de scriitori se îndrăgostise de Shakespeare, adora 
natura, disprețuia raționalismul francez, declarând că 
emoțiile erau unicul mod de cunoaştere. Simțământ e totul! 
a scris cel mai mare dintre ei, Johann Wolfgang Goethe 
(1749-1832). 


Geniul tutelar 


Pentru germani, Goethe este Shakespeare, Keats şi Dickens laolal- 
tă. În 1773, când avea 24 de ani, impetuoasa lui tragedie shakespea- 
riană Götz von Berlichingen a spulberat regulile franceze ale artei 
dramatice, Un an mai târziu, a desființat gustul literar „iluminist“ cu 
povestea romantică a unui suicid, care a devenit bestseller european, 
Suferințele tânărului Werther a fost cartea preferată a lui Napoleon, iar 
în Frankenstein de Mary Shelley, monstrul învață ce este umanitatea 
citind tocmai acest roman. Cultul „romantic“ al sentimentului însu- 
flețeşte lirica de tinereţe a lui Goethe, ce nu are egal prin frumuseţea 
versurilor sale pătrunse de dor și aspirații panreiste, iar baladele sale 
sunt printre puţinele opere culte care chiar sună ca nişte vechi și stranii 
cântece populare. Mai târziu, a inventat în mai mică sau mare măsură 
atât nuvela, cât şi romanul clasic. Deasupra tuturor se înalță opera vie- 
ţii sale, impresionantul Fast, povestea unui intelectual ajuns la jumă- 
tatea vicții care își vinde suflerul diavolului în schimbul cinercții, sexu- 
lui şi puterii. La începutul secolului XX, tânărul Franz Kafka observa 
că scriitorii germani continuau Să fie striviţi de măreţia copleșitoare a 
lui Goethe; chiar și în ziua de azi germanii educați iși condimentează 
conversaţia cu citare din el. 


Cultura germană îşi revenise şi avea să schimbe regulile 
pentru totdeauna. Universalismul — ideea că aceleaşi norme 
culturale se aplică tuturor şi oriunde - a fost denunţat ca o 


acoperire pentru dominaţia franceză. S-a susținut în schimb 
că fiecare popor are calea sa culturală proprie şi unică. lar 
unii au ajuns chiar să creadă că, elitele Germaniei fiind 
franțuzite, singurul loc în care adevărata germanitate 
continua să existe era poporul (das Volk) încă necorupt, cu 
vechile sale basme şi povestiri. Frații Grimm sunt doar cei 
mai cunoscuți dintre cei care proclamau că autenticitatea se 
găsea îngropată în trecutul ţării şi al limbii, în mit şi 
poveste. Acest concept continuă să fie atât de răspândit 
până azi, încât mulți uită că acesta s-a născut pentru a 
salva cultura germană aparent îngenuncheată de puterea 
franceză. 


Această căutare frenetică a unei identități cu adevărat 
germane ne ajută să înțelegem de ce Prusia a devenit în acel 
moment locul în care s-au concentrat o mulțime de patrioți. 


Statul iuncherilor 


A fost o evoluţie puţin probabilă. În 1750, Prusia nu avea 
doar o curte la fel de franțuzită ca multe altele — şi poate 
chiar mai mult decât altele —, dar şi o reputaţie de stat 
militarist acaparator. 


De la tatăl său Friedrich Wilhelm I, un personaj adesea 
brutal şi înspăimântător, Friedrich cel Mare moştenise un 
aparat birocratic eficient şi o armată într-atât de 
disproporționat de mare, încât Voltaire, care a trăit o vreme 
la curtea lui Friedrich, a simţit nevoia să remarce: alte state 
au armată; în Prusia, armata are un stat. Dar, pe lângă 
toate acestea, Friedrich moştenise de la tatăl său şi trauma 
de a fi fost forțat să asiste personal la decapitarea celui mai 


bun prieten şi presupus iubit al său. Aşa se face că un om 
cu evidente tendinţe psihopate (propriul său nepot de frate 
şi urmaş, Friedrich Wilhelm al II-lea, avea să-l numească un 
adevărat flagel al lui Dumnezeu, scuipat din lad pe Pământ 
de mânia Domnului) ajunge la comanda celei mai eficiente 
armate a Europei. 


Rădăcinile puterii militare a Prusiei se trag din înțelegerea 
pe care tatăl lui Friedrich o făcuse cu iuncherii. Aceştia erau 
mult mai săraci decât majoritatea celorlalți aristocrați 
europeni, căci titlul de von îl moşteneau toți urmaşii 
iuncherilor pe linie bărbătească, dar pământurile, adesea de 
foarte slabă calitate, erau încredințate doar unui singur fiu. 
Legile interziceau, de asemenea, ca pământurile să fie 
vândute unui neiuncher, dar asta însemna şi că nu puteau 
fi ipotecate pentru a le aduce îmbunătăţiri. De aici a rezultat 
un număr uriaş de bărbați tineri şi mândri, crescuți pentru 
a deveni soldați în respectul unor reguli semicoloniale, dar 
care literalmente nu aveau un ban în buzunar. Deţineau 
însă cu toții prețiosul von în numele lor — acel ceva pe care 
banii nu îl puteau cumpăra. În pofida unor uriaşe diferențe 
de bogăţie şi statut între ei, prusacii von continuau să se 
recunoască unul pe altul ca făcând parte dintr-o singură 
castă, cei mai mulți fiind mai degrabă gata să moară decât 
să renunţe la această apartenenţă. 


Aceşti tineri ajungeau ofițeri de toată lauda. Gata să iasă în 
bătaia tunurilor şi să-şi conducă oamenii pe câmpul de 
luptă pentru monarhia prusacă, cu condiția ca toată lumea, 
inclusiv regele, să le considere casta ca fiind una 
privilegiată. Friedrich şi-a respectat cuvântul în această 
privință: deşi a abolit iobăgia pe pământurile statului, a 
permis ca ea să fie păstrată pe moşiile iuncherilor, iar pe 
toată perioada domniei sale s-a îngrijit personal ca numai 


nobili cu ascendenţța de rigoare să devină ofițeri ai armatei 
sale. Această înțelegere dintre coroană şi iuncheri a făcut ca 
Prusia lui Friedrich să fie unică. 


În 1740, când a preluat tronul, Friedrich şi-a folosit armata 
supradimensionată pentru a-şi însuşi provincia Silezia de la 
austrieci, dând semnalul unei bătălii de 125 ani de pentru 
Germania între Austria şi Prusia, două puteri est-europene. 
Această bătălie s-a dus aproape în totalitate pe sau în jurul 
Elbei, de la Mollwitz, în 1741, până la Königgrätz, în 1866. 


Austria a fost pe cale să câştige când a reuşit să formeze o 
mare coaliție cu Franța şi Rusia împotriva Prusiei în timpul 
Războiului de 7 Ani (1756-63). La începutul acelui război, 
cei mai mulți germani gândeau despre Prusia la fel cum 
grecii antici gândeau despre Sparta: că era o ţară aspră 
populată de soldați nemiloşi. Dar aşa cum Sparta a devenit 
salvatoarea Greciei la Termopile, Prusia a dobândit un 
prestigiu uriaş, ajungând chiar să fie venerată în Germania 
după ce a înfrânt o numeroasă armată franceză la 
Rossbach, în 1757. 


În disperarea lor, mulți germani nu au putut să reziste 
tentației unei puteri germane, oricât de puţin atrăgătoare, 
care era cu adevărat în stare să înfrunte hegemonul 
Europei. Cultul lui Friedrich cel Mare s-a răspândit dincolo 
de granițele Prusiei, chiar dacă el însuşi nu era defel 
preocupat de toate acestea, continuând să prefere tot ceea 
ce era franțuzesc. 


Mitul invincibilității militare prusace datează din timpul 
Războiului de 7 Ani. Istoricii şi generalii pruso-germani de 
mai târziu au susținut că Prusia îşi învinsese toți rivalii 
mulțumită soldaților şi ofițerilor iuncheri care erau foarte 
disciplinați şi gata să moară pentru regele lor cunoscut 


pentru puterea şi voința sa neînfricată. În realitate, 
Friedrich a fost bătut de mai multe ori de ruşi şi/sau 
austrieci; după o înfrângere totală la Kunersdorf (1759), el 
însuşi scria de pe câmpul de luptă (bineînţeles, în franceză) 
pentru a da de ştire celor de la Berlin că totul era pierdut: 
Nu voi supraviețui pieirii patriei. Pe veci adio! 


Cultul morții pentru Prusia în rândul iuncherilor: Friedrich cel Mare (al doilea 
dreapta) deplânge moartea unui tânăr favorit la Zorndorf (1758). 


Prusia a supraviețuit doar fiindcă Marea Britanie, angajată 
într-un război global împotriva Franţei, a oferit subvenții 
enorme Berlinului şi fiindcă Elisabeta a Rusiei (care îl ura 
pe Friedrich) a murit, fiind urmată la tron de Petru al III-lea 


(care îl adora). Friedrich însuşi a numit această întorsătură 
miracolul Casei de Brandenburg, dar glorificatorii de mai 
târziu ai armatei prusace au uitat în mod convenabil cât de 
miraculoasă a fost salvarea Prusiei şi cât de puţin a avut de- 
a face cu invincibilitatea militară. 


Friedrich a ajuns apoi la un numitor comun cu vechii săi 
inamici, Rusia şi Austria, în împărțirea cinică a Poloniei 
(1772-1795). După aceea, timp de mai bine de un secol, 
negarea existenței Poloniei a fost una dintre preocupările 
care i-a împiedicat atât pe prusaci, cât şi pe ruşi să sară 
unii la beregata celorlalți. 


Pe măsură ce secolul al XVIII-lea se apropia de sfârşit, 
Germania de Vest era presată între Franța, puterea de 
dincolo de Rin, şi cele două puteri absolutiste din Est, 
Austria şi Prusia, ale căror identități nu ţineau cont de nicio 
definiție istorică a Germaniei, ambele domnind peste 
numeroase popoare nongermanice şi ambele învecinându-se 
acum cu Rusia. 


Mici state 
germane 


Monarhia 
Habsburgică 


Vestul înghesuit: Germania la 1800 


Pentru a crea o contrapondere, era nevoie ca vestul 
Germaniei să se organizeze în sfârşit, iar unii au şi încercat 
acest lucru. Printre ei, Karl von Dalberg (1744-1817), 
arhiepiscop şi principe-elector al străvechiului oraş roman 
Mainz. A susținut ideea unei aşa-numite a Treia Germanii 
(sau Trias), care presupunea unificarea statelor germane 
mai mici pentru a crea o alternativă atât la Prusia, cât şi la 
Austria. 


Pentru un timp, Dalberg a devenit chiar principe-primat al 
Confederaţiei Rinului, ce reunea toate statele Germaniei de 
Vest, dar circumstanţele au fost de aşa natură, încât 
întreaga idee a ajuns să fie discreditată. Deoarece, aşa cum 
Cezar inventase Germania în anul 58 î.e.n., a Treia 
Germanie luase ființă prin hotărârea omului pe care mulți îl 
considerau noul Cezar: Napoleon Bonaparte. 


Ultima vâlvătaie a Franţei 


În timpul războaielor ce au urmat Revoluţiei Franceze din 
1789, cea mai mare parte a Europei a încercat, fără succes, 
să distrugă noua Franță antimonarhică, republicană. 


Prusia a fost una dintre primele monarhii ale Europei care a 
rupt rândurile şi a făcut o înțelegere cu Franța revoluționară 
după ce armata ei aşa-zis invincibilă compusă din soldați- 
iuncheri s-a dovedit extrem de fragilă la Valmy (1792). Prin 
Tratatul de la Basel (1795), Prusia recunoştea în secret 
Franța ca unica putere la vest de Rin (unde Prusia avea un 
minuscul interes dinastic în Cleves, începând din 1615), în 
schimbul promisiunii franceze de a-i ceda posesiuni pe 
malul de est. 


Această pace, încheiată în mod unilateral, a reprezentat o 
ruptură deschisă cu Sfântul Imperiu Roman condus de 
austrieci. Prusia se străduia să-şi afirme supremația într-o 
Germanie de Nord neutră şi independentă. Aceasta explică 
şi de ce, în 1804, o misiune de principi catolici renani l-a 
primit pe prim-consulul Bonaparte când acesta a vizitat 
Aachenul pe urmele lui Carol cel Mare, numindu-l primul 
dintre cezarii noştri care a traversat Rinul pentru a-i alunga 


pe barbari. Era o aluzie nedisimulată că, în ochii catolicilor 
renani, francezii erau eliberatori şi nu cuceritori. 


Curând, Napoleon a făcut ca a Treia Germanie să devină 
realitate. Eroul revoluției, ajungând între timp împărat, i-a 
zdrobit pe ruşi şi austrieci la Austerlitz în 1805, devenind 
domnitor atotputernic asupra Europei. Prusia îi permisese 
să-i traverseze teritoriul, iar acum, când Napoleon era pe 
cale să dizolve Sfântul Imperiu Roman, spera să obţină de la 
el în mod oficial domnia asupra Germaniei de Nord. 
Napoleon l-a forțat într-adevăr pe împăratul austriac 
Francisc al II-lea să abdice, punând capăt Sfântului Imperiu 
Roman. Dar în locul acestuia, spre necazul prusacilor, a 
declarat Bavaria,  Wurttembergul şi Saxonia regate 
independente, egale cu Prusia însăşi. Şi, ca să pună gaz pe 
foc, a creat Confederația Rinului. 

Napoleon pune frâu Prusiei: Confederaţia Rinului, 1806 


Napoleon îi citise pe clasici și multă istorie; dacă avea un erou, un 
bărbat a cărui concepţie despre Imperiu îi dicta orice mișcare, acesta 
era Carol cel Mare, iar zenitul puterii sale a însemnat impunerea în 
Europa a noului său imperiu continental, cu regatul medieval al Lo- 
tharingiei în centrul său. 


Alan Forrest 


Au fost mulţi cei care în Germania au primit cu brațele 
deschise dominația franceză şi reformele napoleoniene pe 
care le aducea, precum sfârşitul vechilor privilegii 
aristocratice şi egalitate în fața legii, chiar şi pentru evrei. 
Goethe însuşi s-a numărat printre ei: a purtat cu mândrie la 
legion d'honneur ce-i fusese dată personal de cel pe care îl 
numea mon Empereur. 


Dar o Germanie de Vest unită însemna sfârşitul planurilor 
Prusiei de a obține hegemonia în nord. Berlinul a fost 
cuprins de febra războiului. Iluncheri înfocați îşi ascuțeau 
săbiile pe treptele ambasadei Franței. Friedrich Wilhelm al 
III-lea s-a încrezut în mitul armatei prusace, în promisiunea 
ajutorului rusesc şi în faptul că se apropia iarna când a 
sperat că un atac al francezilor în acel an era de acum 
imposibil. lar în 26 septembrie 1806, i-a transmis lui 
Napoleon un ultimatum: să dizolve Confederaţia Rinului. 


Ce a urmat ar fi trebuit să salveze Germania de Prusia 
pentru totdeauna. Napoleon a atacat când ruşii încă nu 
erau pregătiți, înainte de începerea ploilor de toamnă. În 14 
octombrie 1806, în pofida celor 100 000 de oameni aruncaţi 
în luptă împotriva celor 80 000 ai lui Napoleon, armata 
prusacă a fost nimicită în bătăliile gemene de la Jena şi 
Auerstedt. 


Regina Luise a Prusiei către copiii ei, după Jena 
Într-o singură zi, soarta a distrus edificiul pe care oameni de seamă 
s-au străduit să-l înalțe timp de două secole. Nu mai există stat prusac, 


nu mai există armată prusacă, nu mai există onoare națională [...] 


Spre deosebire de Austria, care a fost de mai multe ori 
învinsă de Napoleon, dar a ripostat de fiecare dată, Prusia s- 
a prăbuşit pur şi simplu. Părea că Voltaire avusese dreptate: 
fără armată, Prusia nu mai era nimic. Napoleon a intrat 
nestingherit în Berlin, în vreme ce Prusia continua să spere 
în salvarea promisă de ruşi. Dar, după ce şi aceştia au fost 
înfrânți la Friedland, în apropiere de Kaliningradul de azi 
(Kânigsbergul prusac), în iunie 1807, totul s-a terminat 
pentru prusaci. Napoleon s-a întâlnit cu țarul Aleksandru I 
pe o ambarcaţiune special construită, la mijlocul râului 
Neman, pe vechea graniță dintre Prusia de Est şi Lituania, 
lăsându-l pe Friedrich Wilhelm al III-lea să aştepte pe mal, 
în ploaie, învelit într-o manta rusească, înconjurat de ofițeri 
ruşi. 


Napoleon ar fi vrut să desființeze complet coroana prusacă, 
dar era dornic de a încheia pace cu țarul, sperând chiar să- 
şi unească prin căsătorie dinastiile, aşa că nu putea arăta 
prea mult dispreţ față de monarhiile existente. În cele din 
urmă, a fost de acord ca Prusia să supraviețuiască, dar 
numai ca un soi de satrapie a Rusiei la est de Elba. 


Prin Tratatul de la Tilsit (1807), Prusia a pierdut aproape 
toate teritoriile de la vest de Elba, întorcându-se la ceea ce 


fusese în 1525, când a început totul — o mică putere dincolo 
de ceea ce Cezar ori Carol cel Mare consideraseră a fi granița 
naturală a Europei de Vest. Chiar şi la est de Elba fusese 
ciuntită, fiind nevoită să cedeze teritorii duşmanului şi 
vecinului detestat, Saxonia. Ba mai rău, a fost forțată să 
renunțe la cea mai mare parte din teritoriul său polonez, 
asistând la revenirea polonezilor ca popor de sine stătător 
sub forma Marelui Ducat al Varşoviei. 


În jurul anului 1808, Confederaţia Rinului depăşise 
granițele numelui său, întinzându-se dincolo de Elba, 
cuprinzând ceea ce Augustus numise odinioară Germania. 

Prusia încolțită: Confederaţia Rinului și Marele Ducat al Varșoviei, 1812 


În final, nu propriul ei eroism a salvat Prusia - 
condamnând, în consecință, Germania —, ci calculele fatal 
greşite ale Austriei. 


Curând, natura esențialmente militară a guvernării 
napoleoniene, cu şirul ei nesfârşit de biruri, recrutări 
obligatorii şi interzicerea comerțului lucrativ al regiunii 
Rinului cu insulele britanice, a secătuit entuziasmul 
Germaniei de Vest față de supremaţia franceză. Dar, divizată 
cum era, aceasta nu avea nicio şansă să se elibereze de 
jugul francez. Prusia, la rândul ei, stătea smerită deoparte: 
i-a rămas loială lui Napoleon în timpul războiului anglo- 
austriac împotriva Franței din 1809; i-a permis, obedientă, 
să folosească teritoriul prusac ca bază pentru invazia Rusiei 
din 1812; a refuzat propunerile Austriei de a forma o alianță 
antifranceză împreună cu Rusia în 1812. Chiar şi după ce 
catastrofala retragere a lui Napoleon de la Moscova a distrus 
la grande armée, iar ruşii ajunseseră la granița Prusiei de 
Est, regele, precaut, a rămas de partea lui Napoleon, fiind 
gata chiar să-l judece pe generalul prusac Yorck von 
Wartenburg care, în 30 decembrie 1812, declarase în mod 
unilateral neutralitatea corpului său de armată. Pe scurt, 
Prusia nu s-a revoltat fățiş împotriva lui Napoleon până ce 
n-a devenit clar că acesta era înfrânt, iar ruşii erau aproape. 
Ceea ce nu este tocmai subiect de legendă eroică. 


Dar acum intervine marele eşec al Habsburgilor. Asemenea 
altor împărați dinaintea lui, Francisc I al Austriei şi-a 
îndreptat în mod fatal atenția mai mult asupra intereselor 
sale nongermane. Dintr-odată, el şi marele său ministru de 
externe Metternich au hotărât că se temeau mai tare de 
Rusia decât de Franţa. În una dintre cele mai proaste alegeri 
ale istoriei, Habsburgii, care luptaseră atâta timp împotriva 


lui Napoleon în vreme ce Hohenzollernii prusaci stătuseră 
cu capul plecat, au şovăit în a se alătura atacului împotriva 
unui Bonaparte care se clătina, pentru ca Rusia să nu fie 
adevăratul câştigător. Chiar dacă, în cele din urmă, Austria 
s-a alăturat coaliției la timp pentru a participa la titanica 
Bătălie de la Leipzig (1813), în care fiecare tabără a pierdut 
mai mulți oameni decât armata britanică în prima zi a 
ofensivei de pe Somme din 1916, Habsburgii au pierdut la 
capitolul patriotism. Germania era acum eliberată de sub 
dominația franceză, dar Austria părea să fi jucat un rol 
minor în acea eliberare. 


Cu ideea unei a Treia Germanii discreditată ca vehicul al 
dominației franceze şi cu o Austrie care îşi făcuse atât de 
greşit calculele, Prusia era acum în măsură să se erijeze, în 
pofida oricăror evidențe, în calitate de conducător natural al 
Germaniei. 


Prusia, îmbuibată 


După înfrângerea lui Napoleon în 1814, Marea Britanie şi 
Rusia s-au învrăjbit chiar mai repede decât America şi Rusia 
după 1945. Marele beneficiar în acest caz a fost Prusia. 


La Congresul de la Viena din 1814, prusacii au cerut 
întreaga Saxonie drept răsplată pentru faptul că s-au ridicat 
(chiar dacă foarte târziu) împotriva lui Napoleon. Ruşii, 
văzând în ei doar nişte clienţi, le-au susținut cererile. 
Austriecii i-au refuzat, iar britanicii au fost de acord cu ei. 
La doar şase luni după abdicarea lui Napoleon şi exilul său 
pe insula Elba, Marea Britanie a încheiat o alianță cu 
Franța şi Austria pentru a înfrunta Rusia şi Prusia, chiar 


prin război dacă era cazul. Rusia a dat înapoi, aşa că Prusia 
n-a avut încotro decât să o urmeze şi să accepte premiul de 
consolare pe care britanicii i-l ofereau: jumătate din Saxonia 
plus o halcă mare din Renania. 

Uriașa nesăbuință a Marii Britanii: Prusia primește Renania (1814) 


Fiindcă Londra avea un plan global. O putere germană 
moderată ca întindere primea un teritoriu important pe 
ambele maluri ale Rinului pentru a deveni un gardian 
împotriva tendințelor expansioniste viitoare ale Franței. 
Nimeni - nici Bavaria, nici Austria, nici Prusia - nu a dorit 


această misiune, căci te punea direct în linia focului. În 
plus, prusacilor nu prea le surâdea ideea de a fi nevoiți să 
asimileze un teritoriu nou, pe de-a întregul catolic, cu 
tradiții sociale şi legale complet diferite. Dar pe moment, 
fiindcă era singurul lucru care li se oferea, l-au luat. 


Locuitorii de pe malurile Rinului nu au fost consultați. Dar 
ceea ce Prusia a considerat la început a fi un premiu de 
consolare era, probabil, din punct de vedere comercial şi 
industrial cea mai avansată regiune a lumii după Marea 
Britanie. 


Apoi, în 1815, Prusia a avut şi mai mult noroc. Revenit din 
exil, cu Rusia, Austria, Prusia şi Marea Britanie unite 
împotriva lui, Napoleon a considerat că unica lui şansă era 
să se bată cu una sau două dintre aceste puteri. Căutând 
un loc de înfruntare în nord, a ales să dea piept mai întâi cu 
britanicii şi prusacii. Astfel, gloria de a-l fi învins pe 
Napoleon pentru totdeauna la Waterloo le-a revenit ducelui 
de Wellington, comandantul britanicilor, şi mareşalului 
prusac Blücher. Istoricii britanici şi germani de mai târziu 
aveau să se adâncească în controverse aprige cu privire la 
cel care a câştigat cu adevărat bătălia, dar la vremea aceea 
nimeni nu şi-a bătut capul cu această întrebare. Prusia era 
acum favorita britanicilor. Aceştia au râs încântați când 
Blücher, adus la Londra pentru a fi sărbătorit ca unul dintre 
coautorii victoriei, dând cu ochii de fantastica bogăţie 
etalată acolo, a exclamat: Ce oraş minunat pentru a fi jefuit! 


Germania după Waterloo: o ţară 
în iarnă 


După Waterloo, puterile victorioase ale Congresului de la 
Viena doreau, toate, să dea ceasul înapoi, la anii dinaintea 
Revoluţiei Franceze. În Franţa, aceasta ar fi însemnat în 
mod clar restaurarea monarhiei, dar Sfântul Imperiu Roman 
murise neplâns de nimeni în 1806. În locul său a fost 
instituită o variantă modernă simplificată, Confederaţia 
Germană (Deutscher Bund), sub preşedinţia Austriei. 


Nu era cu adevărat germană şi nu era nici o confederație 
adevărată, dacă prin aceasta înțelegem o uniune ai cărei 
membri sunt egali. Printre cei 38 de membri se numărau 
regii Danemarcei şi Olandei (în calitatea lor de duci ereditari 
de Holstein şi, respectiv, Luxembourg), regele Prusiei şi 
împăratul Austriei, cele două puteri dominante care 
stăpâneau mari teritorii din afara confederației. 


Regatul Hanovrei 


Regatul Saxoniei 


Regatul Wiiruemberg 

Confederația Germană după Waterloo (1815) 


Pentru următorii cincizeci de ani, politica germană a fost 
determinată de rivalitatea dintre Prusia şi Austria şi de 
incapacitatea statelor mai mici de a găsi un interes comun 
pentru a renunța la străvechiul particularism (cum îl 
numeau) şi a făuri o uniune efectivă. 


Singurul lucru care unea coroana prusacă şi pe cea 
austriacă, unindu-le totodată pe amândouă cu toți ceilalți 
regi şi principi ai Europei, era aversiunea față de 
naționalismul german. În acea epocă, naționalismul era 


considerat a fi progresist şi liberal în plan politic, deoarece 
pretindea ca un popor (definit din punct de vedere etnic) să 
aibă dreptul să se conducă el însuşi şi să nu fie guvernat de 
oricine s-ar fi întâmplat să moştenească tronul. Fireşte că 
domnitorii ereditari de oriunde din Europa detestau 
naționalismul şi se temeau de el. 


La început, rivalitatea dintre Prusia şi Austria a fost 
deghizată de acest interes comun. Împreună cu puternicul 
lor vecin, Rusia, au creat Sfânta Alianţă (26 septembrie 
1815) pentru a întări autocraţia în Europa. Apoi au condus 
statele mai mici ale Confederaţiei în uriaşa menghină a 
Decretelor de la Carlsbad (1819), potrivit cărora orice etalare 
de sentimente liberale/naţionale - chiar şi de către un club 
sportiv sau în vreo prelegere universitară — era considerată a 
fi instigatoare, demagogică şi ilegală. 


O atmosferă ridicolă de conformism politic, birocratic şi 
social s-a pogorât asupra întregii Germanii, memorabil 
descrisă în ciclul de poezii Germania, o poveste de iarnă, de 
Heinrich Heine (1797-1856). Aici, poetul, care se întoarce 
însuflețit de gânduri romantice în patria pe care o părăsise, 
se confruntă cu realitatea soldaţilor prusaci care conduc 
Renania: 


Aceiaşi vechi pedanti cu grai de lemn, 
O națiune a cărei fiece mişcare 


Se face doar în unghiuri drepte 


Şi fețe împietrite în vechea aroganță. 


În această Germanie, mobilitatea socială era inexistentă; 
poziţiile înalte în guvern sau în armată erau rezervate 
aristocraților; iar activitatea politică era interzisă cu 
desăvârşire. Singurul loc în care puteai să faci totuşi carieră 
erau universitățile, dedicându-te studiului limbilor, istoriei, 
teologiei, muzicii, ştiinţelor - ocupaţii ce nu aveau aplicații 
politice. Astfel a luat naştere cultul clasei de mijloc pentru 
interioritate (Innerlichkeit) şi educaţie culturală (Bildung); 
iar universitățile germane, fiind unicul loc de afirmare a 
ambițiilor sociale, au devenit rapid adevărate minuni ale 
lumii. Discuţiile politice adevărate fiind excluse, filosofii 
universităților germane au devenit maeştri în conceperea 
unor noțiuni abstracte de libertate, obligație, apartenenţă şi 
altele de acelaşi fel. De departe cel mai influent dintre aceşti 
gânditori a fost G.W.F. Hegel (1770-1831), care şi astăzi 
continuă să fie intens studiat. 


Hegel 


Hegel și-a învăluit gândirea într-un păienjeniș de cuvinte atât de 
absurd și lipsit de înţeles (Schopenhauer), încât adesea este aproape cu 
neputinţă să afli ce vrea să spună cu adevărar. De bază este însă concep- 
ţia sa dialectică asupra istoriei. Aceasta ne spune că ideile se află întot- 
deauna într-un conflict deschis sau ascuns; aceste conflicte determină 
schimbarea nu printr-o evoluție lentă, ci în mari salturi ncașceprare, 
ale căror rezultate nu por fi defel prezise (de ex., ascensiunea lui Napo- 
leon după Revoluţia Franceză). Iată într-adevăr nişte idei radicale, iar 
auditoriul lui a fost electrizar. Hegel însă nu considera că acesta ar fi 
un proces întâmplător: credea că spiritul universal (der Weltgeist) con- 
ducea inrordeauna lucrurile în direcția desăvârşirii Statului Rational. 
Acesta nu exista încă, spunea el, dar sugera că Prusia — în realitate cel 
mai represiv și militarizat star din vestul Europei — era foarte aproape 
de el, Influenţa lui Hegel asupra gândirii germane din secolul al XIX- 
lca și asupra unor gânditori de azi, este ncbănuir de toxică. 

Hegel: rădăcina răului? 


Dacă doreai să spui ori să scrii, ca să nu mai vorbim să 
întreprinzi ceva critic la adresa stării de lucruri din biata şi 
oprimata Germanie, aveai doar o singură opţiune: să pleci. 
Marea Britanie, atelierul lumii, avea o nevoie nelimitată de 
forță de muncă, granițe absolut necontrolate, nicio îngrădire 
a libertăţii ori vreo înregistrare a locului de reşedinţă şi 
politica de a nu extrăda pe nimeni, indiferent de motive. 
Londra a devenit destinaţia preferată a exilului german, fie 
că era vorba de cei care căutau azil politic, fie că erau simpli 
migranți economici. 

Din ziarul The Penny Satirist, 14 martie 1840: „O ploaie de germani nevoia; 
sau vreme proastă pentru John Bull“ (personificarea Angliei) 


De acolo puteai pleca şi mai departe, spre şi mai libera 
Americă, aşa cum au făcut mulți. Visul libertății anglo- 
americane a devenit o aspirație naturală a germanilor în 
căutare disperată a unei alternative la statele polițieneşti 
susținute de ruşi care erau Prusia şi Austria. 


Aliatul natural al Angliei 


Dar, în loc să se refugieze în Anglia, unii dintre germani au 
căutat să aibă o relație specială cu ea. 


Liberalismul anglo-saxon din secolul al XIX-lea 

Prestigiul și puterea Marii Britanii atinseseră culmi nebănuite, Li- 
beralii de pretutindeni au conchis că domnia legii constituţionale, o 
guvernare neopresivă, comerțul liber, prosperitatea crescândă şi liber- 
tatea personală aproape nelimitată nu erau doar calea specifică urmată 
de Marea Britanie (şi America), ci, de fapt, calea naturală a lumii înseși. 
Toate țările aveau să urmeze modelul anglo-saxon, poate injecrându-le 
o mică doză de persuasiune militară, unde era cu adevărat necesar. Ul- 
timii propovăduitori in viață ai acestei ideologii sunt neoconservatrorii 


americani precum Dick Cheney, arhitectul Războaiclor din Golf. 


Domeniul nou-nouț al cercetării lingvistice scosese la iveală 
faptul că existau grupe distincte de limbi în Europa. Cum 
engleza aparținea în mod clar grupului germanic, s-a 
susținut că existase dintotdeauna o afinitate atemporală 
între germani şi englezi. În primele trei pătrimi ale secolului 
al XIX-lea, era un lucru obişnuit ca englezii şi germanii să se 


considere veri. Aceasta i-a făcut pe unii germani să creadă 
că libertatea anglo-saxonă era, de fapt, o veche idee 
germanică, şi nu una străină şi impusă precum cele pe care 
francezii (şi, desigur, romanii) încercaseră să le aplice 
Germaniei. 


Hegel însuşi reflecta asupra posibilității ca Istoria Universală 
să se manifeste pe viitor sub forma principiului nordic al 
popoarelor germanice, dând naştere unui Imperiu al 
Germanilor (Reich der Germanen), alcătuit din navigatori şi 
colonişti, prin care înțelegea o alianță post-Waterloo a 
Germaniei protestante - condusă, fireşte, de Prusia - cu 
Anglia. 


Acesta nu era doar visul unui filosof. L-a obsedat pe unul 
dintre germanii cei mai influenți în plan politic la vremea 
aceea. Albert de Saxa-Coburg, prinț consort al reginei 
Victoria a Marii Britanii (ea însăşi provenind, bineînţeles, 
dintr-o familie germană), s-a străduit din răsputeri să pună 
în aplicare ceea ce s-a numit Planul Coburg. Susţinut de 
regele Leopold al Belgiei, Albert si consilierii săi germani au 
propus ca Prusia să se reformeze după modelul 
constituțional britanic, apoi să unifice întreaga Germanie, 
care în acest fel ar fi devenit (cum s-a exprimat Victoria) un 
aliat cât se poate de util al Marii Britanii. 

Planul Coburg al prințului Albert 


Revoluţia ratată de la 1848-49 


În 1848, sosise timpul schimbării. Recoltele fuseseră proaste 
peste tot, iar Europa era cuprinsă de un val de revoluții. 
Pentru Germania, sursa cea mai apropiată de inspiraţie a 
fost revoluția din Franța, dar atunci când demonstranții s- 
au adunat la Mannheim, pe Rin, pentru a-şi face cunoscute 
revendicările, acestea se bazau, în schimb, pe manifeste 
anglo-americane (mai mult americane decât engleze). 


Revoluţionarii germani cereau: 
1) Miliţii armate cu ofițeri liber aleși. 
2) Libertatea necondiționată a presci. 
3) Tribunale cu juraţi după modelul englez. 
4) Înfiinţarea imediată a unui parlament pangerman. 
5) O Declaraţie a drepturilor omului pentru cetățeni. 
6) Constitutie consâințiră de cetățeni. 
Revendicările din Martie, 27 februarie 1848 


În 18 martie 1848, 300 de demonstranți au fost ucişi în 
lupta cu armata pe străzile Berlinului (Piața 18 Martie din 
fața Porții Brandenburgice a fost botezată astfel pentru a 
comemora acest eveniment). După măcel, Friedrich Wilhelm 
al IV-lea a cedat, şi-a plecat capul în fața revoluționarilor 
căzuți, a adoptat în mod public steagul lor negru-roşu- 
galben şi a promis că din acel moment Prusia se va dizolva 
în Germania. 


Revoluţționarii liberal-naționalişti păreau să fi câştigat. 
Prusia avea acum un rege aparent liberal şi un parlament 
ales (Landtag). Între timp, la Frankfurt, se reunea un 
parlament mai cuprinzător, pangerman (Reichstag) pentru a 
discuta forma unificării Germaniei. Avea să fie o Germanie 
Mare (incluzând Austria şi condusă de aceasta) sau o 
Germanie Mică (excluzând Austria şi condusă de Prusia)? 


Nu avea să fie nici una, nici cealaltă. În momentul în care 
Parlamentul de la Frankfurt i-a oferit coroana întregii 
Germanii lui Friedrich Wilhelm al IV-lea la 3 aprilie 1849, 


situația se schimbase, iar acesta a refuzat-o plin de dispreț. 
Fiindcă Austria şi Prusia aveau un as în mânecă: Rusia. 
Ştiau că puteau apela la armatele țarului compuse din 
țărani loiali, neatinşi de ideile liberale. Revoluţia axată pe 
ideile vestului din 1848/49 a fost înăbușită, iar autocrațţiile 
Germaniei şi-au recăpătat puterile depline mulțumită 
sănătății robuste a despotismului rus. 


Chestiunea care se punea acum era cine va guverna 
Germania - Prusia ori Austria? Bineînţeles, cu acordul 
Rusiei. Prusia s-a mişcat rapid, încercând să atragă 
principalele două regate nord-germane, Saxonia şi Hanovra, 
în Uniunea de la Erfurt (Erfurter Union). Dar Austria s-a 
dovedit gata de ripostă. Ambele tabere au sunat mobilizarea. 
Atotputernicul țar Nicolae a sprijinit statu-quoul. lar Prusia 
a fost nevoită să accepte umilința Tratatului de la Olmütz 
(29 noiembrie 1850), prin care Confederaţia Germană din 
1815 era restaurată sub aceeaşi preşedinţie a Austriei. 


Vestul dezlănţuit 


În 1850, starea de lucruri în Germania revenise acolo unde 
fusese în 1815: Austria şi Prusia pe poziţii, în remiză, cu 
Rusia deasupra lor. Exilaţii germani - pe motive fie 
economice, fie politice — continuau să se refugieze în Anglia. 
Un anume azilant politic s-a stabilit în acea vreme la Londra 
pentru a-şi scrie acolo cărțile, cu scopul (după cum el însuşi 
a declarat) nu doar de a înțelege lumea, ci şi de-a o schimba. 


Karl Marx 


Marx și-a făcut un renume ca jurnalist radical, plin de spirit, bău- 
tor şi duelist, precum și ca editor de ziar. În Manifestul Comunist, el şi 
conaţionalul său renan, Friedrich Engels, au preluat doctrina lui He- 
gel a progresului prin antagonism și au proclamat că adevărata bătălie 
care stă la baza întregii evoluţii istorice este cea dintre clasele sociale. 
Această luptă de clasă avea să continue până când statul rațional — 
idee preluară de Marx de la Hegel — avea să fie înlocuit cu dictatura 
proletariatului. Atunci, toate conflictele vor inceta, adevărata libertate 
(opusă celei bazate pe așa-numitul model anglo-saxon) va fi instaurată 
în toată lumca, iar istoria sc va incheia. Mai târziu, Marx nu avea să sc 
mai considere un polemist, ci un om de știință, asemenca lui Darwin, 
pe care îl admira mult, deoarece, spunea Marx, oferise luptei de clasă un 
fundament extras din științele naturale, Vasta sa operă Capitalul își pro- 
punea să aducă dovada științifică pentru colapsul inevitabil și violent al 
capitalismului. Arirudinca mesianică din toată această poveste despre 
inevitabilitate, istorie, adevărata libertate, luptă şi aşa mai departe este 
cât se poate de limpede și, aşa cum adesea se întâmplă cu gândirea me- 
sianică, cea a lui Marx a fost intens folosită pentru a justifica despoți 
și ucigași ingrozitori. Poate cel mai bine ar fi să ne gândim la Marx ca 
la un jurnalist de înaltă clasă care a avut adesea observaţii covârșitor de 
relevante despre trecutul imediat și despre prezent, dar complet greşite 
în ceca ce priveşte viitorul. 


Apoi însă a intervenit o schimbare considerabilă în balanța 
de putere europeană. În 1853, termenul de Puteri Vestice 
(Westmăchte) a intrat în vocabularul limbii germane. Franța 
şi Marea Britanie se uniseră pentru a se opune expansiunii 
ruseşti în Marea Neagră cu ocazia Războiului Crimeii (1853-— 
56), pe care îl vedeau ca pe un conflict ideologic între 
liberalism şi absolutism. Armatele țarului au fost învinse pe 
propriul lor teritoriu, puterea şi prestigiul Rusiei primind o 
lovitură epocală. Imediat după aceea, Marea Britanie a 
înăbuşit marea revoltă indiană, Răscoala şipailor (1857). Cu 
englezii victorioşi pe toate fronturile şi cu americanii încă 
neafectaţi de Războiul Civil, viitorul, la sfârşitul anilor 1850, 
părea să aparțină anglo-saxonilor. 


În Germania, anglofilia atinsese noi culmi, impulsionată de 
logodna din 1856 a fiicei reginei Victoria şi a prințului Albert 
(pe care o chema tot Victoria) cu Friedrich, al doilea pe linia 
succesiunii la tronul Prusiei. La vremea aceea, un iuncher 
jurist şi politican relativ necunoscut, Otto von Bismarck, îi 
scria dezgustat unui prieten: 


Bismarck tună împotriva anglicizării, 1856: 


Stupidă este această admiraţie a germanului de rând pentru lorzi şi 
guinee, această anglomanie a parlamentului, a ziarelor, a sportivilor, a 
moşierilor şi a judecătorilor. Chiar și acum, orice berlinez se simte ono- 
rat dacă un jocheu englez adevărar îi vorbeşte şi îi dă ocazia să scoată pe 
gură câtva frânturi stâlcire din engleza Reginei. Cât va mai dura până 
ce prima doamnă a acestei ţări va fi o englezoaică? 


Scrisoare către Leopold von Genlach, 8 aprilie 1856 


Dacă Berlinul era anglofil, Renania condusă de prusaci (din 
1815) era şi mai anglofilă. Săptămânalul Asociaţiei 
Naţionale (Nationalverein), cu sediul la Köln, vedea viitorul 
într-o nouă hegemonie transoceanică anglo-americano- 
germană care nu avea nimic de-a face cu vechea axă Prusia- 
Rusia. 


Rasa germanică este sortită să conducă lumea. Este o rasă privilegi- 
ată fizic și mental, aflată deasupra celorlalte, iar jumătate de Pămânr îi 
este practic supusă. Anglia, America și Germania: acestea sunt cele trei 
ramuri ale puternicului copac germanic. 


Wochen-Blatt des Nationalvereins, 7 seprembrie 1865 


Renania privea spre vest. Influența rusească pălea, iar 
Prusia, care timp de cincizeci de ani nu fusese mai mult 
decât un client al Rusiei, nu se mai simțea invincibilă. 
Tensiunile dintre vechea Prusie, de la est de Elba, şi noua sa 
colonie renană au izbucnit acum fățiş. 


La baza conflictului au stat banii. Renania producea cea mai 
mare parte din avuţia Prusiei; curtea de la Berlin decidea 
unde se foloseau veniturile din impozite. Dar cum 
dezvoltarea industrială a dus la o creştere considerabilă a 
populației, tot mai mulți membri ai Parlamentului Prusiei şi 
tot mai mulți din banii adunaţi la Berlin proveneau din 
această regiune orientată spre vest. Lupta pentru putere s-a 
axat asupra fondurilor pentru armata prusacă. Una dintre 
puţinele pârghii de care Parlamentul Prusiei mai dispunea 
după înăbuşirea liberalismului în 1849 era aceea că putea 
să aprobe ori să refuze bugetul de stat. Parlamentarii renani 
şi cei liberali dintre berlinezi insistau acum că vor vota 
pentru majorarea finanțării armatei, dacă aceasta devenea o 
miliție a poporului, cu ofițeri numiți de parlament. Ceea ce 
era egal cu aruncarea anatemei asupra regelui şi 
iuncherilor. 


Prusia 


În 1862, presiunea liberală devenise atât de puternică, încât 
Wilhelm I s-a gândit în mod serios să abdice în favoarea 
fiului său. În acest fel, mult-iubitul ginere al reginei Victoria, 
Friedrich, care era cunoscut ca reformator, avea să ajungă 
pe tronul Prusiei. Clica reacționară din jurul lui Wilhelm a 
văzut în asta sfârşitul. Drept care i-au propus să mai facă o 
încercare şi să numească un iuncher adevărat din Elbia de 
Est pentru a-i cuminţi pe parlamentarii orientaţi spre vest. 
Şi aveau un candidat pregătit. 


Intră în scenă Cancelarul de Fier 


Otto von Bismarck, ca orice iuncher, era hotărât să păstreze 
vechea Prusie regală. Pe de o parte, succesul său s-a bazat 
pur şi simplu pe faptul că a urmărit neînduplecat realizarea 
acestei unice ambiţii. Pe de altă parte, ştia că valul de 
naționalism liberal nu putea fi decât canalizat, nu combătut. 
În iunie 1862, la Londra, înainte chiar să preia frâiele 
Prusiei, i-a relatat cu precizie lui Benjamin Disraeli, viitor 
prim-ministru al Marii Britanii, cum avea de gând să 
procedeze. Uimit de francheţea cu care vorbea Bismarck 
(ceea ce li se întâmpla adesea celor care îl întâlneau), 
Disraeli a notat totul în jurnalul său şi i-a avertizat pe 
austrieci: Aveţi grijă cu acest om; este serios în ceea ce 
spune. 


Bismarck o spune pe faţă, iunie 1862 

Curând voi fi obligat să preiau conducerea guvernului prusac... De 
îndată ce armata va ajunge în acea poziţie în care să inspire respect, am 
să fac uz de primul pretext care se ivește pentru a declara război Austri- 
ei, am să dizolv Confederația Germană, am să supun statele mai mici şi 


am să realizez unitatea Germaniei sub conducerea Prusiei. 


Sub conducerea Prusiei, acestea au fost cuvintele esențiale. 
Bismarck plănuia să ofere Germaniei ceva ce aducea a 
unitate națională, dar în realitate era dominația Prusiei. Miza 
pe faptul că mulţi germani erau de-acum atât de dornici de 


unitate, încât, aranjând în mod inteligent lucrurile în vitrină, 
unii dintre ei nici măcar nu vor observa ori nu le va păsa că, 
de fapt, Prusia regală era cea care preluase puterea. 


Curând, avea să aibă şi şansa de a-i convinge pe 
naționaliştii germani că Prusia, nu Vestul era adevăratul lor 
prieten. La sfârşitul anului 1863, Danemarca părea pe 
punctul de a îngloba total ducatele gemene Schleswig şi 
Holstein, care erau supuse coroanei daneze, dar a căror 
populaţie vorbea preponderent germana. Confederația 
Germană a încercat o invazie cu ajutorul trupelor din 
Hanovra şi Saxonia, dar fără succes. În timpul perioadei ce 
a urmat, Marea Britanie a anunţat cu surle şi trâmbiţe că va 
sprijini Danemarca în cazul în care atacul va fi reluat. 


Un val de mânie patriotică a cuprins Germania. De ce oare 
englezii, care susțineau cauza națională a grecilor şi 
italienilor, nu făceau acelaşi lucru şi pentru rudele lor 
germane? Bismarck a folosit ocazia pentru a demasca bluful 
britanicilor şi pentru a-i implica totodată pe austrieci într-o 
acțiune comună menită să rezolve disputa. S-a oferit să 
intervină cu armata prusacă, chipurile în numele 
Confederaţiei Germane. Austria n-a avut încotro; ori 
susținea planul, ori renunța la conducerea Germaniei. 
Danezii au fost bătuți rapid, iar mult-promisul ajutor din 
partea marinei britanice n-a venit niciodată. 


Bismarck pariase corect presupunând că cea mai bogată 
națiune de pe Pământ nu era pregătită de luptă. După 1864, 
multor naţționalişti germani le-a pierit admiraţia pentru 
Anglia, pe care au început în schimb să o vadă ca pe un leu 
bătrân, decadent şi meschin, preocupat doar de propriul 
cont bancar. 


—$ Ruffell în der Qöwenhaut, 3 
Sange maden gilt nidt. 

Safe. 33 ep dir ki Dannemana, wtar Ke dir wet thon mollea, Mber erk werd’ ig fe aci aujéreien ; 
i vècieigt itus fie bit bean nigis -- was mir no bici licher wire, 

Slăbiciunea Marii Britanii din 1864, satirizată în revista Kladderadatsch 


(Prim-ministrul britanic John Russell, îmbrăcat într-o piele de leu, speră 
să își inspăimântre inamicul cu un răget.) 


Deşi se folosise în mod inteligent de pasiunea național- 
liberală, Bismarck nu izbutise defel s-o îmblânzească. 
Conflictul parlamentar de la Berlin legat de finanțarea 
şi/sau reformarea armatei prusace s-a întețit. În iunie 1865, 
chiar în parlament, un Bismarck furios l-a provocat la duel 
pe marele lider liberal, dr. Rudolf Virchow, părintele biologiei 
celulare. Se spune că Virchow, conştient că nu avea nicio 
şansă împotriva iuncherului dezlănțuit nici cu pistolul, nici 


cu spada, şi-a ales drept armă doi cârnaţi Bratwurst, din 
care unul urma să fie otrăvit. Duelul nu a avut niciodată 
loc, dar lucrurile nu puteau continua aşa, iar Bismarck o 
ştia prea bine. Sosise timpul să pună în aplicare planul pe 
care i-l schițase cu atâta îndrăzneală lui Disraeli în 1862. 


Prusia înfrânge Germania 


Bismarck şi-a trimis trupele în Holstein***** în 9 iunie 1866. 
Planul său nu se baza pe mitica invincibilitate a armatei 
prusace. În schimb, s-a asigurat că balanța diplomatică era 
perfect echilibrată. Când lupta a început, în 16 iunie, Rusia 
şi Franța au rămas neutre, în vreme ce Italia a atacat 
posesiunile austriece din Veneto. Aşadar, lucru esenţial, 
Habsburgii erau confruntați cu războiul pe două fronturi. 


Austria avea de partea ei cea mai mare parte a Germaniei — 
inclusiv toate celelalte regate de sine stătătoare: Bavaria, 
Hanovra, Saxonia şi Wurttemberg. Dar, spre deosebire de 
Prusia, acestea nu făcuseră planuri de război, aşa că nu 
erau defel pregătite. Cu toate acestea, au intrat în luptă. În 
27 iunie, armatele Hanovrei i-au bătut pe prusaci la 
Langensalza: armata prusacă se angajase în luptă în grabă 
şi era depăşită numeric, aşa că a pierdut, cum era de 
aşteptat. Dar situația depindea, de fapt, de Austria. 


În mod fatal, ca atât de mulți alți împărați germani ai 
Imperiului romano-german dinaintea lor, Habsburgii 
austrieci nu au fost în stare să-şi vadă prioritățile şi să pună 
poziția lor din interiorul Germaniei deasupra celorlalte 
interese. Ar fi trebuit să-i lase pe italieni să câştige Veneția 
şi să înfrunte Prusia cu toată forța. În schimb, şi-au 


împărțit trupele exact în două. Când a avut loc bătălia 
decisivă de la Königgrätz (azi, Hradec Králové, în Republica 
Cehă), din 3 iulie 1866, doar jumătate din forțele Austriei 
erau acolo, aşa încât numeric erau egali. 


Dar nu şi în privința armamentului. Mulțumită bogăției 
generate de Renania, prusacii se modernizaseră, dotându-se 
cu puşti cu încărcare prin chiulasă, în timp ce austriecii se 
gândiseră să o facă, dar dăduseră înapoi din cauza 
costurilor prea mari. Ca orice altă armată din Europa, 
foloseau armele încărcate prin ţeavă. Infanteriştii prusaci 
puteau să tragă focuri repetate stând în genunchi sau 
culcați, ca orice armată modernă; austriecii erau însă 
obligați să stea în picioare şi să-şi încarce armele ajutându- 
se de vergea, aşa cum se întâmplase cu o jumătate de secol 
înainte, la Waterloo. Nu trebuie să fii vreun geniu militar să 
câştigi o luptă între armate numeric egale, dacă raportul de 
focuri ale infanteriei tale este de 4 la 1. Austriecii au fost pur 
şi simplu secerați şi puşi pe fugă. 


Sub conducerea bavarezilor, statele germane din sud au 
continuat să lupte împotriva prusacilor, dar, cu Austria 
scoasă din joc, nu mai exista nicio speranță. Ducatele 
Schleswig, Holstein, Hessen-Kassel, Frankfurt şi Nassau au 
fost anexate Prusiei. În Hanovra, care rezistase mai mult, 
dinastia Welfilor, cea mai veche a Europei, a fost detronată. 
Regatul a fost redus la statutul de provincie a Prusiei, iar 
marile sale rezerve de aur au fost furate — deci o cucerire, 
pur şi simplu. 


Întreaga Germanie era acum la mâna Prusiei. Regele dorea 
să pornească împotriva Vienei. Armata era de partea lui. 
Bismarck însă nu-şi dorise nicicând mai mult din Germania 
decât ceea ce putea fi „prusificat” în siguranţă, aşa că a 


oprit ofensiva. Era timpul ca Prusia să-şi digere uriaşele 
câştiguri teritoriale. 


A fost creată Confederaţia Germană de Nord (Norddeutscher 
Bund), pentru a oferi o acoperire constituțională hegemoniei 
de facto a Prusiei. Formal, era vorba de un stat federal cu 
membri individuali şi alegeri libere, dar regele Prusiei avea 
să fie mereu conducătorul, iar cancelarul Prusiei avea să fie 
întotdeauna şi cancelarul Confederaţiei. Peste 80 de 
procente din populație şi din teritoriu erau acum sub 
dominație prusacă. 


Expansiunea Prusiei 
şi 
Confederația Germană 


de Nord 


Confederația Germană de Nord, 1867 


Saxonia a fost forțată să se alăture, dar statele de la sud de 
râul Main - Bavaria, Württemberg, Baden şi Hessen- 
Darmstadt - au rămas libere. Bismarck a organizat atunci 
alegeri pentru Parlamentul Vamal (Zollparlament), cu sediul 
la Berlin. Se aştepta ca sentimentul popular național să se 
facă simțit, forțându-i pe conducătorii statelor încă libere să 
accepte uniunea sub Prusia. Însă avea să fie dezamăgit: 
toate cele patru electorate din sud-vest au votat în mod 
decisiv pentru candidați antiprusaci. Pentru ei, diferența 
dintre unitate şi prusificare era clară. Ceea ce nu e greu de 


înțeles, având în vedere că doar cu doi ani în urmă 
luptaseră împotriva Prusiei. 


Dar jocurile nu erau încă făcute. Pentru a-şi desăvârşi 
marele plan din 1862 (de a supune statele mici), Bismarck 
avea nevoie ca Franța să atace Prusia. Doar în acest fel avea 
să poată poza ca apărător al Germaniei de Vest, şi nu ca 
abilul ei cuceritor. 


În degringolada ultimilor săi ani de domnie, un Napoleon al 
III-lea îmbătrânit şi infirm i-a făcut pe plac. În 13 iulie 1870, 
banditismul iuncherului combinat cu înțelegerea practicilor 
moderne au dat naştere unei fiare nou-nouţe: războiul dus 
prin intermediul mass-mediei. Bismarck însuşi a intervenit 
în textul unei note diplomatice altfel cu totul obişnuite — 
depeşa de la Ems —, întorcând lucrurile din condei în aşa fel 
încât să dea impresia că regele Prusiei, Wilhelm I, l-ar fi 
insultat pe ambasadorul Franței. A publicat apoi acea 
telegramă chiar de ziua Căderii Bastiliei, pentru a aduce 
ofensa maximă opiniei publice franceze. Napoleon al III-lea a 
întrevăzut aici şansa lui de a-şi recâştiga popularitatea 
printre francezi. Asigurat de generalii săi că armata era 
pregătită, a declarat război. 


Necunoscând planul lui Bismarck, lumea a intrat în joc, 
luând totul drept un atac nejustificat al francezilor. La o 
săptămână de la izbucnirea ostilităților, Karl Marx a 
declarat că războiul fusese pus la cale de francezi, iar 
Germania (nu doar Prusia) ducea un război de apărare 
împotriva agresiunii bonapartiste. Cei mai mulți se aşteptau 
la o perioadă de lupte îndelungate pe pământ german, cu 
armata de profesionişti ai Franţei ieşind probabil victorioasă 
din înfruntarea cu recruții prusaci. La Londra, lumea cânta 
Die Wacht am Rhein (Straja de pe Rin)******, iar Austria îşi 


freca mâinile la gândul răzbunării pentru înfrângerea din 
1866, după ce Prusia avea să fie bătută. 


Nimeni nu ştia că Bismarck şi statul-major prusac condus 
de Helmuth von Moltke plănuiseră de ani de zile acest 
război. Grijuliu, Bismarck se asigurase de neutralitatea 
Rusiei, astfel încât să nu fie nevoiți să trimită trupe înspre 
est; Moltke a folosit sistemul de căi ferate pentru a deplasa 
trupele spre front mai repede decât şi-ar fi închipuit cineva 
că este posibil, iar mulțumită artileriei furnizate de Krupp — 
tunuri de oțel cu încărcare prin chiulasă (fabricate în 
regiunile industriale pe care Marea Britanie le oferise Prusiei 
în 1815, ignorând consecințele fatale ale acestei decizii) —, 
prusacii dispuneau de o tehnologie militară semnificativ 
îmbunătățită. Depăşiți ca pregătire, depăşiţi ca număr şi 
depăşiţi ca armament, francezii nu au avut nicio şansă. 


Contemporanilor situaţia li s-a părut uimitoare. Un val de 
febră naționalistă a cuprins Germania în timp ce umbra 
seculară a hegemoniei franceze era spulberată. Parisul 
însuşi a fost asediat, iar în euforia sau megalomania ei, 
armata prusacă a insistat, împotriva rezistenței inițiale a lui 
Bismarck, să preia din punct de vedere militar Alsacia şi 
Lorena. Acestea aparțineau francezilor de mai multe 
generații, iar majoritatea populaţiei (judecând după felul în 
care au votat în următorii douăzeci de ani) ar fi fost 
mulțumită să rămână la francezi chiar dacă cei mai mulți 
vorbeau un dialect german. Anexarea celor două provincii 
avea să se dovedească a fi o piedică permanentă în relațiile 
franco-germane. 


Regatele sudice ale Germaniei, ale căror contingente se 
treziseră luând parte la această uimitoare victorie, au 
început să-şi negocieze intrarea în Confederaţia Germană de 
Nord - desigur, cu clauze care să le protejeze autonomia. 


Dintr-odată, în 10 decembrie 1870, Confederaţia Germană 
de Nord a declarat că era acum un Imperiu, avându-l drept 
împărat pe regele Prusiei. Bismarck le-a dat de înțeles în 
mod clar celor din sud-vest că nu mai exista posibilitatea de 
a da înapoi. 


În dimineaţa zilei de 18 ianuarie 1871, în Sala Oglinzilor de 
la Versailles, şi-au făcut apariția Bismarck şi Wilhelm |I, 
extrem de prost-dispuşi, după ce stătuseră încuiați toată 
noaptea certându-se amarnic în legătură cu numele pe care 
îl va primi Wilhelm, Împărat German ori Împărat al 
Germaniei. Marele duce de Baden a rezolvat problema 
simplu, strigând din răsputeri Trăiască Împăratul Wilhelm. 
În termeni strict legali, această zi nu a avut o semnificaţie 
mai mare decât ziua în care a căzut Zidul Berlinului, însă 
istoria nu lucrează în termeni strict legali. Al Doilea Imperiu 
German devenise acum o realitate. 


Sud-vestul Germaniei, care fusese parte constitutivă a 
Europei Occidentale din anul 100 e.n., se afla acum în 
mâinile unei puteri de dincolo de Elba şi care exista doar de 
trei secole şi jumătate. Centrul de greutate în Europa se 
mutase în mod dramatic spre răsărit. Disraeli a realizat pe 
loc că acesta era un eveniment politic mai important chiar 
decât Revoluţia Franceză din secolul trecut. 


Noua paradigmă 


Noul Imperiu German a luat naştere într-o copleşitoare 
atmosferă de victorie, iar economia sa, hrănită cu care de 
aur pur adus din Franța ocupată, a înflorit pe loc. De la bun 


început însă, a fost limpede că Imperiul era un animal 
ciudat. 


Lăsa pe afară opt milioane de oameni care până în 1871 se 
consideraseră germani - în Austria, Boemia şi Moravia -—, 
dar cuprindea trei milioane de polonezi, precum şi minorități 
importante de danezi şi francezi proaspăt cuceriți din 
Schleswig-Holstein şi, respectiv, Alsacia-Lorena, care nu 
aveau nicio intenție să devină germani. 


Minoritatea 
franceză din 
Alsacia-Lorena 


Imperiul German între 1871 și 1914, cu minoritățile sale 


Nicio Germanie, chiar imaginară, nu arătase vreodată aşa. 
În următorii ani, observatorii străini au continuat să o 
numească Prusia-Germania ori simplu Prusia. 


Acest imperiu părea gândit să nu poată fi condus de nimeni 
altcineva decât de Bismarck. Pe lângă Reichstagul imperial 
de la Berlin, exista în fiecare stat un Landtag propriu (chiar 
şi la Berlin). Cum însă Prusia era acum atât de întinsă, 
Landtagul prusac de la Berlin se ocupa, de fapt, de 
chestiunile de zi cu zi a două treimi din Imperiu. Prusia avea 
un sistem electoral unic pe trei niveluri, ponderea votului 
unui cetățean depinzând de impozitele pe care le plătea. În 
circumscripțiile rurale ale Elbiei de Est, care în general erau 
alcătuite din câteva mari moşii, o clasă de mijloc aproape 
inexistentă şi o mulțime de țărani ascultători, iuncherii 
proprietari de pământuri alegeau nesmintit membri ai 
propriului lor partid, Konservative Partei. 


Reichstagul, aflat pe aceeaşi stradă cu Landtagul berlinez, 
era ales pe baza votului universal al bărbaților. Dar membrii 
săi nu-l puteau demite pe cancelar; doar împăratul putea s- 
o facă. Atâta timp cât Bismarck se bucura de încrederea 
împăratului Wilhelm, tot ceea ce puteau să facă 
parlamentarii era să refuze legile ori bugetele lui, 
declanşând noi alegeri. Dacă se întâmpla asta, Bismarck 
însuşi dădea de înțeles că ar putea să-şi activeze samuraii 
iuncheri cu fețe brăzdate de cicatrici şi mujicii instruiți 
milităreşte. 


Când dezbaterile se încheie şi urmează să aibă loc vorul..., se deschi- 
de o ușă, iar în sală păşeşte prinţul Bismarck, în uniformă de cuirasier, 
purtând o pereche de cizme uriaşe şi o sabic enormă care zdrăngăne 
lovindu-se de pardoseală. Parlamentul e copleșit şi se poartă ca și cum 
oamenii săi de star cu alură milităroasă ar avea în spate un regiment de 


soldați gara să impună ascultare din vârful baionerei. 


Henry Vizerelly, Berlin under the New Empire, Londra, 1878 


Bismarck a reuşit să salveze aparențele democratice, 
deoarece în Reichstag exista un mare partid care îi era loial 
doar lui. Acesta era Partidul Naţional-Liberal, al cărui 
centru de putere se afla în Prusia şi în statele protestante 
mai mici. După 1871, acesta a reprezentat o forță în istoria 
politică a Germaniei. 


Naţional-liberalii se desprinseseră din vechii liberali după 
războiul din 1866, dezvoltându-şi propria lor gândire față de 
liberalismul victorian. Credeau, fireşte, în Progres şi 
Libertate, dar într-un mod cu totul inedit. Pentru ei, 
progresul nu însemna mai multă libertate individuală 
neîngrădită. Adevărata libertate a omenirii (aşa cum o 
proclamase Hegel) consta în a aparţine unui stat care 
funcționa lin, precum noul Imperiu Pruso-German. Fireşte 
că nu era încă perfect, dar succesul în război şi afaceri era 
dovada darwiniană că se afla pe direcţia cea bună. Prin 
urmare (spunea logica naţional-liberală), Bismarck trebuia 
sprijinit până la capăt. 


În această alianță dintre noul Imperiu al lui Bismarck şi 
ideologia progresului ce se naşte din conflict vedem pentru 
prima oară, în formă embrionară, marii piloni pe care se 
sprijină dictaturile moderne avansate: 


Al 

Venerarea Ideologia Autocraţie Doile 
statului ca sursă „inevitabilului cu un parlament Imper 
a „adevăratei“ + progres ce se naște + decorativ, = Germanș 
libertăți din conflict” sprijinită de dictatu 
armată moder 


Zeul Progresului dă greş 


În scurtă vreme, Bismarck a declarat război influenţei 
sociale şi politice a Bisericii Catolice în ceea ce a devenit 
cunoscut sub numele de Kulturkampf (Lupta între culturi). 
Şcolile au fost scoase de sub controlul Bisericii, s-a permis 
căsătoria civilă, iar preoților li s-a interzis să se angajeze în 
orice inițiativă care putea fi considerată opoziție politică. 


Observatorii străini nu ştiau ce să înțeleagă: să începi în 
mod gratuit o luptă cu Germania sudică proaspăt anexată şi 
cu minoritatea poloneză din Prusia era un mod ciudat de a 
uni noul imperiu. Dar Bismarck nu căuta unirea. El dorea 
prusificarea, iar aliații săi vitali, național-liberalii, doreau 
progresul. Lupta împotriva Bisericii Catolice era o cale 
sigură de a uni aceste obiective politice. 


Curând însă acest nou şi ciudat proiect imperial a ajuns în 
stare de ruină. Creşterea economică impetuoasă fusese 
susținută cu aurul furat de la francezi; de îndată ce această 
sursă a secat, a urmat o prăbuşire la fel de abruptă. Au 
trecut 40 de ani până când bursa de la Berlin a atins 
maximul de la sfârşitul anului 1872. Experienţa s-a întipărit 
în germană drept Epoca Întemeietorilor (Griinderjahre) — mai 
puțin cu referire la întemeietorii noului imperiu, cât la 
fondatorii unor firme dubioase, speculative. În vreme ce 
economia şchiopăta, populaţia catolică şi Biserica rezistau 
Kulturkampf-ului. Represiunea devenise atât de aspră, că 
înşişi conservatorii prusaci au refuzat să o mai susțină. În 
final, tot ceea ce a reuşit Bismarck a fost să pună umărul la 
întărirea noului vehicul politic al catolicilor, Partidul de 
Centru (Deutsche Zentrumspartei), care timp de două 
decenii a fost cel mai mare partid reprezentat în Reichstag. 
Între timp, socialiştii germani se uniseră şi ei, în 1875, sub 
un stindard marxist, iar ideea lor de Progres — care avea să 
ducă la mileniul Revoluţiei Mondiale - a început să 
înregistreze succese electorale. 


Bismarck a luat atunci în considerare un nou război pentru 
a-şi întări guvernarea. În 1875, s-a folosit de presa 
îmblânzită pentru a da de înțeles că la orizont se întrevedea 
o nouă lovitură împotriva Franţei. Însă prin această aşa- 
numită Criză a războiului la orizont (Krieg-in-Sicht-Krise), 
imposibilul a devenit posibil: Marea Britanie şi Rusia au luat 
măsuri să se alieze cu Franța ca să lupte cu Prusia- 
Germania. Bismarck a fost nevoit să dea înapoi rapid, 
susținând furios că englezoaica - soția prințului moştenitor 
- divulgase planurile lui reginei Victoria. 


Nimic nu mergea cum trebuie pentru Prusia-Germania. Apoi 
lucrurile s-a înrăutățit. 


Bismarck condamnă Germania la 
dispariţie 


Din 1876, sud-estul Europei, aflat încă sub ocupaţie 
otomană, a fost cuprins de febra unui naționalism panslav. 
Rusia a atacat cu succes Imperiul Otoman în 1877, iar 
acum poza în protector al slavilor de pretutindeni. Acest 
lucru era potenţial nefavorabil Imperiului Austro-Ungar al 
Habsburgilor, care ajunsese foarte aproape de colaps după 
ce fusese înfrânt de Prusia în 1866. lar dacă polonezii, 
slovenii, sârbii, croații şi cehii s-ar fi răsculat acum, cu 
sprijinul Rusiei, asta ar fi însemnat sfârşitul Imperiului. 
Minoritatea germană aflată la putere ar fi dorit cu siguranță 
să se refugieze în noul Imperiu German, iar toată Germania 
ar fi cerut cu siguranță să fie lăsaţi să vină. 


Pentru Bismarck, asta ar fi fost un dezastru. Nu dorise 
nicicând o Germanie unită, ci o Germanie prusacă. Dacă opt 
milioane de catolici germani erau primiți în Imperiu - dacă 
Viena se alătura unor oraşe precum München şi Stuttgart, 
ca să contrabalanseze Berlinul, având în plus un rege 
Habsburg de partea lor —, jocul Prusiei s-ar fi sfârşit. Pentru 
ca Prusia să conducă în continuare Germania, era necesar 
ca imperiul multinațional austro-ungar să fie ținut în viață 
cu orice preț. După cum îi mărturisea Bismarck lui Disraeli 
în 17 iunie 1878, în privința Austriei sunt legat de mâini şi 
de picioare. 


8 milioane de Catolicii germani 


catolici austrieci, din sud-vest, Sfârșitul 

conduși de un oțeliți politic în = hegemoniei Pr 

Habsburg, primiţi urma în German 
în Imperiu Kulturkampfului 


Aşa că Bismarck a făcut o întoarcere de 180 de grade care a 
uluit lumea: a sistat Kulturkampf-ul, a rupt relaţiile cu 
liberalii, a abandonat comerțul liber în favoarea 
protecționismului, iar în octombrie 1879 a semnat o alianță 
defensivă antirusă cu cel mai vechi duşman al său: 
arhicatolica Austrie. 


Dubla Alianţă din 1879 a fost o alegere teribilă pentru 
Germania. Nu exista nici cel mai mic semn că Rusia ar 
intenționa să atace Germania, în timp ce fricțiunile dintre 
Rusia şi Austro-Ungaria în Balcani erau cât se poate de reale. 
Iar acum, dacă Habsburgii reuşeau să-i incite pe ruşi să facă 
primul pas, ar fi avut întreaga putere a unei Germanii unite 
pentru a-i susține în aventurile lor de dincolo de Dunăre. 


În 1815 şi 1850, Viena îşi dorise două lucruri aparent 
ireconciabile: pe de o parte să rămână un imperiu dinastic 
vast, doar parțial german, iar pe de alta, să stabilească toată 
politica germană. Ei bine, în 1879, a primit toate acestea. 
Pentru tabăra care fusese doborâtă în 1866 de Prusia era o 
revenire spectaculoasă. Niciun om de stat german întreg la 
minte nu ar fi încuviințat un asemenea lucru. 


Şi totuşi, Bismarck nu era nebun. Dar nu era nici cu 
adevărat german. Era prusac. Şi, pentru a asigura domnia 
Prusiei asupra Germaniei, a făurit alianța militară cu 
Austria, fiind pe deplin conştient că, dintr-o prostie oarecare 
din Balcani (cuvintele îi aparțin), Germania va fi 
condamnată la război cu Rusia. 


Vechile regate şi ducate ale Germaniei orientate spre vest se 
confruntau acum cu perspectiva de a fi târâte într-un 
conflict balcanic — dintre germanii din est şi slavi — care pe ei 
nu îi privea defel. 


Se lasă negura 


Schimbarea de curs a lui Bismarck din 1879 a fost atât de 
drastică, încât istoricii vorbesc despre a doua întemeiere a 
Imperiului. Aceasta a creat confuzie în rândul unei părți din 
populația Germaniei — mai exact, în rândul celor care se 
defineau drept germani protestanți. Aceştia trăiau mai ales 
în nord şi est, dar erau răspândiți şi în alte regiuni, ai căror 
conducători îl susținuseră pe Luther, ori în oraşe care 
deveniseră bastioane ale administraţiei prusace. 
Kulturkampf-ul sponsorizat de stat împotriva catolicilor îi 
radicalizase - dar în 1879, s-au trezit dați la o parte de 
Bismarck în favoarea unor înțelegeri cu catolicii şi 
conservatorii. Aceşti susținători înverşunați ai Progresului 
au făcut atunci din statutul lor de germani protestanți un fel 
de religie a germanităţii (Deutschtum) pure, fără elemente 
străine. Anticatolicismul era o a doua natură pentru ei, dar 
trăsătura cu adevărat fatală a acestei mişcări era un nou tip 
de antisemitism. 


Marele teoretician al acestuia a fost istoricul oficial al 
statului prusac, Heinrich von Treitschke, guru al național- 
liberalilor, care se bucura de un prestigiu uriaş şi ale cărui 
discursuri ca un răpăit de tobă, cum avea să le numească 
un observator american, adesea captivau întregul Reichstag. 
Articolul lui Treitschke din 1879, Perspectivele noastre 
(Unsere Aussichten), mai bine cunoscut sub forma sa 
prescurtată din 1880, Cuvânt despre evreii noştri (Ein Wort 
über unser Judentum), este documentul întemeietor al 
antisemitismului politic modern. De acum înainte, a-i uri pe 
evrei nu mai însemna doar a-i uri pe evrei pur şi simplu, ci 
era o ideologie bine conturată, diferită de orice altă formă de 
rasism. 


Pentru Treitschke, evreii erau nenorocirea noastră. Se aflau 
într-o relație profundă şi misterioasă cu englezii (împotriva 
cărora perorase îndelung şi cu furie). Asemenea englezilor, 
erau ființe degenerate şi laşe, cu mentalitate mai degrabă de 
tarabagii decât de eroi, care însă - contrar oricărei idei de 
real Progres! — conduceau lumea. Scopul final al englezilor şi 
evreilor era modernitatea nemiloasă, globalizantă, lipsită de 
cultură şi motivată de bani. Națiuni mai sănătoase, dar mai 
simple, precum germanii, erau plastilină în mâinile lor. 
Orice antisemit de la Treitschke încoace s-a raliat la această 
teorie a conspirației: Kaizerul Wilhelm al II-lea vorbea despre 
Juda-England la fel cum antisemiții moderni vorbesc despre 
Jew York. 


Treitschke a adăugat un accent prusac pentru cititorii săi. 
Din pântecele neobosit al Poloniei, spunea el, soseşte an de 
an un roi de tineri şi ambițioşi negustori ambulanți evrei, ai 
căror copii şi nepoți vor domina presa şi bursele Germaniei. 
În acest fel, reuşea să lege în mod eficace teama de 
modernitatea presupus  anglo-saxonă/iudee cu vechea 


teamă şi desconsiderare colonială a Prusiei față de Polonia. 
Evreii erau zugrăviți fie ca englezi internaționalişti bogați, fie 
ca imigranți polonezi săraci, care făceau copii mulți. 


De acum înainte, protestanții radicali aveau să-i pună pe 
evrei alături de Biserica Catolică în chip de organisme 
străine din interiorul pruso-germanității. Şi s-a născut 
chemarea: Fără evrei şi fără Roma, construi-vom catedrala 
Germaniei (Ohne Juda, ohne Rom, bauen wir Germanias 
Dom). 


Nici pentru vechea aristocrație a iuncherilor nu era loc în 
această nouă catedrală germană. Tânărul şi zelosul 
bibliotecar dr. Otto Bâckel şi-a câştigat locul din Reichstag 
chiar de la Partidul Conservator al iuncherilor cu sloganul: 
Evreul, iuncherul şi papistaşul sunt toți o apă şi un pământ 
(Jude, Junker und Pfaffen gehören in einen Topf). Aliaţii săi 
au compilat un celebru almanah, numit Semi-Gotha, care 
înşira toate familiile aristocrate chipurile „pătate” cu sânge 
evreiesc. 


Acest nou tip de antisemitism era o mişcare socială radicală. 
Susținea că adevărata germanitate are nevoie de o nouă 
aristocrație a rasei, şi nu a familiei. Conducători ai unor 
partide precum Partidul Popular Antisemit (Antisemitische 
Volkspartei), Partidul Antisemit Social-German 
(Deutschsoziale Antisemitische Partei), Partidul Reformist 
German (Deutsche Reformpartei), Uniunea Pan-Germană 
(Alldeutscher Verband) aveau obiceiul să-şi atribuie titluri 
nobiliare false, iar în jurul anului 1908, un asemenea fals 
aristocrat, Lanz „von” Liebenfels, arborase deja la castelul 
său steagul cu svastică. Protestantismul Național (cum 
obişnuiesc istoricii să-l numească) aluneca uneori de-a 
dreptul în păgânism germanic. 


Viziunea naţional-protestantă, 1902 


Credinţa triburilor germanice este creştinismul Reformei. Crești- 
nismul protestant este o credinţă care nu striveşte firea germană, acea 
fire atât de plină de putere și rezistență, ci mai degrabă o dezvăluie... 
Prorestantismul este stânca pe care este construită cultura triburilor 
germane, a rasei germanice. Prorestantismul este fundamentul puterii 
ei politice, al virtuţilor ei morale, a științei ei neînfricare și victorioase. 


C. Werkshagen, Der Protestantismus am Ende des XIX. 
Jahrhundert in Wort und Bild, Berlin, 1902 


În 1893, candidații care îşi făcuseră din antisemitism 
platforma lor electorală (jumătate dintre ei se numeau chiar 
antisemiți pe buletinele de vot) au câştigat şaisprezece locuri 
în Reichstag, cu toţii reprezentând zone rurale protestante 
din Prusia, Saxonia şi Hessen. Ceea ce a urmat este o lecţie 
pentru orice ţară cu o minoritate radicală zgomotoasă. 


Cele şaisprezece locuri în sine nu însemnau mare lucru. Dar 
Partidul Conservator (Deutschkonservative Partei), aripa 
politică a iuncherilor prusaci, intra în panică la orice 
intruziune în baza ei de putere. Drept urmare, ca să nu 
rămână în urma timpurilor, atunci când au elaborat 
Programul Tivoli (1892), conservatorii au inclus în politica 
oficială a partidului combaterea influenței adesea obraznice 
şi corozive a evreilor asupra vieţii noastre naționale. 
Antisemitismul declarat devenise de acum respectabil la cel 
mai înalt nivel. 


“Teama/ Teama/ura Obsesia 


ura faţă de faţă a pentru unitatea 
Juda-England „pântecele germană 
ca motor al + neobosit“ al + sub un 
modernității Poloniei conducător 
ne-regal 
Viziunea Precursorii 
radicală a unei dinainte de 
+ ierarhii sociale = 1914 ai 
bazate pe rasă, ideologici 
nu pe clasă naziste 


Bismarck dă frâu liber anglofobiei 


Chiar atunci când se năştea această mişcare, Bismarck mai 
spera totuşi ca un evreu britanic să salveze Imperiul Prusac 
de Rusia. 


Era convins că, în Benjamin Disraeli, Marea Britanie avea în 
sfârşit un conducător adevărat, adică pe cineva capabil să 
înfrunte Rusia. O grandioasă viziune plutea în fața ochilor 
săi: o alianță germano-britanică globală. lar conservatorii 
britanici au înțeles despre ce era vorba. 


ENGLAND, AUSTRIA, AND (GERMANY 
(FROM OUL OWN CORNRAPONDENT,) 


„VIENNA, Ocr. 18 (8 r.m.). 
Lord Salisbury's apeceh at Manchester ur 
Friday has been received here with great salis 
faction, na a guarantee of the complete under 


standing between Enylaud, Austria, and Ger 
many, 


The Times, 19 octombrie 1879 (Lordul Salisbury, viitor prim- 
ministru, era la vremea aceea ministru de externe). ******* 


Era o cerere în căsătorie născută dintr-o logică geopolitică. 
Rusia amenința Marea Britanie în India, amenința Austria 
în Balcani şi ameninţa Prusia în regiunea baltică. Împreună, 
cele trei puteau să o doboare în orice loc de pe planetă. 


PR Şah-mat 
ER mad intercontinei 
armată prusacă vinci ; 
i — pentru ruși 
împreună È Marina Balcani, Balt 
cu soldații germani Regală Britanică Marea Neag 
şi austro-ungari 


India... 


Dar apoi, în alegerile generale din aprilie 1880, britanicii au 
şocat pe toată lumea (inclusiv pe regina Victoria), 
respingându-l pe Disraeli şi dând puterea liberalului William 
Gladstone, care îl detesta pe Bismarck şi, la rândul său, era 
detestat de Bismarck. 


Planurile lui Bismarck se năruiseră. În ziua în care 
rezultatele alegerilor din Marea Britanie au fost anunţate, şi- 
a trimis în mare grabă reprezentanţii la Sankt Petersburg 
într-o încercare disperată de limitare a pagubelor. Şi a 
trecut în mod deliberat la o politică anglofobă. Ceea ce a 
convenit măcar anumitor național-liberali, care de mai 
multă vreme doreau colonii. Până atunci, Bismarck îi 
refuzase în mod constant de teama unor încurcături ce ar fi 
afectat tabla de şah europeană pe care o concepuse. 

În mod semnificativ, chiar înainte de alegerile 
din 1884 pentru Reichstag, Bismarck nu 
este înfățișat ca soldat prusac, ci ca marinar 
imperial, sosit să-și facă loc în teritoriile lui 


John Bull (Anglia). 


De data asta, a spus da. Pentru că acum tensiunile cu 
englezii erau exact ceea ce-şi dorea. La vremea alegerilor, 
aceste tensiuni aveau să le facă viața grea celor care 
manifestaseră oricât de vagi simpatii probritanice - cum 
erau prințul moştenitor şi noua opoziţie liberală unită. 
Bismarck i-a explicat chiar el această tactică țarului, care a 
fost uimit de atâta viclenie politică. Prin urmare, Bismarck a 
dat frâu liber expansiunii coloniale germane, asigurându-se 
ca primele sale colonii, din Africa şi Pacificul de Sud, să fie 
chiar în regiuni pe care britanicii le considerau a fi ale lor. 


Şi mai era ceva. Bismarck spera ca Franța şi Rusia să 
renunțe la planurile lor revanşarde legate de Alsacia-Lorena 


şi Balcani pentru a se alătura noii mişcări geopolitice, în 
defavoarea Marii Britanii. 


s A Ş văd 
Soluţia la care spera Bismarck: Germania se 
alătură Franţei şi Rusiei pentru a sâcâi leul 
britanic (Gladstone) 


Bismarck a înregistrat un adevărat triumf la alegerile pentru 
Reichstag din 1884. Dar nimic nu putea sta în calea logicii 
care apropia Franţa de Rusia. În anii 1885-86, francezii au 
revenit asupra ideii de revanşă împotriva germanilor, în 
vreme ce atenția ruşilor s-a îndreptat din nou asupra 
Balcanilor, amenințând Austria. Între timp, prețul 
campaniei anglofobe a lui Bismarck crescuse. Marina Regală 
Britanică şi Marina Statelor Unite şi-au unit în mod spontan 
forțele împotriva expansiunii germane din Pacificul de Sud: 
în 1889, pe insula Samoa, s-a ajuns foarte aproape de un 
conflict armat. Aceasta a fost sămânța acelei relații speciale 
dintre SUA şi Regatul Unit. 


Nu exista defel vreo legătură între ambițiile Rusiei țariste în 
Balcani şi dorința Franţei republicane de a se răzbuna 
pentru pierderile din 1870. Cum însă Bismarck se legase de 
Austro-Ungaria prin Dubla Alianță din 1879, Franța şi 
Rusia au început să aibă un evident interes comun. 


Germania Austria 
Franţa vrea trebuie trebuie să se Rusia vrea 
răzbunare să se pregătească pregătească să se extindă 
pentru de război cu de război cu în Balcani 
1870 Franţa Rusia 


În 1887, de Anul Nou, constelația care avea să ducă la 
Primul Război Mondial era deja vizibilă. Waldersee, posibilul 
urmaş al lui Moltke în fruntea armatei prusace, nota în 
jurnalul său că războiul cu Franța era de acum inevitabil şi 
că ar putea să se transforme într-un război mondial 
(Weltkrieg). Drept care a început să plănuiască un război pe 
două fronturi atât împotriva Franţei, cât şi a Rusiei. 


Între timp, Bismarck trăgea disperat sfori pentru a evita 
războiul. Ştia că victoriile Prusiei împotriva Danemarcei în 
1864, a Austriei în 1866 şi a Franței în 1870 depinseseră de 
conjunctura diplomatică pe care o crease. Pentru ca Prusia 
să poată domni peste Germania, nu putea să rupă alianța 
formată în 1879 cu Austria, aşa că a încercat să aplice 
stratagema unei înțelegeri secrete cu Rusia, Tratatul de 
reasigurare din 1887, prin care Germania se angaja să 


rămână neutră în cazul în care Austria ar ataca Rusia. Era 
cu desăvârşire conştient că acest lucru nu avea să se 
întâmple niciodată: tratatul a fost doar o încercare de a 
tulbura apele în caz de război şi de a ține Rusia departe de 
noi timp de şase până la opt săptămâni (după cum nota 
chiar fiul lui Bismarck, pe atunci ministru de externe), până 
ce Franța va fi înfrântă. 


Însă statul-major prusac ajunsese să-şi creadă propria 
propagandă. Războaiele, ziceau ei, se câştigă cu geniul 
militar prusac şi puterea voinței. Cei mai mulți tineri 
diplomați prusaci au luat de bun acest mit, susținând cu 
inima deschisă confruntarea finală cu Rusia. Pasajul de mai 
jos nu aparține vreunui personaj excentric care înşiră plin 
de convingere ceea ce crede, ci viitorului cancelar imperial 
care îi scrie de la Ambasada din Sankt Petersburg 
numărului doi din Ministerul de Externe de la Berlin într-un 
moment în care războiul părea probabil: 


Conducătorii Prusiei rearanjează Estul Europei, decembrie 
1887 
Va trebui să îi secătuim pe ruşi în aşa măsură, încât să nu mai fie ca- 
pabili să stea în picioare în următorii douăzeci și cinci de ani. Trebuie să 
blocăm resursele Rusiei pentru anii ce vor veni, devastându-i câmpiile 
bogate în cernoziom, bombardându-i orașele de pe țărm, distrugându-i 
industria și comerțul pe cât posibil. În final, trebuie să alungăm Rusia 
de la cele două mări — Baltica şi Marca Neagră — pe care sc întemeiază 
poziţia ei în lume. Nu imi pot imagina o Rusie cu adevărat și perma- 
nent slăbită dacă nu cedează acele teritorii care se află la vest de linia ce 
porneşte din Golful Onega, trece prin Podișul Valdai şi ajunge la Ni- 
pru. O asemenca pace ar putea fi impusă — dacă nu cumva în Rusia 
se produce o prăbuşire internă totală în caz de război, ceea ce e greu de 
prevăzut — numai dacă noi ne-am poziţiona pe malurile Volgăi... Ar 
trebui să folosim ocazia oferită de război pentru a-i alunga pe polonezi 
en masse din provinciile noastre poloneze... | Apoi continuă, descriind 
un nou stat-tampon polonezo-ucrainean, cu scopul ca Germania să di- 
vizeze şi să conducă populația locală, învrăjbindu-i pe catolici impotriva 
ortodocșilor]. 
Bernhard von Bülow către Friedrich von Holstein, 
10 decembrie 1887 


Doar insistența lăcrimoasă a lui Wilhelm I asupra frăției sale 
regale cu țarul a împiedicat un război în Europa la 


momentul acela. Wilhelm a murit în 1888 şi a fost urmat în 
sfârşit de Friedrich al III-lea, marea speranţă a liberalilor — 
care însă era deja extrem de bolnav. La sfârşitul anului celor 
trei kaizeri, a murit şi el, iar pe tron a urcat tânărul, 
militărosul şi belicosul kaizer Wilhelm al II-lea. 


Bismarck era atotputernic atâta timp cât se bucura de 
încrederea împăratului, singura persoană care îl putea 
demite. Se înfruntase de pe poziţii de forță cu toate partidele 
din Reichstag şi nu fusese loial niciunuia, aşa că nu se 
putea aştepta la vreo susținere din partea lor în cazul în 
care ar fi căzut în dizgrație. Cartea pe care o juca era aceea 
de a-l amenința pe împărat cu demisia. Însă, în 1890, 
tânărul şi temperamentalul Wilhelm al II-lea, hotărât să 
guverneze ca un monarh adevărat, a marşat la bluful lui 
Bismarck şi l-a lăsat să plece. De acum nu mai exista niciun 
civil în Germania care ar fi îndrăznit să pună la îndoială, cu 
atât mai puţin să se opună planurilor statului-major prusac. 


Germania după Bismarck: 
înfloritoare, dar divizată 


Bismarck nu mai era, dar lăsase în urmă o Germanie în 
pragul boomului industrial. 


Zidurile tarifare pe care le-a ridicat după 1880 au oferit 
industriei interne protecţie în fața concurenței din afară. Un 
exemplu în acest sens este investiția masivă a statului în 
căile ferate (în anul 1913, Căile Ferate Prusace erau cel mai 
mare angajator din lume), de care nu au beneficiat decât 
firmele germane. Această relație strânsă dintre politica 


statului şi industria privată a dat firmelor germane un 
sentiment de siguranță, contribuind la acea viziune pe 
termen lung care, după cum au menționat observatorii 
străini, era complet diferită de modelul de afaceri anglo- 
american. 


1 For example, one Rhenish ironworks makes it a rule, whatever its 
profits, not to pay a higher dividend than 5 per cent. The rest goes 
into a reserve fund, and a fund for the purchase of fresh and improved 
plant and machinery. 


Din Made in Germany (1896) de Ernest Edwin 
Williams*** 


Ceea ce făcea ca reinvestirea capitalului să fie atât de 
atractivă era forța de muncă bine educată, dar săracă. 
Numărul celor care ştiau să scrie şi să citească în Germania 
era semnificativ mai mare decât în Franța sau Marea 
Britanie, iar clasa muncitoare era obişnuită cu disciplina 
militară şi salarii mici. Un comentator american din 1902 
scria pe atunci aşa cum ar scrie azi cineva care ne-ar 
explica succesul Chinei: 


Probabil că niciun muncitor din lumea civilizată nu ar schimba lo- 
cul cu unul german. Cu greu ai putea găsi angajaţi care să câștige bani 
mai puţini pentru atât de multe ore lucrare, care să primească mâncare 
mai proastă și să trăiască în locuințe mai înghesuite; şi cu siguranță 
nu există muncitori care să ofere mai mult timp şi energie guvernului 
lor, care în schimb îi ingrădeşre cu o multitudine nesfârşiră de reguli 
şi reglementări, răindu-le dreptul de a se exprima liber... Un dulgher 
de pe un şantier naval primește aproximativ 90 de cenți pentru 11 ore 
de muncă. În America, un dulgher primeşte în general 2,50 până la 3 
dolari pentru 8 ore de muncă. 


R.S. Baker, Seen in Germany, New York, 1902 


O economie bazată pe salarii mici, consum intern scăzut, 
sprijinită de stat şi protejată prin tarife vamale impuse 
importurilor are nevoie de o economie bogată bazată pe 
consum, fără bariere tarifare, pentru a-i cumpăra 
exporturile. În anii 1890, acea mare piață de desfacere era 
Marea Britanie. Relaţiile comerciale de acest fel sunt însă 
expuse fricțiunilor, cum se întâmplă azi între China şi SUA. 
Pentru britanici, mențiunea Fabricat în Germania era deja 
un fel de avertisment dătător de fiori asupra unei 
amenințări economice, iar în acea primă epocă a sufragiului 
universal, sentimentele populare începeau să conteze pentru 
felul în care se comportau națiunile. 


O altă problemă a unei economii bazate pe salarii mici şi pe 
export este şi aceea că propria clasă muncitoare, lipsită de 
speranța că o parte din avuţia naţională i-ar reveni în vreun 


fel, se poate radicaliza. În anii 1890, Germania a devenit 
marele bastion al socialismului. Programul de la Erfurt 
(1891) al Partidului Social-Democrat îşi propusese să 
unească muncitorii pentru o luptă marxistă care era 
necesară potrivit legilor naturii (naturnotwendig). lar 
partidul a început să înregistreze succese electorale 
importante. Peste tot în lume, revoluționarii priveau spre 
Germania ca la țara de unde cât de curând avea să 
pornească mileniul comunist. 


THE ALIEN PAUPER QUESTION. 
FOREIGN PRODUCE— MADE IN GERMANY.” 


Problema străinului sărac 


Modul clasic al guvernelor de a mulțumi clasa muncitoare 
este acela de a-i furniza mâncare ieftină. Pentru Germania 
industrială în plină dezvoltare şi axată pe export, soluția la 
îndemână era de a importa cereale ieftine din America sau 
Rusia. Şi, fiindcă industriaşii germani erau oameni perfect 
sănătoşi la minte, exact asta au încercat să facă. Doar că nu 
le-a ieşit. Fiindcă, oricât de bogaţi ar fi fost acum, încă nu 


conduceau lucrurile. La putere erau iuncherii prusaci din 
Elbia de Est, mulțumită faptului că dominau parlamentul 
prusac şi dețineau poziții importante în serviciile civile şi 
armată. 


luncherii din Elbia de Est, în continuare la conducere 


Cancelarul — ori însuși kaizerul — care ar fì încercat să schimbe 
ceva în privința beneficiilor sectorului rural risca să aibă parte de o 
opoziție bine coordonată și foarte vocală... Sistemul electoral pe trei 
niveluri accentua diferența dintre est şi vest, mărind distanța emoţi- 
onală dintre vestul progresist, comercial, urban și majoritar catolic şi 


„stepa asiatică“ a Elbici de Est prusace. 


Cristopher Clarke, Iron Kingdom, pp. 561-563 


Folosindu-se de influența lor politică, iuncherii refuzau pur 
şi simplu să permită importul de alimente ieftine, de teamă 
că acesta va afecta propriile lor averi. Astfel ajungem la 
dualismul fatal care se află la baza Germaniei imperiale. 


Imposibila ţară dublă 


La sfârşitul secolului al XIX-lea, se părea că doar hazardul 
va hotări dacă marea civilizație a secolului XX va deveni cea 
germană ori cea engleză. Germania dispunea de cele mai 


avansate tehnologii: chiar şi Marina Regală Britanică folosea 
de acum blindajul protector patentat de Krupp. De la Rin la 
Nipru, de la Marea Baltică la Marea Neagră, germana era 
limba comerțului, a învățaților şi a ştiinţei. Cumva însă, 
urmaşii lui Bismarck au reuşit să o dea în bară. 


Diplomaţia germană de după 1897 pare atât de iraţională, 
încât mari istorici au analizat ani de zile documentele 
originale, pentru ca în final să se ia cu mâinile de cap şi să 
recurgă la explicații de tip psihologic. 


Politica externă și de securitate a Imperiului German era deja mai 
mult decât împovărată de inamiciția Franţei şi Rusiei. Dar prin progra- 
mul de înarmare navală, Germania şi-a făcut un nou potenţial duşman 
in Anglia. În termenii unei politici externe calculare, acest lucru este de 


ncințeles din punct de vedere rațional. 


Thomas Nipperdey, Deutsche Geschichte 1866-1918 


Există însă o explicație perfect rațională de îndată ce dăm 
uitării mitul prusac că Germania s-ar fi unificat la 1871. Nu 
s-a unificat. 

Mitul prusac: 
Ein Reich, ein Volk, ein Gott. 
(Un Imperiu, un Popor, un Dumnezeu) 


De fapt, întregul sistem financiar imperial german era o 
maşinărie gigantică de a strânge bogăția din Germania sud- 
vestică, liberală şi catolică şi de a o transfera vechii elite a 
iuncherilor prusaci din Elbia de Est, ce data dinainte de 
1815. Impozitele plătite de industriaşii germani din Vest şi 
pâinea cumpărată la preț supraevaluat de către muncitorii 
industriali din Vest finanțau latifundiile şi posturile din 
armată ale iuncherilor din Est, care altminteri îi disprețuiau 
pe toți. 


Din 1898, aceste două Germanii, cu istoriile lor, structurile 
lor sociale, economiile şi aranjamentele lor religioase 
complet diferite, ajunseseră să promoveze politici externe 
separate. 


ECONOMIE 


POLITICĂ (în 
toate alegerile 
dintre 1890 
şi 1912) 


CEA MAI 
MARE 
TEAMĂ 


LOGICA 
MILITARĂ 


GRUPUL 
SOCIAL 


GERMANIA ELBIA DE EST 


Înfloritoare, încrezătoare, Şovăitoare. 
axată pe export. Numărul Iluncherii revendică 
unu la nivel mondial în protecţie împotriva 
tehnologiile celei de-a importului de grâu. 


Doua Revoluții Populaţia de limbă 
Industriale: în 1913, 50% germană fuge din 
dintre dispozitivele Est (Ostflucht) 
electromagnetice purtau pentru o viață mai 
mențiunea Fabricat în bună în Vest. 
Germania. 
Partidul de Centru al Partidul 
catolicilor — întotdeauna Conservator al 
cel mai votat partid. iuncherilor — 


întotdeauna cel 
mai votat partid. 


Anglo-saxonii. Englezii Slavii. Polonizarea 


geloşi au încheiat o Elbiei de Est pe 
alianţă antigermană cu măsură ce 
SUA; puterea navală germanii pleacă; 


anglo-saxonă ar putea să Rusia la graniţe, 
nimicească peste noapte tot mai puternică 


flota germană, exporturile din punct de 
şi coloniile. vedere demografic 
şi industrial. 
Construirea unei flote Folosirea tuturor 
atât de puternice, încât forțelor armate 
Marea Britanie să fie germane pentru a 
nevoită să accepte învinge Rusia 
Germania ca lider al lumii înainte de a fi prea 
(ori să fie învinsă). târziu. 


Burghezi înstăriți, obosiţi luncheri rurali care 
să-şi tot scoată pălăria în stau agățați de 


DOMINANT fața iuncherilor prusaci. poziţii înalte în 
armată şi stat. 
VIZIUNE Imperial, industrial, Sortit pieirii. Un 
ASUPRA colonial, luminos, mare iuncher 
VIITORULUI aproape frenetic. Dacă prusac explicând 
lucrurile sunt conduse de ce nu plantează 
cum trebuie, nu deo copaci de-a lungul 


coterie de iuncheri unei alei spre 
înapoiați, următorul secol conacul său: „La ce 
va fi al Germaniei! bun? Peste o sută 


de ani, totul are să 
fie al ruşilor”. 


RELIGIE Catolici şi protestanți, Populaţia germană 
conviețuind paşnic, deşi (în descreştere) 
căsătoriile aproape în 
interconfesionale încă întregime 
sunt rare. protestantă. 
Minoritatea 


poloneză (în 
creştere) în 
întregime catolică. 


Omul aflat la cârmă, kaizerul pe jumătate englez, Wilhelm al 
II-lea, era expresia perfectă a acestei diviziuni. În calitate de 
rege al Prusiei, îşi iubea armata şi se temea atât de tare de 
slavi, încât era tot mai înclinat să vadă evoluțiile din Europa 
de Est în termenii unei viitoare lupte rasiale********. Dar, ca 
împărat german, sprijinea construirea unei flote mari, aflate 
sub comanda lui directă şi despre care toată lumea ştia că 
era îndreptată împotriva Angliei. 


Când agenţii de publicitate ai amiralului Tirpitz şi-au 
început turneele prin Germania în 1897, sprijiniți de însuşi 


kaizerul şi înzestrați cu cea mai recentă tehnologie 
(proiectând unele dintre primele filme din lume), milioane de 
oameni s-au îndrăgostit de ideea unei flote puternice. 
Motivul subiacent era simplu: o marină imperială ar fi, în 
fapt, opusul armatei prusace. 


Depinde Apără  Condusă de Răspunde Îndreptată 


de în fața împotriva 
MARINA noile comerțul tehnocrați Imperiului Angliei 
industrii şi moderni 
coloniile 
ARMATA recruțţii granițele  iuncheri Prusiei Rusiei 


rurali terestre tradiționalişti 


Aşa se explică faptul că marina imperială a avut un 
surprinzător efect unificator. Liberalii, catolicii, național- 
liberalii, pangermanii şi, în cele din urmă, chiar şi socialiştii 
şi-au putut dovedi patriotismul sprijinind flota şi votând 
totodată împotriva guvernării iuncherilor prusaci. Procedând 
în acest fel, aveau să redistribuie şi o parte din impozitele 
lor, luându-le de la armată pentru a fi cheltuite în oțelăriile, 
laboratoarele şi şantierele navale ale Germaniei de Vest. 


Astfel, mişcarea pro-flotă a devenit „autobuzul de campanie” 
pentru tot ceea ce era modern, radical şi antiiuncher, atât 
de la dreapta, cât şi de la stânga eşichierului politic. 


Interesele maritime și ambițiile agricole se vor ciocni din nou... 
Contradicția dintre susținătorii industriei și agrarieni se va ascuți... În 
final însă, ca răspuns la presiunea rcealirărilor sociale, direcţia industri- 
ală va ieși victorioasă. 


August von Heeringen, 1900 


Acestea par a fi fraze extrase dintr-o analiză a unui profesor 
marxist care îi expediază pe iuncherii rurali la coşul de 
gunoi al istoriei, dar căpitanul (mai târziu, amiralul) von 
Heeringen a fost în realitate conducătorul oficiului de 
propagandă al marinei imperiale germane. 


În 26 martie 1898, prima mare Lege cu privire la flotă a fost 
votată în Reichstag, iar din acea zi, Imperiul Pruso-German 
şi-a pecetluit soarta, pregătindu-se pentru două războaie 
complet diferite şi contradictorii. Marinarii toastau în 
cinstea zilei în care Am pornit împotriva Angliei (cum 
spunea cântecul din 1911); armata se gândea doar la o 
victorie rapidă împotriva Franței, urmată de un asalt total 
asupra Rusiei. În aprilie 1904, Marea Britanie şi Franţa şi- 
au îngropat neînțelegerile şi au semnat Antanta Cordială, 
rezolvându-şi disputele coloniale din Africa şi Asia de Sud- 
Est. Curând, generalii lor aveau să-şi spună cuvântul. Cu 
toate acestea însă, Planul Schlieffen, programul incredibil de 
amănunțit al statului-major prusac pentru o cucerire rapidă 
a Franței premergătoare marelui atac asupra Rusiei, a 
rămas complet neschimbat. 


Chiar şi în acel moment, părea că o adevărată alianță 
militară între Rusia şi Marea Britanie, între care se 


instaurase o stare de ostilitate de la Războiul Crimeii, era 
de-a dreptul imposibilă. O diplomaţie germană rațională ar 
fi putut să-i manipuleze pe unul împotriva celuilalt în 
continuare. Dar cu Prusia pornită împotriva Rusiei şi cu 
Germania împotriva Angliei, neavând pe nimeni capabil să 
controleze acest imperiu bicefal, imposibila alianță dintre 
Londra şi Moscova s-a realizat în 1908. 


Iraționalitatea militaro-diplomatică în urma căreia s-a ajuns 


la Marele Război nu a fost consecința unificării Germaniei, 
ci a neunificării ei sub Prusia. 


Germania consideră că trebuie § Prusia consideră că trebuie 


să-i învingă pe anglo-saxoni să-i învingă pe ruși 


Puterea mondială sau declinul 


Din 1908, când se comemorau zece ani de la moartea lui 
Bismarck, guvernul regal prusac al iuncherilor nu se 
confrunta doar cu o coaliție externă - în mod logic 
invincibilă — alcătuită din Marea Britanie, Franța şi Rusia, ci 
şi cu o stare de asediu intern. 


La stânga spectrului politic, social-democraţii înregistrau 
succese semnificative în alegeri, aşteptând încrezători 
mileniul socialismului, despre care toată lumea, inclusiv 
Lenin, credea că va fi instaurat de Germania. 


Rosa Luxemburg, fruntaşă a socialismului german, 


în jur de 1910. Notă pentru analiştii culturali 
moderni: fiind o persoană radicală, pentru această 
fotografie își ridicase cu îndrăzneală într-un loc 
public voaleta pe care, ca femeie respectabilă, o 


avea atașată la pălărie. 


Chiar şi bătrânii liberali moderați se săturaseră să-i 
finanțeze pe iuncherii care umblau țanțoşi în uniformă şi 
înarmaţi, gata oricând să provoace la duel orice persoană 
respectabilă din clasa de mijloc care îi privise ţintă ori, pur 
şi simplu, să lovească cu sabia pe cel care, să zicem, intrase 
din greşeală în ei, dar era considerat nedemn de duel 
(satisfaktionsunfâhig). În plus, iuncherii scăpau întotdeauna 
nepedepsiți, fiindcă în calitate de ofițeri ai armatei prusace 
nu puteau fi judecaţi decât de camarazii lor. Unul dintre 
marii liberali, jurişti şi politicieni ai vremii, Hugo Preuss, 
scria că Germania, ca să poată fi cu adevărat 


occidentalizată, avea nevoie de o soluţie definitivă la 
problema iuncherilor. 


1906: un Bismarck înalt de 
33 m, sculptat într-o manieră 


modernistă, îşi aruncă umbra 
gigantică asupra Hamburgului. 


La dreapta eşichierului politic, vechii susținători ai lui 
Bismarck, naţional-liberalii, reprezentanţii clasei de mijloc 
protestante, erau şi ei împotriva iuncherilor, dar din motive 
diferite. Îşi doreau un stat modern şi eficient, care nu avea 
nimic de-a face cu modelele vestice, condus de un lider non- 
monarh care putea intui ce dorea Poporul - mai exact, după 
cum spunea mentorul lor Max Weber, părintele sociologiei, o 
democraţie a liderului (Fuhrerdemokratie), care presupunea 


un conducător charismatic ales plebiscitar. Monumente 
încruntate ale Cancelarului de Fier au răsărit pe tot 
cuprinsul Germaniei. Cel mai mare dintre ele, care continuă 
să privească peste Hamburg, pare să vină deja dintr-o eră 
nouă, mai întunecată. 


Un modernizator şi jurnalist radical, Maximilian Harden, a 
fost cel care în 1908 a adus vestea că cercul intim al 
iuncherilor kaizerului era compus din homosexuali, care pe 
ascuns îşi alintau suveranul în vârstă de 49 de ani cu 
numele iubițica (das Liebchen). Harden a făcut acest lucru, 
spunea el, fiindcă în acea clică de aristocrați prusaci lipsiți 
de bărbăţie nu te puteai încrede că va apăra interesele 
Germaniei în fața unor politicieni moderni vicleni precum 
Eduard al VII-lea al Angliei (de acum cunoscut în Germania 
drept Eduard Încercuitorul). 


Domnia lui Wilhelm se poticnea. Depăşit la dreapta 
spectrului politic de naţionaliştii modernişti ai lui Bismarck, 
acuzat public de a se fi înconjurat cu homosexuali, terorizat 
de revoluția roşie, a încercat să compenseze devenind tot 
mai prusac şi mai milităros. 


Totul ajunsese la punctul de rupere. Arta germană a epocii 
este de neasemuit prin vibrația şi încordarea pe care le 
exprimă, clocotind de năzuința spre libertate şi exprimând 
sentimentul catastrofei. 


ene sita Beiblatt um Bindderadatidy >: 


Bedeutiames vom englithen Beiuh 


Supliment al revistei satirice Kladderadatsch din 7 februarie 1909. 
Regimul feudal al kaizerului prusac nu este pe măsura modernității elegante 
a lui Eduard al VII-lea: Ce ai în buzunar, unchiule dragă? întreabă nefericitul 

kaizer Wilhelm al II-lea. Europa, nepoate dragă, răspunde Eduard, 

privindu-l de sub pleoapele căzute. 


Arta-seismograt, 1908-1914 


În artele vizuale, grupurile Die Brücke (Podul) din Dresda şi Der 
Blaue Reiter (Călărețul Albastru) din München i-au reunit pe cei care 
luptau împotriva artei academice anchilozare a Academici Prusace de 
Arte Frumoase de la Berlin, din care unii au şi plecat — de aici și numele 
de Secession şi secesionișri. Kaizerul a numit arta lor Gossenkunst (artă 
de rigolă). Dramarurgii au mers adesea dincolo de limitele impuse de 
cenzură; compozitori precum Gustav Mahler sau Richard Strauss au în- 
cercat să înfrunte şi să depăşcască uriașa influență a lui Richard Wagner, 
cu lumea mitică germanică a operelor sale, compunând lucrări giganti- 
ce, atât ca lungime, cât şi ca orchestrație, cu titluri precum Învierea sau 
Moarte și Lransfigurare. Cei mai mari scriitori și pocți ai epocii — Tho- 
mas Mann, Heinrich Mann, Robert Musil, Franz Kafka, Rainer Maria 
Rilke, Stefan George — au fost aproape cu toţii inspirați de scrierile 
extatice ale lui Friedrich Nietzsche, care a prevestit reevaluarea tuturor 
valorilor (Umavertung aller Werte) şi supraomul (Ubermensch). Eroii lor 
adesea sunt prinşi în frenezia sfârșitului (Raserei des Untergangs) cum 
nota însuși Thomas Mann în Moarte la Venetia (1912). 


luncherii prusaci simțeau şi ei apropierea sfârşitului. Doar 
un război îi mai putea salva. Pentru ei, alternativa era: 
Weltmacht oder Untergang (Puterea mondială sau declinul) — 
cum suna titlul unei lucrări de succes din 1912 a 


generalului de cavalerie prusac von Bernhardi. La celebrul 
Consiliu de Război din 8 decembrie 1912, generalul von 
Moltke a pledat pentru război cât mai repede cu putinţă — 
ştiind însă că trebuia să convingă poporul german de 
oportunitatea unui război al Prusiei cu Rusia. 


Consiliul de Război din 8 decembrie 1912 


Generalul von Moltke: „Consider războiul inevitabil — cu cât mai 
repede, cu atât mai bine. Dar trebuie să facem în așa fel, încât să câști- 
găm sprijinul popular pentru un război împotriva Rusiei, după cum a 
arătat Împăratul“. Majestatea Sa a confirmat acest lucru și a cerut secre- 


tarului de stat să folosească presa pentru a acţiona în acest scop. 


Cine se gândeşte la germani ca la un popor belicos din fire 
trebuie să-şi aducă aminte că, în perioada dinainte de 1914, 
Prusia-Germania era singura dintre puterile continentale a 
cărei elită se temea în mod serios că, în caz de război, 
poporul ar putea să refuze să lupte. 


Ultimul prilej când Moltke a fost din nou auzit repetându-şi 
mantra cu cât mai repede, cu atât mai bine a fost ziua de 1 
iunie 1914. În 28 iunie, au sosit veştile din Sarajevo: 
arhiducele Franz Ferdinand,  moştenitorul tronului 
habsburgic, fusese asasinat de un naţionalist sârb. În 5 iulie 
1914, kaizerul Wilhelm al II-lea a dat statului-major austro- 
ungar cecul în alb pe care îl aştepta din 1879: sprijin militar 


total din partea Prusiei în orice ar fi hotărât cu privire la 
rezolvarea chestiunii slave. 


Austriecii au crezut că ruşii vor da înapoi. Dar nu au făcut- 
o. Restul a urmat de la sine. Kaizerul a încercat să oprească 
totul în ultima clipă, dar Moltke i-a explicat pe un ton isteric 
că orice intervenţie în sacrul „mers al trenurilor” statului- 
major prusac ar fi fatală. Aşa că, exact cum prezisese 
Bismarck (în condiţiile create de el), dintr-o prostie oarecare 
în Balcani, între germanii care priveau spre Est şi slavi a 
pornit Primul Război Mondial. 


Apusul naţiunilor 


Germania ar fi trebuit să câştige războiul. Industria sa avea 
un avans vital față de cea a Aliaților, mai ales în domenii de 
vârf. Până la sfârşitul anului 1916, când britanicii au 
introdus tancurile, forțele kaizerului au fost mereu primele 
care beneficiau de ultima tehnologie de război: gaze toxice 
de luptă, aruncătoare de flăcări, artilerie supergrea, 
bombardiere de cursă lungă (zepelinele), submarine cu 
adevărat eficiente, mitraliere cu tragere sincronizată - 
pentru a nu lovi paletele elicei - montate pe avioane de 
luptă. În schimb, în anii 1914-15, forţele Aliaților s-au aflat 
permanent cu un pas în urma avansului tehnologic al 
germanilor, iar deciziile catastrofale ale conducătorilor lor au 
creat un dezastru sângeros după altul. 


Das Sand 
Ober Oft 


Breu Utowsx Pink 


Afiş de propagandă și monede din 
colonia Ober Ost 


În toamna anului 1915, Prusia-Germania şi Austria-Ungaria 
păreau a-şi fi asigurat victoria. Numeroasele victorii 
împotriva ruşilor au făcut ca, în scurtă vreme, 
Comandamentul Suprem din Est (Ober Ost) să aibă o 
colonie în toată regula — cu monedă proprie şi birou de presă 
—, aflată complet în afara controlului civil. 


Scopul ultim al politicii Prusiei în Est nu se schimbase în cei 
28 de ani de la scrisoarea lui von Bülow către Holstein din 
decembrie 1887: să anexeze o fâşie dintr-un teritoriu fost 
polonez (acum rusesc) direct la Prusia, să creeze o nouă 
Polonie din alte teritorii, aflate sub dominație rusească, şi să 
deporteze acolo toți polonezii din Prusia. De la Marea Baltică 
la Marea Neagră, toată lumea avea să fie juridic sau de facto 
sub stăpânire germană. Sau, mai degrabă, prusacă. O notă 
de la cel mai apropiat consilier al cancelarului ne arată în ce 
măsură se considera prusacă, şi nu germană elita imperială 
din Primul Război Mondial. 


[Ar trebui să ne gândim la] Imperiul German ca la o societate pe 


acţiuni, in care acţionarul majoritar este Prusia. Orice nou acţionar din 


Imperiu reduce majoritatea de care depinde hegemonia Prusici în ca- 


drul Imperiului. Prin urmare: construim în jurul Imperiului German o 


ligă de stare în care Imperiul este acţionar majoritar, la fel ca Prusia în 


cadrul Imperiului, iar in acest fel îi asigurăm Prusiei poziția conducă- 


toare şi în cadrul acestei ligi. 


Kurt Riezler, 18 aprilie 1915 


La sfârşitul anului 1916, Rusia, epuizată după o ultimă 
mare campanie împotriva Austro-Ungariei, a dorit să iasă 
din război. Armata britanică odinioară disprețuită tocmai îi 
produsese Germaniei un şoc uriaş în marea luptă de pe 
Somme, iar acum devenise inamicul numărul unu. 
Posibilitatea unei păci rapide cu Rusia era deci o ocazie 
nemaipomenită. Cancelarul Bethmann-Hollweg şi însuşi 
kaizerul au înţeles şi doreau să se înfăptuiască. Exista însă 
un singur lucru pe care niciun rus nu avea să-l înghită 
vreodată, iar acesta era planul Ober Ost-ului pentru o 
Polonie vasală Germaniei. 


De acum, adevărații conducători ai Germaniei erau 
feldmareşalul Paul von Hindenburg şi generalul Erich 
Ludendorff, care se erijaseră în eroi naționali după ce 
respinseseră invazia rusă în Prusia de Est în 1914. Un 
reporter din Statele Unite, încă neutre, marele H.L. 
Mencken, a descris statutul lor iconic atât în rândul civililor, 
cât şi al militarilor: Hindenburg rămâne eroul național şi le 
beau ideal; ba chiar un adevărat Mesia... la fiecare portret al 
lui Wilhelm, se vând zece ale lui Hindenburg... cel al lui 
Ludendorff atârnă în orice popotă; este zeul fiecărui 
locotenent tânăr. 


Adevăraţii conducători ai Germaniei 


din august 1916: Hindenburg (stânga) 
şi Ludendorff (dreapta). 


Ambii bărbați proveneau din Posen/Poznan, una dintre cele 
mai poloneze regiuni ale Prusiei. Pentru ei, rezolvarea 
chestiunii poloneze era lucrul cel mai important din acest 
război. Prin urmare, şi-au continuat pur şi simplu planurile, 
au rupt legătura cu Rusia, iar în 5 noiembrie 1916 au creat 
un stat-marionetă, cunoscut drept Regatul Poloniei şi aflat 
teoretic sub regență germană. Rusia s-a supărat, iar într-un 


anunț public din 14 decembrie 1916, a promis că va 
continua războiul, invocând faptul că Germania a proclamat 
independenţa  iluzorie a Poloniei. Refuzul Înaltului 
Comandament de a renunța sau măcar de a amâna 
planurile îndelung pritocite ale Prusiei de a crea o nouă 
Europă de Est au spulberat şansa unei victorii. 


Peste un an, situația s-a repetat, iar consecințele au fost şi 
mai dramatice. În Vest, alte decizii germane catastrofale 
creaseră în mod gratuit un inamic potent. Marina germană a 
reuşit să înfurie America prin atacurile ţintite ale 
submarinelor ei (U-Boote) asupra vaselor comerciale; iar 
stupizenia ministrului de externe prusac Arthur 
Zimmerman a pus capacul. A abordat oficialitățile mexicane 
cu oferta de-a dreptul ridicolă a unei alianțe antiamericane. 
Serviciile de informaţii britanice au interceptat mesajul şi, 
amuzate, au informat Washingtonul. Statele Unite au fost 
târâte într-un război pe care mulți dintre cetățenii şi 
politicieni lor l-ar fi ocolit bucuroşi. 


Cu toate acestea, în Est, lucrurile arătau încă bine pentru 
Germania. Ludendorff i-a permis în mod deliberat lui Lenin 
să traverseze Germania în drum spre Rusia într-un tren 
sigilat, sperând să infecteze Rusia cu morbul revoluției. 
Ceea ce s-a şi întâmplat. În octombrie 1917, bolşevicii lui 
Lenin au preluat puterea, iar noul lider al Rusiei a cerut 
pace pentru a-şi putea consolida poziția. Confruntat cu un 
nou şi puternic adversar în Vest şi cu un duşman prăbuşit 
în Est, orice conducător înțelept al Germaniei ar fi încheiat 
rapid o înțelegere rezonabilă cu Rusia, eliberând cele 
cincizeci şi cinci de divizii de pe frontul rusesc pentru 
frontul de Vest. 

Prusia reconfigurează Estul: Tratatul de la Brest Litovsk, 3 martie 1918. 


Însă pentru Ludendorff a învinge Rusia nu era destul. În 13 
februarie 1918, a făcut cunoscut noul şi ameţitorul său 
plan: să doboare regimul bolşevic şi să restaureze dinastia 
Romanov transformată în client al Prusiei. Cele peste 
cincizeci de divizii au fost trimise să ia cu asalt Estul, întru 
împlinirea milenarei fantezii a unei victorii finale în 
străvechiul conflict germano-slav de dincolo de Elba, în 
vreme ce mii de soldați americani începeau să sosească pe 
frontul de Vest. 


Pe hărți totul arăta ca un gigantic triumf, fiind trâmbițat ca 
atare pentru poporul german. Dar în realitate nu era deloc 
aşa. Un milion de oameni se aflau încă în Est, ocupați cu 
nişte cuceriri vaste, dar inutile, atunci când armata 
britanică a spart decisiv liniile germane din Franța în 8 
august 1918: 


Hindenburg despre bătălia de la Amiens, 8 august 1918 


Un atac puternic al tancurilor engleze s-a soldat cu un succes ime- 
diat... Tancurile, care erau mai rapide decât până acum, au luat prin 
surprindere statul-major al diviziilor din centrul de operaţiuni şi au 
rupt liniile telefonice care făceau legătura cu frontul de luptă... Au în- 
ceput să se răspândească printre oameni zvonuri care mai de care mai 
teribile. Sc spunca că trupe considerabile de cavalerie engleză se aflau 
deja cu mult în spatele celor mai avansare linii ale infanteriei germane. 
Unii dintre oameni şi-au pierdut cumpărul... Nu mi-am făcut nicio 


iluzic cu privire la efectul politic al înfrângerii noastre din 8 august. 


Strategia prusacă a fost cea care a pierdut războiul. Plină de 
dispreț față de capacitățile anglo-saxone de a purta război şi 
obsedată de ideea de a remodela nord-estul Europei, aceasta 
a condamnat Germania la înfrângere pe frontul de Vest. 


Subestimarea A 3 
Obsesia prusacă 


constantă de către 
de a restructura 


Prusia a capacității/ A 
promptitudinii 
anglo-saxone de a 
lupta în Vest 


ionici manan Germania pii 
relaţiile de putere === rieho 
germano-slave 


în Est 


Sfârşitul Prusiei-Germaniei 


Efectele politice de care Hindenburg se temea au fost, într- 
adevăr, spectaculoase. Blocada britanică combinată cu 
recolte foarte slabe şi lipsa de forță de muncă pentru a aduna 
recolta îi aduseseră pe mulți germani în pragul foametei. 


Potrivit unui raport intitulat Foametea, publicat de Secţia de asis- 
tență școlară a Sindicatului învăţătorilor din Berlin, „in multe cazuri 
sentimentul moral ceste înăbuşit de lupta animalică pentru existență. 
Durerea fizică, foamea și setea, epuizarea fizică și lipsa de vlagă domi- 
nau aproape toare senzațiile și adesea influengau acţiunea și dorințele“. 
Pe măsură ce hrana se impuţina, civilii germani începeau să se lase mâ- 
nați de instincte primare pentru a se hrăni, iar În multe cazuri această 
nevoie le domina viața. Potrivit aceluiași raport, morala, normele cultu- 
rale și legile erau adesea flagrant încălcare de aceia care căutau să obțină 
ceea ce lor şi familiilor le era necesar pentru a supravieţui. Cetăţeni care 
altfel respecrau legea s-au văzut nevoiti să se angajeze în acțiuni ilicite 
precum furtul, inșelăroria sau râlhărirea altor cetățeni în acea goană fără 
de sfârşit după hrană. 


The British Blockade During World War I: 
The Weapon Of Deprivation, David A. Janicki, Enquiries 2014, vol. 6 


Unicul lucru care mai susținea poporul era speranța în 
victoria finală. lar în august 1918, mulți germani continuau 
să creadă sincer că vor câştiga. Chiar şi în septembrie 1918 
guvernul imperial a putut să-şi finanțeze cea mai mare parte 
a cheltuielilor vânzând obligaţiuni de război cu dobândă 
mare şi, chipurile garantate, propriului său popor 
încrezător. Mai mult ca sigur că iuncherii din Elbia de Est 
nu erau pe placul poporului german, dar, ştiind doar ceea 


ce cenzura îi permitea să ştie, acesta a continuat să creadă 
că războinicii lor erau invincibili în luptă. ******** 


Când adevărul a ieşit la lumină - că atât moralul armatei 
germane, cât şi determinarea lui Ludendorff se epuizaseră -—, 
vestea a venit ca o lovitură de trăsnet. În 29 septembrie 
1918, Ludendorff i-a declarat dintr-odată kaizerului că 
trebuia format un guvern nou, deoarece catastrofa militară 
nu mai putea fi amânată mult timp. În 3 octombrie 1918, 
Hindenburg a confirmat ştirea în fața unui Reichstag şocat. 
Acum, în mod deliberat, generalii care conduseseră 
Germania în ultimii doi ani transferau puterea civililor exact 
la timp pentru ca aceştia, după cum s-a exprimat 
Ludendorff, „să înghită broasca” (adică să-şi asume vina). 


Kiel, 3 noiembrie 1918: marinari rebeli proclamă 


republica socialistă. 


În momentul în care mitul invincibilităţii prusace a murit, 
Germania s-a răsculat. Revolte şi rebeliuni armate violente 
au cutremurat întreaga țară, cea mai cunoscută fiind cea 
din 3-4 noiembrie, când marinarii din Kiel au refuzat să 
ridice ancora pentru a se angaja într-o bătălie sinucigaşă cu 
Marina Regală Britanică. 


În 9 noiembrie, împăratul a fugit din ţară. Ultimul său 
cancelar, prințul Maximilian von Baden, a înmânat pur şi 
simplu cheile, fără a îndeplini vreo formalitate legală, lui 
Friedrich Ebert, liderului social-democraților moderați (care 
sprijiniseră efortul de război). Mai târziu în aceeaşi zi, a fost 
proclamată republica de la un balcon al Reichstagului — 
fiind proclamată din nou în parcul Lustgarten, de pe 
platforma unui camion, de către Karl Liebknecht, unul 
dintre conducătorii Ligii Spartachiste (Spartakusbund), 
aripa de stânga a social-democrațţilor germani, a cărei sursă 
de inspiraţie era revoluția bolşevică din Rusia. 


În haosul acelei perioade, un lucru era sigur: după mai 
puţin de 50 de ani, Imperiul prusac de la 1871 devenise 
istorie. 


Republica sortită pieirii 


Noul cancelar Ebert l-a însărcinat pe Hugo Preuss, omul 
care cu două decenii în urmă ceruse o soluţie definitivă la 
problema iuncherilor, să redacteze o nouă constituție pentru 
Germania, pe care să o prezinte Adunării Naţionale. Preuss 
a cercetat conştiincios constituţiile țărilor vestice cu tradiţie. 
Parlamentul (Reichstagul) şi preşedintele urmau să se afle în 
echilibru unul față de celălalt şi să fie aleşi direct de către 


întreaga țară - bărbați şi femei — în scrutine separate, după 
modelul american. Preuss plănuia, de asemenea, să divizeze 
Prusia în interiorul noii Germanii. În ianuarie 1919, a fost 
aleasă o nouă Adunare Naţională care urma să aprobe 
constituția. Berlinul fiind scena unor lupte de stradă, 
convenția s-a desfăşurat la Teatrul Naţional din Weimar, 
oraşul de mare tradiție culturală aflat la aproximativ 250 de 
kilometri la sud de Berlin - de aici şi numele Republica de la 
Weimar. 


Preuss s-a străduit din răsputeri să ajungă la votarea 
constituției înainte ca pacea să fie pur şi simplu dictată unei 
Germanii înfrânte. Dacă noul sistem părea să fie impus de 
către Aliați, avea să fie, după cum se temea el, iremediabil 
compromis. Această nevoie de a lucra în viteză l-a 
determinat să renunţe la planurile sale de divizare a Prusiei. 
Dar eforturile sale au fost zadarnice: în 28 iunie 1919, 
înainte de încheierea deliberărilor, Germania a fost forțată 
să semneze Tratatul de la Versailles. 


Tratatul de la Versailles 


In esență, prin acest vast și complex tratat, Germania a fost obligată 


(i) să-şi asume vina de a fi început războiul; (ii) să plătească Aliați- 


lor despăgubiri uriaşe; (iii) să renunţe la toate coloniile sale din afara 


Europei; (iv) să cedeze diferite regiuni din teritoriul său diferiților ei 


vecini europeni și (v) să-și limiteze forțele armate atât de mult, încât să 


nu mai poată reprezenta nicicând o amenințare la adresa cuiva. 


Danzig declarat oraş 
_ liber administrat de 
Liga Naţiunilor _ 


Silezia de Nord cedată 
Danemarcei 


ED WCoridor spre Marea 


Olanda 


Germania 

| revin la Franța 

Franţa 
| Austria 


Germania după Versailles 


În momentul în care Ebert a semnat noua constituţie a 
Germaniei în 15 august, militarilor şi monarhiştilor le-a fost 
extrem de uşor să clameze — ceea ce au şi făcut imediat — că 
Republica de la Weimar era doar o altă fațetă a acestui 
tratat: un mod străin de a face lucrurile, impus Germaniei 
sub amenințarea puştii de către puterile occidentale. Faptul 
că Preuss era evreu au făcut din el şi din opera sa o ţintă şi 
mai uşoară. 


Baltică acordat 
Poloniei 


epiunea Posen/Poznan 
cedată Poloniei 


Polonia 


Germania sub interdicție de a se uni cu Austria PER „alle 


Preuss era hotărât (la fel ca liberalii în 1848) să 
„occidentalizeze” Prusia în interiorul Germaniei; însă mulți 
germani din Vest considerau Prusia un caz pierdut, dorind o 
ruptură definitivă de ea. Konrad Adenauer, care în 1919 era 
primarul oraşului Köln din partea Partidului de Centru, a 
cerut în mod formal încetarea a ceea ce el considera a fi 
ocupația prusacă. 


Prusia a guvernat Germania și a domnit peste popoarele din vestul 
Germaniei, al căror mod de gândire este in tond înclinat spre popoa- 
rele Antantei. Dacă Prusia ar fi divizată, iar regiunile vestice ale Ger- 
maniei s-ar reuni, nu ar mai fi posibil ca Germania să fie dominată de 
spiritul Estului. 


Konrad Adenauer, 1 februarie 1919 


Adenauer a mai încercat o dată în octombrie 1923, făcând 
lobby la cel mai înalt nivel, pentru a obține sprijinul Franței 
pentru o Confederație Germană de Vest (cum a numit-o). La 
fel ca arhiepiscopii care în 1804 îl invitau pe Napoleon să 
traverseze Rinul şi să-i alunge pe barbari, Adenauer nu s-a 
îndoit nicicând că Germania lui avea mai mult în comun cu 
Franța decât cu Prusia. 


Prusia încolţită 


Prusia fusese dintotdeauna diferită; acum însă a luat-o 
razna. Pierduse un teritoriu de mărimea Belgiei în favoarea 
polonezilor cei detestați. Dar îşi pierduse şi ancorele 
psihologice. 


În această zonă de frontieră, încă din 1525, viața fusese 
ordonată după principii imuabile. Domnitorul Prusiei avea 
puteri absolute, iuncherii erau locotenențţii lui intangibili, 
domnind peste moşiile lor; iar stăpânul țării era şi capul 
Bisericii, păzitorul spiritual şi pământean al poporului său 
împotriva polonezilor din jur. Toate acestea dispăruseră. 
Cine avea să-i protejeze şi să-i ghideze acum? Preşedintele 
Ebert, conducătorul socialiştilor lipsiți de credință, susținut 
de papistaşii din sud-vest, care cedaseră deja atât de mult 
din Prusia Poloniei? 


Părea că sfârşitul iuncherilor era aproape. Apusă era Prusia 
regală care timp de generaţii le garantase toate poziţiile de 
vârf din armată şi administraţie; apus era şi sistemul de 
alegeri pe trei niveluri cu circumscripții astfel trasate încât 
iuncherii să domine parlamentul prusac. Acum, voturile lor 
nu contau mai mult decât cele ale țăranilor, oficial titlurile 
lor nu mai aveau nicio greutate, iar posturile lor se duseseră 
şi ele. Unii dintre ei au fost dispuşi să se alieze cu agitatorii 
antisemiți pe care înainte de război îi consideraseră nişte 
gunoaie zgomotoase. Cei mai mulți au continuat pur şi 
simplu să lupte mai departe. 


„Salvați Estul“ 


(de polonezi și socialişti) 


Războiul nu se încheiase în Elbia de Est. Ca întotdeauna, 
aici lucrurile stăteau altfel. Luptele au continuat în timpul şi 
după semnarea Tratatului de la Versailles. Divizii întregi de 
voluntari (Freikorps), dotate cu artilerie şi tot restul, au 
luptat în continuare împotriva polonezilor la Posen/Poznan, 
în Silezia. Au încercat chiar să cucerească statele baltice. 
Când unul dintre conducătorii lor, Hans von Manteuffel, a 
căzut în timpul atacului asupra Rigăi în mai 1919, 
funeraliile sale te trimiteau cu gândul la vremea Cavalerilor 


Teutoni - aşa cum făcea de altfel şi propaganda nou- 
întemeiatului Partid Popular Naţional-German 
(Deutschnationale Volkspartei - DNVP). 


DNVP-ul a fost fondat în 1919 ca partid-umbrelă pentru 
foştii membri ai Partidului Conservator condus de iuncheri 
şi ai Partidului Patriei finanțat de armată, pentru 
pangermani, pentru antisemiți şi alții asemenea. Nu 
permitea aderarea evreilor. Era monarhist, îşi avea baza de 
notanți doar în Elbia de Est şi era aproape în totalitate 
protestant. 


Convenția Națională a DNVP-ului, decembrie 


1924. 


Politicienii pe care îi considerau inamici erau ocărâți public 
ca trădători în solda evreilor şi/sau a intereselor catolice; iar 
câțiva dintre ei chiar au fost asasinați de oameni cu legături 
clare cu partidul. În anul 1924, DNVP-ul era al doilea partid 


ca mărime în Reichstag, dar cota sa de aproape o cincime 
din totalul voturilor venise din Prusia, de la est de Elba. 


Circumscripțiile 
câștigate de DNVP 

în 1924, când a luat 
i 18,5% din voturi 

Atâta timp cât versiunea din 1871 a Germaniei rămânea un 
singur stat, alteritatea monoculturală a Elbiei de Est 
distorsiona totul. Nu este de mirare că Adenauer, eşuând cu 
proiectul său de a desprinde Germania de Vest, ori de câte 
ori trecea cu trenul spre est traversând Elba, se spune că 


trăgea perdelele bombănind: lar am ajuns în Asia (Schon 
wieder Asien). 


Prusia şi Rusia: frăţia secretă 


Tratatul de la Versailles a redus armata germană pe timp de 
pace la 100 000 de oameni, dar, detaliu crucial, nu a 
schimbat nimic cu privire la cine îi alegea. 


Generalul Hans von Seeckt, care deținea această sarcină, 
era un arhiprusac - tatăl său fusese guvernator în 
Posen/Poznan, regiunea cedată Poloniei — care s-a îngrijit ca 
puţinele mii de posturi de ofițeri rămase să revină cui 
trebuia. Cei bine informați ştiau, de pildă, că sub numele 
aparent modern şi inofensiv de Infanteria a Noua se 
ascundea succesoarea exclusivistei Gărzi Imperiale Prusace. 


Rezultatul a fost că armata germană de după 1919, 
Reichswehr, era proporțional chiar mai prusacă decât cea 
din 1914, plină de tineri ofițeri mult-decoraţi purtând vechi 
nume militare şi care nu aveau să fie nicicând avansați dacă 
armata nu creştea numeric. Văzuseră mult-iubita lor Prusie 
devenind republică şi fiind amputată în favoarea foştilor 
supuşi, polonezii. Fumul Primului Război Mondial nu 
apucase să se risipească bine când conducătorul lor, Seeckt, 
îşi făcea deja planuri, aşteptând cu nerăbdare ziua când 
lucrurile aveau să se îndrepte. 


Remediul lui era de a reînvia vechea axă Prusia-Rusia. 
Părea de-a dreptul imposibil ca ofițeri iuncheri monarhiști 
să poată cădea la înțelegere cu bolşevicii ruşi. În realitate, 
dincolo de diferențele superficiale dintre presupusele lor 


ideologii, împărtăşeau afinități culturale profunde: ura plină 
de dispreț față de Occidentul democratic şi presupusa sa 
decadență; venerarea forței brute; cultul pentru puterea de 
stat militarizată şi, mai presus de toate, o aversiune față de 
Polonia renăscută. 


La începutul lui aprilie 1920, unul dintre diplomaţii lui 
Lenin de la Berlin a sugerat posibilitatea de a combina 
Armata Roşie cu Reichswehrul pentru a porni un război 
comun împotriva Poloniei. Von Seeckt a fost entuziasmat. 
Pentru el, Rusia continua să fie Rusia, indiferent că era o 
republică a sovietelor sau o monarhie, şi credea că Rusia şi 
Prusia ar putea să-şi îngroape diferendele, aşa cum făcuseră 
şi în secolul al XIX-lea, într-o alianță antipoloneză. 


Existenţa Poloniei este intolerabilă și incompatibilă cu interesele 


vitale ale Germaniei. Ea trebuie să dispară, şi aşa se va întâmpla, da- 


torită propriei sale slăbiciuni interne şi Rusiei — cu ajutorul nostru. 


Polonia este chiar mai intolerabilă pentru ruși decât pentru noi; Rusia 


nu va putea nicicând să tolereze Polonia... atingerea acestui obiectiv 


trebuie să fie unul dintre cele mai ferme principii călăuzitoare ale poli- 


ticii Germaniei, care esre capabilă să îl realizeze, dar numai prin Rusia 


ori cu ajutorul acesteia, 


Hans von Seeckr, 1922 


Lenin însuşi şi-a dat seama că iuncherii radicalizați după 
Primul Război Mondial erau un specimen nou de animal. [i 
numea un tip curios de reacționari-revoluționari şi era 


bucuros să facă afaceri cu ei. La Rapallo, în 1922, Germania 
Republicii de la Weimar şi Rusia sovietică au căzut la 
înțelegere în mod public asupra despăgubirilor. Dar, fără ca 
lumea să ştie, Armata Roşie şi Reichswehrul au făcut şi o 
alianță care le permitea oamenilor lui Seeckt să închirieze 
terenuri de antrenament în profunzimea teritoriului rus, 
departe de ochii iscoditori ai Occidentului. Aceste facilități 
secrete le permiteau ambelor armate să efectueze 
antrenamente cu arme moderne, mai ales tancuri, care 
Germaniei îi erau interzise prin Tratatul de la Versailles. 


Aliați împotriva Vestului: un tanc german de producție timpurie pe durata 


unor testări comune sovieto-germane pe terenul secret de antrenament Kam 
din Kazan, la 300 de kilometri est de Moscova, în 1931. Mulţi ofițeri germar 
au fost impresionați de disciplina și moralul ridicat al Armatei Roşii și de poziţi 
centrală în noul stat sovietic: De la începutul anilor 1920 incoace, conducători 
germani ai armatei au dezvoltat și propagat concepții sociale noi de tip militaris 
tinzând spre o fuziune a sectoarelor civil și militar și, în ultimă instanță, 
spre un stat totalitar militarist (Eberhard Kolb). 


În vreme ce extrema dreaptă militaristă complota cu 
Moscova împotriva republicii de tip occidental, la fel făcea şi 


extrema stângă. Cu foametea şi şomajul ce făceau ravagii şi 
cu soldații demobilizați răspândiți peste tot, comuniştii 
germani au încercat să imite lovitura de stat a lui Lenin prin 
Revolta Spartachistă (Spartakusaufstand) din ianuarie 1919 
şi Acțiunea din Martie (Mărzaktion) în 1921. 


Cum noul guvern nu dispunea de forțele necesare pentru a 
riposta, s-a văzut nevoit să apeleze la voluntarii din 
Freikorps, conduşi de generali prusaci neepuraţi. Aceştia i- 
au zdrobit pe răsculații roşii, dar apoi au încercat să preia 
chiar ei puterea prin aşa-numitul Puci Kapp din martie 
1920. (Cercetări recente sugerează că măruntul funcționar 
devenit jurnalist, Wolfgang Kapp, era în realitate marioneta 
ex-generalului Ludendorff.) Una dintre unităţile care au 
participat la puci a fost Brigada Erhardt, care afişa deja 
svastica pe cască. 


Svastica pe casca noastră / Negru-alb-roșu é 
al nostru steag / Brigada Erhardt / Așa ne 

numim... / Brigada Erhardt / Doboară tot 
în calea ei / Vai de tine, vai de tine, / Porc d 
muncitor. Cântecul a fost preluat mai târz 
la fel ca mulți dintre membrii brigăzii, de « 


naziști, schimbând cuvintele Brigada Erh 


cu Sturmabteilung Hitler. 


Puciul Kapp a fost înfrânt de o grevă generală a muncitorilor 
şi de refuzul oficialilor de a-i îndeplini cerințele. Dar acest 
tip de rezistență democratică, paşnică a muncitorilor a fost 
transformată de comunişti într-o altă revoltă armată, de 


data aceasta în regiunea industrială Ruhr. Şi aceasta a fost 
înăbuşită de guvern cu ajutorul soldaților din Freikorps. 


Moderaţii din aşa-numita Coaliţie de la Weimar (care în 
esenţă era alcătuită din social-democrațţi şi centriştii catolici) 
au fost deci de la bun început încolțiți de forțele de extremă 
dreaptă şi stângă, care amândouă doreau răsturnarea noii 
democrații cu ajutorul forței. 


Republica avea nevoie disperată de un bloc central solid şi 
paşnic al cetățenilor. Din nefericire, tocmai acest bloc a fost 
lovit de o nouă traumă. 


EXTREMA STÂNGA CENTRU DREAPTA EXTREMA 
STÂNGĂ DREAPTĂ 


PARTIDUL DE CENTRU 
SOCIAL-DEMOCRAŢI 


COMUNIȘTI 


Moartea banilor 


Din 1921 până în 1923, o hiperinflație la o scară 
nemaivăzută a înghițit economiile de o viață a milioane de 
oameni. Totul a pornit de la obligațiunile emise de Germania 
imperială pentru a-şi finanța războiul. Ceea ce a însemnat 
că guvernul s-a împrumutat de la propriul popor, oferind 
dobânzi nerealist de mari. Planul era să răscumpere 
obligațiunile jefuind țările cucerite. Dar acum acest lucru nu 
mai era posibil. 


Tânăra Republică de la Weimar a fost aşadar împovărată 
încă de la naştere cu datorii de stat aproximativ 
proporționale cu cele ale Greciei în 2013 (reprezentând circa 
175% din PIB). Doar că nu exista nimeni care să o 
cauționeze. Aliaţii doreau o nouă Germanie, dar insistau 
totodată ca aceasta să plătească pentru războiul vechii 
Germanii. Aşa că, pe lângă uriaşa datorie moştenită, 
republica era nevoită acum să plătească despăgubiri 
considerabile învingătorilor, stabilite în valută forte. 


Germania era prea fragilă din punct de vedere politic pentru 
a lua în considerare o majorare masivă a taxelor şi 
impozitelor sau pentru a cere populaţiei sacrificii, făcând 
apel la sentimentele patriotice. Aşa încât guvernul a început 
să tipărească mărci - Reichsmark - cu nemiluita, pentru a- 
şi plăti datoriile către propriul popor şi pentru a cumpăra 
valută forte. Cu cât tipărea mai mult, cu atât scădea puterea 
de cumpărare a mărcii şi, drept consecință inevitabilă, era 
nevoie să se tipărească încă şi mai mulți bani... 


O inflație catastrofală s-a răspândit de la bursele de schimb 
până pe străzile Germaniei. În 1914, un dolar costa 4,20 
mărci; în ianuarie 1921, ajunsese la 191,80. Lovitura finală 
care a dus la prăbuşirea mărcii a venit atunci când francezii 
au ocupat regiunea industrială a văii Ruhrului în ianuarie 
1923 pentru a impulsiona plata despăgubirilor, mai ales sub 
formă de cărbune. Guvernul de la Berlin a încurajat 
rezistența în masă, declarând că grevele erau un act 
patriotic şi promițând că va plăti salariile greviştilor. Ceea ce 
însemna nevoia de a tipări şi mai mulți bani, iar asta într- 
un moment când producţia industrială (prin urmare şi 
veniturile din taxe) era diminuată. În noiembrie 1923, un 
dolar SUA ajunsese să coste 4,2 bilioane (4 200 de miliarde) 
de mărci. 


Stabilizarea s-a făcut apoi în 1924, cu o nouă valută 
garantată prin bunuri tangibile: Rentenmark. Dar răul se 
produsese deja. Milioane de germani din clasa de mijloc, 
care economisiseră şi se încrezuseră în guvern, văzuseră 
cum li se topesc economiile de o viață (inclusiv acele 
obligaţiuni de război chipurile intangibile, garantate de stat). 
Dacă erai fermier, proprietar de pământuri sau industriaş, 
valoarea proprietăţii tale nu era, până la urmă, afectată; şi 
nici pentru zilierul lipsit de economii, care trăia de azi pe 
mâine, lucrurile nu s-au schimbat. Dacă însă făceai parte 
din contingentul uriaş de germani care fuseseră prosperi, 
care nu deţineau proprietăţi fizice, dar economisiseră şi 
crezuseră în stat — funcționari, doctori, învățători, gulere 
albe, proprietari de magazin, universitari şi aşa mai departe 
—, te simţeai abandonat de noua republică. 


= REICHSBANKNOTE < 


De reţinut: bilionul german = trilionul SUA 
(adică o mie de miliarde). 


În München, un fost caporal, Adolf Hitler, care iniţial fusese 
plătit din fonduri secrete ale armatei pentru a face agitație 
împotriva foştilor camarazi de stânga, a descoperit că avea 
un dar special de a da glas sentimentelor celor care credeau 
că noua ordine îi trădase. 


Ascensiunea naziștilor 


Oraşul München din sudul Germaniei este inextricabil 
asociat cu naziştii, deşi la ultimele alegeri libere, Hitler nu a 
reuşit să adune acolo nici măcar 25% din voturi (după cum 
vom vedea). Însă, după Primul Război Mondial, printr-un 
concurs de împrejurări unic, capitala Bavariei a devenit 
pentru scurt timp paradisul extremiştilor de dreapta. 


Soldați revoluționari patrulează prin München, 1919. 


Timp de cinci luni în 1919, o republică de tip sovietic a 
băgat spaima în clasa de mijloc a oraşului. Inițial paşnică, 
republica s-a  radicalizat prin intervenţia Consiliului 
(Sovietului) Muncitorilor şi Soldaţilor. Acesta a apelat direct 
la Lenin pentru ajutor şi a sfârşit prin a executa presupuşi 
spioni fără judecată, după care a fost, la rândul său, 


suprimat cu bestialitate de Freikorps. În oraşul astfel 
maltratat, vechea ură față de Prusia s-a preschimbat într-o 
aversiune față de capitala de stânga a Germaniei, căreia 
acum i se spunea Berlinul Roşu. Din 1920 până în 1924, 
autoritățile din Munchen, dintre care unele îşi doreau 
independența deplină, erau hotărâte să submineze cu orice 
ocazie Berlinul Roşu, chiar dacă asta însemna refuzul de a 
preda ucigaşi ai unor politicieni care se refugiaseră acolo. 


Aceasta era atmosfera în care Hitler şi-a făcut intrarea în 
politică. Tânărul partid nazist (al cărui întemeietor nu a fost 
Hitler) era doar unul dintre zecile de grupări de extremă 
dreaptă din Munchen în 1920. Politica sa, limbajul său, ba 
chiar şi steagul său erau o simplă reluare a 
pangermanismului /naţional-protestantismului marginal de 
dinainte de 1914. Ajungând rapid conducătorul de facto al 
partidului, Hitler s-a remarcat prin copierea voită a stilului 
care combina lupta de stradă cu politicianismul aparent 
modern al noii stângi inspirate de Lenin. 


Hitler şi Lenin: modernismul întunecat 


La tel cum armata de iuncheri a lui von Seeckr radicalizată de în- 
frângere a găsit multe puncte comune cu Armata Roșie, așa şi ideile 
lui Hitler erau mult mai apropiate de cele ale lui Lenin decât de orice 
tip de conservarorism european. Atât Lenin, cât şi Hitler au făcut apel 
la variante pervertite ale măreţei ideologii liberale de secol XIX (aşa 
cum se regăsește la Marx, Engels și Hegel): ideca progresului prin lup- 
tă. Aceasta este o noțiune fundamental opusă gândirii conservatoare. 
Atât în leninism, cât și în naţional-socialism, acel ADN ideologic de 
dinainte de 1914 a fost deformar şi întărit de măcelul la scară industri- 
ală al Marclui Război. Lui Hitler sau Lenin le păsa la fel de puţin de 
soarta individului ca oricărui general care participase la război. Pro- 
gresul era definit în termeni ce se refereau la mase, fie că era vorba de 
proletariat ori de rasa germană, iar cei doi erau mulţumiţi să condam- 
ne — la moarte, literalmente — pe oricine care în ochii lor reprezenta 
o piedică în calea acelui Progres. Nu e o coincidenţă că amândoi erau 
fascinaţi de fordism — cultul modernităţii mecanizare avându-l în 
centru pe acel guru high-tech al noii ere a producţiei pe bandă care era 
Henry Ford. 


* Ford era el însuşi un antisemit înverșunat care a și sprijinit tânărul partid nazist. În sem 


recunoștință și admiraţie, în anii 1922-24, Hitler a ținut portretul lui Ford în biroul său. (Na. 


În acelaşi timp însă Hitler a reuşit să convingă poporul că 
tot ceea ce dorea el era să aducă înapoi zilele bune de 


odinioară. Poate cel mai bun mod de a dezvălui minciuna 
din inima nazismului ni-l oferă arhitectura. Mai jos este 
faimoasa clădire Bauhaus din Dessau, construită în 1925. 
Aceasta este un imn închinat religiei modernităţii, ridicat de 
arhitecți radicali, cu înclinații de stânga, care pretindeau că 
un asemenea mod de trai impersonal, industrial ar 
îmbunătăți viața poporului. 


În următoarea imagine se vede clădirea Ministerului Aviației 
Reichului construită peste un deceniu de nazişti. Regăsim 
aceleaşi linii uzinale şi materiale moderne - oțel şi beton — 
ca la Bauhaus, peste care s-a pus însă un strat de detalii 
decorative clasice. 


Acoperindu-şi modernismul radical cu un strat subțire de 
conservatorism, Hitler putea să le vândă orice oamenilor. 
Pretindea că doreşte să restaureze gloria trecută a 
Germaniei, deşi oamenii lui se purtau ca nişte comunişti, 
numindu-se o mişcare, împroşcându-i cu noroi pe 
reacționari, aruncând manifeste din camioane care se 
deplasau cu viteză şi provocând bătăi de stradă. 


În scurt timp, naziştii au atras atenţia căpitanului Ernst 
Röhm, un ofițer de armată desfigurat de război, care în 
Munchen era poreclit regele mitralierei, deoarece controla 
accesul la depozitele secrete de arme ale armatei bavareze. I- 
a plăcut acest mic partid atât de mult, încât i s-a alăturat, 
devenind conducătorul aripii sale paramilitare, 
Sturmabteilung (Batalioanele de Asalt), prescurtat SA. 


Röhm a fost extrem de important pentru a mijloci contacte 
cu vechea elită prusacă - aceasta contribuind şi ea 
hotărâtor la succesul nazist. În 1922-24, Hitler era un soi 
de vioara a doua pe lângă generalul Ludendorff, care fusese 
efectiv conducătorul Germaniei în anii 1917 şi 1918. În 
calitate de apropiat al lui Ludendorff, Hitler s-a bucurat de 
respectabilitate şi de sponsori avuţi. lar gândirea lui s-a 
schimbat şi ea într-un mod nefast. Abia acum ideea 
colonială arhiprusacă de spațiu vital (Lebensraum) în Est a 
devenit o idee centrală a ideologiei lui Hitler — în manifestul 
nazist inițial, din 1920, ea nu apărea defel. 


Gândire Modernism Geopolitică 


„naţional + beli + Conservatorism + — 
. opace i rusacă n 
protestantă tadicali superficial P Jiti 
antebelică so ţională 


În 9 noiembrie 1923, Hitler şi Ludendorff au pus la cale o 
lovitură de stat — Puciul de la berărie - în Munchen, cu 
intenţia ca apoi să pornească împotriva Berlinului. Acţiunea 
s-a încheiat dezastruos, iar cariera lui Hitler ar fi trebuit să 
se încheie şi ea atunci. Dar, în loc să primească pedeapsa 
meritată pentru înaltă trădare, judecătorii bavarezi ostili 
Berlinului l-au condamnat la cinci ani de arest într-o 
fortăreață (Festungshaft). Era o pedeapsă rezervată de 
regulă ofițerilor care încălcaseră legea civilă, dar nu şi codul 
de onoare militar. O asemenea nonsentință a fost mai 
degrabă o distincție decât o pedeapsă pentru fostul caporal 
Hitler. 


Cu toate acestea, în acel moment, cariera lui părea 
încheiată. Acum, hiperinflația era controlată prin reforma 
monetară şi, beneficiind (pe baza Planului Dawes) de 
împrumuturi din SUA, Germania se refăcea, populaţia fiind 
dispusă să acorde o şansă noii republici. Chiar şi DNVP-ul a 
făcut până la urmă parte din coaliția de guvernământ. 
Berlinul Republicii de la Weimar a devenit centrul de putere 
intelectual şi artistic al Europei. 


Cultura Republicii de la Weimar 


Pentru prima oară din 1819, cultura germană era liberă de 
absolutismul prusac şi, de asemenea, de despotismul 
potențat de incompetență (Victor Adler) al Austriei. 
Germania atinsese stadiul unei ţări occidentale, în care 
nimeni nu mai era recrutat, femeile puteau să voteze, viața 
de noapte homosexuală putea să înflorească nestingherită, 
iar evreii erau, în fine, lăsați să primească posturi în 
universități şi politică. Cultura americană era primită cu 
braţele deschise şi asimilată. Grandoarea şi decăderea 
oraşului Mahagonny şi Opera de trei parale, rezultatul 
colaborării dintre scriitorul Bertolt Brecht şi muzicianul 
Kurt Weill, au impus o nouă formă teatrală ce îmbina 
muzica de jazz cu un spirit popular, accesibil. Artele vizuale 
se inspirau din estetica afişului şi scene de stradă. Romane 
precum Berlin Alexanderplatz al lui Alfred Döblin (1929) 
proslăveau viața citadină şi încercau să-i imite ritmurile 
frenetice. Şi, mai presus de toate, cinematograful german a 
produs opere în care imaginația, bizareria şi erotismul au 
atins cote la care Hollywoodul nici nu visase. 


Metropolis (1927) 
Nosferatu (1922) şi 


Eliberată de Prusia în urma triumfului politic şi militar al 
Vestului, Germania revenise  dintr-odată în miezul 
lucrurilor. 


Ar fi uşor să considerăm, privind în urmă sau în lumina 
tristă a evoluţiilor politice europene recente, că toată acea 
efervescenţă s-a limitat la o elită metropolitană din Berlin, 
fiind probabil respinsă de toți ceilalți. Istoria însă ne învață 
altceva. La alegerile pentru Reichstag din 1928, SPD, 
partidul de centru-stânga care se identifica limpede cu noua 
republică, a înregistrat cel mai bun rezultat de la înființarea 
sa în anul de glorie 1919, impunându-se ca partidul cel mai 
puternic. Naziştii — resentimentari, provinciali şi plini de 
dispreț față de americanism şi liberalism - au obținut un 
procent ridicol: 2,8%. 


Cu toate acestea, peste doi ani, au devenit cel mai mare 
partid, iar în 1933 au ajuns la putere. Intrebarea este cum a 
fost posibil ca această proporție: 


Li. Ei EI EI KIS | 
e GI KI EI CIO EIS | 
L EI EI EI CIS | 
G Ri EI EC EE | 
EI: Ri EI CI EE | 
Li Ki Ri O EI | 
Li: Ei: EL CE CE | 
CI Ki EI EL EE | 
Că KI Ri CI KI | 
CI K2 EI EI EI | 
(I EI CI EL EI | 
ogi odi ogi ogi ogi 
LI KA EL EI Ri | 
LI Ki Ni EL Er | 
L KI EI EI e | 
LI. Ki KI EI CI | 
LI EI CI EL EI. | 
Că EI EI CI EI | 
CI EL EL EI EI | 
S K C EI CE | 


să se transforme în: 


q; 


T E DA DA DS) 
EH di CH Ic ec 
T U s Ds U) 
L E E D DU) 
L U U E DSS) 
T E U Ls US) 
L EU U Ei DSS) 
T E U Da D) 
T E U Ue DS) 
L EU U E RSS) 
T C U Us DS) 
T E U E DU) 
L U U UE DSS) 
T E U DUS DUS) 
T E E D DU) 
EN di Ei CI Ca 
Z EU U DU De) 
dE EE EE IC sc 
T U U U U 
T EU U U= DUS) 


Avansul fără precedent al 
nazismului 


Explicaţia la îndemână este crahul din 1929, care a înghețat 
economia Statelor Unite şi, prin urmare, liniile vitale de 
creditare spre Germania. Şomajul a sărit la 1,6 milioane 
(septembrie 1931), apoi la 6 milioane (ianuarie 1933). 
Sistemul se destrăma. Dar Hitler a fost în stare să 
beneficieze atât de mult de situație deoarece, în acel 
moment, dobândise un profil unic la nivel național. 


DNVP-ul a fost cel care l-a creat. Partidul se baza pe nume 
vechi răsunătoare şi pe donatori înstăriți, dar era atât de 
prusac, că nu ar fi câştigat nici măcar votanţii de dreapta 
din alte regiuni ale Germaniei. Noul lider, magnatul de presă 
şi fost membru în consiliul de administraţie al firmei Krupp, 
Alfred Hugenberg, a hotărât că naziştii erau în realitate o 
versiune mai mică şi mai dură a DNVP-ului, dispunând de o 
bază de activişti brutali şi utili. Da, bandiți, dar bandiții 
noştri. Ce-ar fi dacă aceste cămăşi brune care vorbesc pe 
şleau, par moderne, dar în fond sunt conservatoare le-ar 
aduce nişte voturi din restul Germaniei, lăsându-i totuşi la 
putere pe cei care le erau în plan social superiori, membrii 
purtători de cilindru ai DNVP-ului, conducătorii naturali ai 
Elbiei de Est? Această iluzie a persistat, făcându-l pe Franz 
von Papen, ultimul cancelar dinaintea lui Hitler, să-şi 
asigure colegii în ziua de 4 ianuarie 1933 cu celebra 
afirmație: Ni l-am angajat [pe Hitler]! 


Alianța dintre DNVP şi nazişti din 1928 a fost un cadou 
oferit lui Hitler, deoarece Hugenberg controla o mare parte a 
presei şi aproape toate jurnalele de ştiri din cinematografe. 


Hitler a înțeles puterea imaginii în epoca mass-mediei şi şi-a 
asigurat apariții în fiecare jurnal. Bătrânii politicieni 
purtând cilindru sau îmbrăcați în uniforme imperiale, 
ignoranți în privința mass-mediei, erau văzuți stând de 
vorbă şi dând din mâini, Hitler însă iubea aparatele de 
filmat şi se prezenta în fața lor ca Omul Nou, cu ochi 
scăpărători. La vremea când Wall Street-ul se prăbuşea în 
1929, Hitler devenise o figură de anvergură națională - fiind 
însă în mod semnificativ identificat cu iuncherii şi Sistemul. 

O cruce la nr. 10 era un vot pentru Partidul 
Naţional-Socialist German al Muncitorilor 


Când a venit Marea Criză, germanii au căutat un individ 
charismatic, care fusese pe toate ecranele şi avea susținători 
fanatici, dar care nu fusese în guvern şi promitea lucruri 
simple, pe loc. Era vorba despre om, nu despre partid. 
Naziştii au fost singurii care, începând cu anul 1928, au 
menționat numele conducătorului lor în paranteze pe 
buletinele de vot pentru Reichstag:  Hitlerbewegung 
(Mişcarea lui Hitler). 


Dar căror germani li se adresa acest om şi mişcarea lui? 
Răspunsul, ca de atâtea ori, poate fi găsit analizând 
granițele religioase şi geografice care continuau să împartă 
națiunea în două. 


Cine a votat pentru Hitler? 


Să ne imaginăm că ni se prezintă spatele alb al unei 
fotografii. Această fotografie îl înfăţişează pe un german 
oarecare având vârsta de votare în 1928. Sarcina voastră — 
ca să obţineţi un premiu mare -— este să ghiciţi dacă această 
persoană se va suci şi va da votul său naziştilor în 1933. 


Spunând nu, aveţi o şansă mai mare de 50% să răspundeți 
corect, deoarece în 1933 naziştii au primit 43,9 % din 
voturi. Dar, pentru a vă mări şansele, vi se oferă 
posibilitatea să puneţi o singură întrebare la care răspunsul 
este da sau nu. 


Prin urmare, ce veți întreba? Veţi încerca să-i aflați vârsta, 
genul, nivelul de educație, ocupația? 


Comparând multe pagini cu tabele şi statistici electorale, cel 
mai mare specialist contemporan în istorie electorală din 
Germania a ajuns la concluzia că o singură întrebare v-ar fi 
fost realmente de ajutor. Este o întrebare atât de simplă, 
încât l-a luat prin surprindere chiar şi pe el. 


Unica întrebare care merită pusă 
Este limpede că predictorul-cheie al votului nazist în Germania 
din timpul Republicii de la Weimar este procentul de protestanți din 
populaţia locală... Fiefurile lui Hitler s-au aflat în mod limpede în zona 
rurală luterană; cel mai important factor este aproape întotdeauna 
structura confesională a electoratului... Factorul confesional se dove- 
deşte a fi surprinzător de robust și relativ constant; parc să fi avut o in- 
fluenţă semnificativ mai mare asupra rezultatelor electorale din orașele 
şi comunitățile Reichului german decât diferiţii indicatori de clasă. 
Jürgen W. Falter, Die Wahlen des Jahres 1932/33 


und der Aufstieg totalitärer Parteien 


lar cea mai mare revistă de ştiri a Germaniei a rezumat 
informația în următorul fel: 


In iulie 1932, doar 17% dintre votanţii nazişti proveneau din regi- 
uni predominant catolice. 


Der Spiegel, 29 ianuaric 2008 


Merită să insistăm asupra acestui aspect: dacă încerci să 
previzionezi că un oarecare votant din 1928 îl va alege pe 
Hitler şi vei întreba dacă acest votant este sărac ori bogat, 
de la oraş sau de la țară, educat sau nu, bărbat sau femeie 
şi aşa mai departe, nu vei ajunge prea departe. Singura 
întrebare care merită a fi pusă cu adevărat este dacă avem 
un votant catolic sau protestant. 


De aceea este esențial să punem la îndoială mitul prusac al 
unificării Germaniei în 1871. Fiindcă protestanții şi catolicii 
nu erau (şi nu sunt) distribuiți egal pe teritoriul german. În 
Germania, religia căreia îi aparții nu este o chestiune de 
preferință personală sau convingere teologică. Este un semn 
pentru regiunea istorică din care te tragi. Aşa încât unicul 
mod valabil de a urmări avansul nazismului (sau absența 
lui) este studiul hărților. 


lată mai jos votul nazist din 1930. Dintr-odată, de la 2,8% 
săriseră la 18,3% la nivel naţional, devenind al doilea mare 
partid şi adjudecându-şi toată atenţia presei. Dar unde 
exact s-a petrecut această creştere? 


Opriți-vă privirea la linia limesului roman din această 
imagine. În cadrul Imperiului Roman al anului 100 e.n., 
practic nu există zonă în care naziştii să fi ajuns la 20%, iar 
în multe locuri n-au atins nici măcar 15% (asta 
contrazicând ideea că Bavaria ar fi patria nazismului). Priviţi 


apoi până la granița imperiului lui Otto cel Mare din anul 
940 e.n. (adică Elba), incluzând ceea ce geografii numesc 
Mitteldeutschland (Germania Centrală) şi veți descoperi 
locuri unde naziştii au câştigat serios şi multe altele unde 
aproape nu existau. Apoi avem Elbia de Est, cu zone întinse 
unde alegătorii au votat în proporție de peste 30% pentru 
nazişti. Marele avans nazist la nivel național s-a datorat în 
mod covârşitor electoratului din Elbia de Est. 


Lă 

Sursă: The Electoral Geography of Weimar Germany, prof. John O'Loughlin, Instit 
Științe ale Comportamentului al Universităţii din Colorado 


Povestea s-a repetat peste doi ani, în iulie 1932, când 
naziştii au obținut cel mai mare scor electoral pe care l-au 
înregistrat vreodată în alegeri libere, devenind cel mai mare 
partid din Reichstag (fără a avea însă o majoritate): 


Votul nazist în 1932 
sub 30% 


9 | a 30% și peste 
es D 9 iama] peste 50% 


„Între 1928 și 1933, NSDAP.-ul a înregistrat cea mai mare creștere în zonele protestante 
şi rurale” — Bundeszentrale fur politische Bildung, 24.05.2012 


În iulie 1932, aproape toată Elbia de Est a votat în proporţie 
de peste 40% pentru Hitler, iar o bună parte chiar în 
proporție de peste 50%. Comparaţia cu harta populaţiei 
catolice este elocventă prin claritatea ei, prezentând exact 
imaginea inversă: 


NI Zone cu populație majoritar 
catolică (Recensământul 
din 1934) 


Au urmat în cele din urmă fatalele alegeri din 1933. Hitler 
se afla deja la putere. Devenise cancelar în 30 ianuarie 
1933, după uneltiri şi târguieli purtate la moşia din Prusia a 
preşedintelui von Hindenburg. Formal, era în coaliție cu 
DNVP-ul condus de vicecancelarul von Papen, care cu 
câteva zile înainte promisese că îl va putea controla pe 
Hitler. În vreme ce bătăuşii din Sturmabteilung (de acum 
erau 50 000 aflați pe statele de plată ale statului) făceau ca 
orice campanie a stângii sau a liberalilor să devină aproape 


imposibilă, propaganda nazistă, având în spate toată 
maşinăria guvernamentală, a câştigat teren major. 


Noua mare temă era respectabilitatea lui Hitler. La urma 
urmei, bătrânul şi iubitul războinic al Germaniei, 
Hindenburg, apelase la el în ceas de cumpănă! 


Afişe electorale naziste în 1933. 


Stânga: „Reichul nicicând nu va 
pieri, cât uniți și credincioși veţi 
fi! (Cuvinte luate de pe soclul unei 
statui a lui Wilhelm I, ridicate în 
1897). Dreapta: „Feldmareșalul și 
caporalul: Lupraţi alături de noi 
pentru 


pace şi egalitate“. 


La apogeul campaniei, în 27 februarie, un comunist olandez, 
Marinus van der Lubbe, a incendiat Reichstagul. Istoricii 
continuă să dezbată dacă Lubbe a acţionat îndrumat de 


comuniştii olandezi, dacă era un lup singuratic cu un istoric 
de boală mintală sau un pion într-un complot nazist. 
Oricum ar fi fost, incendiul a avut loc şi l-a propulsat pe 
Hitler. 


Şi astfel ajungem la ziua alegerilor din 5 martie 1933: nu a 
existat un moment mai propice pentru a le servi votanților 
ideea lui Hitler că naziştii sunt, de fapt, o versiune mai 
aspră a dreptei tradiționale, obligaţi să fie duri pentru a-i 
opri pe comunişti să preia puterea. Până atunci, orice 
alegere pentru Reichstag fusese urmată de negocieri şi 
constituiri de coaliții, dar 5 martie 1933 se prezenta mai 
degrabă ca un referendum sau ca o alegere prezidențială, 
fiindcă de data asta fiecare ştia dinainte ce înseamnă votul 
său. Dacă bifai naziştii sau DNVP-ul, însemna: da, doresc ca 
Hitler să rămână la putere. Dacă votai pentru oricine 
altcineva, însemna: nu, doresc ca Hitler să plece. Sosise 
momentul alegerii. 


Votul pentru nazişti pe circumscripţii electorale, 1933 
(culoare mai închisă = număr de voturi mai mare) 


În multe zone din interiorul limesului roman trasat în 100 
e.n., Hitler nu a reuşit nici în acel moment să ajungă la 
35%. Media aici a fost mult sub 40%. Cu tot aparatul de stat 
aflat la dispoziția lui, chiar şi cu binecuvântarea lui 
Hindenburg şi cu marea campanie de intimidare după 
incendiul Reichstagului, plus o campanie croită pentru a-l 
face să pară un om cât se poate de normal, Hitler nu a 
reuşit să cucerească vestul şi sudul Germaniei. Până şi în 
granițele imperiului lui Otto cel Mare de la 940 e.n., nu au 
fost decât două circumscripţii în care a obținut majoritatea — 
Hanovra de Est şi Chemnitz-Zwickau -, iar ambele se află la 
extremitatea sa estică, pe malurile vestice ale Elbei. 


Fiindcă acest fluviu reprezintă dintotdeauna marea falie din 
istoria Germaniei. Lucrurile sunt altfel la est de Elba, aşa 
cum a fost mereu de o mie de ani încoace. Hitler a câştigat 
răsunător în afara Berlinului (care a fost mereu o insulă 
politică în Elbia de Est). Unicele trei circumscripții din toată 
Germania în care naziştii au primit peste 55% se află toate 
aici. Hitler nu a reuşit să obțină majoritatea în vest, dar 
votul est-elbian îl împinge la cota de 43,9% la nivel național. 


Are însă în continuare nevoie de DNVP, partidul iuncherilor, 
care îi aduce 7,9% din voturi. Acestea vin, cum era de 
aşteptat, în mod disproporționat din aceeaşi Elbie de Est. 
Dacă aduni voturile naziste şi ale DNVP-ului, Elbia de Est 
(cu excepţia Berlinului) a votat în proporţie de 60% pentru 
coaliția lui Hitler. A fost suficientă această anomalie 
regională ca ea să obțină o majoritate în Reichstag de 
51,9%. 


Îndată după aceea, Hitler solicită adoptarea Legii de abilitare 
(Ermăchtigungsgesetz). Prin aceasta, în acord cu Constituţia 
de la Weimar, cancelarul are dreptul să guverneze fără 
parlament în perioadele de criză. Hitler are nevoie de o 
supermajoritate de 66% pentru a trece legea. În ziua de 23 
mai 1933, când membrii opoziţiei intră în Reichstag, sunt 
huiduiţi de bătăuşi nazişti în uniformă aşezaţi pe două 
rânduri printre care sunt obligați să treacă. Curajoşi, social- 
democraţii votează nu. După dezbateri chinuite, Partidul de 
Centru decide că, dacă va vota împotriva celor 51,9%, 
catolicii germani vor fi din nou considerați trădători ai 
voinței populare şi vor avea de înfruntat un nou 
Kulturkampf. Hitler obține supermajoritatea, iar în acel 
moment democraţia în Germania ia sfârşit. 


Ce a ucis-o cu exactitate? Dacă toată Germania ar fi votat ca 
Renania, Suabia şi Bavaria între 1928 şi 1933, Hitler nu ar 


fi ajuns niciodată cancelar, şi cu atât mai puțin dictatorul 
de mai târziu. Voturile Elbiei de Est l-au împins în față în 
1930 şi l-au confirmat în 1933. Dacă n-ar fi fost Elbia de 
Est, n-ar fi existat nici Fuhrerul; la aceasta se rezumă toată 
ecuația. 


Din ziua în care britanicii au cedat Renania Prusiei în 1814, 
întreaga Germanie a fost încetul cu încetul deformată în 
spiritul agendei Elbiei de Est. În 1933, învinsă şi amputată, 
dar încă în viață, Elbia de Est a tras în cele din urmă 
întreaga Germanie după ea în prăpastie. 


Începutul precaut al lui Hitler 


Inițial, Hitler a fost extrem de atent să pozeze în chip de 
lider normal — normal, adică, în spiritul tradiției prusace. 


Sas der König - der Șiiefi- der Felðmarfthall - rettete und einigte-> 
wure eroberte,  formte, verteidigte, - Der Soldat. 


Ceea ce Regele a cucerit — Principele a edificat — Feldmareșalul a apărat — 
Soldatul a salvat și unit. 


Marele pericol venea acum dinspre propria lui aripă 
radicală. Ernst Röhm, vechiul său prieten şi conducător al 
Batalioanelor de Asalt (SA), puternica aripă paramilitară a 
partidului, dorea o adevărată revoluție nazistă în Germania, 
care să aibă loc imediat. În special, plănuia să absoarbă 
armata elitistă şi conservatoare, aşa cum prevedea punctul 
22 al programului nazist original din 1920. 


Armata s-a arătat revoltată. Conducătorul ei, ministrul 
apărării, generalul şi iuncherul Werner von Blomberg, era 


cu totul de partea naziştilor; în februarie 1934, s-a asigurat 
personal ca puținii ofițeri ai Wehrmachtului de origine 
evreiască (creştinați toți) să fie demişi. Dar nu putea să 
accepte ca armata iuncherilor să fie subordonată bătăuşilor 
din Batalioanele de Asalt. 


Hitler a discutat şi s-a rugat de ambele tabere, dar niciuna 
n-a vrut să dea înapoi. În final, a primit ordin să rezolve 
situația direct de la preşedintele Hindenburg, care avea 87 
de ani şi o sănătate şubredă, dar dispunea de puterea 
constituțională să-l demită pe cancelar. În ziua de 9 aprilie 
1934, la bordul navei Deutschland, Hitler a căzut la pace cu 
Blomberg: avea să îmblânzească SA-ul şi să extindă 
considerabil armata, dacă generalii îi promiteau să îl susțină 
în calitate de conducător al Germaniei după moartea lui 
Hindenburg. Pentru a-şi îndeplini promisiunea, Röhm şi 
aproximativ alți 150 până la 200 de conducători ai 
Batalioanelor de Asalt au fost asasinați în Noaptea cuțţitelor 
lungi (30 iunie 1934). 


Preşedintele Hindenburg şi-a felicitat public cancelarul. 
Hitler ştia că în timpul crizei fusese complet în mâinile 
generalilor şi, prin urmare, s-a grăbit să-şi exprime 
mulțumirile public. A anunţat că armata va fi singura forță 
putătoare de arme din țară, adăugând chiar că era în ordine 
dacă unul sau altul dintre soldați nu găsea calea spre noi. 
Ceea ce însemna că oficial puteai să faci carieră în armată 
(cum mulți au şi făcut) fără să te înscrii în partidul nazist. 
Era o concesie unică datorită căreia eşaloanele superioare 
ale armatei germane au putut să se amăgească, 
imaginându-şi că se aflau deasupra jocurilor murdare ale 
politicii. 


Casta ofițerilor iuncheri a fost încântată de această 
înțelegere. Se vedea că Hitler era exact genul de conducător 


civil după care tânjiseră mai mult sau mai puțin fățiş încă 
din 1919. Chiar din ziua în care bătrânul Hindenburg a 
murit (2 august 1934), Blomberg, fără ca Hitler să-i fi cerut 
sau ordonat, a introdus o nouă formulă în jurământ: de 
acum, soldaţii jurau să dea ascultare necondiționată 
Conducătorului Reichului şi poporului german, Adolf Hitler. 


Prusia la pătrat 


Între 1871 şi 1918, Prusia încercase, fără prea mult succes, 
să impună întregii Germanii felul ei de a fi printr-o societate 
militarizată, venerarea statului, adorarea liderului, 
obedienţă totală, „de cadavru” (Cadavergehârsam), şi tineri 
iuncheri cu cicatrici pe față, înarmaţi, preumblându-se 
țanțoşi în uniformele lor, căutând pricină, aflați practic 
deasupra legii. După 1934, statul nazist a făcut asta cu 
mult mai mult succes. 


Presupusa nouă elită de rasă a imitat voit aroganța 
iuncherilor, vorbirea lor tăioasă, de câmp de instrucție, şi 
înclinația de a face uz de violență dacă erai ofensat. Când 
SS-ul (Schutzstaffel) şi-a inaugurat propriile tabere de 
cadeți, le-a numit Şcoli de iuncheri SS (SS-Junkerschule). 
Unul dintre manualele folosite acolo îi învăța pe viitori ofițeri 
că tacâmurile se țin doar cu degetele, nu cu mâna întreagă. 
Intervenea acum un soi de radicalism social: aşa-numitele 
certificate de arian au înlocuit arborele genealogic al 
familiilor aristocrate ca o condiție a ascensiunii. Oricât de 
vechi ar fi fost titlul tău, dacă aveai evrei în familie, erai 
pierdut - în vreme ce orice țăran sau orice funcționar cu 
sânge german şi carnet de partid era acum îndemnat să se 
poarte ca un iuncher de pe vremuri. Funcţionari SS care în 


viața lor nu se apropiaseră de un cal purtau haine care 
imitau pantalonii de călărie ai vechilor regimente de 
cavalerie; uniformele lor negre (adesea create şi cusute de 
Hugo Boss) şi capul de mort de pe chipiurile lor erau o 
trimitere directă la Regimentul Imperial de Husari „Cap de 
Mort”. 


fiul său cel mare, Wilhelm (dr.) impreună cu șeful SS, Heinrich Himmler. 


Această nouă aristocrație făcea pur şi simplu legea pe 
măsură ce lucrurile evoluau, încrezătoare că, atâta timp cât 
avea un comportament radical, lucra pentru a-i ieşi în 
întâmpinare Fuhrerului, cum se spunea. Dar o aristocrație 
are nevoie de cineva care să o conducă. Toţi acei germani 
pursânge erau acum, chipurile, membrii egali ai Comunităţii 
Poporului. Fireşte că existau şi trădători ai poporului — 
liberali şi cei de stânga —, dar odată ce aceştia au fost trimişi 
la închisoare, exilați ori reduşi la tăcere, naziştii au simțit 


nevoia să caute ori să inventeze nongermani în Germania. 
Dacă n-ar fi existat urgisiții evrei, Rasa Superioară nu ar fi 
avut, până în 1939, față de cine să se simtă superioară. 
Antisemitismul, care fusese transformat într-o mişcare 
politică de radicalii prusaci şi căpătase respectabilitate 
mulțumită conservatorilor prusaci, a devenit liantul statului 
nazist pe timp de pace. 


Hitler, fără opoziţie 


Numai lipsa de coloană vertebrală a celorlalte puteri i-a 
permis acestui regim nociv să supraviețuiască şi să crească. 
După 1919, America era în mod clar cea mai puternică 
națiune de pe Pământ. Dacă ea şi-ar fi asumat un rol activ 
în lume, niciunui conducător german nu i-ar fi trecut prin 
cap că s-ar putea revizui cu forța rezultatele Primului Război 
Mondial. Dar Statele Unite s-au ținut deoparte, optând 
pentru izolaționism. Rusia traumatizată de Revoluţie şi 
foamete era acum sub Marea Teroare instaurată de Stalin. 
Stalin era speriat să nu provoace un atac din partea 
germanilor, despre care ştia că va veni într-o bună zi. Marea 
Britanie, pur şi simplu epuizată, nu putea să creadă că 
cineva în Germania şi-ar fi putut dori cu adevărat un nou 
război; până în 1938, conducătorii ei s-au complăcut 
prosteşte în ideea că, dacă tratau Germania corect - aşadar, 
cu generozitate —, Hitler avea să fie satisfăcut. Franța era 
chiar şi mai marcată de război şi atât de măcinată de 
conflictul politic intern între dreapta şi stânga, încât mulți 
francezi ajunseseră să se teamă mai puțin de armata 
germană decât de propriii lor comunişti. 


Această nonopoziţie i-a asigurat lui Hitler triumf după 
triumf, când, de fapt, o opoziție reală l-ar fi terminat în 
scurtă vreme. 


1936: Remilitarizarea Renaniei şi 
Olimpiada de la Berlin 


Potrivit Tratatului de la Versailles din 1919, Germania nu 
avea voie să aibă baze militare în Renania. Hitler însă a 
hotărât în 1936 să o remilitarizeze, trimițând 19 batalioane 
de infanterie şi avioane. A admis tot atunci că armata 
germană era încă total nepregătită pentru o confruntare. 
Cea mai mică opoziție militară franco-britanică l-a fi oprit. 
Dar Marea Britanie şi Franța nu au făcut nimic, iar 
popularitatea lui Hitler în Germania a atins noi culmi. Cu 
ocazia Olimpiadei din 1936 de la Berlin, a ordonat încetarea 
violențelor împotriva evreilor, aşa încât statul nazist să 
poată fi prezentat lumii într-o lumină favorabilă. Acesta a 
fost momentul maxim de acceptare a regimului pe plan 
internațional. 


Besucht die 
11. OLYMPISCHEN 
SPIELE 1936 


BERLIN 


TRINN Stets 


În 1936, statul nazist era considerat a fi un partener 
acceptabil. 


1938: Anschlussul (Anexarea) 
Austriei 


În 1919, Aliaţii victorioşi declaraseră că naţiuni precum 
polonezii şi cehii aveau dreptul să existe ca popoare unitare. 
Mai târziu, Hitler a ripostat: dar germanii de ce nu? Nu a 
existat niciun fel de opoziție internaţională atunci când 
armata germană a intrat în Austria. În Viena, Hitler a fost 
primit cu entuziasm. Popularitatea sa a crescut şi mai mult. 


1938: Acordul de la Munchen 


Minoritățile germane din Boemia (care până în 1919 
aparținuse Imperiului Habsburgic) doriseră de la bun 
început să părăsească noua Cehoslovacie pentru a se uni cu 
Germania. Prin urmare, Hitler a cerut unirea Regiunii 
Sudete (Sudetenland) cu Patria. Cehii au fost gata de 
ripostă. Au împânzit munţii de la granița cu Germania cu 
cele mai bune forturi, tancuri şi tunuri antitanc din lume. 
Mulţi generali germani credeau că Germania nu avea nicio 
şansă dacă Franța şi Marea Britanie le ofereau sprijin 
cehilor. Unii dintre ei erau dispuşi să-l ucidă mai degrabă pe 
Hitler decât să sufere o nouă înfrângere şi i-au informat 
chiar pe englezi de acest lucru. Dar Marea Britanie era prea 
speriată de, chipurile, invincibila aviație germană. La 
faimoasa Conferință de la Munchen (30 septembrie 1938), 
prim-ministrul britanic Neville Chamberlain a vândut 
Cehoslovacia pentru a salva pacea: aceasta a fost nevoită să 
renunțe la Regiunea Sudetă fără luptă. Preşedintele 
Roosevelt i-a trimis o telegramă lui Chamberlain: Eşti bun. 


Germania 


Renania Regiunea 
remilitarizată Sudezăl 


Expansiunea Germaniei între 1935 și 1939 


Hitler realizase unificarea completă a tuturor germanilor 
fără luptă. Era extrem de popular printre oamenii de rând şi 
tinerii ofițeri de armată. Generalii au renunțat la complotul 
lor. 


Adevăratul Hitler iese la rampă 


După München, Hitler s-a simţit în sfârşit liber să facă tot 
ce dorea. Nu mai era nevoit să pozeze în conservator. Ceea 


ce dorea el cu adevărat a devenit limpede în noaptea 
dinaintea zilei de naştere a lui Luther, 10 noiembrie 1938. 
Pogromul din Noaptea de cristal le-a dat frâu liber 
bătăuşilor nazişti să distrugă şi să ardă sinagogi şi 
proprietăți ale evreilor de pe tot cuprinsul Germaniei. 
Ministrul nazist al propagandei, Josef Goebbels, a anunţat 
triumful viziunii radicale. 


Discursul ţinut de Hitler în fața Reichstagului pe data de 30 
ianuarie 1939 musteşte de această viziune radicală. Prin el 
se anunța anihilarea (Vernichtung) rasei evreieşti în Europa. 
Dar Hitler promitea aceeaşi soartă oricărui preot care i se 
opunea. Cât despre iuncherii care îl ajutaseră să ajungă la 
putere, le-a adus la cunoştinţă că naziştii vor suprima 
eforturile claselor sociale muribunde de a se diferenția de 
ceilalți. 


Oricine putea înțelege de acum că nazismul nu avea nimic 
în comun cu conservatorismul tradițional. Se aduce de 
obicei argumentul că statul nazist s-a radicalizat prin însăşi 
natura războiului (această idee îi reuneşte pe apologeții 
nazismului cu pacifiştii care cred că niciun război nu este 
drept). Dar adevărul este cu totul altul: Hitler ştia prea bine 
- a declarat acest lucru de mai multe ori — că va fi capabil să 
întreprindă lucruri radicale doar în condiții de război, când 
orice opoziție putea fi redusă imediat la tăcere. 


În martie 1939, a renunţat cu totul la a mai păstra 
aparențele, invadând ce mai rămăsese din Cehoslovacia, 
înainte de a adăuga o bucată din semigermana Lituanie la 
Prusia de Est. A urmat acordul care a uluit o lume întreagă: 
pactul  germano-sovietic de a împărți Polonia. Părea 
imposibil ca Hitler şi Stalin să colaboreze. În realitate însă 
aceasta fusese regula pe tot parcursul secolului al XIX-lea 
pentru Prusia, iar apoi Prusia-Germania: găsirea unui teren 


comun cu Rusia numai din dorința comună de a menține 
Polonia desființată. Cu puţin timp în urmă, se încheiaseră 
acorduri militare secrete între von Seeckt şi bolşevici. 
Rupând Polonia pentru a mitui Rusia, Hitler acţiona ca orice 
conducător prusac de la Friedrich cel Mare încoace. 


Având Rusia de partea sa, nimic nu mai stătea în calea 
războiului. lar aceasta însemna că Hitler putea în sfârşit să 
fie cu adevărat radical. La 1 septembrie 1939, a dat două 
ordine. Primul era de a ataca Polonia; al doilea a fost de a da 
undă verde implementării programului secret de purificare a 
rasei germane. Nu există niciun dubiu că Hitler personal a 
ordonat acest program. L-a considerat într-atât de important 
şi ştia că era într-atât de radical, încât a făcut un lucru care 
nu-i stătea în obicei: a semnat chiar el ordinul prin care îi 
împuternicea pe ucigaşi. 


Holocaustul 


E tentant să tipăreşti pe o pagină întreagă un dreptunghi 
negru, iar apoi să te aşezi într-o frumoasă grădină 
englezească, încercând să dai uitării ce s-a întâmplat la 
capătul liniilor ferate, dincolo de pădurile de mesteceni din 
Mitteleuropa. Acolo s-a petrecut ceva mult prea îngrozitor 
pentru a fi dezbătut sau explicat în mod rațional. Dar nici 
nu putem să lăsăm lucrurile aşa cum sunt. 


Moartea în camerele de gazare 


La inceput, unele dintre victime păreau să creadă că era vorba doar 
de un duș pe care urmau să-l facă. Alţii începeau în ultimul moment 
să opună rezistenţă și să țipe... După un timp, executanţi cu măști de 
gaze deschideau uşile. Privelișci rerifianre li se înfățișau privirilor... 
execuranţii care lucrau la crematoriu, uneori numiți incineratori, răs- 
pundeau și de aducerea cadavrelor la cuptoare... pacienţilor cu dinţi 
de aur, care fuseseră identificaţi cu o cruce în dreptul numelui lor, li 
se extrăgeau dinții care erau predați administraţiei, pentru a fi ropiți şi 


transformati în cel mai fin aur. 


Landeszentrale für politische Bildung Baden-Wiirttemberg, 2000 


Oamenii descrişi mai sus nu sunt evrei la Auschwitz, ci 
germani cu dizabilități ucişi în Germania de la sfârşitul 
anului 1939 şi până în august 1941 în cadrul aşa-numitei 
T4 Aktion. 


În această perioadă, deşi evreii erau masacrați cu puşca şi 
baioneta în Polonia, iar din iunie 1941, în Rusia ocupată, 
evreii din Germania încă nu erau ucişi în mod sistematic şi 
nici nu fuseseră construite încă facilitățile speciale pentru a- 
i ucide. Trăsăturile unice ale Holocaustului au fost 
dezvoltate în această primă acţiune de epurare a aşa- 
numitelor „vieți fără valoare” (lebensunwertes Leben). 


Această prefigurare a Auschwitzului a fost întreruptă de 
ultimul vestigiu al civilizației vestice din Germania, Biserica 


Catolică. Himmler se plânsese că în Germania asasinatele 
nu pot fi ţinute suficient de secrete. După cum arăta şi şeful 
SS-ului în iunie 1939, se poate afirma cu certitudine că 
partea luterană a populației înțelege mai bine lupta şi 
misiunea SS-ului decât partea catolică. Mai exista încă o 
limită peste care Biserica Catolică nu voia şi nu putea să 
treacă. 


În 3 august 1941, episcopul von Galen din Münster a 
condamnat atât de deschis şi vehement T4 Aktion, încât 
predica sa a fost apoi tipărită şi răspândită ca material de 
propagandă în oraşele germane de avioanele Forțelor 
Aeriene Britanice. 


Există obligaţii de conştiinţă sacre de care nimeni nu are purerea 
să ne elibereze şi pe care trebuie să le indeplinim oricât ne-ar costa, 
chiar dacă ne-ar costa viața. Niciodată, în nicio circumscanță în afară 
de război și din nevoia de a se apăra, omul nu are voie să ucidă un ne- 
vinovat... Există bănuiala care se învecinează cu certitudinea că aceste 
morți ncașteprare şi numeroase ale unor bolnavi mintal sunt provocare 
cu intentie, dând curs acelei învățături care susţine că așa-zisa „viaţă 
fără valoare“ poate fi anihilată, mai exact, că oameni nevinovaţi pot fi 
uciși, dacă se consideră că viața lor nu mai arc valoare pentru popor şi 
Stat. 

Episcopul Clemens August von Galen 


A fost un act de curaj cu totul ieşit din comun. Von Galen a 
fost ținut în arest la domiciliu până la sfârşitul războiului, 
dar a supraviețuit — spre deosebire de trei dintre preoţii lui, 
care au fost decapitaţi — deoarece, chiar şi atunci, naziştii au 
fost nevoiți să se întrebe dacă era cuminte să ucidă una 
dintre figurile populare ale Bisericii Catolice din cea mai 
puţin nazificată regiune a Germaniei. 


„Dacă se va lua vreo măsură împotriva episcopului, se pare că ar fi 
spus chiar Goebbels, pe populaţia Münsterului și, cu această ocazie, a 
intregii Westfalii, nu se mai poate conta pentru tot restul războiului: 
Hitler a fost de acord că a nu acţiona era cea mai bună cale, dar a jurat 
că după război Galen va plăti cu capul. 

Nicholas Stargardt, The German War 


Bravura lui Galen şi faptul că naziştii au realizat care sunt 
sentimentele populare din regiunile catolice au determinat 
revocarea, în august 1941, a ordinului de ucidere 
programată a persoanelor cu dizabilități. 


În acel moment însă, 70 000 de copii, femei şi bărbați 
germani fuseseră deja ucişi, mulți dintre ei gazați la comun, 
apoi incineraţi în locuri construite special în acest scop. 
Totul era de acum pregătit pentru evrei. Dar T4 Aktion a 
demonstrat naziştilor că nici măcar pe timp de război nu se 
puteau apuca să ucidă pur şi simplu oameni în Germania. 


Casa Întunericului: vila unde a avut loc 
Conferinţa de la Wannsee şi unde s-a 
decis asupra Soluției Finale. Părăseşti 

locul transformat în muzeu cu 
sentimentul de ușurare al celui care s-a trezit 
dintr-un vis urât. Apoi însă îți aminteşti că 


totul a fost adevărat. 


SS-ul avea nevoie de un loc unde nu existau preoți 
turbulenți care să intervină, unde activitatea lor criminală 
avea să rămână cu adevărat secretă, unde civilizația 
europeană încetase să mai existe. La sfârşitul anului 1941, 
având în mână Polonia şi teritorii mari din vestul Rusiei, 
găsiseră şi locul. Când, în ziua de 20 ianuarie 1942, 
fruntaşii nazişti s-au întâlnit pentru a-şi coordona strategia 
cu privire la eradicarea evreilor europeni (aşa-numita 
Endlösung sau Soluţie Finală) în cadrul Conferinţei de la 
Wannsee, numărul doi din SS, Reinhard Heydrich, a vorbit 
clar despre noile noastre posibilităţi din Est. În acea regiune 
cucerită şi distrusă, voia el să spună, nimeni nu va mai 
obiecta. 


Heydrich putea fi încrezător, deoarece acolo, la sfârşitul 
anului 1941, cu sprijinul deplin al armatei, avuseseră deja 
loc masacre abominabile împotriva evreilor. Următorul ordin 
nu a fost emis de SS, ci de un feldmareşal prusac aristocrat 
ce se adresa oamenilor aflați sub comanda lui. 


În teatrul de luptă din Răsărit... soldatul trebuie să înțeleagă pe de- 
plin necesitatea pedepsei severe, dar corecte ce trebuie administrată 
specici subumane a cvreimii... Doar în acest fel putem rămâne credin- 
cioși adevăratei noastre misiuni istorice de a elibera poporul german o 
dată pentru totdeauna de ameninţarea iudeo-asiatică. 

Feldmareşalul Walter von Reichenau, 
Ordin general către Armata a VI-a, 10 octombrie 1941 


Regiunea fusese luată, după cum am văzut, cu multe 
decenii în urmă în vizor de către militariştii prusaci drept 
viitoare colonie. A fost însă nevoie de nazismul radical 
pentru ca profeția să se îndeplinească. Mai întâi susții că 
Răsăritul este un loc fără stat şi fără cultură (uitând în mod 
convenabil că Prusia se născuse şi crescuse sub tronul 
Poloniei şi că doar Rusia o salvase de la dispariţie de mâna 
lui Napoleon în 1807). Apoi îl faci să devină aşa, demolând 
sistematic instituțiile sale, ucigând orice potențial 
conducător local şi guvernând cu forța în modul cel mai 
arbitrar şi brutal posibil. În acest fel ai creat o nonordine 
colonială hidoasă în care doar cele mai rele elemente ale 
populaţiei locale au putut să se ridice. În acel moment, 


condițiile erau pregătite pentru ca radicalismul nazist să se 
poată desfăşura cu adevărat: 


Doar cucerirea Răsăritului i-a oferit lui Hitler oportunitatea să cre- 
eze o societate cu adevărat anarhică în care exproprierea, crima și exter- 
minarca puteau fi practicate fără ingrădiri... Amploarea asasinatelor în 
masă naziste în alte țări a depins de gradul în care starul și instituţiile sale 
reușiseră să supraviețuiască. Astfel, mulți evrei au scăpat de la moarte în 
Belgia şi Danemarca, unde instituțiile statului sub conducerea monarhiei 
rămăseseră în mare neatinse... În mod similar, în pofida antisemitismului 
guvernului de la Vichy, cei mai mulţi evrei francezi au reușit să supravie- 
puiască războiului. 

Richard J. Evans, recenzie la Black Earth de Timothy Snyder, 
The Guardian, 10 seprembrie 2015 


În lumea apocaliptică pe care naziştii o creaseră dincolo de 
Prusia de Est, nu existau îngrădiri. lar T4 Aktion a fost 
exportată ca atare din Germania după ce trecuse toate 
testele: aceiaşi oameni implicaţi, aceleaşi tehnici de ucidere, 
aceleaşi eufemisme birocratice, aceeaşi secretoşenie, chiar şi 
aceeaşi schemă de a face bani. La Auschwitz, Treblinka, 
Majdanek şi Sobibor, evreii, la fel ca germanii cu dizabilități, 
doar că în număr infinit mai mare, erau tratați ca o 
antimaterie darwiniană ce trebuia anihilată în numele 
Progresului. 


Holocaustul este expresia pură a acelui modernism 
întunecat care considera oamenii drept o masă, iar 
Progresul drept unicul criteriu valoric, şi ale cărui practici 
au urmărit abolirea tuturor barierelor înălțate cu grijă de 
civilizația occidentală pentru a restrânge şi a marginaliza 
brutalitatea individuală. Holocaustul nu avea nevoie de 
acuze inventate şi nu accepta niciun fel de temperare. Evreii 
Europei erau trataţi ca nişte paraziți pentru că - printr-o 
filiație care duce direct la acei antisemiți prusaci de stil nou 
ai anului 1879 -— erau, chipurile, duşmanii naturali ai 
„germanităţii”. În pofida crimelor lui Stalin şi Mao, 
Holocaustul nu are egal. 


Memorialul Holocaust 
lângă Poarta Brandenb: 
Berlin 


De ce au pierdut naziştii războiul 


În iunie 1940, Hitler nu mai avea duşman care să-l conteste 
în Europa sau în Germania. Stalin era aliatul său, iar Marea 
Britanie părea că va ceda cât de curând. Dar, şi dacă Marea 
Britanie n-ar fi căzut la înțelegere, avea prea puține 


capacități ofensive. Hitler ar fi putut, aşadar, să-şi 
consolideze supremaţia în Europa fără vreo interferență 
serioasă. Dar a ales să atace Rusia. 


A enumerat motive serioase pentru aceasta: că astfel îi 
răpea Marii Britanii ultima speranță; că avea să-i aducă 
mari câmpuri de petrol; că Rusia ar fi atacat ea dacă nu o 
făcea el. Cel mai probabil însă a procedat astfel pentru că 
era sincer încredințat că avea să repete marşul de neoprit al 
lui Ludendorff din 1918 asupra Estului şi că de data 
aceasta nu mai era şi un Front de Vest care să-i strice 
planurile. În mintea lui Hitler, la fel ca în cea a 
comandanților prusaci de la 1914-1918, întregul război era, 
de fapt, un mod de a rezolva o dată pentru totdeauna 
problemele din Est. Puţini generali germani (dintre care 
aproape toți luptaseră ca tineri ofițeri în Primul Război 
şi/sau în Freikorps) se îndoiau de victorie. Atacul asupra 
Rusiei poate fi considerat o decizie sută la sută prusacă. 


Rezultatul a fost că, spre sfârşitul anului 1941, 
Wehrmachtul era blocat într-un război fatal de uzură cu 
Armata Roşie numeric imbatabilă, în vreme ce Afrikakorps 
se înfrunta cu un Imperiu Britanic neînfrânt în Egipt. Şi cu 
toate acestea, în 11 decembrie 1941, Hitler a declarat război 
şi Americii. Acest mod de a lua decizii ne pare familiar: 


Subestimarea 


id | PA | 
capeddi Es Obsesia l == Germania piere 
disponibilităţii GE a avani Roma | == nou război 


afară din Europa 
anglo-saxone 


de a lupta 


De la sfârşitul anului 1941, au apărut câțiva ofițeri, conduşi 
de Henning von Tresckow, care au plănuit să-l doboare pe 
Hitler. Tresckow a fost foarte aproape în martie 1943, când o 
bombă pe care o pusese în avionul lui Hitler nu a explodat. 
A complota împotriva unui Hitler aflat la apogeul puterii era 
un lucru cu adevărat eroic. 


Curând însă, a te opune lui Hitler părea a deveni un lucru 
de bun-simț. Înfrângerea zdrobitoare de la Stalingrad 
(ianuarie 1943) a însemnat şi că Hitler avea mare nevoie de 
o victorie importantă; disprețul său față de democratțiile 
anglo-saxone l-a determinat să creadă că putea să obțină o 
astfel de victorie împotriva britanicilor şi a încă neîncercatei 
armate a Statelor Unite în nordul Africii. Ignorând sfaturile 
celui mai bun general al său, Rommel, a trimis trupe de 
prim rang în Tunisia; înfrângerea care a urmat (mai 1943) a 
fost din punctul de vedere al armatei germane aproape la fel 
de rea ca şi cea de la Stalingrad.******** Când colosala 
bătălie cu tancuri de la Kursk (iulie 1943) a fost câştigată de 
ruşi, situația devenise clară pentru oricine avea ochi să 
vadă. Opoziția secretă față de Hitler a luat rapid amploare, 
condusă de charismaticul Klaus von Stauffenberg. 


Printre complotiști erau mulți a căror bravură şi moralitate 
erau mai presus de orice dubiu, dar încetineala cu care au 
acționat îi expune reproşului că poate nu ar fi luat nicio 
măsură dacă Hitler ar fi continuat să fie victorios. Mulţi 
doreau pacea în Vest pentru a continua lupta în Est. Chiar 
şi cei care erau cu adevărat idealişti, precum Stauffenberg, 
nu reuşeau să înțeleagă cât de complet înfrântă era deja 
Germania şi cât de greu le va fi celorlalte națiuni să vadă 
diferența între un iuncher bun şi un nazist. ******** 
Organizarea lor era atât de slabă, încât viitorul cancelar 
Konrad Adenauer a refuzat să li se alăture, întrebând: Aţi 
văzut vreodată un general cu o față inteligentă? 


În 20 iulie 1944, în cartierul general al lui Hitler din Prusia 
de Est, Bârlogul Lupului (Wolfsschanze), Stauffenberg şi-a 
amorsat bomba în ultima clipă, în condiții de stres 
incredibil, lăsând-o într-o servietă chiar lângă Hitler şi 
ieşind apoi din sala de şedinţe sub un pretext oarecare. În 
timp ce părăsea locul, a auzit bomba explodând şi a fost 
sigur că dictatorul murise. 


Dar, chiar şi aşa, complotiştii păreau a nu avea încredere în 
propria lor legitimitate. În loc să spună lumii ce făcuseră şi 
de ce, au anunţat în mod bizar că preluau puterea fiindcă 
Hitler fusese ucis de trădătorii din SS. 


În realitate, Hitler a supravieţuit: bomba nu a avut decât 
jumătate din puterea planificată, iar Hitler a fost protejat de 
o masă mare şi grea de stejar. Cum complotiştii au omis să 
taie ori să controleze comunicațiile dintre Wolfsschanze şi 
Berlin, Hitler a putut să ia imediat legătura cu maiorul Otto- 
Ernst Remer, care a ordonat pe loc arestarea complotiştilor. 
În mod inexplicabil, Stauffenberg şi camarazii lui nu au fost 
capabili să riposteze prin luptă, deşi erau cu toții înarmați, 
chiar şi atunci când şi-au dat seama că erau pierduţi. 


Această rebeliune a unor soldați aristocrați a fost înăbuşită 
fără prea multe focuri de armă, care le-ar fi arătat 
berlinezilor obişnuiţi că se întâmpla ceva măreț. 


Hitler s-a răzbunat teribil pe toţi cei care aveau o legătură 
cu complotiştii. Auschwitzul a continuat să existe. Armatele 
germane au fost nimicite în Normandia şi Rusia. Oraşele 
germane au fost bombardate nestingherit de avioanele 
americane şi britanice. Dar industria de război a atins cotele 
cele mai înalte abia în august 1944: Hitler continua să aibă 
resurse şi continua să controleze regiuni întinse. 


Teritorii aflate încă în mâinile germanilor la sfârşitul anului 
1944. 


Ar fi putut să-şi arunce toate forțele împotriva ruşilor, 
pentru a încerca să salveze Germania de o invazie a slavilor 
considerați inferiori. El însă a continuat să creadă, 
împotriva oricăror evidențe, dar în conformitate cu tradiția 
prusacă, că anglo-saxonii, fiind decadenți şi democrați, 
aveau să se năruiască dacă erau loviți destul de puternic. 
Aşa că, în loc să stabilească adevăratele priorități ale forțelor 


sale aeriene, Hitler a cerut să se depună toate eforturile şi să 
se arunce asupra Londrei acele capodopere de tehnică 
militară care erau „bombele zburătoare” V-1 şi V-2, primele 
rachete militare cu rază lungă de acţiune din lume, arme 
mult mai avansate decât tot ce aveau Aliaţii. 


Făcând însă un calcul brutal, au fost incredibil de 
ineficiente în comparație cu costul lor: cele 9 000 de rachete 
V-1 şi 1 100 de rachete V-2 trimise împotriva Marii Britanii, 
dotate cu tehnologie de vârf nonreutilizabilă, au ucis în 
medie fiecare dintre ele mai puțin de o persoană. 


Lansarea unei V-2, prima rachetă balistică a lumii. 


Între timp însă, ultima forță de luptă cu adevărat eficientă a 
lui Hitler — peste 400 000 de oameni, cu peste o mie de 
tancuri, susținuți din aer de tot ce mai avea Luftwaffe — s-a 
înfruntat cu armata Statelor Unite în Ofensiva din Ardeni 
(decembrie-ianuarie 1944-45), pe granița franco-germană. 
Americanii, surprinşi şi depăşiţi numeric, au fost nevoiți să 
cedeze teren, dar au rezistat în oraşe semnificative precum 
Bastogne, până când au sosit întăririle şi o masivă forță 


aeriană, care i-au oprit, iar apoi i-au împins înapoi pe 
germani. 


După ce această încercare a eşuat, nu mai era chip ca ruşii 
să fie opriți. Au venit peste şesurile Europei de Nord şi au 
pătruns în Germania mânațţi de dorința de răzbunare. Hitler 
a interzis orice planuri de evacuare a populaţiei, 
condamnând femeile din Elbia de Est şi Berlin să fie supuse 
celui mai mare fenomen de viol în masă din istorie (Anthony 
Beevor), care a determinat suicidul a zeci de mii de victime. 


Forțele ruseşti şi americane s-au întâlnit - unde oare ar fi 
putut să se întâlnească Vestul cu Estul? — pe Elba. Hitler s- 
a sinucis în 30 aprilie. Războiul în Europa s-a încheiat în 8 
mai 1945. 


Vechile graniţe restaurate 


Cum armatele germane rezistaseră cu înverşunare până la 
sfârşit, Aliaţii s-au aşteptat la tulburări din partea unei 
mişcări de rezistenţă postbelice. În schimb, s-au trezit într-o 
țară în care întregul sistem părea să se fi prăbuşit peste 
noapte. Unul dintre marii scriitori ai Germaniei de azi îşi 
aminteşte: 


Feigrmaier, șeful local nazist, un om temur și salutat cu adânc res- 
pect în urmă cu două zile, stătea acum în uniforma lui brună şi mătu- 
ra străzile, sărind înapoi pe trotuar, improşcar cu noroi, atunci când 
pe lângă el, aproape atingându-l, treceau în goană jeepurile... Bărbaţii 
erau obligaţi să-și scoată șepcile şi să-și ridice pălăriile în fața soldaților 
englezi — învingărorii... Bărbaţi care până de curând dăduseră ordine 
cu voci tunăroare şi fuseseră saluraţi pe un ron milităros, dintr-odară 
șopreau, spunând că ei nu știuseră nimic din ce se întâmpla. 


Uwe Timm, Am Beispiel meines Bruders 


Acest moment a intrat în istoria germană sub numele de 
Ora Zero (die Stunde Null), ora în care totul s-a oprit şi a 
trebuit să fie pornit din nou, de la zero. 


Învingătorii au dat Prusia de Vest Poloniei, au împărțit 
Prusia de Est între Polonia şi Rusia, au redat Alsacia-Lorena 
Franţei şi au împărțit restul Germaniei în zone de ocupație 
militară prestabilite. 


Împărțirea Germaniei 


Germania de la est de Oder era pe veci pierdută, dar nimeni 
nu intenționa ca restul să rămână divizat pe veci. La 
Potsdam (iulie-august 1945), Aliaţii şi-au făcut cunoscut 
obiectivul de a dezindustrializa Germania parțial, de a o de- 
nazifica total, apoi de a face pregătiri pentru reconstruirea 
vieții politice germane pe baze democratice şi pentru o 
colaborare paşnică în plan internaţional a Germaniei. În 
acest scop, vor fi permise şi încurajate toate partidele 
politice democratice cu drept de adunare şi de dezbatere 
publică din toată Germania. 


Curând însă avea să se vadă clar că ruşii erau hotărâți să 
facă lucrurile în felul lor. Încă din ziua în care Hitler s-a 
sinucis, Stalin a trimis cu avionul de la Moscova o 
administrație de comunişti germani, gata pregătită şi 
supusă Moscovei. În acel moment, nu se gândea la o 
Germanie divizată, ci la una unită, care să rămână veşnic 
săracă şi slabă. Aşa că a încercat să grăbească ritmul în 
care fabricile şi uzinele, precum şi materia primă erau 
confiscate ca despăgubiri de război şi a cerut să participe la 
guvernarea zonei britanice, unde era concentrată cea mai 
mare parte a industriei germane. 


Britanicii în schimb erau disperaţi să pună Germania din 
nou pe picioare, fiindcă pur şi simplu nu îşi puteau permite 
să hrănească atât regiunea Rin-Ruhr, cât şi propriul popor. 
În 1946, Marea Britanie a fost nevoită să raţionalizeze 
pâinea acasă, lucru care nu se întâmplase nici măcar pe 
vreme de război. Falită şi disperată, a propus - sau, mai 
bine zis, a implorat - să se facă o uniune cu zona 
americană. Americanii erau şi ei convinşi că Germania 
trebuia pusă din nou pe picioare. Planul lui Stalin de-a o 
ține în sărăcie era, credeau ei, doar preludiul unei preluări a 
puterii de către comunişti. lar cea mai bună pavăză 
împotriva acestui lucru era prosperitatea capitalistă. Spre 
deosebire de 1919, de data aceasta, Statele Unite au 
acționat. 


Ne-am închipuit că ne putem ţine departe de războaiele Europei 
şi ne-am pierdut interesul pentru afacerile europene. Ceea ce nu ne-a 
scutit de a fi nevoiţi să intrăm și într-un al Doilea Război Mondial. Nu 
vom face din nou aceeaşi greşeală... Statele Unire au anunţat oficial că 
intenţionează să unifice economia din zona sa cu oricare alta sau cu 
toate cele doritoare să participe la această unificare. Până acum, doar 
guvernul britanic a fost de acord să participe. Apreciem din roată ini- 
ma cooperarea cu ei. 


Secretarul de stat american James Byrnes, 
Stuttgart, 6 seprembrie 1946 


Pe măsură ce foştii aliați se aliniau în tabere rivale, anglo- 
americană şi rusă, lucrurile s-au desfăşurat de la sine, în 
mod neplanificat. Churchill a ţinut în 1946 faimosul său 
discurs în care a vorbit despre Cortina de Fier, iar Doctrina 
Truman (12 martie 1947) afirma că politica Statelor Unite 
trebuie să fie aceea de a sprijini popoarele libere care rezistă 
încercărilor de subjugare de către minorități armate sau 
prin presiuni externe. În iunie 1947, zona britanică şi cea 
americană se unesc în mod oficial la Frankfurt - vechea 
alternativă la Berlin —, creând bizona. În aceeaşi lună, este 
anunțat Planul Marshall de reconstrucție a Europei: acesta 
prevedea împrumuturi americane masive pentru repornirea 
economiilor europene (iar în acest fel, a capacităţii Europei 
de a cumpăra produse americane). Ruşii l-au respins pe loc; 
francezii l-au acceptat şi s-au alăturat bizonei SUA-Marea 
Britanie, transformând-o într-o trizonă. 


Dintr-odată, fără ca cineva să fi plănuit acest lucru, Europa 
arăta ca în 814 e.n., anul morții lui Carol cel Mare. Elba era 
granița dinspre nord-est, iar dincolo de ea se întindea 
civilizația slavă, care ajunsese şi la vest de Elba, înspre sud. 


„Când la sfârșitul celui de-al Doilea Război Mondial s-a tras linia despărțitoare ] 

Europa, părea că, la 1 130 de ani de la moartea lui Carol cel Mare, Stalin, Churcl 

Roosevelt studiaseră cu atenţie statu-quoul de pe vremea acestuia: Andre Gunder 
Economic and Political Weekly, 14 noiembrie, 1992. 


Prioritatea Vestului a fost să pună pe picioare partea de 
Germanie pe care o administra. Vechea Reichsmark (RM) 
era de acum atât de devalorizată, încât în viața de zi cu zi 
fusese practic înlocuită cu ţigări. Dar, fără o monedă 
funcțională, revenirea nu era posibilă. 


La sfârşitul anului 1947, în cadrul operaţiunii Bird Dog, în 
SUA au fost tipărite în secret bancnote noi. Acestea au fost 
transportate în Germania între februarie şi aprilie 1948, în 
23 000 de lăzi cu etichete false care apoi au fost ascunse în 
pivnițele fostei Reichsbank din Frankfurt. Problema era că 
aliații nu cădeau de acord asupra felului în care să 
introducă aceste bancnote noi. 


În disperare de cauză, americanii s-au adresat celor care ar 
fi trebuit cu adevărat să înțeleagă economia şi poporul 
german: germanii înşişi. Aceştia, după cum a ieşit atunci la 
iveală, aveau un plan gata făcut. 


Miracolul economic care nu a fost 


Să ne întoarcem în anul 1943, când şeful SS-ului, Heinrich 
Himmler, a cerut unui grup de specialişti conduşi de 
Gruppenfuhrerul SS Otto Ohlendorf (spânzurat mai târziu 
de Aliați pentru că a comandat unul dintre batalioanele 
morții) să pregătească revenirea la legile pieței libere odată 
ce războiul va fi fost câştigat. Echipa lui Ohlendorf îi 
includea pe teoreticianul pieței libere, Ludwig Erhard, viitor 
cancelar al Germaniei Federale (1963-66), şi pe unul dintre 
cei mai importanți bancheri, Karl Blessing, care avea să 
devină preşedintele Bundesbank (1958-69). 


Ei au înțeles rapid că economia nazistă era ţinută în 
funcțiune doar prin tipărirea neîngrădită de bani. Pe timpul 
războiului, în magazinele germane nu se găsea nimic ce ar fi 
putut aduce cu mărfurile de lux, iar preţul şi aprovizionarea 
cu bunuri de bază erau strict controlate. Toţi banii care 
prisoseau erau, aşadar, puşi la bancă în conturi de 
economii. Timp de un deceniu, germanii fuseseră, de fapt, 
obligați să economisească din greu, cu sau fără voie. Dar ce 
avea să se întâmple în momentul în care piața nu mai era 
controlată? Erhard, Blessing şi colegii lor nu aveau nicio 
îndoială cu privire la răspuns: dacă nu existau economii 
vasale care puteau fi forțate să accepte mărci supraevaluate 
(aşa cum a fost cazul francezilor din 1940 până în 1944), 
avea să se producă o inflație necontrolabilă. 


Erhard a avut o soluție radicală. A sugerat să se anihileze 
balastul de bancnote, renunțând la Reichsmark şi 
introducând o monedă complet nouă -— care să se numească 
Deutsche Mark —, la o rată de schimb de 15 la 1 în favoarea 
noii monede pentru persoanele particulare. Pentru 
investițiile în afaceri însă schimbul avea să fie de 1 la 1, 
minus o sumă simbolică, pentru a face ca lucrurile să pară 
corecte. Prin urmare, economiile oamenilor obişnuiţi aveau 
să fie practic distruse, iar capitalul din afaceri păstrat. 


Cum întreaga idee se baza pe presupunerea (ce constituia, 
de fapt, o trădare) că victoria finală nu se va produce, în 
1944, lucrarea a fost pusă discret la păstrare. Dar în 1948, 
în situația în care aliaţii occidentali erau disperaţi să 
pornească motoarele economiei germane, a venit momentul 
de a o scoate din nou la iveală. 


Plan din 1944 implementat în 1948 

Erhard şi colegii săi scot vechile planuri din sertar... În 20 aprilie 
1948, un autobuz cu ferestre opace şi bine păzit îi duce la baza aeriană 
de la Rothwesten din apropiere de Kassel. Acolo, după săptămâni de 
discuţii, experții germani îi conving pe Aliați să dea undă verde planu- 
lui lor: în 20 iunie 1948, oamenii obișnuiți care au economisit pierd 
aproape totul, în vreme ce proprietarii de acţiuni și bunuri materiale 
nu pierd aproape nimic... Politica lui Erhard urmărește un unic și sin- 
gur scop: să sprijine afacerile să-şi constituie un capital. Aceasta ar fi, în 
opinia lui, calca regală ce duce la o creştere dinamică. 


Handelsblatt, 25 iunie 2006 


Economiile rivale, precum cea franceză sau britanică, nici 
nu ar fi îndrăznit să viseze la un asemenea aranjament, 
extrem de favorabil afacerilor. Popoarele lor nu l-ar fi 
acceptat nicicând. A fost însă posibil în Germania anului 
1948, când cetățenii obişnuiţi nu vedeau în jur decât 
dărâmături şi erau bucuroşi că sunt în viață şi liberi. 


La acea vreme, puțini au fost cei care au realizat că 
distrugerile fără sfârşit afectaseră mai mult casele oamenilor 
decât afacerile. Bombardamentele anglo-americane asupra 
oraşelor germane omorâseră sute de mii de civili, mulți 
dintre ei în cele mai puțin nazificate regiuni ale Germaniei, 
şi doar 6,5% din aparatura fabricilor era bună de casare în 
mai 1945. Industria germană continua să fie uriaşă -— şi 
foarte obişnuită cu improvizații rapide. În 1948, ea trebuia 
doar trezită la viață. 


Fără să mai aştepte permisiunea Aliaților, Erhard şi-a pus 
în aplicare fără rezerve ideile legate de piața liberă, abolind 
orice raționalizare sau control al prețurilor. Schimburile sale 
de replici cu autoritățile americane au intrat în legendă: 


Colonel SUA: Cum îndrăzniţi să relaxaţi sistemul nostru de raţii 
când ne confruntăm cu o lipsă generală de alimente? 

Erhard: Dar, Herr Colonel, nu am relaxat rațiile, le-am abolit! 
Acum, singura carrelă de care oamenii mai au nevoie este Deutsche 
Mark. Și vor munci din greu pentru Deursche Mark, aveţi răbdare şi 
o să vedeţi! 


A funcționat. Orice german din acea generație îşi aminteşte 
cum aproape peste noapte magazinele s-au umplut din nou, 
iar fabricile au început să lucreze. 


A părut un miracol, dar n-a fost deloc aşa. Trizona avea 
acum o monedă forte cu o rată de schimb fixă, extrem de 
favorabilă exporturilor. Capitalul din afaceri fusese păstrat 
mulțumită planului lui Erhard. Exista o forță de muncă 
pricepută şi instruită, sporită de milioanele de refugiați uşor 
de asimilat din Elbia de Est şi Regiunea Sudeţilor, fericiți că 
erau în viață şi gata să muncească pentru salarii mici. 
Majoritatea  maşinăriilor funcționau. lar pe deasupra, 
ajutorul prevăzut de Planul Marshall continua să curgă. 
Combinarea tuturor acestor factori a dus la cea mai 
spectaculoasă - şi mai favorabilă afacerilor — ieşire dintr-un 
impas economic din câte au existat vreodată. 


Iată esenţa. Datoria publică a Germaniei în 1944 se ridica la 379 de 
miliarde de Reichsmark, reprezentând de aproximativ patru ori PIB-ul 
Germaniei din 1938. Reforma monetară din 1948 sub auspiciile ar- 
matei Statelor Unite a şters roată această datorie — a adus-o la zero... 
Din 1947 până în 1952, Planul Marshall a oferit Germaniei de Vest o 
vacanță de la orice datorie externă... Se ajunge astfel la o datorie de 465 
de miliarde de Reichsmark/Deursche Mark anulată, în care nu sunt 
incluse şi dobânzile... Depășeșre oare Grecia? Pun pariu că da. 


Profesor Albert Ritschl, în The Economist, 25 iunie 2012 


În condiții atât de favorabile, realmente nu este niciun 
miracol - cu atât mai puțin un miracol economic 
(Wirtschaftswunder) - că întreprinzătorii germani s-au 
mobilizat rapid, începând să facă bani. 


Adevărata unificare - Adio, 
Berlin? 


Dintr-odată toată lumea privea spre viitor. Dar cum putea o 
țară să meargă înainte în plan moral şi politic, când orice 
afacere care a supraviețuit războiului fusese nevoită, prin 
definiție, să cadă la pace cu regimul nazist? Cum puteai să 
vindeci o naţiune ai cărei doctori fuseseră în proporție de 50 
la sută membri ai partidului nazist? Cum puteai să reeduci 


o națiune în care, timp de zece ani, toate cadrele 
universitare lucraseră cot la cot cu colegi care predaseră 
teoria rasială? Răspunsul este simplu, fie că eşti Truman, fie 
că eşti Stalin: un văl de uitare s-a aşternut peste toți cu 
excepţia celor mai răi. 


Konrad Adenauer mai presus de toţi era hotărât să dea totul 
pe repede înainte. În iunie 1948, ruşii au răspuns la noua 
Deutsche Mark a lui Erhard prin Blocada Berlinului, 
forțându-i pe Aliați să aprovizioneze oraşul timp de aproape 
un an pe calea aerului. Adenauer s-a folosit de starea de 
ostilitate vecină cu războiul dintre cele două zone pentru a- 
şi realiza ambiția de o viață: crearea unei Germanii care era 
cu adevărat orientată spre Vest. Bonn a câştigat la mustață 
competiția cu Frankfurtul, devenind noua capitală, iar în 24 
mai 1949 a fost promulgată Constituţia (Grundgesetz). În 14 
august 1949, Konrad Adenauer, în vârstă de 73 de ani, a 
fost ales cancelar al proaspetei Bundesrepublik, pe care a 
guvernat-o până în 1963, aşa încât acei ani au ajuns să fie 
cunoscuți sub numele de era Adenauer. 


Germania lui Adenauer arăta cam la fel ca Germania 
propusă de romani, ca imperiul german al lui Carol cel Mare 
sau Confederaţia Rinului a lui Napoleon. Exista o zonă- 
tampon între ea şi polonezi, niciun punct de contact cu ruşii 
şi doar o bucată mică de graniță cu cehii. 


de Est 


Cehoslovacia 


Austria 


Aşa-numita unificare din 1871 fusese abolită, în sfârşit, de 
reuniunea tuturor sau aproape a tuturor regiunilor germane 
de la vest de Elba. 


Adenauer a făcut din conceptul integrării vestice 
(Westintegration) piatra unghiulară a politicii sale. Era atât 
de centrat pe această idee, încât în cursul unei faimoase 
dezbateri din noiembrie 1949, social-democrațţii au strigat la 
el numindu-l cancelarul Aliaților. Ar fi strigat poate şi mai 
tare dacă ar fi ştiut ce gândea el cu adevărat. 


La 1 decembrie 1955, înaltul comisar britanic din Germania, 
sir Ivone Kirkpatrick, i-a trimis un memorandum prim- 
ministrului de la Londra cu menţiunea Top Secret: 


Ce dorea Konrad Adenauer cu adevărat 

Ambasadorul german mi-a spus ieri că dorea să-mi comunice 
ceva deosebit de important... Dr. Adenauer nu are încredere în po- 
porul german, Este speriat la gândul că atunci când el va dispărea, 
un viitor guvern german ar putea să facă o înţelegere cu Rusia care 
să afecteze Germania. Prin urmare, simte că integrarea Germaniei 
de Vest în blocul occidental este mai importantă decâr unificarea 
Germanei. Dorește să ştim că are să-și dedice toată energia pentru 
a realiza acest deziderat... Ar fi desigur dezastruos pentru poziţia sa 
dacă părerile pe care le-a exprimat în fața mea cu asemenea francheţe 
ar ajunge să fie cunoscute în Germania. 


Cu alte cuvinte, Adenauer pur şi simplu nu credea că o 
Germanie reunificată cu capitala la Berlin va rămâne „legată 
de Vest”. 


În schimb, propria sa Germanie de Vest se integra încet, dar 
sigur în blocul occidental. În 1954, a câştigat Cupa 
Mondială la fotbal; în 1955, reînarmată, a devenit membră 
NATO, alianța militară a Vestului condusă de SUA; în 1957, 
prin Tratatul de la Roma a fost creată Comunitatea 
Economică Europeană, precursoarea Uniunii Europene, 
avându-l ca preşedinte pe juristul şi diplomatul Walter 


Hallstein, un apropiat al lui Adenauer. Era, după cum 
remarca un mare sociolog american la vremea respectivă, o 
adevărată întoarcere în viitor a unui mare imperiu: 


O comparaţie între hărțile corespunzătoare ne arată că suprafaţa im- 
periului lui Carol cel Mare din jurul anului 814 e.n. și cea a celor şase țări 
ce fac parte din CEE în prezent sunt aproape identice... Un asemenea 
grad de similaritate nu poate fi luat drept o simplă coincidenţă ciudată. 


Hugo O. Engelmann, The European Empire from Charlemagne to 


the current market, în Social Forces, mai 1962, vol. 14, p. 297 


Cât de departe ar fi mers Adenauer, dacă ar fi avut ocazia, 
s-a aflat recent. În 1945, Berlinul, tratat ca zonă separată, 
fusese împărțit între Aliați. Când ruşii au instaurat propriul 
lor  stat-marionetă, cunoscut drept RDG (Republica 
Democrată Germană) în 1949, cele trei zone vestice ale 
Berlinului au devenit o anomalie bine păzită, înfiptă adânc 
în blocul estic. În timpul crizei provocate de construirea 
Zidului Berlinului în 1961, Adenauer le-a făcut americanilor 
o propunere ultrasecretă: decât să apere Berlinul de Vest, 
mai bine să abandoneze de bunăvoie unicul picior de pod al 
Vestului în vechea Prusie. 


Adenauer a dorit ca SUA să propună sovieticilor un schimb în cur- 
sul unor negocieri secrete: Berlinul de Vest la schimb cu Turingia şi 
părți din Saxonia și Mecklenburg. A făcut această sugestie secretarului 
de stat Rusk cu câteva zile inainte de inceperea construirii Zidului... 
Administraţia SUA a luat ideea in considerare cu toată seriozitatea. 


Der Spiegel online, 15 august 2011 


Dar lucrurile erau de acum bine stabilite. Zidul a fost 
ridicat, iar RDG-ul acceptat ca atare. Aşa că am face bine să 
aruncăm o privire la ceea ce se întâmpla acolo. 


RDG sau cea mai scurtă istorie a 
Elbiei de Est 


Germania de Est nu a devenit diferită din cauza ocupației 
sovietice între 1945 şi 1989; ruşii au ocupat un teritoriu 
care fusese dintotdeauna diferit. 


Otto cel Mare a invadat regiunile de dincolo de Elba în anul 
935 e.n.; slavii i-au împins pe germani înapoi în 983 e.n.; 
germanii au încercat din nou în 1147, iar pe parcursul 
următoarelor două secole au reuşit în mare parte (dar 
niciodată complet) să le ia locul slavilor până la fluviul Oder. 
Cavalerii Teutoni au mers şi mai departe, până ce polonezii 
i-au înfrânt în 1410. Prusia s-a născut sub suzeranitate 


poloneză ca un act de revoltă împotriva Romei în 1525, a 
ajuns faimoasă luptând împotriva Suediei, a devenit o mare 
putere prin victoriile obținute între Elba şi Oder, fiind apoi 
salvată de la abolire de ţar în 1807. Incapacitatea fatală a 
germanilor din Vest de a se uni i-a permis Prusiei să-i 
cucerească într-o singură mare bătălie de pe Elba în 1866. 
Prusia a bătut Franţa în 1870; apoi i-a făcut pe germani să-i 
pună la dispoziție oameni şi bani în strădania ei de a rezolva 
lupta sa milenară cu slavii. Această luptă s-a încheiat în 
1945 cu o parte din Elbia de Est pierdută pe veci şi cu ceea 
ce rămăsese între Elba şi Oder în chip de colonie lipsită de 
putere a Rusiei. 


Odată cu crearea RDG-ului, această bucată din Elbia de Est 
a devenit oficial ceea ce fusese dintotdeauna: o regiune 
populată de vorbitori de germană mai neobişnuiți ajunşi în 
ținutul slavilor din estul Europei. Până la ridicarea Zidului 
în 1961, germanii din Est — mai ales cei tineri şi educați —- au 
inițiat o nouă migrație spre Germania de Vest (Ostflucht) 
într-un ritm de aproximativ 200 000 anual, foarte 
asemănător cu numărul celor ce se refugiau începând cu 
anii 1850 spre Vest. Dacă acoliții Rusiei din RDG nu ar fi 
ridicat şi menținut acea barieră ucigaşă, în 1989 n-ar mai fi 
fost prea mulți germani dincolo de Elba. 


Cei care au rămas erau la mâna atotputernicului aparat al 
siguranței statului, Stasi. Pe lângă 90 000 de angajaţi 
permanenți, Stasi se putea bizui pe 200 000 de aşa-numiţi 
colaboratori informali. Dar ceea ce a făcut ca Stasi să fie mai 
prezent în societate chiar decât Gestapoul nazist era 
disponibilitatea a nenumărați informatori de a fi de ajutor 
pentru recompense minore. Aceştia şi-au denunțat prietenii, 
colegii, rudele şi chiar familia. Un cuvânt din partea cuiva 
putea ruina o carieră, putea să-ți blocheze accesul la 


universitate, să te bage în închisoare ori să te facă să-ți 
pierzi copiii. 


Stasi a fost recunoscut ca unul dintre cele mai represive și eficiente 
servicii de securitate ale statului din lume, fapt pe care unii germani din 
Est l-au tratat cu umor amar. Un banc spunca că Mossadul, CIA-ul și 
Stasi au primit sarcina să stabilească vârsta unui schelet, dar că numai 
Stasi a reuşit — i-a smuls o mărturisire. Era, de asemenea, foarte efici- 
ent în contraspionaj: a reușit să plaseze un agent în biroul cancelarului 
Willy Brandt, iar atunci când s-a afla, în 1974, Brandt a fost nevoit să 
demisioneze. Dar, ca toate instituţiile est-germane, era în slujba stăpă- 
nilor sovietici, iar atunci când Zidul Berlinului a căzut, s-a dezintegrat 
impreună cu toare celelalte. 


Pól Ó Dochartaigh, Germans and Jews since the Holocaust 


Germanii de stânga din Vest, precum şi o mare parte din 
stânga vest-europeană şi cea britanică păreau a fi hotărâți 
să nu vadă realitatea din RDG. Economişti altfel raționali au 
acceptat date aberante, evident fabricate cu privire la PIB-ul 
RDG; politicieni binevoitori au căutat asiduu dovezi ale 
bunelor intenții ale conducătorilor est-germani; sociologi 
inteligenți afirmau că, deşi, fireşte, nu era perfect, RDG-ul 
era într-un anume fel mai puțin materialist şi mai prietenos 
față de comunitate decât RFG-ul. 


Miopie cronică 

Jurnalistul de la The Guardian, Jonathan Steele, a ajuns în 1977 la 
concluzia că Republica Democrată Germană era „un model prezenta- 
bil al tipului de stat autoritar social în care s-au transformat naţiunile 
Europei de Est“. Chiar și conservatori aurodeclaraţi „realişi” vorbeau 
despre Germania de Est pe un ton foarte diferit de cel pe care îl folo- 
sesc acum. Pe arunci, cuvântul „Stasi“ rarcori ajungea să fic rostit. 


‘Timothy Garton Ash, în New York Review of Books, 2007 


Criticii culturali îi tratau pe artiştii din Germania de Est cu 
atâtea menajamente, încât oricine producea altceva decât 
propagandă fățişă pentru guvern era proclamat geniu. 


Un critic din Germania de Vest privește inapoi cu uimire 


Dintr-odată, iese la iveală că literatura RDG-ului, promovată cu 
atâta succes ani de zile, nu era în general mai mult decât maculatură... 
Ah, îmi zic eu azi, dacă aş fi scris măcar o singură recenzie cât de mică, 
să explic de ce literatura RDG-ului nu mă interesa. Dar nu, nu por 
să mă laud cu o asemenea distincţie. Când autorii din RDG primeau 
premii în Vest, zâmbeam cu totii și spuncam: O, da, e bonusul pentru 
RDG. 


Josef von Westphalen, Von deutscher Bulimie, 1990 


În ultimii săi ani de existență, RDG-ul a încercat să pretindă 
că era adevărata Germanie: a scos în evidență moştenirea 
lui Luther şi a sugerat că presupusele virtuți prusace, 
curățate de militarismul iuncherilor, reprezentau alternativa 
pozitivă la coca-colonialismul războinic al Statelor Unite. 
Acest lucru a fost bine primit de extrema stângă din 
Germania de Vest. Pe de altă parte, atât extrema stângă, cât 
şi extrema dreaptă germane tind să rezoneze cu toate 
curentele antioccidentale. Iar acest lucru nu a fost niciodată 
mai adevărat ca în anii 1960. 


Vremuri zbuciumate 


În 1960, Germania de Vest era un pilon al NATO şi al Pieței 
Comune. Luase locul Marii Britanii ca al doilea mare 
producător de automobile din lume şi chemase aşa-numitții 


Gastarbeiter (muncitori-musafiri) din Europa de Sud şi de 
Est să vină pentru a suplini lipsa acută de forță de muncă 
în anumite domenii. Cu toate acestea, RFG continua să fie o 
țară cu venituri mici şi consum modest, al cărei număr de 
posesori de automobile era doar jumătate din cel al Marii 
Britanii. 


Însă timpurile se schimbau, iar o generaţie care fusese 
mulțumită că poate munci, economisi şi uita de război era 
înlocuită de generația baby boom care dintr-odată voia totul, 
inclusiv să afle adevărul — cel mai bine, chiar acum. 


Tineretul de peste tot din Vest îşi pierduse răbdarea cu 
bătrânii plicticoşi, ipocriţi şi autoritari. În Germania 
conflictul era mai înverşunat, fiindcă în rândul generației 
mai în vârstă existau unii care fuseseră adevărați nazişti. 
„Procesele Auschwitz de la Frankfurt” din 1963 până în 
1968 i-au şocat pe tinerii germani. Vietnamul i-a înfuriat. O 
constelație stranie a revoltei a prins contur în capetele 
tinere: nenorociţii lor de taţi erau şi foşti nazişti, şi complici 
slugarnici ai capitalismului vestic. Mai întâi omorâseră 
evrei, ca imediat apoi să facă plecăciuni în fața americanilor, 
transformând Germania într-un consumator neputincios de 
McKultur. În anii 1950, orientarea spre vest 
(Westorientierung) fusese privită ca un lucru pozitiv, o 
alternativă la autoritarismul prusac sau nazist. Acum, 
reformulată ca  vestificare (Verwestlichung), căpătase o 
conotație negativă, iar în această privință, extrema dreaptă 
şi extrema stângă erau de acord. 


Locul unde extremele se întâlnesc 


De la sfârşitul anului 1965 până la începutul anilor 1970, demon- 
stranții purtau pancarte cu imagini îngemănare ale lui Lyndon B. John- 
son și Adolf Hitler și puneau semnul egalităţii intre presupusa barbarie 
a industriei culturale americane şi barbaria războiului... Orice idee, ori- 
cât de trăsnită, era binevenită atâta timp cât încăpea în cămașa de forță 
a antiamericanismului... Sloganul USA-S4-SS cra foarte popular... În 
multe cazuri, criticii vest-germani vorbeau de parcă ar fi fost abonaţi la 
mașinăria de propagandă a Estului. 


Bernd Greiner, Saigon, Nuremberg and the West: 
German Images of America în the Late 1960s 


Acesta a fost contextul cultural în care s-a manifestat în anii 
1970 gruparea teroristă de extrema stângă Baader-Meinhof 
sau Rote Armee Fraktion (RAF), care, sprijinită în secret de 
Stasi, a înspăimântat Germania de Vest. Şi poate nu e de 
mirare că unul dintre membrii ei de frunte, Horst Mahler, a 
devenit apoi un proeminent neonazist. 


Ulrike Meinhot şi Gudrun Ensslin erau tinere studente care fusese- 
ră profund marcare de un protestantism rigid și radical. Bărbaţii, bru- 
talul şi charismaricul Andreas Baader și dezrădăcinarul Jan-Carl Jaspe, 
crau mai puţin intelectuali și mai impulsivi. Cu roții provencau din 
clasa de mijloc. Mânaţi de ura faţă de războiul „imperialist“ al Statelor 
Unite în Vietnam și față de statul vest-german „represiv“, nu au formu- 
lat niciodată o ideologic politică cocrentă. 


New York Times, 3 ianuarie 1988 


Gruparea s-a născut în 2 iunie 1967, când un polițist din 
Berlinul de Vest (dovedit peste mulți ani că a fost în solda 
Stasi) l-a împuşcat pe un demonstrant neînarmat care 
protesta împotriva vizitei şahului Iranului. Mai apoi, într-o 
adunare a studenților, Gudrun Ensslin avea să declare: 
Acest stat fascist vrea să ne ucidă pe toți! Violenţa este 
unicul răspuns la violență. Asta este generația Auschwitz, 
nu ai ce să discuți cu ei! 


Germania nu era nici pe departe singura ţară în care vagul 
idealism al anilor 1960 a degenerat rapid în violenţă. 
Baader-Meinhof/RAF a fost însă unică prin grozăvia 
acțiunilor sale brutale, îndreptate împotriva unor persoane, 
şi unică prin tulburarea pe care a produs-o. La apogeul 
activității sale, în timpul aşa-numitei Toamne Germane din 
1977, când a fost capabilă să asasineze, aparent la 
întâmplare, personaje cunoscute - precum industriaşul şi 
şeful uniunii patronale, Hans-Martin Schleyer, şi Jürgen 
Ponto, şeful de la Dresdner Bank -, unul din patru vest- 
germani cu vârste de sub 30 de ani a recunoscut că resimte 


o anumită simpatie față de acest grup de asasini mesianici, 
care nu aveau un scop raţional definit, în afară de a obţine 
eliberarea din închisoare a conducătorilor săi. 


De ce simțeau atât de mulți oameni această simpatie 
nefirească? Desigur că antiamericanismul juca un rol major. 
Dar poate că la mijloc mai era şi altceva, ce venea din trecut: 


Meinhof a incercat să explice misiunea RAF... Membrii ei nu erau 
atâr de orbi încât să creadă că vor provoca o revoluție în Germania sau 
că nu vor fi ucişi ori aruncaţi în închisoare. Ideea era de a „salvgarda, 
istoric vorbind, stadiul de înţelegere atins de mișcare în 1967/68; era 
vorba de a nu permite ca lupta să se întrerupă din nou“... Acestea sunt 
cuvinte cu rădăcini adânci în trecutul german... în tradiţia luptei căreia 
ii eşti sortit, a luptei până la sfârşit, pentru a lăsa un mesaj pentru viitor. 


Neal Ascherson, în The Guardian, 28 septembrie 2008 


Ascherson (care o cunoştea pe Meinhof personal) are fără 
îndoială dreptate. În această concepţie asupra lumii, faptul 
că faci cu adevărat bine cuiva aici şi acum nu contează. Ce 
contează este exemplul pe care îl dăm unui viitor 
necunoscut, cramponându-ne de armele noastre, în pofida a 
orice. Dacă stai să te gândeşti bine, e o idee destul de 
ciudată şi e greu să nu-i vezi rădăcinile în concepția lui 
Luther potrivit căreia nu faptele bune ne salvează, ci doar 
credința (sola fide). 


Câmpul de bătălie Germania 


Din fericire, în timpul acestor ani de nihilism, politica 
germană nu a fost dominată de vreun erou cu ochii 
îndreptați asupra patosului justificărilor din viitor, ci de 
clasicul om de centru stânga, fumător înrăit, negociator din 
culise, cancelarul Helmut Schmidt. 

Sub Schmidt, Germania s-a confruntat cu teroriştii ei 
ucigaşi fără să îngrădească vreodată în mod serios libertatea 
personală. A supraviețuit crizei economice mondiale din 
1973 provocate de oprirea livrărilor de petrol de către țările 
OPEC, permițând creşterea împrumuturilor. Democraţia în 
Germania a ieşit triumfătoare, în vreme ce industria şi artele 
creative au fost salvate. 


Cariera lui Schmidt s-a încheiat când a vrut să fixeze ferm 
Germania în tabăra vestică, prea ferm pentru gustul 
propriului său Partid Social Democrat. Era o perioadă de 
mari tensiuni între Est şi Vest: în 1977, Schmidt a avertizat 
NATO că înarmarea masivă a sovieticilor cu rachete cu rază 
medie de acţiune crea un dezechilibru, astfel încât scenariul 
de coşmar al unui atac devenea tot mai probabil. Şi a 
sugerat ca Statele Unite să reacționeze pe măsură, purtând 
şi negocieri în acest sens. 


Dar partidul lui Schmidt a fost mereu reticent cu privire la 
proiectul lui Adenauer de legare de Vest (Westbindung). Unii 
dintre membrii săi au rămas convinşi, în pofida invadării de 
către sovietici a Ungariei (1956) şi a Cehoslovaciei (1968), că 
era mai probabil ca Statele Unite să fie cele care vor 
declanşa un conflict armat. În 1979, când s-a hotărât ca 
americanii să instaleze rachete Pershing cu rază scurtă de 
acțiune în Germania de Vest, mari părți ale populației s-au 
revoltat. Partidul Verzilor de azi s-a născut în timpul acelor 
proteste, care nu pot fi puse doar pe seama unei frici 
raționale de o apocalipsă nucleară inițiată de SUA. E mai 
credibilă ipoteza că Adenauer avea dreptate să se îngrijoreze 
cu privire la lipsa de simpatie pentru Westbindung a unora 
dintre germani. După cum declara recent unul dintre 
fondatorii Partidului Verzilor, Marieluise Beck: Nu realizam 
la vremea aceea că în realitate campania anti-Pershing era 


doar în parte pacifistă, iar, pe de altă parte, era şi un protest 
profund ambivalent împotriva Statelor Unite şi NATO. 


În 1982, Schmidt pierduse sprijinul partidului său, iar 
guvernul de coaliție, lipsit de susținerea liberalilor (FDP), 
care ceruseră tăieri bugetare, a căzut în urma unei moțiuni 
de neîncredere. Puterea a fost preluată de Helmut Kohl şi 
creştin-democrațţii săi, care erau de altfel în acord perfect cu 
linia lui Adenauer. Sub Kohl, rachetele americane au fost 
instalate în Germania. Rezultatul nu a fost o apocalipsă, ci 
negocieri serioase care în 1987 au dus la eliminarea tuturor 
rachetelor americane şi ruseşti cu rază scurtă de acțiune. 


Pe atunci însă totul se schimbase: Mihail Gorbaciov 
preluase puterea în imperiul sovietic, care era în stare de 
faliment şi se dezintegra. 


Elbia de Est revine 


La începutul anului 1989, cu sau fără Gorbaciov, cu sau 
fără falimentul statului, conducătorul RDG-ului, Erich 
Honecker, a declarat că Zidul va dăinui şi peste cincizeci 
sau o sută de ani. Guvernul plănuia cea de-a 40-a 
aniversare a existenței sale în 7 octombrie 1989 şi continua 
pe calea sa: China a fost lăudată deschis pentru că „apărase 
socialismul” în Piața Tiananmen,  est-germanii erau 
împuşcaţi pentru Republikflucht (fuga din republică), iar 
Stasi continua să instruiască ultimele progenituri bastarde 
ale grupării Baader-Meinhof pentru a comite asasinate în 
Vest. 


În mai, autorităţile maghiare au început să permită 
oamenilor să treacă în Austria şi mai departe în Germania. 
Zeci de mii de est-germani au simţit că aceasta era şansa lor 
de a scăpa; şi-au programat vacanțe în Ungaria. Dintr- 
odată, ambasadele Germaniei de Vest din Praga şi 
Budapesta erau pline cu est-germani care solicitau azil. În 
11 septembrie, ungurii au deschis pur şi simplu porțile. 
Până la sfârşitul lunii, 30 000 de refugiați ajunseseră în 
Germania de Vest. 


Într-un gest de disperare, est-germanii au închis granița 
spre Cehoslovacia. La serbarea aniversară a statului est- 
german din 6/7 octombrie, Gorbaciov, care nu era un fan al 
lui Honecker, i-a spus acestuia că viața îi pedepseşte pe cei 
care ajung prea târziu. 


Mulţimile au scandat Gorbi, iar după plecarea acestuia, 
poliția a început să bată demonstranţii. În 9 octombrie, la 
Leipzig, oamenii s-au adunat, hotărâți, dar temători: nimeni 
nu ştia dacă autorităţile aveau să adopte soluţia Peking 
(masacrul) sau soluția poloneză (compromisul). 


Gorbaciov se întreabă cât timp i-a mai rămas 


RDG-ului, Berlin, octombrie 1989. 


Nimeni din mulțime nu a aruncat cu ceva; nimeni din poliție 
sau armată nu a deschis focul. În 17 octombrie, Honecker a 
fost constrâns să demisioneze, iar în 3 noiembrie a fost 
redeschisă granița spre Cehoslovacia. 15 000 de oameni au 
fugit în două zile din RDG. În 9 noiembrie, pare-se că, dintr- 
o greşeală, Zidul Berlinului a fost declarat deschis şi a fost 
imediat năpădit de oameni care fie treceau dintr-o parte în 
alta, fie spărgeau bucăți din el cu ciocanul. Helmut Kohl 
însuşi s-a aşteptat atât de puţin la asta, încât evenimentele 
l-au surprins la un banchet de stat la Varşovia. 


Lucrurile au evoluat rapid, dar toată lumea presupunea că, 
pe moment, Germania de Est avea să rămână un stat 
separat. La urma urmei, unirea însemna cu siguranță un 
proces incredibil de complex, pentru care era nevoie de 
implicarea tuturor partenerilor internaţionali şi de o 


dezbatere largă, deschisă, publică, urmată de un vot pe 
această temă. 


Dar nimic din toate acestea nu avea să se întâmple. O 
alianță patriotică condusă de ramura estică a creştin- 
democraților lui Kohl (având-o în primele rânduri pe tânăra 
Angela Merkel) a câştigat cu un avans considerabil în noile 
alegeri pentru parlamentul est-german din martie 1990. În 
vreme ce problema unificării tot nu fusese decisă, est- 
germanii alegeau cu picioarele. Numai în ianuarie 1990 au 
plecat 200 000 în Vest. Ceea ce scandau demonstranțţii de la 
Leipzig s-a transformat dintr-un apel patriotic - Suntem un 
popor (Wir sind ein Volk) — într-un şantaj: Vine marca, stăm 
aici aşa, / De nu, mergem noi la ea! (Kommt die D-Mark 
bleiben wir, / kommt sie nicht, geh'n wir zu ihr!) 


Frica de o nouă Fugă din Est (Ostflucht) a împins acum 
lucrurile înainte. Dacă Germania de Vest schimba marca 
est-germană pe D-Mark la cursul de 1 la 1, oamenii 
rămâneau poate acolo unde erau. Dar cum ar fi putut o 
întreprindere de stat est-germană să plătească asemenea 
salarii? Cum ar fi putut să-şi permită noile regiuni paritatea 
la pensii şi ajutoare sociale? Consecința - subvenţii uriaşe 
din Germania de Vest - era atât de previzibilă, încât 
preşedintele Bundesbank, Otto Pöhl, a demisionat din cauza 
acestei probleme. Dar Kohl şi echipa sa au fost de neclintit. 
Germania de Est a trecut la D-Mark la 1 iunie 1990. 
Germania de Vest se angajase să plătească pentru a-i ține 
pe locuitorii Elbiei de Est acasă (deşi niciun guvern pe timp 
de pace de la 1850 încoace nu reuşise să-i oprească). 


Dar încă nu avusese loc niciun vot cu privire la unificare. 
Decizia finală a fost determinată de situația politică internă. 
Sondajele de opinie arătau toate că, la următoarele alegeri 
generale din Germania de Vest, Kohl şi partidul său aveau 


să fie înfrânți. Dar dacă nu avea să fie doar un vot al 
Germaniei de Vest? 


În mod cu totul neobişnuit, reunificarea a avut loc în 3 
octombrie 1990 fără ca vreuna dintre părți, Estul sau 
Vestul, să fi votat în această privință. Sunt numeroşi cei 
care susțin că Helmut Kohl a cumpărat acordul Franței 
promițând - fără a spune o vorbă poporului său - că va 
renunța cât de curând la mult-iubita D-Mark în favoarea 
monedei europene. 


Permiţând Germaniei să se extindă spre est, Mitterand l-a ajutat pe 
Kohl să devină „cancelarul unității“ (Kazzler der Einheit). Acest lucru 
l-a pus la rândul său pe Kohl în poziţia de a lua Germaniei mulr-iubira 
sa monedă, ceea ce a reprezentat unul dintre cele mai mari triumturi 


ale președinției lui Mitterand. 


Der Spiegel, 30 seprembrie 2010 


Kohl a mizat la maximum pe cartea patriotică, promițând un 
nou miracol economic, ce avea să transforme noile landuri 
în „peisaje înfloritoare”. Cu toate astea, în alegerile generale 
din decembrie 1990, în Germania de Vest abia dacă a 
rezistat, scăzând în comparaţie cu rezultatele din 1987. 
Populaţia era în mod clar afectată de ceea ce înfăptuise 
„cancelarul unităţii”. În Est, în schimb, a fost cu totul altfel: 
Kohl a dominat în preferințele electoratului din toate cele 
cinci landuri, în patru cu diferenţe uriaşe, astfel că i-a fost 
uşor să conducă o nouă coaliție. 


A urmat apoi decizia crucială dacă parlamentul avea să se 
mute de la Bonn la Berlin. În dezbaterea intensă şi prelungă 
din 20 iunie 1991, nu s-a ştiut, până la sfârşit, cine avea să 
câştige. Când într-un final s-au anunțat rezultatele, s-a 
văzut că parlamentarii din Germania de Vest votaseră cu 
291 de voturi pentru Bonn şi 214 voturi împotriva. Mulţi 
observatori au remarcat că doar pătimaşul discurs în 
favoarea Berlinului al ministrului de interne Wolfgang 
Schäuble - care fusese victima unei tentative de asasinat în 
urmă cu câteva luni, iar acum era condamnat să-şi petreacă 
tot restul vieții în scaunul cu rotile - a influențat 
semnificativ votul. 


Dar, aşa cum s-a întâmplat adesea în istoria germană, lipsa 
de unitate a însemnat eşecul Vestului. Votul parlamentarilor 
vestici a fost limpede pentru Bonn, dar nu suficient. 
Fiindcă, din nou, blocul monocultural al Elbiei de Est, deşi 
numeric mult mai mic, a avut puterea să întoarcă decizia cu 
o diferență, ce-i drept, foarte mică: noile landuri au votat în 
proporție de 80% pentru Berlin, aşa că în final au fost 320 
de voturi împotrivă față de 328 pentru Berlin. Centrul politic 
al Germaniei s-a mutat din vechea Renanie, romană în 
trecut, într-un oraş a cărui pretenţie de a fi capitala națiunii 
se baza în totalitate pe ideea că în 1871 avusese loco 
unificare adevărată. 


Cea mai scurtă istorie a politici germane de la Friedrich cel 
Mare încoace 


Germania de Vest 


dezbinată 


-f 


Blocul unit al Elbiei 
de Est 


disproporţionată în 
afacerile germane 


are o pondere 


Elbia de Est 


Fără al doilea miracol 


Curând avea să se vadă că Germania de Vest îşi asumase 
mai mult decât putea să digere. Nu a existat niciodată vreo 
formulă misterioasă pentru miracolul economic 
(Wirtschaftswunder), ci doar purgativul necruţător al pieţei 
libere prescris de Erhard în circumstanţele unice de după 
1948. Unificarea monetară din 1990 a însemnat exact 
contrariul: a adus mulțumire pe termen scurt, dar a fost 
dezastruoasă pentru afaceri. 


Cu salariile, ajutoarele sociale şi pensiile aproape la paritate 
cu Vestul, cei mai mulți est-germani au decis să rămână 
locului. Dar, cum productivitatea era mult mai scăzută 
acolo după decenii de investiții aproape inexistente, 
economia nu putea face față competiției. Aşa că Germania 
de Vest a fost nevoită să plătească nota. 


La fel ca în perioada dintre 1871 şi 1933, germanilor mai 
bogați şi mai productivi din Vest li s-a spus că era datoria 
lor națională să subvenţioneze neajutorata economie a Elbiei 
de Est şi să hrănească un aparat birocratic vast în noua lor 
capitală, Berlin. 


Germania de Vest 


face bani 


TITI 


Berlinul încasează 


taxe şi impozite 


subvenţionează 


Elbia de Est 
din „datorie 
naţională“ 
Berlinul 
1871-1933 
1949-1989 
199 l-—prezent 


Curând, au început să apară dubiile şi să circule bancurile: 


— Care e diferenţa dintre un turc şi un est-german? 


— Turcul vorbeşte germană şi munceşte. 


— De ce sunt chinezii atât de fericiți? 


— Fiindcă ei mai au încă Zidul. 


Economia a început să scârțâie. În 1997, noul Mercedes A- 
Klasse s-a răsturnat în timpul testului de stabilitate 
(Elchtest), gândit să verifice în ce măsură o maşină poate să 
frâneze brusc şi să evite un obstacol; vestea s-a răspândit, 
devenind proverbială, deoarece părea să arate că Germania 
nu mai este capabilă să ţină pasul. La sfârşitul celui de-al 
doilea mileniu, susținătorii optimişti ai cuplului 
transatlantic Bush-Blair erau siguri că viitorul aparținea 
modelului anglo-saxon: 


În vreme ce creşterea economică încetinește din nou, Germania 
este declarată bolnavul (dacă nu chiar Japonia) Europei... Slăbiciunea 
Germanici vine, ce-i drept, într-un moment deosebit de nepotrivit 
pentru euro. Deprecierea aproape neîntreruptă a noii valute în fața do- 
larului de la introducerea ei în ianuarie este determinată în mare parte 
de atmosfera apăsătoare din economia germană... Nivelul subvenţiilor 
pentru Est, care se cifrează la aproximativ 5% din PIB-ul german, nu a 
scăzut aproape deloc din 1990... E foarte puţin probabil ca Germania 
să scape curând de a mai fi numită bolnavul Europei. 


The Economist, 3 iunic 1999 


Al treilea mileniu 


În vreme ce anglo-saxonii cei hrăpăreţi s-au angajat 
satisfăcuți într-o cursă de împrumuturi şi cheltuieli care s-a 
dovedit a fi la fel de solidă ca o bancă islandeză********, 
germanii şi-au văzut de treabă. 


Un alt politician pragmatic de centru-stânga, Gerhard 
Schröder, a izbutit să reducă sistematic ajutoarele sociale 
prin reforma numită Hartz-IV. Din acel moment, a devenit 
mult mai puţin atrăgător să trăieşti pe termen lung din 
ajutoare de stat, aşa încât tot mai mulți asistați îşi făceau 
drum spre Jobcenters (Centre de joburi), al căror nume 
englezesc ne sugerează de unde a venit ideea. Schröder i-a 
convins şi pe Verzi, partenerii săi de coaliție, că a ţine 
Germania departe de orice război însemna a tolera 
măcelurile care se petreceau tocmai atunci în Balcani şi i-a 
convins să renunţe la atitudinea lor intransigentă. Pe cei de 
extremă stânga din propriul său partid i-a îmbunat dându- 
le doze de antiamericanism, declarând sus şi tare că 
Germania nu va participa la al Doilea Război din Golf, 
deoarece nu era dispusă să intre în noi aventuri. George 
Bush s-a înfuriat, însă acasă Schröder şi-a mai asigurat un 
mandat. 


În 2005, Germania nu părea defel bolnavă. Europenii din 
sud cheltuiau euro supraevaluați pentru mărfuri germane 
de calitate, în vreme ce propriile lor produse, cu prețuri mai 
mici, rămâneau nevândute. Orientul Îndepărtat devenise 
dintr-odată bogat, iar locuitorii săi îşi doreau ceea ce îşi 
doreau şi europenii bogaţi; noile lor industrii avea nevoie de 
maşinile-unelte, macaralele şi benzile transportoare pe care 
industria germană le producea la comandă şi la o calitate 
fără egal. America nu se mai sătura de automobilele 
germane importate. Într-o lume inundată de credite, 
Germania lucra la turație maximă. 


În 2008, când criza a lovit puternic toate economiile din 
lume, lucrurile ar fi putut lua o întorsătură urâtă pentru 
Germania. Dar la ei recesiunea nu a durat decât un an. 
Germania a mizat că furtuna va trece repede, şi şi-a 
alimentat în continuare baza industrială în loc să o lase să 
moară. Faptul că mare parte din industria germană este în 
continuare în proprietatea unor familii (datorită în mare 
parte măsurilor lui Erhard din 1948), şi nu a unor fonduri 
de investiții a fost de folos. Oamenii aceştia nu au vrut să 
înceteze a mai fi industriaşi, chiar dacă situația se 
înrăutăţțise. Băncile de stat - care adesea erau acționari 
semnificativi în întreprinderile industriale, ca în cazul 
concernului VW - au sărit şi ele în ajutor. lar tradiţia 
proprie Germaniei de Vest a negocierilor dintre sindicate şi 
patronat a rezolvat ce mai rămăsese de rezolvat. Proprietarii 
au oferit, iar muncitorii au acceptat norme de lucru parțiale 
în locul şomajului. 


După cum s-a văzut, Germania mizase corect. Când restul 
lumii şi-a revenit, America a rămas în continuare 
dependentă de importuri, iar Orientul Îndepărtat, la fel de 
bogat. Chiar şi europenii obligați să fie mai atenți la 
achiziții, alegeau într-adevăr mai atent, oprindu-se la ceea 
ce considerau a fi mărfuri de calitate care îşi păstrau 
valoarea. La apogeul crizei elene, locuitorii Greciei dădeau 
foc  steagurilor germane, dar cumpărau mai multe 
automobile germane decât înainte, ca pe nişte investiții 
pentru cazul în care ar fi fost forțați să iasă din zona euro. 


Germania părea incredibil de robustă şi stabilă. În trei 
scrutine la rând (2005, 2009 şi 2013), Angela Merkel a ieşit 
câştigătoare; iar la fiecare dintre acestea a fost foarte 
aproape de a avea majoritatea, ceea ce este un lucru extrem 
de rar în Germania. Țara era campioană mondială la 


exporturi şi se bucura de atâta încredere că putea să 
împrumute bani cu dobândă zero. Când oamenii ziceau că 
Europa trebuie să plătească pentru statele ei mai sărace, se 
gândeau la Germania; când America spunea că Europa 
trebuie să înfrunte Rusia, se gândea la Germania; când 
politicienii britanici cereau concesii speciale de la Europa, se 
gândeau la Germania. 


Societatea germană funcţiona şi ea. În termeni de avuţie 
personală, în mod surprinzător, germanul mediu era mai 
puţin bogat decât francezul sau italianul mediu. Aceasta 
fiindcă mult mai puţini germani erau proprietari ai caselor 
în care locuiau, iar mulți din fosta Germanie de Est nu 
dețineau practic nimic. Dar aşa cum a subliniat un distins 
istoric al economiei, conaționalii săi nu erau defel săraci, 
fiindcă erau parte a unui corp politic bine uns: 


Statul social (Sozialstaat) este parte a avuţiei germanilor... Trăim 
într-o comunitate (Gemeinwesen) în care oamenii nu trebuie să se ba- 
zeze atât de mult ca în alte ţări pe averea personală pentru a trăi în 
siguranță şi mulţumiţi. Avuţia noastră nu se măsoară doar în numărul 


de automobile sau de case pe care le deținem. 


Werner Abelshauser, în Die Zeit, 27 martie 2013 


Afirmația lui Abelshauser conținea şi un avertisment. Ce s- 
ar întâmpla dacă acea încredere tipic vest-germană în 
economie şi instituțiile publice slăbea la un moment dat? De 
fapt, apăruseră unele semne ale decuplării celor foarte 


bogaţi de la comunitatea funcțională a lui Abelshauser. Din 
2012, germanii cu bani au început să se poarte mai mult ca 
nişte anglo-saxoni, investind atât de mult în proprietăţi 
imobiliare, încât prețurile caselor le-au depăşit chiar şi pe 
cele de pe faimoasa piaţă britanică. Învăţământul particular 
— nici pe departe atât de important în Germania ca în 
Regatul Unit sau în SUA - a prins dintr-odată aripi. S-a 
născut un nou partid politic, pro-piaţă liberă, anti-ajutoare 
sociale, anti-scutirea Greciei de datorie şi critic la adresa 
UE: AfD (Alternative für Deutschland). Fondatorul 
partidului, Bernd Lucke, era profesor universitar, ca de 
altfel jumătate din cei care (mulți dintre ei cetățeni de vază) 
au sprijinit public primul său manifest. Cei avuți păreau a 
se îndoi de vechile certitudini. Ce s-ar întâmpla însă dacă şi 
cei săraci — 40% dintre germani care nu dețin absolut nimic 
(Die Welt) — ar înceta să mai creadă? 


Însă toate acestea erau mai degrabă zgomote de fond pe 
vremea când Merkel îşi prelua triumfătoare cel de-al treilea 
mandat. Adevărata problemă era, ca întotdeauna, Elbia de 
Est. 


Insuportabilul Est 


În pofida unui program de ajutorare colosal, peisajele 
înfloritoare ale lui Kohl trăiau în continuare „cuplate la 
aparate”. Cifrele cumulate deveneau năucitoare: 


Doar în 1991 au fost transferate spre Germania de Est 143 de mili- 
arde de mărci pentru a plăti salarii și pensii, pentru a sprijini afacerile și 
a îmbunătăţi infrastructura... Între 1991 şi 1999, s-a ajuns la un total de 
1,634 de bilioane de mărci, şi chiar scăzând contribuţiile est-germane la 
buget, tot rămâne un net de 1,2 bilioane... Sumele au fost atâr de mari, 
încât datoria publică în Germania s-a dublat. Acest trend datând din pri- 
mii ani de la unificare nu s-a schimbat în mod substanţial nici până în 


zilele noastre. 


Oficiul Federal de I:ducaţie Politică, 23 iunie 2009 


Aceste cheltuieli uriaşe au avut un efect minim. Ce-i drept, 
Berlinul metropolitan părea să înflorească. Fiind capitală, 
era o sursă de cheltuieli guvernamentale; turiştii şi 
antreprenorii au fost cuceriți de şicul său grunge şi chiriile 
mici. Dar totul se baza pe datorii şi subsidii. Berlinul (cu o 
populaţie de 4 milioane) avea datorii mult mai mari decât 
Bavaria (cu o populaţie de 12,5 milioane), deşi primea anual 
de la guvernul federal 3,5 miliarde de euro. Orice capitală 
europeană contribuie la finanțele țării; numai în Germania 
este invers. 


În Elbia de Est profundă situaţia era catastrofală. Populaţia 
Bavariei a crescut între 1991 şi 2012 cu 8%; în Sachsen- 
Anhalt a scăzut cu 20%. În limbajul sec al Ministerului 
Federal al Economiei şi Energiei, citim într-un raport din 
2016 că această situație demografică este unică în Europa 
şi pe plan internaţional. După cum s-a văzut, nici măcar 
două bilioane de euro nu au putut suplini faptul că Elbia de 


Est continua să fie, din 1850 încoace, un loc în care, dacă 
puteau să aleagă, cei mai mulți germani nu doreau să 
locuiască. 


S-a stabilit oficial că tendința avea să se mențină şi, cum cei 
care părăseau Elbia de Est erau în majoritate tineri, educați 
şi de sex feminin, realitatea de la fața locului avea să fie 
chiar mai rea decât spuneau cifrele. 


Populaţia Germaniei 2009-2030 
conform predicţiei 

Bundesinstitut für Bau-, Stadt- und 
Raumfonchung, 2012 


E Scădere estimată cu peste 10% 
Ei Scădere estimată cu 0-109% 


Se estimează creştere 


Şi, din nou, încercați să trasaţi pe această hartă cele două 
linii — limesul din 100 e.n. şi Elba —, pentru a vedea viitorul 
probabil al Germaniei. 


Cei care au rămas - tot mai în vârstă, mai puțin educați şi 
de sex masculin — au votat cu totul altfel decât Vestul. De 
câte ori se publica principalul sondaj naţional cu privire la 
intenţiile de vot ale populaţiei - „Întrebarea de duminică” 
(die Sonntagfrage) a institutului Infratest Dimap -—, datele 
erau împărțite pe două regiuni Westdeutschland şi 
Ostdeutschland. Trebuia să se procedeze aşa, fiindcă altfel 
rezultatele ar fi putut induce în eroare. În 2005 şi 2009, 
alegătorii din  Elbia de Est au pus  NPD-ul 
(Nationaldemokratische Partei Deutschlands - Partidul 
Naţional-Democrat German), un partid care este pe față pro- 
nazist, în parlamentele a două landuri. lar în vreme ce un 
număr semnificativ vota pentru extrema dreaptă, un număr 
mult mai mare vota pentru Die Linke (Stânga), succesorul 
vechiului partid comunist al RDG-ului. Din nou, divizarea 
geografică este hotărâtoare, aşa că hărțile sunt cei mai buni 
martori: 


gvo: de peste 22% pentru Die Linke N Vot de peste 3% pentru NPD 


Bastioanele extremei stângi și ale dreptei neonaziste, 2013 


Ar fi uşor să pui toate acestea pe seama ocupației sovietice 
dintre 1949 şi 1989. Însă Elbia de Est votează de mult timp 
încoace diferit. A votat în mod disproporționat pentru 
vechiul Partid Conservator înainte de Primul Război 
Mondial, pentru DNVP în timpul Republicii de la Weimar, 
pentru nazişti în 1930-33, iar în 2009, atât pentru 
extremiştii de stânga, cât şi pentru cei de dreapta. 


Nostalgia pentru vechea Germanie de Est - Ostalgie, cum a 
ajuns să se numească - este în ochii celor mai mulți 
germani o experiență nevinovată, ironică, bună pentru 


turişti, dar e clar că în Saxonia sau Pomerania exista mai 
mult decât o mână de oameni cărora le era cu adevărat dor 
de acea germanitate care nu avea nimic în comun cu valorile 
sau cu alianțele Vestului. 


Cu toate acestea, în 2015, Germania cea prosperă şi sigură 
părea din nou capabilă să trăiască încătuşată de o Elbie de 
Est muribundă în plan economic şi enervantă din punct de 
vedere politic. Rata celor care erau de acord cu Merkel era 
de 75% - ceea ce reprezintă un procentaj uimitor pentru un 
lider democrat aflat de zece ani la putere. Fusese dură cu 
Grecia şi nu era iubită în sudul Europei, dar noile state 
membre ale UE din estul Europei şi propriii ei votanți au 
aplaudat-o. 


Apoi, în septembrie 2015, Merkel a supus comunitatea 
funcțională care era societatea germană - şi cu ea întreaga 
Uniune Europeană - unui test de stabilitate asemenea 
celebrului Elchtest pe care trebuie să-l treacă automobilele. 


Toamna ciudată a Angelei Merkel 


Tratatul de la Dublin din 1997 stabileşte că persoanele care 
cer azil în Uniunea Europeană trebuie să se înregistreze şi, 
prin urmare, să rămână în prima ţară UE în care au intrat. 
În septembrie 2015, când valul de refugiaţi a început să se 
îndrepte spre nord şi vest din zona de conflict dintre Irak şi 
Siria, Angela Merkel a nesocotit prevederile tratatului în 
mod unilateral. În acest fel, Germania a devenit destinația 
numărul unu pentru fugarii din Orientul Mijlociu. 


Nu este clar de ce a făcut acest lucru. Poate că s-a simțit 
obligată moral: o dorință autentică de a ajuta refugiații şi de 
a uşura presiunea exercitată asupra Italiei şi Greciei. Poate 
că a văzut în nou-veniți sânge proaspăt pentru populația 
îmbătrânită a Germaniei. Sau poate că a fost o manevră 
politică mai complexă. Propriul ei partid încerca de mai mult 
timp să refuze să le acorde azil celor din Albania, 
Muntenegru şi Kosovo — pe motiv că acestea erau acum 
state de origine sigure - şi fusese mereu blocat de social- 
democraţii din coaliție. Unii cred că Merkel a mizat că, 
preluând inițiativa în problema refugiaților din Siria, îşi 
asigura un avantaj moral în această chestiune. 


Oricare ar fi fost motivele ei, efectul a fost acela de a declara 
în mod unilateral Europa de Sud-Est drept tabără de tranzit 
pentru refugiații care cu toții doreau să ajungă în Germania, 
o țară al cărei lider zâmbitor îşi făcea selfie-uri cu ei. Se vede 
însă că Merkel şi-a făcut greşit socotelile cu privire la 
numărul lor şi la rezistența pe care avea să o întâmpine din 
partea celorlalte state din UE. 


Primirea bună făcută refugiaților de mulți germani a uimit 
lumea întreagă, dar avea curând să-şi atingă limitele, atunci 
când s-a văzut că doar o minoritate din uriaşul fluviu care 
se revărsa în țară erau cu adevărat familii de sirieni care 
fugiseră din fața pericolului de acasă — sau măcar sirieni. lar 
în noaptea Anului Nou din 2015-2016, când în centrul 
oraşului Köln s-au produs agresiuni sexuale în masă ai 
căror autori erau tineri de origine arabă sau nord-africană 
(cum s-a exprimat poliția), aparent fără teamă față de 
autorități, a sunat şi ceasul politicii uşilor deschise. 


Merkel a continuat să-şi repete mantra Facem față (Wir 
schaffen das), în timp ce le cerea celorlalte țări din UE să 
primească şi ele refugiați. Nimeni în afara Suediei nu a 


răspuns cererii ei, dar şi Suedia şi-a închis curând uşile. În 
Europa de Est reacția a fost deosebit de aprigă. 


Când Merkel a deschis granițele Germaniei pentru refugiații blo- 
cați la Budapesta în septembrie anul trecut, se afla la apogeul puterii ei. 
Însă în Europa, politica ci de austeritate îi făcuse mulți dușmani — și 
iată că acum impunea continentului principiile ei legare de refugiaţi, 
care erau un amestec ciudat de spirit parohial protestant şi sensibilitate 
germană. Preţul politicii ci nu a fost doar ascensiunea unui nou partid 
populist de dreapta în Germania şi o socierare germană care este mai 
divizată şi mai nemulțumită ca oricând. A crear, de asemenea, o Furo- 
pă care nu mai este unită. 


Der Spiegel, 10 martie 2016 


Partidul populist de dreapta care s-a născut era AfD-ul, care 
în cursul anului 2015 a suferit o mutație spre ceva extrem 
de apropiat de partidul neonazist NPD. În 2016, a obţinut 
15,1% din voturi în prosperul land sud-vestic Baden- 
Württemberg. Reieşea că niciun loc nu mai era sigur. Dar 
Baden-Wurttemberg este cunoscut ca unul dintre landurile 
divizate din punct de vedere religios (a fost creat în 1949 
prin reunirea a trei regiuni diferite), iar dacă te uiţi pe o 
hartă la rezultatele alegerilor din 2016, tabloul este similar 
cu cel al întregii Germanii din perioada 1930-33: dreapta 
radicală obţine cele mai bune rezultate în regiunile 
protestante. La fel cum s-a întâmplat cu Hitler - cum se 


întâmplă cu Brexit şi Trump —, ceea ce îi face pe oameni 
vulnerabili la ameninţări şi promisiuni nu este doar venitul, 
ci şi cultura. Elbia de Est, cu amestecul ei străvechi de 
spaime coloniale şi autoritarism luteran, este solul cel mai 
fertil: acolo AfD-ul a obținut 24% în Sachsen-Anhalt şi 
20,9% în Mecklenburg-Vorpommern. În ambele landuri, 
NPD-ul a primit 3% din voturi. Nicio subvenție, nici măcar 
cele două bilioane primite din 1990 încoace - adică în 
fiecare an o sumă echivalentă cu datoria Greciei - nu poate 
să şteargă străvechiul tipar mental. 


După un atac asupra unui cămin de azilanțţi în februarie 
2016, Die Welt publica un articol al cărui titlu sugera că nu 
imigranții erau cei care aveau o problemă cu asimilarea în 
cultura germană, ci saxonii (în Germania de Vest, numele de 
saxoni este adesea folosit ca sinonim pentru est-germani). 
Când festivitățile de Ziua Unităţii Germane din 3 octombrie 
2016 de la Dresda au fost compromise în avans de atacurile 
cu bombe incendiare ale neonaziştilor, iar în ziua propriu- 
zisă, de demonstrații agresive ale extremiştilor de dreapta, 
ziarele Germaniei, fie liberale, fie conservatoare, s-au 
întrebat dacă nu cumva saxonii erau într-adevăr un popor 
diferit. Şi ce se întâmpla oare în minţile est-germanilor? O 
glumă amară le oferea răspunsul: dacă Europa poate avea 
un Brexit, de ce n-ar avea Germania un Saxit? 


În decembrie 2016, nu a mai fost loc de glumă, ci doar de 
disperare atunci când a avut loc atacul mortal cu un camion 
într-o piață de Crăciun din Berlin, săvârşit de un azilant 
respins care, în opinia celor mai mulți germani, ar fi trebuit 
să fi fost de mult deportat. Întărit de supărarea oamenilor, e 
foarte probabil ca AfD-ul să se extindă dincolo de fortărețele 
sale din Elbia de Est în alegerile din 2017.******** 


Concluzie: Adevărata istorie a 
Germaniei 


Nu are rost să studiezi trecutul dacă acesta nu luminează 
prezentul. În vreme ce Occidentul se luptă cu un şir de 
crize, povestea Germaniei ne transmite un mesaj clar. 
Scurta perioadă prusacă/nazistă din istoria Germaniei — 
1866-1945 - trebuie în sfârşit recunoscută drept ceea ce a 
fost: o rătăcire teribilă. 


Începând din anul 100 e.n., sudul şi vestul Germaniei au 
făcut parte din Europa Occidentală, iar noua Germanie, 
nonvestică în esenţă, care a fost Prusia şi-a făcut apariția 
abia în 1525. Cât despre germanii din Vest, aceştia erau 
atât de departe de a fi războinici din fire - ori adulatori 
înnăscuți ai statului —, încât au fost incapabili să se 
unească. Pe măsură ce timpul trecea, pământurile lor s-au 
transformat în câmpuri de bătălie şi potențiale colonii ale 
vecinilor mai puternici. Apoi, în 1814, Prusia, care la acea 
vreme era un simplu client al Rusiei, s-a văzut întărită în 
mod surprinzător de un acces unic de stupiditate. Marea 
Britanie, asemenea unui Trump al zilelor noastre, a dorit cu 
orice preț ca Europa să rămână un ghem de state aflate în 
competiție, aşa că a făcut cadou Prusiei regiunea puternic 
industrializată de pe Rin. În 1866, Germania sud-vestică a 
fost înfrântă în luptă, iar la scurt timp după aceea absorbită 
de o Prusie întărită în mod fatal, o ţară care, judecând după 
majoritatea criteriilor - istorie, geografie, aranjamente 
politice, religie —, îi era complet străină. Aceasta a fost marea 
deformare suferită de Germania. De atunci încolo, toată 
bogăţia, industria şi forța umană a Germaniei sud-vestice 
au fost canalizate pentru a satisface ambițiile Prusiei. 


Acestea erau îndreptate înainte de toate spre hegemonia 
asupra Poloniei, țărilor baltice şi nordului Europei Centrale 
- în alianță cu Rusia, dacă era posibil, în urma unei 
confruntări cu Rusia, dacă era cazul. Lupta milenară s-a 
încheiat în 1945 cu extincția înecată în sânge a Prusiei, 
inclusiv a numelui ei. Germania de Vest era în sfârşit liberă. 
În 1949, a devenit în cele din urmă o adevărată entitate 
politică. 


Germania de Vest (1949-1990) era extraordinar de asemănătoare cu Germania gâr 
Augustus în jurul anului 1 î.e.n., cu Francia de Est a Tratatului de la Verdun d 


843 e.n. şi cu Confederaţia Rinului din 1808. 


Germania lui Konrad Adenauer, Willy Brandt şi Helmut 
Schmidt nu era vreo țară provizorie, necoaptă, care îşi 
aştepta îndurerată cealaltă jumătate. Spre deosebire de acel 
monstru trecător care a fost Prusia-Germania, avea rădăcini 
autentice. Entitatea politică ce se întindea până la Elba în 
est şi îşi avea capitala pe Rin, acolo unde ferestrele 
Germaniei se deschid larg spre vest... printre podgorii 
(Adenauer), a fost punctul culminant al adevăratei istorii a 
Germaniei: o țară în mod clar diferită de țările 
mediteraneene, dar care era în mod indubitabil parte a 
Occidentului. 


Însă în 1991, podgoriile au fost abandonate în favoarea 
Berlinului, care este mai aproape de Varşovia decât de 
Mainz ori Stuttgart. S-a văzut că exista un spectru prusac 
care continua să bântuie Germania: învingătorii din 1866 
continuau să scrie din umbră istoria ei. Aşa-zisa reunificare 
a creat doar o nouă versiune ajustată a aşa-numitului 
Imperiu German, această minciună prusacă impusă 
Germaniei vestice şi lumii de către Bismarck în 1871. Au 
fost prea mulți cei care nu au stat să chibzuiască: au 
sprijinit instinctiv această presupusă reunificare; au 
presupus, fără a întreba de ce, că Berlinul era capitala lor 
naturală; au fost de acord că era datoria lor naţională să 
subvenționeze Elbia de Est falimentară, la fel cum fuseseră 
obligați predecesorii lor să o facă pe vremea iuncherilor şi a 
naziştilor. Puţini germani au realizat în 1990 că, de fapt, 
dansau după o melodie prusacă pe jumătate uitată. 


Amintirea acestei istorii ar putea să-i ajute acum pe germani 
să privească, aşa cum a făcut Adenauer, spre adevărații lor 
prieteni şi adevăratele lor interese, înainte de a fi prea 
târziu. Germania - practic, Germania de Vest — a înregistrat 


un surplus comercial colosal, în special în zona euro, unde 
în 2016-17 va depăşi 100 de miliarde de dolari.******** Prin 
urmare, guvernul german poate să obțină credite cu dobânzi 
uluitor de mici. Obligaţiunile pe 10 ani emise în 2016 de 
guvernul german au avut dobânzi negative şi, cu toate 
acestea, s-au vândut, ceea ce înseamnă că investitorii 
internaționali plătesc Germaniei ca să le țină banii. Dar, în 
loc să se ofere ca un soi de garant pentru o emisiune 
comună de euroobligațiuni (eurobonduri), Germania cere cu 
insistență rectitudine financiară de la vecinii care-i sunt 
vitali, de la piețele sale de export şi de la prietenii 
tradiționali, în timp ce varsă trilioane în Elbia de Est, cea 
care s-a dovedit a fi atât de dăunătoare. Aceasta este Prusia 
care vorbeşte de dincolo de mormânt. 


În jur de 35% dintre alegătorii din Ostdeutschland, cu 
excepția zonei metropolitane a Berlinului, intenționează 
actualmente să voteze pentru AfD-ul de extremă dreapta 
sau şi mai extremistul NPD, ori pentru extrema stângă Die 
Linke, partide care, toate, vociferează permanent împotriva 
UE şi NATO. Spre deosebire de popoarele care trăiesc la 
granița cu Rusia, est-germanii de la ambele extreme politice 
au notabila tendință să se gândească la Moscova ca la un 
partener mai firesc, un frate spiritual mai apropiat decât 
Parisul sau Washingtonul. Aceasta, dacă mai este nevoie să 
o repetăm, este o idee care nu are nimic de-a face cu istoria 
germană, ci doar cu istoria Prusiei. Fostul ministru de 
externe al Germaniei, Joschka Fischer, nu este tocmai un 
discipol al lui Konrad Adenauer (a devenit cunoscut în anii 
1960 ca lider al unor demonstraţii de extremă stânga), dar 
acum îi invocă memoria: 


AFD-ul reprezintă naționaliștii germani de dreapta (şi mai rău) 
care doresc să se întoarcă la statutul de țară din centrul continentului 
şi să stabilească o relaţie mai strânsă cu Rusia. Colaborarea dintre 
CDU (Uniunea Creștin-Democrară) şi AFD ar fi o trădare la adre- 
sa moștenirii lui Adenauer şi echivalentă cu sfârşitul Republicii de la 
Bonn... Nu putem decât să sperăm că vom fi scutiți de acest destin 
tragic și că Merkel va rămâne la conducere și după 2017. Viitorul Ger- 
maniei, al Furopei și al Vestului ar putea să depindă de asta. 

Joschka Fischer, Zhe West on the Brink, 3 octombrie 2016 


Angela Merkel are să câştige din nou; ea şi Emmanuel 
Macron vor avea şansa să reînvie alianța franco-germană 
din cadrul UE. Dar nu va fi uşor. Punctele tari ale Franței şi 
Germaniei de acum sunt foarte diferite de cele de pe vremea 
lui de Gaulle şi Adenauer. „Reunificarea” a mutat masiv 
atenția Germaniei spre Elbia de Est. Capitala Bonn era 
geografic foarte aproape de Paris, Bruxelles, Haga şi chiar 
Londra; Berlinul este mai aproape de Varşovia şi Praga. 
Ezitările lui Trump cu privire la NATO, ieşirea Marii Britanii 
din UE, ostilitatea Europei de Sud față de Germania nu pot 
decât să încurajeze ideea că păstrarea legăturii cu Vestul nu 
mai este esențială pentru viitorul Germaniei. 


Germania trebuie să îşi amintească acum adevărata ei 
istorie. Europa trebuie să facă la fel, înțelegând că perioada 
1871-1945 a reprezentat o anomalie prusacă în istoria unei 
țări în care adularea autorității statului, zelul puritan şi 


militarismul chipurilor brăzdate de cicatrici erau elemente 
cu totul străine. Germania este unica speranță a Europei. 
Ea trebuie să acționeze şi trebuie privită drept ceea ce ar fi 
trebuit să fie mereu: o țară puternică în inima Vestului. 


Post-scriptum, noiembrie 
20 1 Qi 


După alegerile din septembrie 2017, toate aceste chestiuni 
au devenit şi mai urgente. AfD-ul a obținut 12,6% din voturi 
la nivel naţional - printr-o bizară coincidență, tot atât cât 
UKIP în Marea Britanie în 2015 —, dar în Saxonia a ajuns la 
27%, impunându-se acolo drept cel mai mare partid. 


Ce se întâmplă dacă se întăreşte? Istoria ne poate linişti. Nu 
intrați în panică, după cum a declarat David Cameron când 
a aflat despre cele 12,6% ale UKIP. Germania de Vest şi de 
Est au fost mereu țări diferite. Trebuie să începem să privim 
situația politică din Germania la fel cum o privim pe cea din 
SUA. Trebuie să ținem cont de istoria culturală şi de falia 
reprezentată de Elba, mult mai veche şi mai adâncă decât 
diviziunea creată de Războiul Civil din America. Saxonia nu 
va deveni niciodată asemeni Renaniei, aşa cum nici statul 
Mississippi nu va vota niciodată cu democraţii. Din păcate. 
Pe de altă parte însă, există un avantaj uriaş: politica 
Saxoniei nu se va răspândi spre sud-vestul Germaniei cum 
nici California nu va fi de partea republicanilor. Rezultatele 
din 2018 din Bavaria şi Hessen ne confirmă acest lucru. 
Există din punct de vedere cultural o cumpănă a apelor pe 
care AfD-ul pur şi simplu nu o poate traversa. 


AfD 

Alegerile din 2017 
pentru Bundestag 
În procente 


E <15% 
10-15% 
>5% 


Sursa: Oficiul Federal de Statistică, Infratest Dimap 
© Handelsblatt 


Aşadar, având în vedere că Germania trebuie să se aştepte 
la o viață fără Angela Merkel, lecţia istoriei e limpede. 
Germania de Vest trebuie să înceteze să risipească bani 
încercând să mulțumească o regiune care nu va fi nicicând 
mulțumită. Şi să se gândească mai mult la sine şi cum să-şi 
poarte de grijă. Elbia de Est este mult mai mică acum şi nu 
mai are forța să dicteze politica națională, dacă oamenii îşi 
păstrează cumpătul. Criză? Nu, dacă germanii îşi înțeleg 
propria istorie. 


Mulţumiri 


Se spune adesea că în editurile britanice nu mai există 
editori adevărați. Ben Yarde-Buller este dovada vie a 
neadevărului acestei afirmații, şi nu ştiu cum să mulțumesc 
providenței că agentul meu, Caspian Dennis, a răspuns la 
apelul lui telefonic. A fost o mare plăcere să lucrez cu James 
Nunn la partea grafică şi cu Matt Baylis, ale cărui sugestii 
au fost adesea folositoare şi uneori chiar salvatoare. Am 
purtat discuţii şi o corespondenţă extrem de importante cu 
dr. Peter Thompson, prof. Karen Leeder (Oxford University), 
prof. Stefan Szymanski (Univesity of Michigan) şi dr. 
Matthew Fitzpatrick (Flinders University). Peter Thompson a 
făcut multe dintre fotografii, iar eu îi sunt recunoscător 
Universității Oxford Brookes, care m-a ajutat să-mi finanțez 
deplasarea împreună cu el. Fotografia memorialului lui 
Bismarck din Hamburg a fost făcută special de Philip v. 
Oppen. Mama mea, Janet Hawes, născută Fry, a insistat pe 
bună dreptate asupra unei revizii semnificative. Am avut 
conversații fascinante despre istoria germană cu socrul 
meu, Karl v. Oppen, şi cu fiica sa, iubita mea soție, dr. 
Karoline v. Oppen (University of Bath), care a trăit deja prea 
mult cu această carte. 


După războiul din 1864 împotriva danezilor, ducatul 
Holstein fusese atribuit Austriei, în vreme ce Prusiei i-a 
revenit ducatul Schleswig. (N.t.) 


Cântec patriotic german ce-şi are originea în istorica 
duşmănie franco-germană, având printre germani statutul 
de imn naţional neoficial. (N.t.) 

ANGLIA, AUSTRIA ŞI GERMANIA 


(De la corespondentul nostru) 


Viena, 18 oct. (ora 8p.m.) 


Discursul lordului Salisbury de la Manchester a fost primit 
aici cu mare satisfacție, ca o garanţie a înțelegerii totale 
dintre Anglia, Austria şi Germania. (N.t.) 


„De exemplu, o uzină metalurgică renană obişnuieşte ca, 
indiferent de profit, să nu plătească dividende mai mari de 5 
procente. Restul se varsă într-un fond de rezervă şi un fond 
pentru achiziționarea de utilaje şi echipamente noi şi 
îmbunătățite.” (N.t.) 


Într-o scrisoare din 5 decembrie 1912 către armatorul 
german Albert Ballin. (N.a.) 


E nevoie de un oarecare efort ca să ne amintim cât de uşor 
era pentru guverne să controleze mass-media compusă doar 
din ziare şi jurnale de ştiri pe peliculă de celuloid. (N.a.) 


Nu s-a întipărit în memoria națională a germanilor precum 
Stalingradul, fiindcă cei 13 000 de soldaţi care s-au predat 
anglo-americanilor au supraviețuit, spre deosebire de cei 90 
000 de soldați capturați de ruşi, care au murit aproape cu 
toții. (N.a.) 


Însă ideea ca o Germanie de-nazificată să lupte în 
continuare împotriva lui Stalin nu era chiar atât de 
aberantă. Înainte de sfârşitul anului 1944, Churchill însuşi 
comandase Operaţiunea Inimaginabil (Operation 
Unthinkable) pentru a investiga fezabilitatea unui atac- 
surpriză asupra Rusiei în 1945; raportul pleca de la premisa 
că trupele anglo-americane aveau să fie ajutate de trupe 
germane. Armata britanică a declarat însă că operaţiunea 
este inacceptabilă. (N.a) 


Aluzie la dispariția celor trei mari bănci comerciale din 
Islanda in timpul crizei mondiale începute în 2008. (N.t.) 


Într-adevăr, la alegerile din 24 septembrie 2017, AfD-ul a 
obținut 12,6% din voturi la nivelul întregii Germanii, cu 
7,9% mai mult decât la alegerile precedente. (N.t.) 


Surplusul comercial total înregistrat de Germania în 2016 a 
fost de 300,9 miliarde de dolari, în 2017, de 287 de miliarde 
de dolari, iar în 2018, de 299 miliarde de dolari. (N.t.) 


Reprodus prin amabilitatea publicației Handelsblatt Global, 
unde a apărut o versiune mai lungă a acestui post- 
scriptum. (N.a.) 

